VYHODNOTENIE PLNENIA
Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2009 – 2011

Priebežná správa za rok 2009

Obsah:
Obsah:
I.	Úvod
II.	Činnosť medzirezortnej pracovnej skupiny na realizáciu akčného plánu
III.	Plnenie cieľov a úloh akčného plánu
1.	Špecifický cieľ č. 1
Implementácia záväzkov vyplývajúcich z medzinárodných dohovorov a zmlúv v oblasti ľudských práv a nediskriminácie; monitorovanie plnenia odporúčaní a prijímaných opatrení.
2.	Špecifický cieľ č. 2
Účinná ochrana pred diskrimináciou, rasizmom, xenofóbiou, antisemitizmom a ostatnými prejavmi intolerancie vrátane alternatívnych foriem ochranných mechanizmov.
3.	Špecifický cieľ č. 3
Vytvorenie nástrojov na zabezpečenie zberu a analýzu citlivých osobných údajov o veku, pohlaví, príslušnosti k národnostnej menšine alebo etnickej skupine, sexuálnej orientácii alebo iných charakteristík pri zachovaní princípov ochrany osobných údajov podľa platnej legislatívy.
4.	Špecifický cieľ č. 4
Zabezpečiť účinnú integráciu osôb do spoločnosti patriacich k národnostnej menšine alebo etnickej skupine, alebo pochádzajúcich zo sociálne znevýhodneného prostredia a cudzincov.
5.	Špecifický cieľ č. 5
Vzdelávacie aktivity v oblasti ľudských práv a multikultúrna výchova pre deti a mládež.
6.	Špecifický cieľ č. 6
Systematické vzdelávanie príslušníkov profesijných skupín, ktorí majú pri výkone svojho povolania vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie.
7.	Špecifický cieľ č. 7
Podpora aktivít zameraných na pripomínanie si pamiatky holokaustu.
8.	Špecifický cieľ č. 8
Podpora spoločenskovedných, kultúrnych a športových aktivít, venovaných problematike dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
9.	Špecifický cieľ č. 9
Zvýšenie povedomia a informovanosti verejnosti o problematike nediskriminácie a zásady rovnakého zaobchádzania s cieľom odbúravania predsudkov a stereotypov a propagácie multikultúrnej spoločnosti.
10.	Špecifický cieľ č. 10
Vytváranie podmienok na úspešnú integráciu žiadateľov o azyl a migrantov do spoločnosti s uplatnením práva na nediskrimináciu a zásady rovnakého zaobchádzania.
IV.	Participácia verejných aktérov na realizácii Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie prostredníctvom poskytovania nenávratných finančých príspevkov

Použité skratky pojmov a inštitúcií:
 
ERF – Európsky fond pre utečencov
ESF – Európsky sociálny fond
EÚ – Európska únia
FSR – Fond sociálneho rozvoja 
GP SR – Generálna prokuratúra Slovenskej republiky
HP RP - horizontálna priorita rovnosť príležitostí
ITF - Špeciálna skupina pre medzinárodnú spoluprácu na vzdelávaní o holokauste, jeho pripomínaní a výskume
JA – Justičná akadémia
K PPVL – Kancelária podpredsedu vlády 
KVOP – Kancelária verejného ochrancu práv 
MK SR – Ministerstvo kultúry Slovenskej republiky
MO SR – Ministerstvo obrany Slovenskej republiky
MPS – medzirezortná pracovná skupina na realizáciu akčného plánu
MPSVR SR – Ministerstvo práce, sociálnych vecí a rodiny Slovenskej republiky
MS SR – Ministerstvo spravodlivosti Slovenskej republiky
MÚ – Migračný úrad 
MVO – mimovládna organizácia
MV SR – Ministerstvo vnútra Slovenskej republiky
MVRR SR – Ministerstvo výstavby a regionálneho rozvoja Slovenskej republiky
MZ SR – Ministerstvo zdravotníctva Slovenskej republiky
MZV SR – Ministerstvo zahraničných vecí Slovenskej republiky
NIP – Národný inšpektorát práce
NR SR – Národná rada Slovenskej republiky
OP TP - Operačný program Technická pomoc
OP ZaSI – Operačný program Zamestnanosť a sociálna inklúzia
OSN – Organizácia spojených národov
OZ – občianske združenie
PPZ MV SR – Prezídium policajného zboru Ministerstva vnútra Slovenskej republiky
PZ – Policajný zbor
RO – riadiaci orgán
RÚVZ – Regionálny úrad verejného zdravotníctva
SAV – Slovenská akadémia vied
SĽPM ÚV SR – sekcia ľudských práv a menšín Úradu vlády SR
SNSĽP – Slovenské národné stredisko pre ľudské práva
SORO – sprostredkovateľský orgán pod riadiacim orgánom
SR – Slovenská republika 
SRo – Slovenský rozhlas
STV – Slovenská televízia
SZU – Slovenská zdravotnícka univerzita
ŠF – štrukturálny fond
ŠPÚ – Štátny pedagogický ústav 
ŠÚ SR – Štatistický úrad Slovenskej republiky
ÚHCP MV SR – Úrad hraničnej a cudzineckej polície Ministerstva vnútra Slovenskej republiky
UNDP - Rozvojový program Organizácie spojených národov
UNHCR – Úrad Vysokého komisára OSN pre utečencov
ÚOOÚ – Úrad na ochranu osobných údajov
ÚOŠS – ústredné orgány štátnej správy
ÚPSVR SR – Ústredie práce, sociálnych vecí a rodiny Slovenskej republiky
ÚPSVR - Úrad práce, sociálnych vecí a rodiny
ÚSVRK – Úrad splnomocnenkyne vlády SR pre rómske komunity 
ÚV SR – Úrad vlády Slovenskej republiky
ÚVZ SR – Úrad verejného zdravotníctva
VOP – verejný ochranca práv
VÚC – vyšší územnosprávny celok
ZMOS – Združenie miest a obcí Slovenska
ZVJS – Zbor väzenskej a justičnej stráže

I.	Úvod
Priebežná správa o plnení Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2009 – 2011 (ďalej len „akčný plán“) za rok 2009 je predkladaná na rokovanie vlády SR na základe úlohy B.1. uznesenia vlády SR č. 357/2009 zo dňa 13. mája 2009. Je prvou priebežnou správou odpočtu úloh akčného plánu vyplývajúcich z uznesenia vlády SR č. 357/2009 zo dňa 13. mája 2009 bod A.1. Predkladaná správa kontinuálne nadväzuje na správu o plnení akčného plánu za rok 2008, schválenú uznesením vlády SR č. 256 zo dňa 13. mája 2009. 
Akčný plán na obdobie rokov 2009 – 2011 je už piatym akčným plánom od roku 2000, zabezpečujúcim kontinuitu v plnení cieľov z predchádzajúcich období. Svojím zameraním reflektuje súčasné aktuálne potreby a úlohy spoločnosti na zlepšenie situácie v oblasti predchádzania a boja proti diskriminácii a prejavom intolerancie v spoločnosti. Slúži ako nástroj na vytvorenie účinných mechanizmov na redukciu nenávistných, intolerantných prejavov v rôznorodých prostrediach, a to predovšetkým prostredníctvom preventívnych opatrení. Dlhodobým zámerom akčného plánu je aj napĺňanie medzinárodných požiadaviek na vytváranie tolerantného a demokratického štátu a rozvoja jeho multikultúrneho charakteru.
Akčný plán - ako preventívny nástroj - je explicitne zameraný proti diskriminácii akéhokoľvek druhu, proti rasizmu, xenofóbii, antisemitizmu a ostatným prejavom intolerancie, pričom pod intoleranciu sa zahŕňajú všetky nenávistné postoje voči odlišnostiam, ktoré zároveň predstavujú zakázané dôvody diskriminácie a ktoré sú pod ochranou medzinárodného aj vnútroštátneho práva.
Správa bola spracovaná na základe podkladov členov medzirezortnej pracovnej skupiny na realizáciu akčného plánu, nominovaných za jednotlivé spolupracujúce subjekty a na základe záverečných správ z realizovaných projektov v rámci dotačného programu akčný plán za rok 2009.

II.	Činnosť medzirezortnej pracovnej skupiny na realizáciu akčného plánu
Medzirezortná pracovná skupina na realizáciu akčného plánu (ďalej len „MPS“) je zriadená pre účely prípravy, koordinácie a hodnotenia jednotlivých úloh a aktivít akčného plánu. Pracuje pod gesciou podpredsedu vlády SR pre vedomostnú spoločnosť, európske záležitosti, ľudské práva a menšiny. Je zložená zo zástupcov jednotlivých rezortov, nezávislých a vzdelávacích inštitúcií a pod. Ich počet sa v roku 2009 rozšíril o predstaviteľov mimovládnych organizácií.
V súčasnosti pozostáva MPS zo zástupcov nasledovných inštitúcií a organizácií:

1.	Generálna prokuratúra SR	
2.	Justičná akadémia	
3.	Zbor väzenskej a justičnej stráže	
4.	Štatistický úrad Slovenskej republiky	
5.	Štátny pedagogický ústav	
6.	Úrad splnomocnenca vlády SR pre rómske komunity	
7.	Prezídium Policajného zboru MV SR	
8.	Úrad hraničnej a cudzineckej polície MV SR	
9.	Migračný úrad MV SR	
10.	Železničná polícia MV SR	
11.	Zbor väzenskej a justičnej stráže	
12.	Ministerstvo výstavby a regionálneho rozvoja SR	
13.	Ministerstvo zahraničných vecí SR	
14.	Ministerstvo zdravotníctva SR 	
15.	Ministerstvo kultúry SR	
16.	Ministerstvo financií SR	
17.	Ministerstvo školstva SR	
18.	Ministerstvo obrany SR	
19.	Ministerstvo spravodlivosti SR	
20.	Ministerstvo práce, sociálnych vecí a rodiny SR	
21.	Kancelária verejného ochrancu práv	
22.	Slovenské národné stredisko pre ľudské práva	
23.	Nadácia otvorenej spoločnosti	
24.	Nadácia Milana Šimečku	
25.	Združenie miest a obcí Slovenska	
26.	SK8 - Združenie samosprávnych krajov SR	
27.	Integrovaný odborový zväz SR	

MPS sa pravidelne stretáva v priebehu realizácie akčného plánu za účelom priebežného hodnotenia daných úloh, napĺňania cieľov či dosiahnutého pokroku, aktualizácie akčného plánu podľa aktuálnych spoločenských potrieb a pod. V roku 2009 sa konali zasadnutia MPS v marci a v novembri. Okrem toho sa podieľala na vypracovaní tejto správy o realizácii akčného plánu za rok 2009.

III.	Plnenie cieľov a úloh akčného plánu
V roku 2009 sa plnili jednotlivé úlohy akčného plánu na primeranej úrovni a dostatočne. Efektivitu plnenia akčného plánu možno stanoviť na vyše 90%. Stav plnenia jednotlivých úloh a bližšie informácie sú rozpísané nižšie.
Všeobecný cieľ
Predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie a uplatňovanie zásady rovného zaobchádzania vo všetkých prijímaných národných politikách.
Špecifické ciele
1.	Implementácia záväzkov vyplývajúcich z medzinárodných dohovorov a zmlúv v oblasti ľudských práv a nediskriminácie; monitoring plnenia odporúčaní a prijímaných opatrení;
2.	Účinná ochrana pred diskrimináciou, rasizmom, xenofóbiou, antisemitizmom a ostatnými prejavmi intolerancie vrátane alternatívnych foriem ochranných mechanizmov;
3.	Vytvorenie nástrojov na zabezpečenie zberu a analýzu citlivých osobných údajov o veku, pohlaví, príslušnosti k národnostnej menšine alebo etnickej skupine, sexuálnej orientácii alebo iných charakteristík pri zachovaní princípov ochrany osobných údajov podľa platnej legislatívy;
4.	Zabezpečenie účinnej integrácie osôb do spoločnosti patriacich k národnostnej menšine alebo etnickej skupine, alebo pochádzajúcich zo sociálne znevýhodneného prostredia a cudzincov;
5.	Vzdelávacie aktivity v oblasti ľudských práv a multikultúrna výchova pre deti a mládež;
6.	Systematické vzdelávanie príslušníkov profesijných skupín, ktorí majú pri výkone svojho povolania vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie;
7.	Podpora aktivít zameraných na pripomínanie si pamiatky holokaustu;
8.	Podpora spoločenskovedných, kultúrnych a športových aktivít venovaných problematike dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie;
9.	Zvýšenie povedomia a informovanosti verejnosti o problematike nediskriminácie a zásady rovnakého zaobchádzania s cieľom odbúravania predsudkov a stereotypov a propagácie multikultúrnej spoločnosti;
10.	Vytváranie podmienok na úspešnú integráciu žiadateľov o azyl a migrantov do spoločnosti s uplatnením práva na nediskrimináciu a zásady rovnakého zaobchádzania.
Horizontálne ciele
A.	Dôsledne uplatňovať antidiskriminačný právny rámec vrátane využitia dočasných vyrovnávacích opatrení na základe antidiskriminačného zákona v procese integrácie;
B.	Zohľadňovať rodové hľadisko vo všetkých prijímaných politikách a opatreniach na elimináciu diskriminácie a prejavov nerovnakého zaobchádzania vrátane používania rodovo citlivého jazyka;
C.	Uplatňovať aspekt multikultúrneho prístupu vrátane informovania a propagácie prínosov multikultúrnej spoločnosti;
D.	Rozvíjať spoluprácu štátnych, verejných a samosprávnych orgánov s predstaviteľmi národnostných menšín;
E.	Zintenzívňovať spoluprácu štátnych, verejných, samosprávnych orgánov a aktérov občianskeho sektora vrátane mimovládnych organizácií v rôznych oblastiach spoločenského života s cieľom budovania partnerstiev pri eliminácii diskriminácie a netolerantných postojov;
F.	Uplatňovať antidiskriminačné hľadisko vo vzťahu k všetkým zakázaným dôvodom diskriminácie (vyskytujúcich sa aj v kontexte tzv. viacnásobnej diskriminácie) a vytvárať adekvátne rámce a nástroje pre monitoring a evaluáciu akčného plánu.
1.	
Špecifický cieľ č. 1
Implementácia záväzkov vyplývajúcich z medzinárodných dohovorov a zmlúv v oblasti ľudských práv a nediskriminácie; monitorovanie plnenia odporúčaní a prijímaných opatrení.
1.1.	Úloha:
Implementovať záväzky vyplývajúce z medzinárodných dohovorov a zmlúv v oblasti ľudských práv a nediskriminácie; monitorovanie plnenia odporúčaní a prijímaných opatrení. Pokročiť v procese ratifikácie pri relevantných medzinárodných dohovoroch a zmluvách.
Termín: priebežne
Zodpovední: MZV SR a vecne príslušné ÚOŠS
Spolupracujúce subjekty: ÚOŠS
Finančné zabezpečenie: v rámci rozpočtu pre jednotlivé ÚOŠS
Výška financovania: nešpecifikované
Stav: Úloha sa priebežne plní. 

Plnenie:
MZV SR v spolupráci s vecne príslušnými rezortmi v júni 2009 zaslalo OSN Druhú periodickú správu k Medzinárodnému paktu o hospodárskych sociálnych a kultúrnych právach a Tretiu periodickú správu k Medzinárodnému paktu o občianskych a politických právach predložilo vláde SR Tretiu periodickú správu k Rámcovému dohovoru Rady Európy na ochranu národnostných menšín. 
MZV SR v plnej súčinnosti s relevantnými rezortmi vypracovalo začiatkom roka 2009 pripomienky a národné stanovisko k návrhu štvrtej správy Európskej komisie proti rasizmu (Ďalej len „ECRI“). Národné stanovisko SR je súčasťou (prílohou) správy ECRI. Slovenská republika vo svojom stanovisku víta konštruktívny dialóg s ECRI a ďalej obsahuje doplňujúce a vysvetľujúce informácie k otázke používania jazyka národnostných menšín, k procesu štandardizácie rómskeho jazyka, k školskému zákonu a špeciálnym školám. Základným argumentom v reakcii na zistenia ECRI je novelizovaná úprava tzv. antidiskriminačného zákona a implementácia Akčného plánu predchádzania všetkým formám diskriminácie, rasizmu, xenofóbie, antisemitizmu a iným prejavom intolerancie.
SR sa angažovala pri príprave záverov Rady EÚ o pristúpení k Dohovoru OSN o právach osôb so zdravotným postihnutím (Official journal of the EU OJ L/2010/23/ 35). V tejto súvislosti vítame zámer ratifikovať dohovor a súvisiaci opčný protokol v roku 2010. MZV SR je pri tomto pripravené poskytnúť vecnú súčinnosť.
Dňa 24. 9. 2009 podpísal minister zahraničných vecí SR v New Yorku Opčný protokol k Medzinárodnému paktu o hospodárskych, sociálnych a kultúrnych právach. Protokol je najnovšou ľudskoprávnou medzinárodnou zmluvou prijatou Valný zhromaždením OSN dňa 10. decembra 2008. Protokol zakotvuje možnosť podávania oznámení zo strany jednotlivcov alebo skupiny jednotlivcov, v prípade porušenia hospodárskych, sociálnych a kultúrnych práv obsiahnutých v Medzinárodnom pakte o hospodárskych, sociálnych a kultúrnych právach. Návrh na ďalšie opatrenia predloží minister zahraničných vecí vláde SR v termíne do 30. júna 2010.
SR aktívne participovala na Durbanskej hodnotiacej konferencii v máji 2009 v Ženeve a prihlásila sa k výslednému dokumentu konferencie. V tomto duchu SR podporila rezolúcie 64. Valného zhromaždenia OSN, ktoré odkazovali na výsledný dokument.
SR ako člen Rady OSN pre ľudské práva (od 19. júna 2008 do júna 2011) sa SR zúčastňuje a vystupuje na fórach Rady OSN pre ľudské práva, ktoré sa priamo týkajú aj otázok diskriminácie a rasizmu. Na zasadnutí Rady v júni 2009 SR, okrem iného, podporila rezolúciu o zvýšení úsilia zameraného na odstránenie diskriminácie voči ženám (SR je kosponzorom rezolúcie) a rezolúciu o predĺžení mandátu Medzivládnej pracovnej skupiny pre implementáciu Durbanskej deklarácie a Akčného programu.
Dňa 13. mája 2009 Slovenská republika prezentovala v Ženeve situačnú správu o stave dodržiavania ľudských práv na Slovensku v rámci Univerzálneho periodického hodnotenia Rady OSN pre ľudské práva. Po predstavení správy nasledoval interaktívny dialóg so zástupcami členských krajín OSN, počas ktorého slovenská strana reagovala na položené otázky. Diskusia sa sústredila najmä na uplatňovanie antidiskriminačnej legislatívy v SR, s osobitným dôrazom na postavenie a ochranu práv príslušníkov rómskej národnostnej menšiny. V tejto súvislosti viaceré delegácie vyzdvihli osobnú účasť a vystúpenie vtedajšej splnomocnenkyne vlády SR pre rómske komunity Aniny Botošovej. V septembri 2009 Rada OSN pre ľudské práva prijala záverečnú hodnotiacu správu k Slovenskej republike, a to v nadväznosti na vyjadrenie SR k jednotlivým odporúčaniam, ktoré zazneli zo strany členských krajín OSN počas interaktívneho dialógu, vrátane rodovej rovnosti, práv žien a detí, rasovo motivovaného násilia a prípadov neprimeraného použitia sily zo strany polície, ako aj ratifikačného procesu viacerých medzinárodnoprávnych inštrumentov v SR. 
SR pokračuje v aktivitách spojených s členstvom v pracovnej skupine pre medzinárodnú spoluprácu v oblasti vzdelávania, zachovania pamiatky a výskumu holokaustu ITF.
Písomná informácia o zisteniach pri plnení Dohovoru o odstránení všetkých foriem diskriminácie žien (CEDAW) bola zaslaná Výboru OSN pre odstránenie diskriminácie žien v decembri 2009, bližšie pozri úlohu 2.18. 
2.	Špecifický cieľ č. 2
Účinná ochrana pred diskrimináciou, rasizmom, xenofóbiou, antisemitizmom a ostatnými prejavmi intolerancie vrátane alternatívnych foriem ochranných mechanizmov.
2.1.	Úloha:
Vytvárať a podporovať preventívne verejné antidiskriminačné politiky vrátane tvorby interných záväzných predpisov zameraných na dodržiavanie zásady rovnakého zaobchádzania.
Termín: priebežne
Zodpovední: ÚOŠS, VOP
Spolupracujúce subjekty: SNSĽP, územná samospráva, MVO, sociálni partneri 
Finančné zabezpečenie: z rozpočtovej kapitoly príslušných ÚOŠS, SNSĽP a VOP
Výška financovania: nešpecifikované
Stav: Úloha sa čiastočne priebežne plní. 

Plnenie:
Uvedená úloha sa v roku 2009 rámcovo plnila na úrovni štátnej správy aj samosprávy predbežne pre oblasť politiky rodovej rovnosti. Bližšie pozri plnenie úloh č. 2.14. a 2.18. 

Aj napriek skutočnosti, že prevažná väčšina prípadov diskriminácie podľa platnej právnej úpravy v Slovenskej republike nepatrí do pôsobnosti verejného ochrancu práv, venuje verejný ochranca práv tejto téme osobitnú pozornosť najmä v rámci svojich aktivít v oblasti osvety, výchovy a vzdelávania, ktoré zabezpečuje z vlastnej iniciatívy. Dôkazom sú aktivity, ktoré Kancelária verejného ochrancu práv realizovala a realizuje, napríklad poskytovanie informácií o svojej činnosti vo viacerých jazykoch, tematicky zamerané besedy a stretnutia s verejnosťou, najmä mládežou (osobitne v rámci Projektu detských ombudsmanov), poskytnutie bezplatných usmernení, vydávanie informačných materiálov, vrátane samostatného informačného bulletinu venovaného diskriminácii (Informačný bulletin verejného ochrancu práv č. 4/2009, zverejnený aj na stránke www.vop.gov.sk), mnohé mediálne vystúpenia, či účasť zástupcov KVOP na odborných podujatiach k uvedenej problematike, realizované inými organizáciami.
VOP nie je subjektom, priamo participujúcim na tvorbe verejnej politiky a nemá právo zákonodarnej iniciatívy. Svoje poznatky a návrhy na legislatívne zmeny vo vzťahu k určitým skupinám obyvateľstva, vrátane podpory antidiskriminačných politík prezentuje vo forme odporúčaní, resp. upozornení príslušným výborom Národnej rady SR ako aj v Správach o činnosti, ktoré každoročne predkladá Národnej rade Slovenskej republiky. V správe, predloženej národnej rade v marci 2009 upozornil napríklad na viaceré dôsledky nerovného postavenia občanov v sociálnej oblasti, potrebu riešenia rodovo podmieneného násilia, či plnenia medzinárodných záväzkov rovného postavenia osôb LGBT (lesby, gejovia, bisexuálne, transsexuálne osoby,  viac na: http://www.vop.gov.sk/files/sprava2008.pdf).
Taktiež aj v správe o činnosti VOP za obdobie od 1. marca 2009 do 28. februára 2010 zdôraznil potrebu riešenia otázok týkajúcich sa LBGT osôb prostredníctvom legislatívnej činnosti a poukázal v nej tiež na problematiku rasizmu a ďalšie celospoločenské problémy (http://www.vop.gov.sk/files/File/spravy_o_cinnosti/Sprava_marec_2010.pdf).
S ohľadom na postavenie verejného ochrancu práv vo vzťahu k tvorbe verejnej politiky a jeho obmedzenú pôsobnosť v súvislosti s problematikou diskriminácie bude VOP v najbližšej aktualizácii akčného plánu zaradený medzi spolupracujúce subjekty.

Samosprávne kraje pri vytváraní antidiskriminačných politík a pri tvorbe interných záväzných predpisov dbajú na dodržiavanie antidiskriminačnej legislatívy a zásady rovnakého zaobchádzania. Už pri príprave zásad jednotlivých politík sa dôsledne monitoruje dodržiavanie zásady rovnakého zaobchádzania s cieľom predísť akýmkoľvek formám diskriminácie.

2.2.	Úloha:
Dôsledne preskúmavať a vybavovať podnety fyzických osôb a právnických osôb, týkajúcich sa podozrenia z prejavov diskriminácie, rasizmu, xenofóbie antisemitizmu a ostatných prejavov intolerancie orgánmi verejnej správy, vlastná iniciatíva v prípadoch patriacich do pôsobnosti vereného ochrancu práv.
Termín: priebežne
Zodpovedný: KVOP
Finančné zabezpečenie: z rozpočtu KVOP
Výška financovania: nešpecifikované
Stav: Úloha sa priebežne plní. 

Plnenie:
Ako vyplýva z praktických poznatkov verejného ochrancu práv, ale aj z poznatkov iných orgánov, prevažná väčšina porušovania ľudských práv v súvislosti s diskrimináciou je evidovaná práve vo vzťahoch medzi fyzickými osobami alebo zo strany právnickej osoby, ktorá však nie je orgánom verejnej správy, resp. nejde v danom prípade o výkon verejnej správy. Tieto prípady však do pôsobnosti verejného ochrancu práv nepatria. 
S podozrením z diskriminácie sa verejný ochranca práv stretáva najmä pri osobnom prijímaní podávateľov podnetov alebo v rámci neformálnych stretnutí s občanmi. Nakoľko v prevažnej miere nejde o prípady, na ktoré by sa vzťahovala pôsobnosť verejného ochrancu práv, je cieľom verejného ochrancu práv usmerniť občana tak, aby sa obrátil na organizáciu, ktorá mu môže efektívne pomôcť spolu s poskytnutím kontaktov. Usmernenia poskytuje verejný ochranca práv nad rámec svojich ústavou a zákonom daných povinností. 
VOP v roku 2009 neeviduje preukázané porušenie základného práva alebo slobody v súvislosti s diskrimináciou zo strany orgánu verejnej správy. V predchádzajúcom období preukázal porušenie článku 12 Ústavy Slovenskej republiky v súvislosti s tzv. prekvalifikáciou dôchodcov, rozdelením na „starodôchodcov a novodôchodcov“ ako aj v súvislosti s nesprávnym postupom pri individuálnej integrácii žiaka, ktorému neboli vytvorené rovnaké podmienky na vzdelávanie.
VOP pri preskúmavaní podnetov v prípadoch zákonom ustanovenej pôsobnosti venuje pozornosť aj možnej rasovej diskriminácii. Situácie, kedy mohlo zo strany orgánu verejnej správy pri jej výkone dôjsť k porušeniu základných práv a slobôd v súvislosti s rasovou diskrimináciou verejný ochranca práv preskúmava aj z vlastnej iniciatívy. Tak tomu bolo napríklad kauze vysťahovania neplatičov, zväčša Rómov, v Nových Zámkoch, stavby umelej bariéry oddeľujúcej väčšinové a menšinové obyvateľstvo v Ostrovanoch a pod. 

2.3.	Úloha:
Prostredníctvom siete detských spolupracovníkov verejného ochrancu práv (detských ombudsmanov) predchádzať násiliu páchanému na deťoch v školách.
Termín: priebežne
Zodpovedný: KVOP
Finančné zabezpečenie: z rozpočtu KVOP
Výška financovania: cca. 17 382,- Eur
Stav: Úloha sa priebežne plní. 

Plnenie:
V roku 2008 začala Kancelária verejného ochrancu práv realizovať Projekt detských spolupracovníkov verejného ochrancu práv (detských ombudsmanov). 
Podľa ustanovenia článku 12 ods. 1 Dohovoru o právach dieťaťa štáty, ktoré sú jeho zmluvnou stranou, zabezpečujú dieťaťu, ktoré je schopné formulovať svoje vlastné názory, právo tieto názory slobodne vyjadrovať vo všetkých záležitostiach, ktoré sa ho dotýkajú, pričom sa názorom dieťaťa musí venovať patričná pozornosť zodpovedajúca jeho veku a úrovni.
Cieľom projektu KVOP je práve reálne uznanie vážnosti pripomienok a názorov detí dospelými, participácia detí a mládeže na riešení problémov, ktoré sa ich týkajú, a to zintenzívnením aktivít samotných detí na ochrane ich práv, ale aj podpora ich spoločenskej i občianskej angažovanosti a zvyšovanie právneho vedomia a informovanosti detí i širokej verejnosti o právach zaručených Dohovorom o právach dieťaťa. Verejný ochranca práv považuje za nevyhnutné zefektívnenie ochrany a dodržiavania práv detí v Slovenskej republike i neustále zvyšovanie úrovne vzdelávania detí, vrátane potreby výchovy k tolerancii a iným spoločensky uznávaným hodnotám.
Osobitná pozornosť je venovaná problematike porušovania práv detí orgánmi verejnej správy, ktorá patrí do priamej pôsobnosti VOP. Projekt zabezpečí lepšie monitorovanie dodržiavania práv detí v Slovenskej republike s následnou analýzou ohrození a nadväzujúcimi preventívnymi opatreniami, a to aj v súvislosti s novými nebezpečenstvami, ktoré prináša spoločenský vývoj, najmä prostredníctvom audiovizuálnych a informačných prostriedkov. Súčinnosťou jednotlivých orgánov verejnej správy, škôl a iných zariadení určených pre deti a mládež i ďalších subjektov podieľajúcich sa na ochrane práv detí projekt tiež posilní ich koordináciu.
V rámci projektu sa konajú pravidelné stretnutia detských ombudsmanov s verejným ochrancom práv, ale aj s ďalšími odborníkmi z praxe, najmä z oblasti školstva, psychológie a psychiatrie. 
Prvé stretnutie detských ombudsmanov sa v sídle KVOP konalo pri príležitosti Medzinárodného dňa ľudských práv 10. decembra 2008. Projektu bolo venované aj decembrové číslo Informačného bulletinu verejného ochrancu práv č. 4/2008, ktoré je zverejnené na internetovej stránke http://www.vop.gov.sk/bulletin/VOPdec2008.pdf. 
V roku 2009 realizovala KVOP dve tematické stretnutia. Prvé sa konalo pri príležitosti Medzinárodného dňa detí 1. júna 2009 a bolo zamerané na problematiku tolerancie medzi ľuďmi. O problematike diskutoval s detskými ombudsmanmi verejný ochranca práv aj ďalší odborníci z praxe. Deťom bol predstavený aj projekt občianskeho združenia Športom proti drogám, ktoré spolupracuje s KVOP „Aj my Rómovia dokážeme veľké veci“, ktoré má protidrogový a rovnako aj antidiskriminačný motív. 
V rámci stretnutia bol slávnostne spustený aj webový portál www.detskyombudsman.sk, ktorý administruje KVOP. Cieľom zriadenia portálu je poskytnúť nielen detským ombudsmanom, ale všetkým deťom informácie o aktivitách verejného ochrancu práv v oblasti ochrany práv detí, priblížiť ustanovenia Dohovoru o právach dieťaťa ako aj ďalších nástrojov ochrany práv detí, ale aj kontakty na ďalšie inštitúcie a organizácie, ktoré pomáhajú deťom a mládeži. Pre riešenie problémov, s ktorými si deti a mladí dospelí nevedia sami pomôcť bola zriadené rubriky „Naše rady“ a „Potrebuješ poradiť“, prostredníctvom ktorých sa môžu detskí návštevníci portálu obracať na Kanceláriu verejného ochrancu práv so svojimi otázkami. Na stránke bola pri jej slávnostnom otvorení odštartovaná aj súťaž o najlepší motív loga detského ombudsmana. Pohľadom a názorom na problém tolerancie medzi ľuďmi zo strany organizátora a partnerov projektu, ale aj samotných detských ombudsmanov a spolupracujúcich subjektov bol venovaný júnový Informačný bulletin verejného ochrancu práv (viac na: http://www.vop.gov.sk/files/File/VOPjun2009.pdf)  Tento bol preložený aj do anglického jazyka a bol prezentovaný aj v rámci zahraničných aktivít KVOP v rámci nadnárodných združení k právam dieťaťa siete ENOC a CRIN. 
Druhé stretnutie detských ombudsmanov sa konalo 30. septembra 2009 a bolo venované diskriminácii očami detí. Formou zážitkového učenia boli deťom odprezentované najčastejšie dôvody diskriminácie. V tejto súvislosti KVOP u detí jednoznačne podporuje metódy prechodu od predsudku cez vlastný zážitok k tvorbe úsudku. Deti sami uvádzali viaceré prípady, najmä zo školského života, v ktorých podľa nich dochádza k diskriminácii. Aj na základe diskusie s verejným ochrancom práv a s externými spolupracovníkmi projektu z oblasti psychiatrie a psychológie a školskej inšpekcie sa dozvedeli, prečo dochádza v spoločnosti k takýmto javom, čo cítia diskriminujúci a čo diskriminovaní, ale aj čo môžu a čo by mali samy urobiť, keď vidia, že dochádza k diskriminácii. Na stretnutí bola vyhodnotená aj súťaž o logo detského ombudsmana. 
V dňoch 27. – 28. augusta 2009 sa v rámci realizácie „Projektu detských spolupracovníkov verejného ochrancu práv - detských ombudsmanov“ uskutočnilo vzdelávacie podujatie pre deti z Detského domova Nová Baňa. Vzdelávanie bolo zamerané najmä na prevenciu závislostí, komunikáciu a asertivitu. Pod vedením pracovníčok KVOP a externých spolupracovníkov projektu z odboru psychológie sa deti venovali sebapoznávaniu, poznávaniu svojho okolia, ale aj možnostiam a spôsobom medziľudskej komunikácie a asertivity, vrátane spôsobov riešenia problémov ako aj tvorbe rodinného rozpočtu, zohľadňujúceho potreby a túžby všetkých členov rodiny. 
Pri príležitosti 20. výročia prijatia Dohovoru o právach dieťaťa organizovala Kancelária verejného ochrancu práv v Slovenskej republike detskú konferenciu “Práva dieťaťa očami detí”. Hlavným zámerom konferencie, ktorá sa konala dňa 20. novembra 2009 v historickej budove Slovenskej národnej rady v Bratislave, bolo poskytnúť deťom ako hlavným rečníkom na konferencii priestor na vyjadrenie ich názorov a skúseností. Rečníkmi boli najmä deti spolupracujúce s verejným ochrancom práv v rámci Projektu detských ombudsmanov. KVOP pozvala na konferenciu najvyšších predstaviteľov štátu ako aj ďalších inštitúcií, v ktorých kompetencii je riešenie práv detí, zástupcov škôl, školských a iných zariadení pre deti, ale najmä deti, ktorých sa uvedená problematika priamo dotýka. Deti sa vo svojich príspevkoch aj v následnej diskusii venovali mnohým aktuálnym témam, vrátane diskriminácie a šikany. KVOP pripravila z konferencie zborník, ktorý je dostupný na internetovej stránke verejného ochrancu práv (http://www.vop.gov.sk/zborniky), na internetovej stránke www.detskyombudsman.sk a v tlačenej podobe bude distribuovaný medzi detských ombudsmanov. 
Projekt detských ombudsmanov v roku 2009 splnil očakávania organizátora, ktorým je Kancelária verejného ochrancu práv, priniesol viaceré podnety na ďalšie zameranie aktivít v oblasti osvety a výchovno-vzdelávacích aktivít, ktoré verejný ochranca práv realizuje z vlastnej iniciatívy. Tematické stretnutia boli zamerané na problémy intolerancie v spoločnosti, jej prejavy, príčiny, dôsledky, ale aj možnosti riešenia a prevenciu. Prostredníctvom portálu www.detskyombudsman.sk sa na KVOP za pol roka obrátilo viac ako 150 detí so svojimi problémami. Okrem problémov rodinného charakteru, napr. stretávanie sa s rodičmi po rozvode, poskytovanie výživného, ale aj násilie v rodine, sa deti obracali najmä s otázkami, týkajúcimi sa školského života, vrátane šikany v škole.
Leitmotívom projektu detských ombudsmanov je myšlienka, že deti sa často so svojimi problémami ľahšie zveria svojim rovesníkom – t. j. detským ombudsmanom - ako dospelým (rodičom, učiteľom, iným autoritám). Detskí ombudsmani by preto mali prispieť k vytvoreniu atmosféry dôvery na škole, byť osobami, na ktoré sa môže dieťa obrátiť v prípade problému, ktorý samo nevie riešiť. Od detských ombudsmanov sa zároveň očakáva, že okrem úlohy dôverníkov detí budú vedieť verejnému ochrancovi práv aj signalizovať a sprostredkovávať poznatky o problémoch, ktoré na škole vznikli a ktorých charakter si vyžaduje komplexnejšie riešenie – vrátane násilia na školách a šikany. VOP môže na základe takto získaných poznatkov iniciovať proces riešenia problémov na škole prostredníctvom príslušných orgánov.
2.4.	Úloha:
Pripravovať návrhy legislatívnych zmien v predmetnej oblasti.
Termín plnenia: priebežne
Zodpovedný subjekt: MS SR
Finančné zabezpečenia: MS SR 
Výška financovania: nešpecifikované
Stav: Úloha sa priebežne plní. 

Plnenie:
Ministerstvo spravodlivosti Slovenskej republiky pripravilo novelu Trestného zákona, do ktorej bolo, okrem iného, zapracované rámcové rozhodnutie Rady 2008/913/SVV z 28. novembra 2008 o boji proti niektorým formám a prejavom rasizmu a xenofóbie. Novela Trestného zákona bola predložená na rokovanie vlády SR, schválená Národnou radou Slovenskej republiky. Predmetná novela nadobudla účinnosť 1. septembra 2009 (zákon č. 257/2009 Z. z., ktorým sa mení a dopĺňa zákon č. 300/2005 Z.z. Trestný zákon v znení neskorších predpisov).

2.5.	Úloha:
Aktívne spolupracovať a participovať na činnosti multidisciplinárnej integrovanej skupiny odborníkov zameranej na elimináciu rasovo motivovanej trestnej činnosti a extrémizmu.
Termín: priebežne
Zodpovedný: MV SR
Spolupracujúce subjekty: členovia skupiny
Finančné zabezpečenie: z rozpočtových kapitol ÚOŠS
Výška financovania: nešpecifikované

Stav: Úloha sa priebežne plní. 

Plnenie:
Úloha sa plní priebežne. Skupina v roku 2009 zasadala trikrát a pracovné podskupiny, legislatívna a koncepčná podskupina zasadli spolu štyrikrát. Výsledkom je pripravovaná priebežná práca na novej koncepcii boja proti extrémizmu.
Počas roka sa čoraz viac javila potreba pripraviť a schváliť novú protiextrémistickú koncepciu ako vládnu stratégiu, ktorá by reflektovala súčasný stav tohto fenoménu na Slovensku aj vo svete a priblížila by riešenia a opatrenia viac aktuálnym trendom na celoeurópskej úrovni. Predmetná koncepcia by bola zároveň východiskom pre ďalšie aktivity v tejto oblasti na všetkých relevantných inštitúciách. Počas práce skupiny boli predmetom rokovania aj čiastkové problémy, ktoré však bez uceleného teoretického základu nebolo možné dostatočne vyriešiť (napr. extrémistické symboly, praktické uplatnenie trestného zákona a pod.). Z toho dôvodu sa tvorba a prijatie koncepcie javilo ako prvoradý krok. Na základe nej bude pravdepodobne v budúcnosti potrebné prijať účinné opatrenia ako aj flexibilne reagovať na vzniknuté situácie. Koncepcia by sa mala stať východiskovým podkladom pre ďalšiu prácu skupiny ako aj všetkých zainteresovaných subjektov. Jej finálna verzia a schválenie sa predpokladá do konca roka 2010. Nová koncepcia by tak mala byť hlavným výstupom práce skupiny za rok 2009 a 2010.

2.6.	Úloha:
Podieľať sa na monitorovaní a redukcii šírenia trestných činov motivovaných rasovo, etnicky alebo iným druhom intolerancie na internete a získané informácie aktívne využívať pri odhaľovaní a objasňovaní uvedených trestných činov.
Termín: priebežne
Zodpovedný: MV SR
Spolupracujúce subjekty: GP SR, MS SR, SNSĽP
Finančné zabezpečenie: z rozpočtových kapitol príslušných inštitúcií
Výška financovania: nešpecifikované
Stav: Úloha sa čiastočne priebežne plní. 

Plnenie:
Plnenie tejto úlohy je komplikované, nakoľko sa sporné materiály šíria na internete, cez servery, ktoré sú registrované v USA. 
Monitorovanie a následné získavanie informácií zo strany USA je možné na základe Zmluvy medzi Slovenskou republikou a Spojenými štátmi americkými o zintenzívnení spolupráce pri predchádzaní a boji proti trestnej činnosti, podpísanej vo Washingtone dňa 8. októbra 2008 a publikovanej v Zbierke zákonov, oznámenie MZV SR č. 161/2009. 

2.7.	Úloha:
Venovať trvalú pozornosť dôslednému vybavovaniu a prešetrovaniu sťažností a petícií fyzických a právnických osôb, smerujúcich k podozreniu z prejavov diskriminácie, rasizmu, xenofóbie, antisemitizmu a iných prejavov intolerancie zo strany policajtov.
Termín: priebežne
Zodpovedný: MV SR
Finančné zabezpečenie: z rozpočtovej kapitoly MV SR
Výška financovania: nešpecifikované
Stav: Úloha sa priebežne plní. 

Plnenie:
Plnenie úlohy je zabezpečené interným predpisom, podľa ktorého sekcia kontroly a inšpekčnej služby MV SR spracúva informáciu o trestnej činnosti príslušníkov PZ súvisiacej s extrémizmom ako aj o sťažnostiach občanov na príslušníkov PZ v prípadoch, kedy predmetom sťažnosti boli prejavy extrémizmu vo veciach, v ktorých bola sťažnosť opodstatnená.

2.8.	Úloha:
Kontrolnou činnosťou preverovať dodržiavanie zákonnosti pri vybavovaní trestných spisov o rasovo motivovaných trestných činoch. 
Termín: priebežne
Zodpovedný: GP SR 
Spolupracujúce subjekty: podriadené okresné a krajské prokuratúry, MV SR
Finančné zabezpečenie: z rozpočtových kapitol príslušných inštitúcií
Výška financovania: nešpecifikované
Stav: Úloha sa priebežne plní. 

Plnenie:
I naďalej je venovaná trestným činom s touto problematikou osobitná pozornosť. O týchto trestných veciach vedie generálna prokuratúra naďalej presnú evidenciu v rámci nariadenej správovej povinnosti vo vzťahu k podriadeným okresným a krajským prokuratúram a v rámci tejto činnosti sú v jednotlivých konkrétnych veciach upravované podriadené prokuratúry konkrétnymi záväznými pokynmi na spôsob vedenia konania a rozhodovania podľa Trestného poriadku, resp. podľa zákona o prokuratúre. Zo strany MV SR je úloha plnená priebežne plánovanými kontrolami.
Plnenie úlohy sa prelína s plnením úlohy 2.11.
2.9.	Úloha:
Predchádzať trestnej činnosti motivovanej rasovo, etnicky alebo iným druhom intolerancie v Ozbrojených silách Slovenskej republiky.
Termín: priebežne
Zodpovedný: MO SR
Finančné zabezpečenie: z rozpočtovej kapitoly MO SR
Výška financovania: nešpecifikované
Stav: Úloha sa priebežne plní. 

Plnenie:
Úloha bola zapracovaná do programov kariérnych a odborných kurzov profesionálnych vojakov. Profesionálni vojaci pripravujúci sa na plnenie úloh v zahraničných operáciách mali uvedenú problematiku zaradenú v učebnom programe. Predchádzanie jednotlivým formám trestnej činnosti formou prevencie na predchádzanie všetkým formám diskriminácie plnilo riaditeľstvo Vojenskej polície a všetky veliteľské stupne rezortu. 
Na plnení úloh preventívnej osvetovej práce vo forme vykonávania spoločenskovedných seminárov sa podieľal Štáb pre podporu operácií Generálneho štábu OS SR a pracovníci personálneho manažmentu OS SR, najmä pracovníci pre oblasť kvality života, vojenskí psychológovia, lekári, príslušníci právnej služby a príslušníci vojenskej polície. Nosným prvkom prevencie, v ktorom sa informácie o nežiaducich javoch z praxe stretávajú s teóriou, boli najmä prednášky a veliteľské zamestnania pre príslušníkov ozbrojených síl OS SR v roku 2009. Vlastné osvetovo – preventívne akcie spolu s represívnymi zo strany vojenskej polície sa javia ako najúčinnejšie.

Príklady jednotlivých preventívnych opatrení:
a) Príprava personálu vo vzdelávacích a kariérnych kurzoch
•	Úloha : prehĺbenie vedomostí na získanie kvalifikácie
•	Termín: priebežne (v každom kurze v rozsahu 2-6 hodín)
•	Zodpovední: Akadémia ozbrojených síl L. Mikuláš, Prápor výcviku Martin, Centrum kariérneho rozvoja
•	Spolupracujúce subjekty: odbor personálneho manažmentu GŠ OS SR
•	Finančné zabezpečenie: bez finančných nárokov

b) Príprava profesionálnych vojakov a zamestnancov v spoločensko-vedných seminároch
•	Úloha : nadobudnutie vedomostí pre účel všeobecného rozhľadu
•	Termín: 1-krát ročne, november 2009 (v rozsahu 4 hodín - 2hod. prednáška, 2hod. seminárna beseda, zdroj Vojenská osveta 1/2008)
•	Zodpovední: velitelia, vedúci zamestnania v jednotlivých útvaroch a zariadeniach.
•	Spolupracujúce subjekty: odbor personálneho manažmentu pozemných síl, vzdušných síl a síl výcviku a podpory ozbrojených síl SR (mjr. Baranec, mjr. Rosina a kpt. Obertová)
•	Finančné zabezpečenie: na lektorskú činnosť v roku 2009 vo výške 0 €

c) Príprava profesionálnych vojakov vysielaných na plnenie úloh v medzinárodných operáciách
•	Úloha : vzdelávanie personálu v potrebnom rozsahu so špecifikami v každej misii
•	Termín: priebežne (v každom kurze v rozsahu 4hodín)
•	Zodpovední: Prápor výcviku Martin (mjr. Végh)
•	Spolupracujúce subjekty: odbor personálneho manažmentu pozemných síl, vzdušných síl a síl výcviku a podpory ozbrojených síl SR
•	Finančné zabezpečenie: bez finančných nárokov

d) Špecifický cieľ 4: Príprava profesionálnych vojakov a zamestnancov počas veliteľských zhromaždení
•	Úloha : vzdelávanie personálu v rozsahu potrebnom na funkcie
•	Termín: 1-krát ročne (v rozsahu 2 hodín)
•	Zodpovední: velitelia na všetkých stupňoch velenia.
•	Spolupracujúce subjekty: Odbor personálneho manažmentu pozemných síl, vzdušných síl a síl výcviku a podpory ozbrojených síl SR. Riaditeľstvo Vojenskej polície na vyžiadanie.
•	Finančné zabezpečenie: bez finančných nárokov

2.10.	Úloha:
Predchádzať trestnej činnosti motivovanej rasovo, etnicky alebo iným druhom intolerancie v obvode železničných dráh a venovať zvýšenú pozornosť možnostiam extrémistickým prejavom počas prepravy na kultúrne a športové podujatia.
Termín: priebežne
Zodpovedný: Železničná polícia
Finančné zabezpečenie: z rozpočtovej kapitoly Železničnej polície
Výška financovania: nešpecifikované

Stav: Úloha sa priebežne plní. 

Plnenie:
Železničná polícia zabezpečuje verejný poriadok počas prepravy cestujúcich na športové alebo kultúrne podujatia, a to zvýšeným výkonom služby alebo vlastnými bezpečnostnými opatreniami na elimináciu páchania skutkov uvedených v uvedenej úlohe. Ďalej sú prijímané aj spoločné opatrenia pred konaním športových alebo kultúrnych podujatí, ktoré sú vyhodnotené ako rizikové, kde je dohodnutý konkrétny spôsob spolupráce a výmeny informácií ku konkrétnemu športovému stretnutiu alebo kultúrnemu podujatiu medzi Železničnou políciu a Policajným zborom 
Na zabezpečenie plnenia úloh vyplývajúcich pre Železničnú políciu z akčného plánu bol vydaný rozkaz generálneho riaditeľa Železničnej polície č. 79/2009 na elimináciu prejavov rasizmu, xenofóbie, antisemitizmu a ostatným prejavom intolerancie a páchania rasovo motivovanej trestnej činnosti v obvode železničných dráh. 

2.11.	Úloha: 
Viesť presnú evidenciu trestných vecí ohľadom problematiky rasovo motivovaných trestných činov v rámci nariadenej správovej povinnosti vo vzťahu k podriadeným okresným a krajským prokuratúram, ďalej podľa zák. č. 153/2001 Z. z. o prokuratúre vybavovať podnety fyzických a právnických osôb podaných v predmetných veciach.
Termín: priebežne
Zodpovedný: GP SR
Spolupracujúce subjekty: podriadené okresné a krajské prokuratúry
Finančné zabezpečenie: z rozpočtovej kapitoly GP SR
Výška financovania: nešpecifikované
Stav: Úloha sa priebežne plní. 

Plnenie:
I naďalej je venovaná trestným činom s touto problematikou osobitná pozornosť. O týchto trestných veciach vedie generálna prokuratúra naďalej presnú evidenciu v rámci nariadenej správovej povinnosti vo vzťahu k podriadeným okresným a krajským prokuratúram a v rámci tejto činnosti sú v jednotlivých konkrétnych veciach upravované podriadené prokuratúry konkrétnymi záväznými pokynmi na spôsob vedenia konania a rozhodovania podľa Trestného poriadku, resp. podľa zákona o prokuratúre.

2.12.	Úloha:
V ústavoch na výkon väzby a ústavoch na výkon trestu odňatia slobody venovať zvýšenú pozornosť problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
Termín: priebežne
Zodpovedný: ZVJS
Finančné zabezpečenie: z rozpočtu ZVJS
Výška financovania: nešpecifikované
Stav: Úloha sa priebežne plní. 

Plnenie:
Uvedená úloha sa v ústavoch na výkon väzby a ústavoch na výkon trestu odňatia slobody plní. Sústavne sa venuje pozornosť skvalitňovaniu zaobchádzania s väznenými osobami tak, aby sa eliminovali všetky prípady prejavov diskriminácie, rasizmu, xenofóbie, antisemitizmu a ostané prejavy intolerancie. V systéme zaobchádzania sa využívajú aj s týmto cieľom komunitné postupy zamerané na optimalizovanie interpersonálnych vzťahov v skupinách odsúdených a riešenie problémov odsúdených vyplývajúcich z ich života vo výkone trestu odňatia slobody, ako aj ich prípravy na prepustenie a začlenenie do spoločnosti.
Ochrane oprávnených práv a záujmov väznených osôb venujú pozornosť aj dozoroví prokurátori vykonávajúci dozor nad dodržiavaním zákonnosti v miestach, kde sa vykonáva väzba a trest odňatia slobody. Nielen pri predchádzaní trestnej činnosti, ale aj nedovolenej činnosti a pri predchádzaní akýchkoľvek prejavov diskriminácie a intolerancie v skupinách obvinených a odsúdených sa v podmienkach zboru využívajú prostriedky operatívno – pátracej činnosti príslušníkov preventívno-bezpečnostnej služby. Dôslednou prácou a uplatňovaním metód a foriem operatívno – pátracej činnosti, ako aj kvalitnou spoluprácou všetkých organizačných zložiek ústavov sa darilo v uplynulom období v maximálnej možnej miere eliminovať trestnú činnosť medzi obvinenými a odsúdenými, ale aj prejavy diskriminácie, rasizmu, xenofóbie, antisemitizmu a iné prejavy intolerancie.

2.13.	Úloha:
Pripraviť a vykonať dve celoslovenské tematické previerky u zamestnávateľov, zamerané na aplikáciu antidiskriminačnej legislatívy na úseku pracovnoprávnych vzťahov.
Termín: II. polrok 2009 a II. polrok 2011
Zodpovedný: MPSVR SR
Finančné zabezpečenie: z rozpočtovej kapitoly MPSVR SR
Výška financovania: nešpecifikované
Stav: Úloha je čiastočne splnená. 

Plnenie:
Inšpekcia práce realizovala v mesiaci november 2009 v špeciálnom režime celoslovenskú tematickú previerku u zamestnávateľov zameranú na aplikáciu antidiskriminačnej legislatívy na úseku pracovnoprávnych vzťahov. K dispozícii je Záverečná správa Národného inšpektorátu práce z uvedenej previerky na web stránke NIP.

2.14.	Úloha:
Predchádzať a eliminovať násilie páchané na ženách.
Termín: priebežne
Zodpovedný: MPSVR SR
Spolupracujúce subjekty: MS SR, JA, ZVJS
Finančné zabezpečenie: z rozpočtu príslušných inštitúcií a ESF
Výška financovania: nešpecifikované
Stav: Úloha sa priebežne plní. 

Plnenie:
a) „Národný akčný plán na prevenciu a elimináciu násilia páchaného na ženách na roky 2009 – 2012“. 
Národný akčný plán (ďalej len „NAP“) na prevenciu a elimináciu násilia páchaného na ženách na roky 2009 – 2012, ktorý bol schválený uznesením vlády č. 438 zo 17. júna 2009, sa zaoberá predovšetkým opatreniami proti všetkým formám diskriminácie a násilia. Navrhnuté úlohy NAP na roky 2009 – 2012 boli predmetom rokovania expertnej skupiny pre prevenciu a elimináciu násilia na ženách a v rodinách pri Rade vlády pre prevenciu kriminality, ako aj Rady vlády pre rodovú rovnosť a jej exekutívneho a konzultačného výboru. Pripomienky a návrhy týchto orgánov boli pri príprave uvedeného dokumentu rešpektované a prispeli k jeho skvalitneniu. NAP na prevenciu a elimináciu násilia páchaného na ženách na roky 2009 – 2012 nadväzuje na operačné ciele Národnej stratégie na prevenciu a elimináciu násilia páchaného na ženách a v rodinách a rozvíja ich v zhode s novými skutočnosťami a požiadavkami medzinárodných dokumentov a praxe. Úlohy v NAP na nasledujúce obdobie sú prevažne formulované v kontexte predchádzajúceho plánu pričom oblasť výskumu je rozšírená o otázky štatistického zisťovania a monitoringu. Materiál je doplnený o tri oblasti, a to 
-	vzdelávanie a scitlivovanie pomáhajúcich profesií, 
-	násilie voči ženám na pracovisku a 
-	práca s páchateľmi násilia. 
Pokiaľ ide o hodnotenie plnenia úloh NAP, priebežný odpočet je plánovaný k 30. júnu 2011 a termín záverečného odpočtu je plánovaný k 30. júnu 2013. Hoci je NAP na roky 2009 – 2012 pomerne novým dokumentom, MPSVR SR už začalo s aktívnym plnením jeho úloh v podobe usporiadanie odborného seminára: „Úloha zdravotníckych pracovníkov v rámci monitorovania násilia páchaného na ženách v zdravotnej starostlivosti“ dňa 18. novembra 2009 pre zdravotníckych pracovníkov v spolupráci s MZ SR a MV SR. Odborný seminár bol pilotnou aktivitou k priebežnému vzdelávaniu zdravotníckych pracovníkov v problematike násilia páchaného na ženách. 

b) Aktivity zamerané na podporu výkonu služieb pre obete násilia, na podporu práce s páchateľmi násilia, na prevenciu nulovej tolerancie voči násiliu a podpora informovanosti a senzibilizácie verejnosti.
S uvedenými aktivitami súvisia adresne zamerané výzvy, ktoré boli vyhlásené v rámci opatrenia 2.1 OP Zamestnanosť a sociálna inklúzia, z roku 2008. Momentálne sú v štádiu zazmluvňovania, tzn., že projekty, ktoré úspešne prešli odborným hodnotením sa v roku 2010 môžu začať implementovať. 

V rámci realizácie študijného plánu na rok 2009 Justičná akadémia zorganizovala podujatie s názvom „Poškodený v trestnom konaní, domáce násilie a trestná činnosť páchaná na ženách a deťoch“ uskutočnené v termíne 28.- 29. 10. 2009.

Za účelom plnenia úlohy v podmienkach Zboru väzenskej a justičnej stráže zorganizoval odbor výkonu väzby a výkonu trestu Generálneho riaditeľstva ZVJS v dňoch 15.- 17. apríla 2009 vzdelávaciu aktivitu v Rekreačnom stredisku ZVJS Bukovec - Kurz k problematike násilia páchaného na ženách a v rodinách – zaobchádzanie s páchateľmi násilných trestných činov. Kurzu sa zúčastnilo 29 vybraných odborníkov – pedagógov, sociálnych pracovníkov a psychológov z ústavov zboru so zámerom plnenia úloh Národného akčného plánu na prevenciu a elimináciu násilia páchaného na ženách. Program a lektorské zabezpečenie kurzu bolo pripravené v spolupráci s pracovníkmi MPSVR SR – s pracovníčkami odboru rodovej rovnosti a rovnosti príležitostí.
Súčasťou programu boli nasledovné prednášky:
•	Problematika rodovej rovnosti -lektor PhDr. Mária Jacková z MPSVaR
•	Násilie, definícia, formy, znaky, prejavy, dôsledky, psychologické aspekty páchania násilia na ženách a v rodinách – lektor PhDr. Zuzana Vranová,
•	Podmienky a možnosti riešenia problematiky násilia páchaného na ženách v spoločnosti - úloha štátnych orgánov, orgánov samosprávy a občianskych združení v prevencii a riešení problémov násilia na ženách a v rodinách – lektor PhDr. Zuzana Vranová
•	Činnosť Občianskeho združenia POD – poskytované služby a poradenstvo zamerané na obete, rodinu i páchateľa – lektor PhDr. Jana Štúrová PhD.
•	Činnosť občianskeho združenia Pro familia – aktivity pomoci obetiam násilia, skúsenosti z oblasti práce s obeťami násilia – lektor PhDr. Eva Sopková
•	Činnosť Občianskeho združenia Pro familia –poradenská činnosť zameraná na prácu s obeťami, skúsenosti z práce zameranej na páchateľa násilia, publikačná činnosť k problematike – lektor PhDr. Eva Sopková
•	Individuálna práca s páchateľmi násilných trestných činov – spracovanie vhodných návrhov programov zaobchádzania s odsúdenými, stanovenie cieľa, vhodných foriem a metód a obsahu individuálnej práce – lektor PaedDr. Jarmila Čavarová, PhD.

Uvedenej vzdelávacej aktivity sa v rámci vzájomnej dobrej spolupráce zúčastnili tiež dve pracovníčky z Centra psychologických a sociologických činností rezortu Ministerstva obrany SR, ktoré o problematiku prejavili záujem. 
Uvedený kurz možno považovať za dôležitý v procese celoživotného vzdelávania príslušníkov zboru a systematickej prípravy personálu ústavov Zboru väzenskej a justičnej stráže v oblasti prehlbovania a skvalitňovania zaobchádzania s väznenými osobami, osobitne s páchateľmi násilných trestných činov na ženách a v rodinách.

2.15.	Úloha:
Podporovať preventívne opatrenia v oblasti obchodovania s ľuďmi vo všetkých jeho formách, ako aj opatrenia na ochranu obetí obchodovania s ľuďmi, s osobitným zreteľom na sociálne marginalizované skupiny obyvateľstva.
Termín: priebežne
Zodpovedný: MV SR 
Spolupracujúce subjekty: ÚSVRK, MPSVR SR, MŠ SR, MZ SR, ZMOS, MVO
Finančné zabezpečenie: z rozpočtovej kapitoly MV SR, štrukturálne fondy
Stav: Úloha sa priebežne plní. 

Plnenie:
Úrad splnomocnenca vlády SR pre rómske komunity má svoje zastúpenie v pracovných skupinách MV SR a prostredníctvom nich presadzuje preventívne opatrenia, ktoré eliminujú negatívne dopady obchodovania s ľuďmi v rómskych komunitách.
ÚSVRK sa prostredníctvom zastúpenia v orgánoch MV SR zúčastňuje na monitoringu a následnej identifikácii obetí obchodovania s ľuďmi v rómskych komunitách. V priebehu roku 2009 regionálne kancelárie postúpili úradu boja proti organizovanej kriminalite PPZ MV SR 4 prípady podozrenia z obchodovania s ľuďmi.
Z prostriedkov dotačnej schémy ÚSVRK boli napr. v roku 2009 podporené 2 projekty, ktoré sa priamo zameriavali na problematiku obchodovania s ľuďmi.

	Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon).
Dňa 1. 1. 2009 nadobudol účinnosť Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý upravuje poskytovanie sociálnych služieb zameraných na prevenciu vzniku nepriaznivej sociálnej situácie, riešenie nepriaznivej sociálnej situácie alebo zmiernenie nepriaznivej sociálnej situácie fyzickej osoby, rodiny alebo komunity, zachovanie, obnovu alebo rozvoj schopnosti fyzickej osoby viesť samostatný život a na podporu jej začlenenia do spoločnosti, zabezpečenie nevyhnutných podmienok na uspokojovanie základných životných potrieb fyzickej osoby, riešenie krízovej sociálnej situácie fyzickej osoby a rodiny a na prevenciu sociálneho vylúčenia fyzickej osoby a rodiny. Zákon definuje, že nepriaznivou sociálnou situáciou je aj ohrozenie fyzickej osoby sociálnym vylúčením alebo obmedzenie jej schopnosti spoločensky sa začleniť a samostatne riešiť svoje problémy z dôvodu, že sa stala obeťou obchodovania s ľuďmi. Ľuďom, ktorí sú ohrození správaním iných fyzických osôb (t.j. aj žien, ktoré sú obete násilia) alebo, ktorí sa stali obeťou obchodovania s ľuďmi môžu byť poskytované rôzne druhy sociálnych služieb a odborných činností podľa zákona o sociálnych službách, a to najmä sociálne poradenstvo, sociálna rehabilitácia a krízová pomoc prostredníctvom telekomunikačných technológií. Uvedeným cieľovým skupinám je možné poskytovať aj pobytové sociálne služby v zariadení núdzového bývania, v ktorom sa poskytujú sociálne služby (ubytovanie, sociálne poradenstvo, pomoc pri uplatňovaní práv a právom chránených záujmov, utváranie podmienok na prípravu stravy a výdaj stravy, na vykonávanie nevyhnutnej základnej osobnej hygieny, na pranie, žehlenie a na záujmovú činnosť) aj pre fyzickú osobu, na ktorej je páchané násilie alebo ktorá sa stala obeťou obchodovania s ľuďmi. Ak je potrebné chrániť život a zdravie tejto osoby, zabezpečuje sa v tomto zariadení utajenie miesta jej ubytovania a jej anonymita. Poskytovanie alebo zabezpečenie sociálnej služby v tomto zariadení je v pôsobnosti vyšších územných celkov. Orgán sociálnoprávnej ochrany a sociálnej kurately (ďalej „orgán SPODaSK“) pri plnení opatrení sociálnoprávnej ochrany obetí obchodovania s ľudskými bytosťami postupuje v zmysle zákona č. 3O5/2005 Z.z. o sociálnoprávnej ochrany detí a o sociálnej kuratele a o zmene a doplnení niektorých zákonov (ďalej zákon SPODaSK), zákona č. 36/2005 Z. z. o rodine a ďalších platných právnych noriem, ako i v súlade s medzinárodnými dohovormi, ktoré sa Slovenská republika zaviazala plniť. Opatrenia sociálnoprávnej ochrany detí a sociálnej kurately sa v zmysle § 3 ods. 1 zákona SPODaSK vykonávajú pre dieťa, plnoletú fyzickú osobu, rodinu, skupinu a komunitu najmä prostredníctvom sociálnej práce, metódami, technikami a postupmi zodpovedajúcimi poznatkom spoločenských vied a poznatkov o stave a vývoji sociálno - patologických javov v spoločnosti. Obec pri výkone svojej samosprávnej pôsobnosti organizuje programy na pomoc ohrozeným deťom a plnoletým fyzickým osobám a rodinám osobám, ktoré sú ohrozené správaním člena rodiny, členov rodiny alebo správaním iných osôb a poskytuje pomoc dieťaťu v naliehavých prípadoch, najmä ak je ohrozený jeho život, zdravie alebo priaznivý psychický vývin, fyzický vývin a sociálny vývin, alebo ak je dieťa ohrozené správaním člena rodiny, členov rodiny alebo správaním iných fyzických osôb. Orgánom pôsobiacim v poskytovaní sociálnoprávnej ochrany a sociálnej kurately deťom, ktorých rodičia sa nemôžu alebo nechcú si riadne plniť svoje rodičovské práva a povinnosti alebo ktorých rodičia fyzicky týrajú, psychicky týrajú, zanedbávajú alebo sexuálne zneužívajú je orgán sociálnoprávnej ochrany detí a sociálnej kurately. Orgán sociálnoprávnej ochrany detí a sociálnej kurately vykonáva potrebné správne, sociálne a výchovné opatrenia na ochranu detí pred akýmkoľvek telesným alebo duševným násilím, urážaním alebo zneužívaním, včítane sexuálneho zneužívania, zanedbávaním alebo nedbanlivým zaobchádzaním, trýznením alebo vykorisťovaním počas doby, keď sú v starostlivosti jedného alebo oboch rodičov, zákonných zástupcov alebo akýchkoľvek iných osôb starajúcich sa o dieťa. Ak orgán sociálnoprávnej ochrany detí a sociálnej kurately pri vykonávaní opatrení zistí, že dieťa, rodič alebo osoba, ktorá sa osobne stará o dieťa, potrebujú pomoc z dôvodu, že nie sú schopní riešiť problémy v rodine, konflikty v rodine, prispôsobiť sa novej situácii v rodine, alebo ak ide o rodinu so špecifickým problémom a obec nemôže vykonať opatrenia, navrhne ako súčasť vykonávaných opatrení vykonanie alebo zabezpečenie vykonania 
a)	mediácie ako odbornej metódy na uľahčenie riešenia konfliktných situácií v rodine, 
b)	odborných metód práce na prispôsobenie sa novej situácii v rodinnom alebo náhradnom prostredí, 
c)	odborných metód na pomoc deťom alebo plnoletým fyzickým osobám, ktoré boli obeťami obchodovania, alebo 
d)	poradensko-psychologickej pomoci rodinám so špecifickým problémom a pri krízových situáciách.
Ak je orgán sociálnoprávnej ochrany detí a sociálnej kurately upozornený na použitie hrubých alebo ponižujúcich foriem zaobchádzania a foriem trestania dieťaťa, alebo ak pri výkone opatrení podľa tohto zákona zistí ich použitie rodičom alebo osobou, ktorá sa osobne stará o dieťa, je povinný v závislosti od ich povahy a závažnosti uplatniť niektoré z opatrení podľa zákona o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. 
V prípade dôvodného podozrenia z obchodovania s ľuďmi orgán SPODaSK pri plnení opatrení:
-	Poskytuje sociálne poradenstvo a informácie o orgánoch a organizáciách, ktoré v danej oblasti pôsobia (o dostupnosti zdravotníckych, sociálnych služieb a ostatnej pomoci na zabezpečenie náležitej a promptnej ochrany a pomoci ). Dieťa (primerane jeho veku a rozumovým schopnostiam) alebo plnoletú fyzickú osobu, rodinu, skupinu a komunitu informuje aj o možnostiach ochrany ich práv a právom chránených záujmov v súlade s platnými právnymi predpismi Slovenskej republiky.
-	Spolupracuje s orgánmi činnými v trestnom konaní, zastupuje maloleté deti a plní funkciu opatrovníka v takomto konaní, poskytuje podporu počas trestného stíhania a súdneho procesu.
-	V rámci preventívnej a vyhľadávacej činnosti venuje pozornosť rizikovým skupinám a rizikovým životným situáciám.
-	Spolupracuje s profesijnými a mimovládnymi organizáciami pôsobiacimi v danej oblasti (ako sú súdy, polícia, prokuratúra, školy, školské zariadenia, obce, vyššie územné celky, akreditované subjekty, ako i s ďalšími právnickými a fyzickými osobami). 
-	Sprostredkováva účasť na programoch zameraných na pomoc obetiam nelegálneho obchodovania. 

Ak je to potrebné, orgán SPODaSK vykonáva opatrenia alebo zabezpečuje vykonávanie opatrení v spolupráci so subjektmi, ktoré pôsobia v danom regióne a špecificky sa venujú ochrane a pomoci obetí obchodu s ľudskými bytosťami alebo zabezpečujú činnosť na výkon rozhodnutia súdu na základe udelenej akreditácie, alebo vykonáva opatrenia v spolupráci s akreditovaným subjektom, pričom plní úlohu koordinátora (§ 73 ods. 3 zákona SPOD a SK). Dôležitú úlohu zohráva aj spolupráca orgánu SPODaSK s referátom poradensko - psychologických služieb (§ 73 ods. 2 písm. b/10 zákona SPODaSK), ktorý poskytuje odbornú poradenskú a psychologickú pomoc, prevenciu sociálnopatologických javov a ktorému bolo do popisu pracovných činností explicitne zaradené psychologické poradenstvo poskytované obetiam násilia. Ich vzájomnou spoluprácou je zabezpečené prepojenie poradenstva a terénnej sociálnej práce, ako i psychologická pomoc pri sanácii biologickej rodiny. Pre potreby krízovej intervencie je zabezpečená nepretržitá 24 hodinová dosažiteľnosť pracovníkov Úradov práce, sociálnych vecí a rodiny (ďalej len „UPSVaR“), oddelení sociálnoprávnej ochrany detí a sociálnej kurately.

	Školiaca aktivita MV SR. 
V apríli 2009 sa uskutočnila školiaca aktivita MV SR, ktorej cieľovou skupinou boli zamestnanci ÚPSVaR v Trenčíne a zamestnanci Detského domova pre maloletých bez sprievodu Horné Orechové. Vzdelávania v oblasti boja proti obchodovaniu s ľuďmi sa zúčastnilo celkom 10 zamestnancov.

	Odborný seminár MV SR pod názvom „Prevencia sexuálneho zneužívania detí“. 
V spolupráci s občianskym združením Labyrint bol zorganizovaný v dňoch 28.04.2009 – 30.04.2009 odborný seminár pod názvom „Prevencia sexuálneho zneužívania detí“. Cieľom bolo zvyšovať senzitivitu odborných zamestnancov detských domovov voči téme sexuálneho násilia na deťoch, podporiť ich kompetencie, aby dokázali rozpoznať riziká a účinne pomôcť deťom v ohrozujúcej situácii. Toto tematické vzdelávanie bolo plošne zamerané na vytváranie systému účinnej preventívnej ochrany detí v ústavnej starostlivosti. Odborného seminára sa zúčastnilo 81 zástupcov detských domovov, predovšetkým psychológov, sociálnych pracovníkov a vychovávateľov, ako aj zamestnancov Ústredia, odboru sociálnoprávnej ochrany detí, sociálnej kurately a poradensko – psychologických služieb.

Seminár „Posilnenie identifikácie obetí obchodu s ľuďmi medzi žiadateľmi o azyl“. 
V októbri 2009 zorganizovala Medzinárodná organizácia pre migráciu seminár „Posilnenie identifikácie obetí obchodu s ľuďmi medzi žiadateľmi o azyl“ pre vybraných odborníkov. Seminára sa zúčastnil 1 zamestnanec Ústredia, odboru sociálnoprávnej ochrany detí, sociálnej kurately a poradensko-psychologických služieb a 1 zamestnanec ÚPSVaR v Trenčíne, oddelenia sociálnoprávnej ochrany detí a sociálnej kurately.

V rezorte školstva bola úloha zabezpečovaná zamestnancami v Centrách pedagogicko-psychologického poradenstva a prevencie (ďalej len „CPPPaP“) v zriaďovateľskej pôsobnosti krajských školských úradov v rámci plánu úloh a z rozpočtu prideleného zriaďovateľom. Na plnenie úlohy neboli poskytnuté finančné prostriedky z MV SR ani štrukturálnych fondov. 
Konkrétne aktivity CPPPaP v ich regionálnej pôsobnosti vychádzajú z personálno-odborných možností každého pracoviska a z externého charakteru sociálno–spoločenského stavu prostredia, kde centrum svoju činnosť rozvíja v súlade so stanovenými regionálnymi prioritami pracoviska. Centrá pedagogicko-psychologického poradenstva a prevencie majú vo svojich aktivitách spracované témy týkajúce sa obchodovania s ľuďmi. Tieto témy posielajú formou ponukových listov na všetky školy (t.j. aj tam, kde je vysoká koncentrácia rómskych žiakov). Napr. v CPPPa P v Humennom a Svidníku vypracovali v septembri 2009 metodický materiál pod názvom Bezpečné cestovanie, ktorý je určený pre II. stupeň ZŠ k uvedenej problematike. Následne bol materiál poskytnutý všetkým výchovným poradcom v okrese Humenné a Svidník, t.j. 30 ZŠ. Metodický materiál Bezpečné cestovanie bude v roku 2010 sprostredkované všetkým výchovným poradcom v Prešovskom kraji prostredníctvom CPPPaP.

Konkrétne aktivity realizované prostredníctvom CPPP:
a) Prešovský kraj 
 Cyklus prednášok: Obchodovanie s bielym mäsom 
 Anotácia:
-	upozorniť na riziká súvisiace s prácou v zahraničí, 
-	vedieť čítať inzeráty ponúkajúce prácu (indentifikácia pracovných príležitostí v kluboch, masážnych salónoch a priamu prostitúciu),	
-	 vedieť verifikovať spoľahlivosť a serióznosť jednotlivých agentúr sprostredkujúcich 
-	 prácu v zahraničí,
-	 identifikovať varovné príznaky rizikových situácií, rizikových pracovných ponúk,
-	 naučiť sa reagovať v krízových situáciách – dôležité kontakty, tel. čísla, adresy,

ZŠ Šarišské Michaľany – 16.1.2009, 23. 1. 2009, 2. 2. 2009 
Počet účastníkov: 72 z toho 28 rómskych žiakov

Obchodná akadémia Sabinov – 4. 2. 2009,
Počet účastníkov: 54 študentov

ZŠ Pečovská Nová Ves – 2. 4. 2009
Počet účastníkov: 36 rómskych žiakov

Cyklus prednášok: Obchod s ľuďmi (projekt ESF)
Anotácia:
-	hľadanie práce v zahraničí (brigády a krátkodobé pobyty),
-	riziká: nútené práce, prostitúcia,
-	formy obchodovania s ľuďmi
-	spôsoby prevencie a prvej pomoci v prípade obchodovania s ľuďmi
   	
Počet účastníkov: 988 žiakov 9. ročníkov všetkých ZŠ okresu Snina vrátane rómskych žiakov. 

b) Trnavský kraj
CPPPaP Galanta:
-	v ponukovom liste na webovej stránke poradne si školy vyberajú aktivity, o ktoré majú záujem
-	prevencia obchodovania s ľuďmi – cieľom prednášky je oboznámiť študentov s aktuálnou možnosťou pracovať v zahraničí so zameraním na prevenciu obchodovania s ľuďmi
CPPPaP Senica
-	v rámci realizácie preventívneho programu zameraného na mediálnu výchovu s témou "Obchodovanie s ľuďmi" pracovali v nasledujúcich školách:
-	24.11.2009 ZŠ Štefanov 4. roč. 18 detí, 5. ročník 15 detí;
-	25.11.2009 ZŠ V. P. Tótha Senica - 4.A 20 detí, 4. B 20 detí, 4. C 16 detí;
-	25.11.2009 ZŠ Cerová 4. ročník 9 detí, 5. ročník 21 detí;
-	30.11.2009 ZŠ Jablonica 6. ročník 22 detí, 7. ročník 17 detí;
-	3.12.2009 ZŠ Komenského Senica 4.A 20 detí, 4.B 22 detí;
-	ZŠ Sadová Senica: 8.12.2009 4.A 22 detí, 9.12.2009 4B 27 detí, 10.12.2009 4.C 26 detí;
-	Gymnázium Senica v rámci besedy na tému Ľudské práva: 25.1.2010 3.C 29 študentov, VII.O 28 študentov,
-	28.1.2010 3.A 30 študentov, 3.B 29 študentov
CPPPaP Holíč
-	 v ponukovom liste si školy vyberajú aktivity, o ktoré majú záujem
-	vytvorili strednodobý preventívny program Práca v zahraničí určený pre študentov 3. a 4. ročníkov stredných škôl, ktorého veľkou subtémou je obchodovanie s bielym mäsom
-	Stredná zdravotnícka škola v Skalici, termín od polovice februára do polovice apríla, cca 65 žiakov
CPPPaP Trnava
-	Aktivity realizované v rámci preventívneho a rozvojového programu " Aj ty si vzácny"
-	Realizátor : samostatní odborní zamestnanci - psychológovia CPPPaP/ 5/
-	Odborný garant: vedúci odborný zamestnanec CPPPaP
-	Realizácia programu prebiehala na gymnáziách, SOŠ v Trnave
-	Počet aktivít: 8
-	Počet zúčastnených žiakov: 155
-	Časový horizont: od 7.10.2009 do 14.12.2009
CPPPaP Dunajská Streda
-	Interaktívna prednáška na tému Obchodovanie s ľuďmi
-	Obchodná akadémia Veľký Meder 4. ročník (cca 100 žiakov), termín apríl
-	Gymnázium s VJM Dunajská Streda 3. – 4. ročník (cca 80 žiakov), termín máj
CPPPaP Piešťany
-	Výskumný dotazník Národnej spoločnosti pre prevenciu kriminality – komerčné zneužívanie detí
-	Zadané 130 študentom stredných škôl v okrese Piešťany
-	SOŠ technická Piešťany, Gymnázium Piešťany, Obchod s bielym mäsom, diskusia cca 150 študentov, termín apríl – máj

c) Nitriansky kraj
CPPPaP Nitra
Preventívne aktivity – tzv. interný preventívny program CPPPaP v spolupráci s MsP Nitra:
-	Ako sa nestratiť vo svete...
-	Obchodovanie s ľuďmi – bezpečný návrat domov (1. - 2. roč. SŠ)
-	Obchodovanie s ľuďmi – ako sa nestať obeťou (8. – 9. roč. ZŠ)
-	Nikto nie je na predaj...
Programy boli realizované formou aktívneho sociálneho učenia. Priamou prácou s deťmi, mládežou, interaktívnymi technikami, modelovými situáciami, nacvičovaním, získavaním, upevňovaním sociálnych kompetencií v danej problematike, v nadväznosti na teoretické informácie z ťažiskovej témy, obohatenej o trestno-právny rozmer.
Obsah programov:
-	Prevencia a pomoc (O čo ide?; Kto, ako a kam?; Ako na to...)
-	Kriminalita a trestno-právna zodpovednosť
-	Kontakty, organizácie pracujúce v tejto oblasti
Termín: september 2009 – január 2010
Počet účastníkov: deti, mládež – 148
Metodicko – supervízne vedenie pedagógov v danej oblasti
Počet pedagógov: 9
Programy – aktivity sú plánované a realizované priebežne na obdobie rokov 2009 – 2011, zamerané na špecifické potreby cieľových skupín a jednotlivých škôl.
CPPPaP Nové Zámky
Názov preventívneho programu: Tolerancia, postoje a predsudky -spojitosti a odlišnosti. V rámci neho je tematicky zamerané aj na oblasť ako sa nestať obeťou obchodovania s ľuďmi.
Cieľová skupina a počet: skupina žiakov na II. stupni ZŠ s problémami v správaní, celkový počet 15 žiakov.
Zameranie: opakujúce sa preventívne aktivity nadväzujú na preventívne aktivity z predchádzajúceho školského roka, jedná sa o rozvíjajúci program v oblasti postojov a sociálnych zručností smerujúcich k pochopeniu a následnému preformulavaniu intolerantných predsudkov a mýtov podmieňujúcich intolerantné prejavy v rovesníckych a sociálnych vzťahoch.
Preventívna aktivita – opakujúca sa k: ochrane detí v oblasti obchodovania s ľuďmi.
Cieľová skupina: žiaci 9 ročníka končiaci povinnú školskú dochádzku, celkový počet 95 žiakov.
Zameranie: aktivita zameraná na zvýšenie povedomia žiakov v oblasti obchodovania s ľuďmi, o rizikových skupinách, o potenciálnych obetiach obchodovania a konkrétne typy a rady pred vycestovaním do zahraničia a počas pobytu v zahraničí.

CPPPaP Zlaté Moravce
V r. 2009 realizovali odborní zamestnanci CPPPaP v Zlatých Moravciach preventívne aktivity k danej téme v stredných školách v meste Zlaté Moravce – SOŠ, ul. SNP č. 2, Zlaté Moravce, SOŠ -technická, ul. 1. mája 22, Zlaté Moravce.
Počet účastníkov – 33, termín konania: 15.01.2009, 28.01.2009.
V šk. r. 2009/2010 sú v pláne uvedené aktivity v 3 SOŠ s počtom účastníkov 81, v termínoch10.03. a 23.03.2010.
Cieľ aktivity:
 - zvyšovanie informovanosti a povedomia mladých ľudí o problematike obchodovania s ľuďmi 
 - poskytnutie ponúk, ako sa vyhnúť možnému zneužitiu pri práci alebo pobyte v zahraničí
 - podporovanie sebavedomia mladých ľudí a ich schopnosti robiť vlastné rozhodnutia na základe poskytnutých nových informácií
Skupinové stretnutia sú zamerané na informovanosť mladých ľudí o nástrahách práce v zahraničí. Účastníkmi stretnutí sú študenti stredných škôl v posledných ročníkoch štúdia. Informovanosť súvisí s podmienkami prípravy na cestu do zahraničia s pobytom a tiež možnosťami poskytnutia pomoci slovenskými konzulátmi v zahraničí.
Súčasťou stretnutia sú aj aktivity zamerané na osvojenie si sociálnych zručností – nácviku „asertívneho odmietania“ a podporovania zdravého sebavedomia u študentov.

CPPPaP Topoľčany
Marec 2009 :
V rámci Expo-programu – realizovaného v 4.ročníku ZŠ Radošina na tému tolerancia ako forma predchádzania diskriminácií /počet 8 žiakov/.
Apríl - Máj 2009: 
V rámci programu Cesta - 23 žiakov na tému tolerancia, xenofóbia, rasizmus.              
Prednášky s besedou na tému Vplyv predsudkov na formovanie postojov a správanie človeka - predchádzanie diskriminácii a xenofóbii, výchova k tolerancii. Realizované na základných školách Lipová a Tovarnícka v Topoľčanoch, ZŠ Solčany, ZŠ Bojná a ZŠ Jacovce v ročníkoch 6. - 9. 
Počty zúčastnených žiakov v jednotlivých ročníkoch :
6.ročníky 96 žiakov
7.ročník 19 žiakov
8.ročníky 128 žiakov
9.ročník 19 žiakov 
Beseda s dievčatami 8.a 9.ročníkov /v počte 37/ na ZŠ Bojná na tému Obchodovanie s ľuďmi, predchádzanie zneužívania cudzími ľuďmi, novodobí otroci.
Január 2010
Výchova k tolerancii - predchádzanie diskriminácii, xenofóbii a rasizmu na ZŠ Prašice pre 5.ročník počet 16 žiakov.

CPPPaP Šaľa
Uskutočnené aktivity:
Kolokvium ktorého bola aj téma: Obchodovanie s ľuďmi
Dátum:23.10. 2009          
Počet účastníkov: 25
Vzdelávanie koordinátorov PDZ na školách – téma: Rasizmus a intolerancia 
Dátum: 6.11. 2009          
Počet účastníkov:28

Vzdelávanie koordinátorov PDZ na školách – téma: Diskriminácia a xenofóbia 
Dátum: 15.1. 2010          
Počet účastníkov: 25
Anotácia: Obchodovanie s ľuďmi – téma bola zameraná na mladých ľudí, ktorí sa rozhodli odísť do zahraničia predovšetkým za prácou, brigádou ap. Táto oblasť bola a aj v súčasnosti je jednou z najriskantnejšou (veková hranica od 16 do 24 rokov). Ako sa dobre pripraviť na svoj odchod do zahraničia, čo mať na pamäti v zahraničí a na koho sa v prípade núdze obrátiť? 
Ďalšie témy týkajúce sa predchádzania ďalším formám nežiaducich javov boli pertraktované v rámci pravidelného školenia koordinátorov prevencie DZ a iných sociálno-patologických javov.
Školenia prebiehajú minimálne 4x v školskom roku a podľa potreby aj viackrát. Základným metodickým materiálom je program „Vieme, že...“ - program boja proti zlu, násiliu, závislostiam, predsudkom, rasizmu a neproduktívneho spôsobu života.

CPPPaP Komárno
	Odborní zamestnanci ponúkli stredným školám v okrese Komárno prostredníctvom výchovných poradcov prednášku – besedu na tému „Riziká práce v zahraničí, a prevencia pred neľudským zaobchádzaním“. Na ponuku doteraz reflektovali štyri SŠ – a postupne prichádzajú ďalšie požiadavky. 
Po zosúladení požiadaviek škôl a rozvrhu práce našich odborných zamestnancov sa prvé stretnutie uskutoční : 
- 8. februára na Strednej odbornej škole – Szakkozépiskola, Bratislavská cesta 10, Komárno v dvoch triedach s vyučovacím jazykom slov počet žiakov 30 a v dvoch triedach s vyučovacím jazykom maďarským 40 žiakov 
- 10. februára - Stredná priemyselná škola stavebná – Építoipari Szakkozépiskola, v Hurbanove spolu v troch triedach, jedna s vyučovacím jazykom slovenským, a dve s vyučovacím maďarským - počet študentov približne 60
- Stredná odborná škola obchodu a služieb, Budovateľská, Komárno - predpokladaný termín na prelome februára a marca – počet študentov 50.
- Gymnázium Ľ.J. Šuleka v Komárne 19. marca - v 4 triedach, približne 100 študentov. 
Prednášky sa uskutočnia v končiacich ročníkoch. 
Anotácia: V prvej časti prednášky boli oboznámení študenti ako si nájsť v zahraničí serióznu prácu či sezónneho, alebo trvalého charakteru, načo si musia dávať pozor, aké má povinnosti agentúra, ktorá sprostredkuje prácu, čo musí obsahovať písomná dohoda o sprostredkovaní zamestnania, akú výšku úhrady stanovuje zákon pre agentúru za sprostredkovanie práce v zahraničí, ako môže byť sprostredkovateľská agentúra, ktorá sprostredkuje fiktívnu prácu sankcionovaná. 
	V druhej časti „Obchodovanie s ľuďmi“ boli študenti upozornení na závažnosť a aktuálnosť problému. Vyše 100 000 ľudí ročne sa len v Európe stane obeťou obchodovania s ľuďmi. Ide o tretí najvýnosnejší nelegálny obchod na svete. Obchodovanie s ľuďmi je trestný čin, upozornenie na praktiky – podvody a klamstvá obchodníkov, na rôzne spôsoby obchodovania s ľuďmi – môže ísť o nútenú prácu v domácností, nútenú prostitúciu, či nelegálnu prácu v továrni, žobranie, nelegálny pouličný predaj, nútené odobratie a následný predaj orgánov. Tieto spôsoby vysokoorganizovaného zneužívania ľudí sú často označované ako „ novodobé otroctvo“, znaky obchodovania s ľuďmi ako i príbehy zo života „ Petrin príbeh“. 
	V ďalšej časti bolo uvedených niekoľko rád čo robiť, aby sa študenti nestali obeťou obchodovania, čo treba mať na pamäti vždy v zahraničí, načo majú právo obete obchodovania, kto im pomáha a „ Program podpory a ochrany obetí obchodovania s ľuďmi“ s telefonickým kontaktom. Na záver jeden príbeh s negatívnym koncom a jeden s pozitívnym koncom o skúsenostiach s prácou v zahraničí. 

d) Žilinský kraj 
CPPPPaP Kysucké Nové Mesto – beseda 
Miesto: SOŠ strojnícka Kysucké Nové Mesto 
Téma: Obchodovanie s ľuďmi, dobrovoľná, nedobrovoľná prostitúcia, AIDS, HIV
Počet prítomných študentov: 30 /18+12/

CPPP a P Ružomberok – beseda so skupinami študentov 
Miesto: ŠÚV Ružomberok
Téma: Problematika ohrozenia študentiek SŠ pri pobyte na brigádach v zahraničí 
Počet študentov: 30

e) Bansko-bystrický kraj
Dátum	Miesto konania/organizátor	Téma	Účastníci/kto	Počet	
13.1.2009	ZŠ Rimavská Sobota	„ Aké má postavenie v rodine rómske dievča“ / prostitúcia, žobranie....../ - beseda 
	Žiaci 9.ročníkov ZŠ	66	
31.1.2009	ZŠ Bátka	„ Aké má postavenie v rodine rómske dievča“ / prostitúcia, žobranie....../ - beseda 
	Žiaci 9.ročníkov ZŠ	20	
17.2.2009	CPPPaP Banská Bystrica	Prevencia obchodovania s ľuďmi (OsĽ)	VP stredných škôl v kraji BB	43	
23.2.2009	CPPPaP Banská Štiavnica	Prevencia obchodovania s ľuďmi (OsĽ)	Zážitkový seminár pre stredné školy	23	
24.2.2009	CPPPaP Banská Bystrica	Prevencia OsĽ	VP stredných škôl v kraji BB	37	
25.2.2009	CPPPaP Banská Bystrica 
IOM Bratislava	Seminár – prevencia obchodovania s ľuďmi	VP ZŠ, SŠ, odborní pracovníci CPPPaP v kraji, Mestská polícia ZV, 	21	
11.3.2009
	SOU farmaceutické Sl. Ľupča	Prevencia obchodovania s ľuďmi (OsĽ)	študenti školy
1 trieda	22	
23.3.2009	OA Taj. Banská Bystrica	Prevencia OsĽ	1 trieda 3.E	28	
24.3.2009
	SOU farmaceutické Sl. Ľupča	Prevencia obchodovania s ľuďmi (OsĽ)	študenti školy
2 triedy (1. a 3.roč.)	46	
24.3.2009	CPPPaP Rimavská Sobota	Prednáška spojená s prezentáciou na tému Obchodovanie s ľuďmi pod vedením kpt. 
Mgr. V. Húšťavu	Koordinátori prevencie ZŠ a SŠ	45	
3.4.2009	CPPPaP Žiar nad Hronom	Prevencia obchodovania s ľuďmi, riziká, ohrozenia	Interný seminár pre zamestnancov CPPPaP	10	
6.4.2009	CPPPaP Banská Štiavnica	Prevencia obchodovania s ľuďmi (OsĽ), psychické ujmy, čo po návrate domov, zdravotné riziká apod.	Žiaci stredných škôl - beseda	25	
6.4.2009	Gymnázium   M. Kováča B. Bystrica	Prevencia OsĽ	1 trieda – 3 roč.	26	
16.4.2009	ŠZŠ Klenovec	Obchod s ľuďmi – beseda, praktické ukážky, kvíz	Žiaci ŠZŠ	21	
24.4.2009	SOŠ obchodu a služieb ZH	Prevencia OsĽ	3. roč.	35	
5.5.2009	SOŠ Žarnovica	Prevencia OsĽ, riziká brigád v zahraničí – prednášky s besedou 	Žiaci stredných škôl- rovesnícka skupina	7	
7.5.2009	Gymnázium F. Švantnera Nová Baňa	Prevencia OsĽ, riziká brigád v zahraničí – prednášky s besedou 	Žiaci stredných škôl- rovesnícka skupina	10	
7.5.2009	SOŠ drevárska Žarnovica	Prevencia OsĽ	2 triedy	38	
26.5.2009	ZŠ V. Clementisa Tisovec	Prezentácia videodokumentu MTV Exit – Obchodovanie s ľuďmi	Žiaci 8. a 9. roč. ZŠ	45	
9.6.2009	SOŠ Nová Baňa	Prevencia OsĽ, riziká brigád v zahraničí – prednášky s besedou 	Žiaci stredných škôl- rovesnícka skupina	6	
22.6.2009	CPPPaP Rimavská Sobota	Prezentácia videodokumentu MTV Exit – Obchodovanie s ľuďmi	Sekcia koordinátorov prevencie 	19	
25.6.2010	Gymnázium I. Kraska Rimavská Sobota	Prezentácia videodokumentu MTV Exit – Obchodovanie s ľuďmi, beseda, modelové situácie, tvorba komiksu	6 skupín žiakov 1. a 2. ročníka 	170	
27.10.2009	CPPPaP Brezno	Obchodovanie s ľuďmi, rasizmus	Koordinátori prevencie	23	
28.10.2009	SPŠ J. Murgaša BB	Prevencia OsĽ	3 triedy – 3. roč.	78	
10.11.2009	OA Lučenec	Premietanie filmu – „Mne sa to stať nemôže, beseda k problematike obchodovania s ľuďmi, riziká	Žiaci stredných škôl 	28	
11.11.2009	OA Lučenec	Premietanie filmu – „Mne sa to stať nemôže, beseda k problematike obchodovania s ľuďmi, riziká	Žiaci stredných škôl	26	
30.11.2009	PSLG Revúca	Obchodovanie s ľuďmi, rasizmus	Žiaci strednej školy	28	
1.12.2009	CPPPaP Brezno	Obchodovanie s ľuďmi, rasizmus	Výchovní poradcovia ZŠ a SŠ	25	
2.12.2009	OA Lučenec	Premietanie filmu – „Mne sa to stať nemôže, beseda k problematike obchodovania s ľuďmi, riziká	Žiaci stredných škôl	29	
16.12.2009	CPPPaP Brezno	Obchodovanie s ľuďmi, rasizmus	Workshop pre žiakov stredných škôl	29	
14.1.2010	ZŠ Jelšava	Obchodovanie s ľuďmi, rasizmus	Beseda so žiakmi ZŠ	12	
25.1.2010	SOU farmaceutické Sl. Ľupča	Prevencia obchodovania s ľuďmi	2 triedy – 2 roč.	52	

f) Bratislavský kraj 
CPPPaP, Drieňová 36, Bratislava sa venovalo prevencii sexuálneho násilia na deťoch v spolupráci s občianskym združením „Labyrint“ a s podporou Nadácie pre deti Slovenska realizovali v septembri 2008 až auguste 2009 projekt „Zvyšovanie osobných kompetencií detí v súčasnej spoločnosti“
CPPPaP, Hubenného 25, Bratislava vypracovalo v školskom roku 2008/2009 preventívny program pre žiakov základných a stredných škôl z oblasti rasizmu a intolerancie, ktorý sa realizoval formou 3 prednášok pre žiakov ZŠ a SŠ a 2 stretnutiami spojených s administráciou dotazníkov
CPPPaP, Fedákova 4, Bratislava v rámci primárnej prevencie v oblasti posilňovania postojov tolerancie voči minoritám a odbúravania predsudkov zrealizovalo v 2009 preventívne podujatia, na ktorých sa zúčastnilo 45 žiakov ZŠ a SŠ miestnej časti Karlova Ves. V najbližšom období roku 2010 sa uskutočnia ďalšie dve stretnutia s uvedenou tematikou.
CPPPaP, ul. M.R.Štefánika 15, Pezinok realizovalo v školskom roku 2008/2009 program „Obchodovanie s ľuďmi“ na Gymnáziu v Modre, ktorého sa zúčastnilo 33 žiakov stredných škôl. V školskom roku 2009/2010 sa realizoval tento istý projekt na Pedagogickej akadémii v Modre pre 57 žiakov. V programe sa zamerali najmä na riziká práce mladých ľudí v zahraničí a postup v prípade vzniknutých problémov s prácou v cudzej krajine.
CPPPaP, M. Rázusa 30, Malacky zorganizovalo pre koordinátorov prevencie v 2009 prednášku „Prevencia obchodovania s ľuďmi s konkrétnou ponukou aktivít pre prácu so žiakmi a v roku 2010 majú v pláne zorganizovať pre učiteľov základných škôl prednášky „Diskriminácia, intolerancia, rasizmus“ a Prevencia obchodovania s ľuďmi“ Pre 63 žiakov základných škôl zorganizovalo prednášku na tému „Predsudky, diskriminácia, šikanovanie“ a pre 50 žiakov stredných škôl prednášku na tému „Obchodovanie s ľuďmi“.

g) Trenčiansky kraj 
 	CPPaP a špeciálne základné školy organizovali v školskom roku 2009/2010 besedy a prednášky k témam:

	Téma	Termín	Počet účastníkov	
1.	Ochrana pred sexuálnym zneužitím	Január 2010 	40	
2.	Sexuálna výchova, výchova k manželstvu	Marec, decem.2009 	55	
3.	Správaj sa normálne	Máj	124	
4.	Prevencia: Snehulienka trochu ináč	Január2010	80	
5.	Šikanovanie, Ochrana detí pred obchodovaním	Máj, október 2009	100 ( 11 stretnutí)	
6.	Obchodovanie s bielym mäsom	Máj 2009	42	
7.	Obchodovanie s bielym mäsom	Marec 2009	22	
8.	Obchodovanie s bielym mäsom	Apríl - máj	90	
9.	Možné riziká práce v zahraničí	November	14	
10.	Sociálne správanie	November 2009	24	
11.	Moje miesto v rodine	Máj 2009	32	
12.	Riziká práce v zahraničí	Február 2009	27	
13.	Rizikové správanie dievčat	Apríl 2009	71	
14.	Deň ľudských práv	December	60	
15.	Keď príde láska	Máj 2009	45	
16.	Partnerstvo a sexualita	Máj 2009	28	
17.	Beseda s políciou k danej téme	Apríl 2009	70	
	spolu		924	

h) Košický kraj  
CPPPaP Košice II - IV, Zuzkin park č. 10

Termín 	Stručná anotácia	Počet	
17.9.2009	Program prevencie obchodovania s ľuďmi (ďalej OSĽ) – blok /gymnazisti	14 žiakov	
23.9.2009	Program prevencie OSĽ – blok/9. roč. ZŠ 	7 žiakov 	
24.9.2009	Program prevencie OSĽ – blok /gymnazisti	20 žiakov	
25.9.2009	Program prevencie OSĽ – blok /gymnazisti	16 žiakov	
2.10.2009	Prednáška na konferencii – 
PhDr. Rosová, D.: Skúsenosti z aplikácie preventívneho programu obchodovania s ľuďmi v školách.	80 účastníkov	
15.10.2009	Prednáška na odbornom seminári pre výchovných poradcov špeciálnych škôl Košického kraja – 
PhDr. Rosová, D.: Prevencia obchodovania s ľuďmi.	34 účastníkov	
16.10.2009	Program prevencie OSĽ/9. roč. ZŠ 	72 žiakov	
22.10.2009	Program prevencie OSĽ/9. roč. ZŠ 	72 žiakov	
28.10.2009	Program prevencie OSĽ/9. roč. ZŠ	72 žiakov	
23.10.2009	Stratégia osvojovania zručností ochrany pred OSĽ/3. roč. SOŠ 	27 žiakov	
18.11.2009	Referenčný mechanizmus pomoci obetiam OSĽ/3. roč. SOŠ	29 žiakov	
19.11.2009	Asertívne správanie v situáciách ohrozenia OSĽ/9. roč. ZŠ 	25 žiakov	
23.11.2009	Program prevencie OSĽ/9. roč. ZŠ 	9 žiakov	
24.11.2009	Program prevencie OSĽ/9. roč. ZŠ 	9 žiakov	
25.11.2009	Program prevencie OSĽ/9. roč. ZŠ 	42 žiakov	
26.11.2009 	Program prevencie OSĽ/9. roč. ZŠ 	33 žiakov	
27.11.2009	Program prevencie OSĽ/9. roč. ZŠ 	33 žiakov	
28.11.2009	Skupinová práca: Možné riziká práce v zahraničí a prevencia pred neľudským zaobchádzaním/9. roč. ZŠ	20 žiakov	
3.12.2009	Program prevencie ďalej OSĽ – blok /gymnazisti	26 žiakov	

CPPPaP Košice I
Termín 	Stručná anotácia	Počet 	
2.12.2009	Odborný seminár pre VP ZŠ a SŠ Košice I s cieľom upozorniť na riziká a rizikové faktory obchodovania s ľuďmi	22 	
3.12.2009	Odborný seminár pre koordinátorov prevencie ZŠ a SŠ Košice I –multikulturálne odlišnosti a riziká cudzieho prostredia 	18	

CPPPaP Košice - okolie
Termín 	Stručná anotácia	Počet 	
19.1.a 3.3. 2009 	Program Prevencia obchodovania s ľuďmi.	16	
29.1.209	Besedy so žiačkami 9. roč. ZŠ Bohdanovce na tému obchodovania s ľuďmi 	25	
13.1.2009	Besedy so žiačkami 9. roč. ZŠ Moldava nad Bodvou na tému obchodovania s ľuďmi	20 	
20. – 21.4.
2009	Celoslovenské kolokvium s programom prevencie a pomoci v oblasti obchodovania s ľuďmi 	80	

CPPPaP Spišská Nová Ves v oblasti obchodovania s ľuďmi:
Termín 	Stručná anotácia	Počet 	
20.03.2009 	Odborní zamestnanci CPPPaP SNV boli v rámci interného seminára preškolení v oblasti obchodovania s ľuďmi.	10	
01.04.2009	Odborní zamestnanci CPPPaP SNV zážitkovou formou preškolili v oblasti obchodovania s ľuďmi koordinátorov prevencie SŠ okresov SNV a Gelnica.	4	
17.03.2009	Odborní zamestnanci CPPPaP zážitkovou formou preškolili v oblasti obchodovania s ľuďmi výchovných poradcov ZŠ okresu SNV.	23 	
24.03.2009	Odborní zamestnanci CPPPaP zážitkovou formou preškolili v oblasti obchodovania s ľuďmi výchovných poradcov ZŠ okresu SNV.	9	

CPPPaP Michalovce v oblasti obchodovania s ľuďmi:
Termín 	Stručná anotácia	Počet 	
16.9.-2.10.09	Besedy na tému obchodovanie s ľuďmi - žiaci 8. - 9. roč. ZŠ okresu Michalovce	550	
6.10,13.10.,27.10.2009	Besedy na tému obchodovanie s ľuďmi – pre SŠ: OA, GYM, CSOU, Michalovce	162	
3.3.2009	Interaktívny zážitkový seminár pre koordinátorov ZŠ okresov Michalovce a Sobrance.	40	
5.3.2009	Pracovné stretnutie koordinátorov SŠ okresov MI a SO v spolupráci s IMO Bratislava	15	

CPPPaP Trebišov v oblasti obchodovania s ľuďmi:
Termín 	Stručná anotácia	Počet 	
27.10.2009, 8.12.2009, 25.1.2010	V rámci psychosociálneho výcviku v oblasti obchodovania s ľuďmi - ZŠ Michaľany	22 	
17.12.2009, 23.1.2010	V rámci psychosociálneho výcviku v oblasti obchodovania s ľuďmi- Gymnázium Trebišov 	25	
11.11.2009	V rámci psychosociálneho výcviku v oblasti obchodovania s ľuďmi - OA Trebišov.	23 	
29.9.2009	Skupinové besedy na danú tematiku - žiaci 8.a 9. roč. ZŠ Zemplínska Teplica	16	
6.11.2009	Skupinové besedy na danú tematiku - žiaci 9. roč. ZŠ Kuzmice	29	
11.11.2009	Skupinové besedy na danú tematiku - žiaci 9. roč. ZŠ Čierna nad Tisou	26	
12.11.2009	Skupinové besedy na danú tematiku - žiaci 7.- 9. roč. ZŠ Sečovce	30	
13.1.2010	Skupinové besedy na danú tematiku - žiaci 9. roč. ZŠ Čerhov	20	

CPPPaP Rožňava v oblasti obchodovania s ľuďmi:
Termín 	Stručná anotácia	Počet 	
18.2.2009	Besedy na tému Ľudská bytosť – ochrana ľudských práv - obchodovanie s ľuďmi – pre ZŠ Tomášikova, Rožňava	39 	
25.5.2009 	Besedy na tému - obchodovanie s ľuďmi – riziká pri spracovávaní ponúk práce v zahraničí a z inzerátov - pre SOŠ obchodu a služieb, Rožňava	43	
7.5.2009	Pracovné stretnutie koordinátorov prevencie ZŠ a SŠ okresu Rožňava	20	

 	CPPPaP v Košickom kraji celkovo zorganizovali 59 skupinových aktivít s problematikou obchodovania s ľuďmi, na ktorých sa zúčastnilo 2 072 účastníkov (žiaci ZŠ, SŠ, koordinátori prevencie, odborní zamestnanci). Tieto stretnutia mali formu skupinovej práce, interaktívnych zážitkových seminárov, besied, psychosociálnych výcvikov, prednášok.
Úloha sa plní aj prostredníctvom participácie MZ SR na plnení úloh „Národného programu boja proti obchodovaniu s ľuďmi na roky 2008 – 2010“ cestou vzdelávania vybraných zdravotníckych pracovníkov (predovšetkým všeobecných lekárov pre dospelých, všeobecných lekárov pre deti a dorast a gynekológov ambulantnej zdravotnej starostlivosti) v problematike v spolupráci s gestorom problematiky.
Plnenie úlohy centrami pedagogicko-psychologického poradenstva a prevencie vo všetkých regiónoch Slovenska sa prekrýva aj s plnením úlohy 5.1. 

2.16.	Úloha:
Plniť úlohy vyplývajúce z činnosti Rady vlády SR pre seniorov s cieľom komplexného a integrovaného prístupu riešenia otázok dotýkajúcich sa problematiky seniorov. 
Termín: priebežne
Zodpovedný: MPSVR SR a vecne príslušné ÚOŠS
Finančné zabezpečenie: z rozpočtovej kapitoly príslušných ÚOŠS
Výška financovania: nešpecifikované
Stav: Úloha sa priebežne plní. 

Plnenie:
Vláda SR sa vo svojom programovom vyhlásení zaviazala zriadiť Radu vlády SR pre seniorov ako svoj poradný orgán, nakoľko v Slovenskej republike nebol vytvorený orgán, ktorý by koordinoval komplexnú tvorbu politiky vlády Slovenskej republiky týkajúcej sa života seniorov a ktorý by sa trvalo a dlhodobo zaoberal otázkami ich postavenia a ochrany vo všetkých oblastiach verejného a rodinného života. Rada vlády SR pre seniorov vznikla na podnet mimovládnych organizácii zastupujúcich záujmy seniorov, aby mohli participovať na legislatívnych procesoch týkajúcich sa problematiky seniorov. Rada vlády SR pre seniorov bola zriadená Uznesením vlády SR č. 488 zo dňa 9. júla 2008 a je poradným, koordinačným a iniciatívnym orgánom vlády SR pre riešenie otázok životných podmienok, rovnosti príležitostí a rovnakého zaobchádzania so seniormi a ich začleňovania do spoločnosti. Rada sa skladá zo stálych a nestálych členov, ktorých je 62, z toho 18 sú zástupcovia mimovládnych organizácii. Predsedom rady je podpredseda vlády SR pre vedomostnú spoločnosť, európske záležitosti, ľudské práva a menšiny. Podpredsedníčkou rady je ministerka práce, sociálnych vecí a rodiny SR. Rada vlády SR pre seniorov plní úlohy podľa vlastného plánu činnosti, ktorý nadväzuje na plán práce vlády Slovenskej republiky a plán legislatívnych úloh vlády SR. V roku 2009 boli vypracované a schválené Radou vlády SR pre seniorov nasledovné materiály:

-	Súhrnná správa o realizácii „Národného programu ochrany starších ľudí za roky 2007 – 2008“, ktorá bola vypracovaná podľa uznesenia vlády SR č. 625 z 1. 8. 2007 k súhrnnej správe o realizácii „Národného programu ochrany starších ľudí za roky 2005 – 2006“,
-	Analýza a správa o zabezpečovaní zdravotnej starostlivosti o seniorov a návrh opatrení na ich riešenie, 
-	Vybrané aspekty dôchodkového systému,
-	Hodnotenie súčasného stavu poskytovania sociálnych služieb pre seniorov vzhľadom na novú právnu úpravu,
-	Koncepcia aktualizovaného Národného programu ochrany starších ľudí,
-	Správa a analýza celoživotného vzdelávania seniorov a informatizácie.

Vypracovanie týchto úloh tvorí základ pre najdôležitejšiu úlohu v roku 2010, ktorou je: tvorba nového Národného programu ochrany starších ľudí, ktorý bude zameraný na podporu a zabezpečenie integrácie starších ľudí do spoločnosti, zabezpečenie zdravotnej starostlivosti, dlhodobej starostlivosti a rodovej rovnosti. Pri tvorbe nového Národného programu ochrany starších ľudí sa pripravujú také indikátory, ktoré budú objektívne a merateľné. Pre splnenie základných úloh boli vytvorené odborné pracovné skupiny Rady vlády SR pre seniorov, ktoré sú zložené z členov Rady vlády SR pre seniorov a významných odborníkov z oblasti zdravotníctva, sociálnych a technických vied, ktorí monitorujú a analyzujú životné podmienky seniorov. Zriadila sa:
-	odborná pracovná skupina Rady vlády SR pre seniorov pre zdravotnú problematiku seniorov SR
-	odborná pracovná podskupina Rady vlády SR pre seniorov pre dlhodobú starostlivosť      
-	odborná pracovná skupina Rady vlády SR pre seniorov pre sociálnu problematiku seniorov SR
-	odborná pracovná skupina Rady vlády SR pre seniorov pre oblasť poskytovania sociálnych služieb pre seniorov SR
-	odborná pracovná skupina Rady vlády SR pre seniorov k aktualizácii Národného programu ochrany starších ľudí
-	odborná pracovná skupina Rady vlády SR pre seniorov pre celoživotné vzdelávanie a informatizáciu
Tieto odborné pracovné skupiny monitorujú a sledujú súčasný stav zdravotného stavu a zdravotnej starostlivosti, sociálnych podmienok seniorov a predkladajú návrhy na zlepšenie súčasného stavu a prostredníctvom členov Rady vlády SR pre seniorov sú tieto opatrenia prerokované a predložené vláde SR na realizáciu. 
Z ďalších úloh, ktoré plní Rada vlády SR pre seniorov treba spomenúť:
-	monitorovanie, pripomienkovanie a iniciovanie vypracovávania koncepčných materiálov, záväzných právnych predpisov, hlavne v spolupráci s MZ SR pri zabezpečovaní primárnej, špecializovanej a lôžkovej zdravotnej starostlivosti pre seniorov
-	iniciuje tvorbu a dopĺňanie informačného systému pre seniorov

V roku 2009 sa uskutočnili štyri rokovania Rady vlády SR pre seniorov. Na prvom rokovaní, ktoré sa uskutočnilo dňa 9. februára 2009 si Rada vláda SR pre seniorov stanovila svoje základné úlohy a ciele. Na ďalšom rokovaní, ktoré sa uskutočnilo dňa 18. mája 2009 sa hodnotila Súhrnná správa o realizácii Národného programu ochrany starších ľudí za roky 2007- 2008. Na treťom rokovaní, ktoré sa uskutočnilo dňa 5. októbra 2009 bol prerokovaný materiál Analýza a správa o zabezpečovaní zdravotnej starostlivosti seniorov a návrh opatrení na ich riešenie. Na štvrtom rokovaní, ktoré sa uskutočnilo dňa 7. decembra 2009 boli prerokovávané témy ohľadom dôchodkového systému, poskytovania sociálnych služieb seniorom vzhľadom na novú právnu úpravu, aktualizácie „Národného programu ochrany starších ľudí a celoživotného vzdelávania seniorov a informatizácie“. Vytvorením Rady vlády SR pre seniorov sa zlepšila komunikácia medzi mimovládnymi organizáciami a vládou Slovenskej republiky, čo prispieva k rýchlejšiemu riešeniu problematiky životných podmienok seniorov.
V roku 2009 boli v rámci vyššie uvedenej úlohy vyhlásené výzvy, ktorých podpora je určená aj osobám so zdravotným postihnutím, ako jednej z cieľových skupín z celkového súboru. Zdravotné postihnutie predstavuje jednu z foriem znevýhodnenia a mnohokrát sa stáva súčasťou mnohodimenzionálnej marginalizácie. Preto vo všetkých výzvach, ktoré boli v roku 2009 vyhlásené, alebo v projektoch, ktoré sú v stave implementácie, predstavujú jeden segment cielenia pomoci. 

2.17.	Úloha:
Plniť úlohy vyplývajúce z činnosti Rady vlády SR pre osoby so zdravotným postihnutím a vytváranie podmienok zabezpečujúcich rovnosť príležitostí a integráciu osôb so zdravotným postihnutím do života spoločnosti.
Termín: priebežne
Zodpovední: MPSVR SR a vecne príslušné ÚOŠS
Spolupracujúce subjekty: SNSĽP, MVO
Finančné zabezpečenie: z rozpočtovej kapitoly príslušných ÚOŠS
Výška financovania: nešpecifikované
Stav: Úloha sa priebežne plní. 

Plnenie:
Vláda SR vo svojom programovom vyhlásení sa zaviazala pripraviť návrh na posilnenie výkonu agendy Rady vlády SR pre problematiku občanov so zdravotným postihnutím. Uznesením vlády SR č. 488 zo dňa 9. júla 2008 bola transformovaná Rada vlády SR pre problematiku občanov so zdravotným postihnutím na Radu vlády Slovenskej republiky pre osoby so zdravotným postihnutím. Rada vlády Slovenskej republiky pre osoby so zdravotným postihnutím je poradným, koordinačným a iniciatívnym orgánom vlády Slovenskej republiky pre riešenie otázok životných podmienok, rovnosti príležitostí a rovnakého zaobchádzania s osobami so zdravotným postihnutím a ich začleňovania do spoločnosti.
Rada sa skladá zo stálych a nestálych členov, ktorých je 52, z toho sú 12 zástupcovia Zhromaždení organizácií na pomoc občanom so zdravotným postihnutím podľa jednotlivých druhov zdravotného postihnutia. Členmi sú aj predseda Národnej Rady občanov so zdravotným postihnutím, predseda Slovenského paralympijského výboru, predseda Slovenského deaflympijského výboru a prezident Asociácie organizácií zdravotne postihnutých občanov Slovenskej republiky. Predsedom rady je podpredseda vlády SR pre vedomostnú spoločnosť, európske záležitosti, ľudské práva a menšiny. Podpredsedníčkou rady je ministerka práce, sociálnych vecí a rodiny SR. Rada vlády SR pre osoby so zdravotným postihnutím plní úlohy podľa vlastného plánu činnosti, ktorý nadväzuje na plán práce vlády Slovenskej republiky a plán legislatívnych úloh vlády SR. V roku 2009 boli vypracované a schválené Radou vlády Slovenskej republiky pre osoby so zdravotným postihnutím nasledovné materiály:
•	Analýza a správa o zabezpečovaní zdravotnej starostlivosti osôb so zdravotným postihnutím a návrh opatrení na ich riešenie
•	Koncepčný zámer budovania Národného registra osôb so zdravotným postihnutím z dôvodu celospoločenského záujmu
•	Hodnotenie súčasného stavu poskytovania sociálnych služieb pre osoby so zdravotným postihnutím vzhľadom na novú právnu úpravu
•	Hodnotenie súčasného stavu poskytovania peňažných príspevkov na kompenzáciu ťažkého zdravotného postihnutia vzhľadom na novú právnu úpravu
•	Koncepčný zámer aktualizácie „Národného programu rozvoja životných podmienok občanov so zdravotným postihnutím vo všetkých oblastiach života“ 

Najdôležitejšou úlohou v roku 2010, ktorá vyplýva z Koncepčného zámeru aktualizácie „Národného programu rozvoja životných podmienok občanov so zdravotným postihnutím vo všetkých oblastiach života“ bude vypracovanie nového dokumentu, ktorý sa odporúča nazvať Národný program rozvoja životných podmienok osôb so zdravotným postihnutím. Pri jeho rozpracovaní sa odporúča vychádzať zo štruktúry Dohovoru, zoskupiť oblasti záujmu do väčších celkov s vnútornou štruktúrou a stanovovať priority na jednotlivé časové obdobia v rámci týchto zoskupení. Stanovenie priorít by nemalo ovplyvniť plnenie už rozbehnutých úloh a realizáciu opatrení, na ktoré existujú záväzky, zámery, podmienky a prostriedky.
Cieľom „Národného programu rozvoja životných podmienok osôb so zdravotným postihnutím“ je zabezpečenie maximálnej úrovne sociálnej inklúzie osôb so zdravotným postihnutím a ich rodín prostredníctvom systematickej realizácie politiky vlády a samosprávy a za plnej účasti osôb so zdravotným postihnutím a ich reprezentatívnych organizácií na všetkých úrovniach riadenia spoločnosti zameranej na uplatňovanie práv osôb so zdravotným postihnutím, vytváranie podmienok pre uplatňovanie rovnosti príležitostí, prijímanie podporných opatrení na prevenciu a prekonávanie znevýhodnení v dôsledku zdravotného postihnutia a na boj proti diskriminácii na základe zdravotného postihnutia. Pre splnenie základných úloh boli vytvorené odborné pracovné skupiny Rady vlády SR pre osoby so zdravotným postihnutím, ktoré sú zložené z členov Rady vlády SR pre osoby so zdravotným postihnutím a významných odborníkov z oblasti zdravotníctva, sociálnych, výskumných pracovísk, pracovníci z oblasti informatiky a štatistiky, ktorí monitorujú a analyzujú životné podmienky osôb so zdravotným postihnutím.

Zriadili sa:
•	odborná pracovná skupina Rady vlády SR pre osoby so zdravotným postihnutím na riešenie tvorby Národného registra osôb so zdravotným postihnutím
•	odborná pracovná skupina Rady vlády SR pre osoby so zdravotným postihnutím na riešenie sociálnej problematiky osôb so zdravotným postihnutím
•	odborná pracovná skupina Rady vlády SR pre osoby so zdravotným postihnutím na riešenie zdravotnej problematiky osôb so zdravotným postihnutím
•	odborná pracovná skupina Rady vlády SR pre osoby so zdravotným postihnutím na riešenie aktualizácie „Národného programu rozvoja životných podmienok občanov so zdravotným postihnutím vo všetkých oblastiach života“

Tieto odborné pracovné skupiny predkladajú návrhy na zlepšenie súčasného stavu a prostredníctvom členov Rady vlády SR pre osoby so zdravotným postihnutím sú tieto opatrenia prerokované a predložené vláde SR na realizáciu. Z ďalších úloh, ktoré plní Rada vlády SR pre osoby so zdravotným postihnutím treba spomenúť:
•	monitorovanie, pripomienkovanie a iniciovanie vypracovávania koncepčných materiálov, záväzných právnych predpisov.

V roku 2009 sa uskutočnili tri rokovania Rady vlády SR pre osoby so zdravotným postihnutím. Na prvom rokovaní, ktoré sa uskutočnilo 27. apríla 2009 si Rada stanovila svoje základné úlohy a ciele. Na ďalšom rokovaní, ktoré sa uskutočnilo 5. októbra 2009 sa prerokovávala Analýza a správa o zabezpečovaní zdravotnej starostlivosti osôb so zdravotným postihnutím a návrh opatrení na ich riešenie.
Na treťom rokovaní dňa 7. decembra 2009 boli prerokované materiály: 
•	Koncepčný zámer budovania Národného registra osôb so zdravotným postihnutím z dôvodu celospoločenského záujmu 
•	Hodnotenie súčasného stavu poskytovania sociálnych služieb pre osoby so zdravotným postihnutím vzhľadom na novú právnu úpravu
•	Hodnotenie súčasného stavu poskytovania peňažných príspevkov na kompenzáciu ťažkého zdravotného postihnutia vzhľadom na novú právnu úpravu
•	Koncepčný zámer aktualizácie „Národného programu rozvoja životných podmienok občanov so zdravotným postihnutím vo všetkých oblastiach života“ 

Vytvorením uvedenej rady vlády SR sa zlepšila komunikácia medzi mimovládnymi organizáciami a vládou Slovenskej republiky, čo prispieva k rýchlejšiemu riešeniu problematiky životných podmienok aj osôb so zdravotným postihnutím.

2.18.	Úloha:
Plniť úlohy vyplývajúce z činnosti Rady vlády SR pre rodovú rovnosť s cieľom komplexného prístupu riešenia otázok týkajúcich sa žien a rodovej rovnosti. 
Termín: priebežne
Zodpovední: MPSVR SR a vecne príslušné ÚOŠS
Spolupracujúce subjekty: SNSĽP, MVO
Finančné zabezpečenie: : z rozpočtovej kapitoly príslušných ÚOŠS
Výška financovania: nešpecifikované
Stav: Úloha sa priebežne plní. 

Plnenie:
1.	„Druhá, tretia a štvrtá periodická správa Slovenskej republiky k Dohovoru o odstránení všetkých foriem diskriminácie žien (CEDAW)“. 
„Druhú, tretiu a štvrtú periodickú správu Slovenskej republiky k Dohovoru o odstránení všetkých foriem diskriminácie žien (CEDAW)“ predložila vláda SR Výboru pre odstránenie diskriminácie žien v roku 2006. Po zaslaní odpovedí Slovenskej republiky na doplňujúce otázky výboru sa v roku 2008 uskutočnilo prerokovanie vládnej správy v sídle OSN v New Yorku. Na základe tieňovej správy mimovládnych organizácií, národnej správy SR a ich prerokovania výbor vypracoval pre Slovensko svoje záverečné zistenia, v rámci ktorých uvádza aj viaceré odporúčania. Zo záverečných zistení výboru vyplýva úloha pre MV SR a MZ SR vypracovať stručnú písomnú informáciu o krokoch, ktoré boli podniknuté v súvislosti s monitorovaním udeľovania informovaného súhlasu pri sterilizáciách a o prešetrení sťažností rómskych žien z dôvodu údajnej násilnej sterilizácie. Uvedená písomná informácia bola zaslaná výboru v decembri 2009.

2.	Memorandum o spolupráci medzi vládou Slovenskej republiky a Konfederáciou odborových zväzov. 
Návrh memoranda o spolupráci medzi vládou Slovenskej republiky a Konfederáciou odborových zväzov Slovenskej republiky pri uplatňovaní rodovej rovnosti sa predložil ako iniciatívny materiál. Impulzom pre vypracovanie návrhu boli závery seminára organizovaného Komisiou pre rovnosť príležitostí žien a mužov KOZ SR v dňoch 28. – 29. 5. 2009 v Piešťanoch v spolupráci s odborom rodovej rovnosti a rovnosti príležitostí a Kanceláriou Fridrich Ebert Stieftung v SR za účasti viceprezidenta KOZ SR. Materiál bol prerokovaný na Predstavenstve KOZ SR dňa 17. 6. 2009 a schválený s doplnením monitorovacieho mechanizmu.

3.	Národná stratégia rodovej rovnosti.
„Národná stratégia rodovej rovnosti na roky 2009 – 2013“ bola schválená uznesením vlády č. 272 z 8. apríla 2009. Predložený návrh „Národnej stratégie rodovej rovnosti na roky 2009 – 2013“ vychádza z medzinárodných dokumentov OSN, Rady Európy a Európskej únie a zo Záverečného stanoviska Výboru pre odstránenie diskriminácie žien po prerokovaní Druhej, tretej a štvrtej periodickej správy SR k Dohovoru o odstránení všetkých foriem diskriminácie žien (CEDAW) vo Výbore pre odstránenie diskriminácie žien. 

4. Vybrané projektové aktivity 
Aktivita - plnenie: Zvyšovanie povedomia spoločnosti v boji proti rodovým stereotypom. 
Prednáška pre Slovenskú obchodnú a priemyselnú komoru ohľadom rasizmu, xenofóbie, antisemitizmu a Akčného plánu predchádzania všetkým formám diskriminácie, rasizmu, xenofóbie, antisemitizmu a ostaným prejavom intolerancie. Uskutočnené dňa 13. 10. 2009. Počet zúčastnených 10 – 15. 
Zodpovedný: MPSVR SR 
Spolupracujúci subjekt: Medzinárodné školiace centrum ILO v spolupráci s Asociáciou európskych priemyselných a obchodných komôr (Eurochambers). 
Finančné zabezpečenie: Medzinárodné školiace centrum ILO v spolupráci s Asociáciou európskych priemyselných a obchodných komôr (Eurochambers). 

Aktivita - plnenie: Zvyšovanie povedomia spoločnosti v boji proti rodovým stereotypom. 
Prednáška pre organizovanú občiansku spoločnosť, MVO, štátnu a verejnú správu ohľadom rasizmu, xenofóbie, antisemitizmu a Akčného plánu predchádzania všetkým formám diskriminácie, rasizmu, xenofóbie, antisemitizmu a ostaným prejavom intolerancie. Uskutočnené 14. 10. 2009. Počet zúčastnených 10 – 15.
Zodpovedný: MPSVR SR 
Spolupracujúci subjekt: Medzinárodné školiace centrum ILO v spolupráci s Asociáciou európskych priemyselných a obchodných komôr (Eurochambers). 
Finančné zabezpečenie: Medzinárodné školiace centrum ILO v spolupráci s Asociáciou európskych priemyselných a obchodných komôr (Eurochambers). 

3.	Špecifický cieľ č. 3
Vytvorenie nástrojov na zabezpečenie zberu a analýzu citlivých osobných údajov o veku, pohlaví, príslušnosti k národnostnej menšine alebo etnickej skupine, sexuálnej orientácii alebo iných charakteristík pri zachovaní princípov ochrany osobných údajov podľa platnej legislatívy.
3.1.	Úloha:
Zriadiť funkčnú multidisciplinárnu pracovnú komisiu na účely vypracovania koncepcie legálneho zberu citlivých osobných údajov a analýzy právneho stavu v právnom poriadku SR a EÚ.
Termín: jún 2009
Zodpovedný: ÚSVRK
Spolupracujúce subjekty: členovia komisie, ŠÚ SR, ÚOOÚ, územná samospráva 
Finančné zabezpečenie: z rozpočtovej kapitoly ÚV SR, štrukturálne fondy
Výška financovania: nešpecifikované
Stav: Úloha je splnená. 

Plnenie:
Plnenie uvedenej úlohy úzko súvisí aj s plnením uznesenia Výboru Národnej rady SR pre ľudské práva, národnosti a postavenia žien č. 133 z 30. apríla 2008, ktorým výbor požiadal podpredsedu vlády SR Dušana Čaploviča ustanoviť multidisciplinárnu pracovnú skupinu na vypracovanie východísk národnej koncepcie zberu etnických dát. 
Vzhľadom na uvedené bola na ustanovujúcom pracovnom zasadnutí na Úrade splnomocnenca vlády pre rómske komunity dňa 10. 9. 2009 zriadená multidisciplinárna pracovná skupina na vypracovanie koncepcie zberu citlivých osobných údajov a etnických dát o situácii rómskeho obyvateľstva v SR a analýzy právneho stavu v právnom poriadku SR a EÚ. Jej členmi boli menovaní zástupcovia Úradu vlády SR, relevantných rezortov (MS SR, MPSVR SR, MV SR, MŠ SR, MK SR, MZ SR), vybraných mimovládnych organizácií (Nadácia M. Šimečku, Regionálne centrum Rozvojového programu OSN Bratislava) a zástupca Slovenského národného strediska pre ľudské práva.
Na svojom 2. zasadnutí dňa 15. 12. 2009 všetci členovia medzirezortnej pracovnej skupiny prijali jednotné stanovisko, že citlivé osobné údaje nebudú hlavným obsahom pripravovanej koncepcie. V súlade s uvedeným sa skupina na zber dát bude zaoberať vytvorením koncepcie zberu dát o veku, pohlaví, príslušnosti k národnostnej menšine alebo etnickej skupine, alebo iných charakteristík a následne názov pripravovanej koncepcie bude znieť: „Vypracovanie koncepcie zberu údajov o veku, pohlaví, príslušnosti k národnostnej menšine alebo etnickej skupine, alebo iných charakteristík“. Uvedená skutočnosť bola prerokovaná aj na zasadnutí MPS na realizáciu akčného plánu v novembri 2009, pričom zmena bude predmetom aktualizácie úloh akčného plánu za rok 2010. 

3.2.	Úloha:
Vytvoriť koncepciu legálneho zberu citlivých osobných údajov, založenú na analýze právneho stavu v právnom poriadku SR a EÚ a vypracovať legislatívny návrh na zber osobných citlivých údajov.
Termín: 2011
Zodpovedný: ÚSVRK
Spolupracujúce subjekty: členovia komisie, ŠÚ SR, ÚOOÚ, územná samospráva, MVO
Finančné zabezpečenie: z rozpočtovej kapitoly ÚV SR, štrukturálne fondy
Výška financovania: nešpecifikované
Stav: Úloha sa priebežne plní. 

Plnenie:
Pracovná skupina na zber dát sa okrem ustanovujúcej schôdze (10. 9. 2009) zišla ešte dvakrát (3. 11. a 15. 12. 2009). Členmi pracovnej skupiny boli spracované pripomienky k úlohám v stanovených oblastiach na vypracovanie východísk koncepcie.
Úloha bude predmetom aktualizácie akčného plánu za rok 2010.
3.3.	Úloha:
Získať poznatky o násilí páchanom na špecifických skupinách žien s osobitným prihliadnutím na ženy patriace k rómskej národnostnej menšine.
Termín: 2011
Zodpovedný: MPSVR SR 
Spolupracujúce subjekty: Inštitút pre výskum práce a rodiny, ÚSVRK, MVO
Finančné zabezpečenie: z rozpočtovej kapitoly MPSVR SR
Výška financovania: nešpecifikované
Stav: Úloha sa priebežne plní. 

Plnenie:
Vzhľadom na termín úlohy, je jej realizácia zatiaľ v štádiu prípravných prác. Bola navrhnutá sústava národných indikátorov násilia páchaného na ženách na základe analýzy existujúcich rezortných evidenčných systémov, ktorou sme získali prehľad o chýbajúcich údajoch. V ďalšom slede plánujeme prípravu metodiky na zabezpečenie predmetných údajov o cieľovej skupine žien. 
Zamestnanci regionálnych kancelárií ÚSVRK sa pravidelne zúčastňujú školení organizovaných MV SR, IOM a i., súčinných porád policajných špecialistov s cieľom získavania nových informácii o situácii a následne ich odovzdávajú na stretnutiach s komunálnymi sociálnymi pracovníkmi a asistentmi KSP a poskytujú im materiály pre prácu v teréne. Priebežne monitorujú situáciu jednotlivých lokalít, spolupracujú s policajnými orgánmi a spoločne hľadajú spôsoby riešenia nelegálnej prostitúcie vyskytujúcej sa medzi rómskymi ženami, so zvláštnym zreteľom na maloleté dievčatá. 

4.	Špecifický cieľ č. 4
Zabezpečiť účinnú integráciu osôb do spoločnosti patriacich k národnostnej menšine alebo etnickej skupine, alebo pochádzajúcich zo sociálne znevýhodneného prostredia a cudzincov.
4.1.	Úloha:
Pokračovať v programe „Sprístupnenie činnosti verejného ochrancu práv minoritám“ sprístupňovaním informácií znevýhodneným skupinám, najmä odstraňovaním bariér v súvislosti s podávaním podnetov a získavaním informácií v jazykoch národnostných menšín.
Termín: priebežne
Zodpovedný: KVOP
Finančné zabezpečenie: z rozpočtu KVOP
Výška financovania: cca 2 600,- Eur
Stav: Úloha sa priebežne plní. 

Plnenie:
Verejný ochranca práv s cieľom predchádzania diskriminácii v prístupe k ním poskytovaným službám verejnosti z dôvodu príslušnosti k národnostným menšinám realizuje projekt „Sprístupnenie činnosti verejného ochrancu práv minoritám“ už od roku 2006. V záujme zjednodušenia podania podnetu osobou, ktorá je príslušníkom národnostnej menšiny, vypracovala Kancelária verejného ochrancu práv formulár na podanie podnetu, obsahujúci zákonom predpokladané obsahové náležitosti podnetu. Uvedený formulár bol následne preložený nielen do všetkých jazykov národnostných menšín v Slovenskej republike vo vzťahu ku ktorým sa uplatňujú ratifikované ustanovenia Európskej charty regionálnych alebo menšinových jazykov, t. j. aj do jazyka bulharského, českého, chorvátskeho, maďarského, nemeckého, poľského, rómskeho, rusínskeho a ukrajinského, ale aj do jazyka anglického, francúzskeho, španielskeho, ruského, srbského a arabského. Distribúciu formulárov na podanie podnetu kancelária zabezpečuje v rámci svojich realizovaných aktivít na území Slovenska i pri zahraničných návštevách a súčasne sú zverejnené aj na internetovej stránke verejného ochrancu práv www.vop.gov.sk, kde je možné využiť elektronické zaslanie podnetu priamo po jeho vyplnení. Okrem formuláru vypracovala KVOP informačný materiál o činnosti verejného ochrancu práv, jeho pôsobnosti, kompetenciách, najčastejších otázkach a odpovediach a kontaktných adresách. I uvedený materiál bol preložený do všetkých uvedených jazykov. Materiály sú zverejnené na internetovej stránke verejného ochrancu práv.
Uplatňovaniu práv príslušníkov národnostných menšín a etnických skupín prostredníctvom verejného ochrancu práv bolo venované aj samostatné číslo Informačného bulletinu verejného ochrancu práv (č. 3/2008), distribuované aj v roku 2009 v rámci celého Slovenska, ktoré obsahovalo základné informácie o právnych zárukách dodržiavania a ochrany práv týchto skupín obyvateľstva ako aj o pôsobnosti verejného ochrancu práv, formách a obsahových náležitostiach podania podnetu v desiatich jazykoch. Materiál je k dispozícii aj priestoroch určených pre verejnosť v sídle KVOP ako aj na internetovej stránke verejného ochrancu práv. 
V roku 2009 KVOP priebežne aktualizovala informačné materiály v jazykoch podľa zmien v činnosti a aktivitách verejného ochrancu práv. V inom ako slovenskom jazyku sa v roku 2009 na verejného ochrancu práv obrátili podávatelia v 37 prípadoch. Šlo o podnety v jazyku maďarskom, nemeckom, anglickom, talianskom, poľskom, srbskom, ruskom, španielskom a bulharskom. 

4.2.	Úloha:
Podporovať sociálnu inklúziu osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom na marginalizované rómske komunity.
Termín: priebežne
Zodpovedný: MPSVR SR
Spolupracujúce subjekty: ÚPSVR SR, FSR, ÚSVRK
Finančné zabezpečenie: OP ZaSI
Výška financovania: nešpecifikované
Stav: Úloha sa priebežne plní. 

Plnenie:
V roku 2009 bola vyhodnotená výzva OP ZaSI – FSR – 2008/2.1/01 zameraná na prioritnú os č.2 Podpora sociálnej inklúzie a opatrenie č. 2.1 Podpora sociálnej inklúzie osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom na marginalizované rómske komunity. Výzva Fondu sociálneho rozvoja bola zameraná na aktivity zamerané na riešenie prevencie a eliminácie násilia ako bariéry vstupu a udržania sa na trhu práce, najmä násilia páchaného na ženách. V rámci výzvy bolo schválených výberovou komisiou 7 žiadostí o NFP v celkovom objeme finančných prostriedkov 603 190,66 Eur. Aktivity schválených projektov sa zameriavajú najmä na: aktivity zamerané na podporu výkonu služieb pre obete násilia, aktivity zamerané na prevenciu nulovej tolerancie voči násiliu a podpora informovanosti a senzibilizácie verejnosti, podpora vzdelávania zainteresovaných pomáhajúcich profesií, podpora zavádzania štandardov činností zohľadňujúcich špecifické potreby žien, rozvoj a zdokonaľovanie metodík práce.
FSR figuruje v podpore sociálnej inklúzie osôb sociálne vylúčených alebo ohrozených sociálnym vylúčením ako kľúčový subjekt a to formou podpory implementácie jednotlivých dopytovo - orientovaných projektov, ktoré by mali predstavovať efektívne nástroje vyvolania pozitívnej sociálnej zmeny. Na riešenie problematiky sociálnej inklúzie sú určené všetky opatrenia prioritnej osi 2 „Podpora sociálnej inklúzie“. Do riešenia sociálnej sú inklúzie je zapojené široké spektrum subjektov, ktoré sa formou súťaže uchádzajú o nenávratný finančný príspevok. 

ÚSVRK podporuje rezortom práce, sociálnych vecí a rodiny spracované opatrenia na uplatnenie programového a projektového prístupu zameraného na posilnenie sociálnej inklúzie, podpory integrácie znevýhodnených skupín do zamestnania, najmä absolventov škôl, zníženia regionálnych rozdielov z hľadiska zamestnanosti v najviac postihnutých regiónoch. Aj z dotačnej schémy ÚSVRK boli podporené sociálne podniky v regiónoch s najvyššou nezamestnanosťou (Klenovec, V. Krtíš, Revúca, Veľká Ida, Veľké Kapušany, Budkovce, Šarišské Čierne, Červenica, Torysa, Kurov, Sveržov, Jablonov, Žehra, Spišský Hrhov a i.) a vznik lokálnych partnerstiev v jednotlivých lokalitách. Veľmi dôležitým prvkom v znižovaní nezamestnanosti z radov Rómov bola a je realizácia programu komunitnej sociálnej práce v obciach, prostredníctvom ktorého sú zamestnávaní aktívni rómski obyvatelia príslušných miest a obcí.

4.3.	Úloha:
Podporovať vytváranie rovnosti príležitostí v prístupe na trh práce a podporovať integráciu znevýhodnených skupín na trhu práce s osobitným zreteľom na marginalizované rómske komunity.
Termín: priebežne
Zodpovedný: MPSVR SR
Spolupracujúce subjekty: ÚPSVR SR, FSR, SIA, ÚSVRK
Finančné zabezpečenie: OP ZaSI
Výška financovania: nešpecifikované
Stav: Úloha sa priebežne plní. 

Plnenie:
Politika riešenia sociálneho začleňovania marginalizovaných rómskych komunít je riešená z pozície MPSVR SR na občianskom princípe ako osôb, žijúcich v sociálne znevýhodnených podmienkach v ekonomicky marginalizovanom prostredí a je založená na stratégii ich sociálneho začleňovania a podpory participácie a partnerstva v občianskej spoločnosti. Snahou MPSVR SR je účinnými politikami vplývať na to, aby sa aj občania rómskeho etnika zapojili do pracovného procesu a svojou osobnou aktivitou si zlepšili životné podmienky. V roku 2009 vývoj na trhu práce v Slovenskej republike nepriaznivo ovplyvnila globálna ekonomická kríza, ktorá sa prejavila postupným znižovaním zamestnanosti, zvyšovaním počtu nezamestnaných a ohrozených pracovných miest. Ministerstvo práce, sociálnych vecí a rodiny SR pripravilo Návrh opatrení na zmiernenie dopadov globálnej finančnej krízy a hospodárskej krízy na zamestnanosť, ktoré boli prijaté uznesením vlády SR č. 100/2009 z 2. februára 2009, ktoré boli vypracované na základe balíčka opatrení dohodnutých a prijatých na rokovaniach Rady pre hospodársku krízu v januári 2009 a boli zamerané na:
-	podporu udržiavania zamestnanosti u zamestnávateľa riešiaceho dôsledky dopadu globálnej finančnej krízy a hospodárskej krízy,
-	podporu vytvárania nových pracovných miest,
-	podporu motivácie pri hľadaní a prijatí zamestnania,
-	vytvorenie priaznivejších podmienok pre samostatnú zárobkovú činnosť, podporu spracovateľov a predajcov domácich poľnohospodárskych produktov, 	
-	zintenzívnenie medziregionálnej pracovnej mobility,
-	podporu vytvárania a udržania sociálnych podnikov, s dôrazom na vytváranie obecných sociálnych podnikov.

Legislatívny rámec na realizáciu týchto opatrení bol vytvorený zákonom č. 49/2009 Z. z., ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce. Novelou zákona (účinnosť od 1. marca 2009) boli na prechodné obdobie do 31. decembra 2010 prijaté nové aktívne opatrenia na trhu práce, a to:
-	Príspevok na podporu udržania zamestnanosti, ktorého cieľom je predísť alebo obmedziť prepúšťanie zamestnancov zamestnávateľa riešiaceho dôsledky dopadu globálnej finančnej a hospodárskej krízy;
-	Príspevok na podporu vytvorenia nového pracovného miesta, ktorého cieľom je podporiť vytváranie nových pracovných miest najmä pre občanov, ktorí boli prepustení zo svojho pôvodného zamestnania pre zrušenie pracovných miest u ich pôvodných zamestnávateľov v dôsledku globálnej finančnej krízy a hospodárskej krízy;
-	Príspevok ku mzde zamestnanca, ktorého cieľom je podporiť motiváciu hľadať a prijať aj nízko platené zamestnanie; 
-	Príspevok na podporu samostatnej zárobkovej činnosti a Príspevok na samostatnú zárobkovú činnosť v oblasti spracovania poľnohospodárskych výrobkov a obchodovania s nimi, ktorých cieľom je zvýšiť záujem uchádzačov o zamestnanie vykonávať samostatnú zárobkovú činnosť v rôznych oblastiach nenáročných na počiatočné investície a zodpovedajúcich zručnostiam najmä nízko kvalifikovaných skupín uchádzačov o zamestnanie, resp. podporiť spracovateľov a predajcov domácich poľnohospodárskych produktov. 

V priebehu roka 2009 následkom globálnej ekonomickej krízy postupne dochádzalo najmä k nárastu počtu občanov, ktorí stratili zamestnanie z organizačných dôvodov výpoveďou zo strany zamestnávateľa alebo dohodou z tých istých dôvodov a absolventov škôl, ktorí po ukončení sústavnej prípravy na povolanie v dôsledku znižovania počtu voľných pracovných miest si nenachádzali svoje uplatnenie na trhu práce (ďalej len „vybrané znevýhodnené skupiny“). Na základe aktuálneho vývoja situácie na trhu práce MPSVR SR pripravilo pre tieto vybrané znevýhodnené skupiny uchádzačov o zamestnanie návrh ďalších opatrení, ktoré sa týkali zlepšenia podmienok pre vstup, resp. ich opätovný vstup na trh práce. Legislatívny rámec na realizáciu opatrení bol vytvorený zákonom č. 463/2009 Z. z., ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a Vyhláškou Ministerstva práce, sociálnych vecí a rodiny Slovenskej republiky č. 420/2009 Z. z., ktorou sa dopĺňa vyhláška Ministerstva práce, sociálnych vecí a rodiny Slovenskej republiky č. 44/2004 Z. z., ktorou sa vykonáva § 69 ods. 2 zákona č. 5/2004 Z. z. o službách zamestnanosti a o zmene a doplnení niektorých zákonov. Novelou zákona (účinnosť od 1. decembra 2009) a novelou vyhlášky (účinnosť od 1. novembra 2009) sa do konca roka 2010 vytvorili priaznivejšie podmienky: 
-	na podporu opätovného vstupu a udržanie sa na trhu práce pre občanov, ktorí sa stali nezamestnanými z dôvodu skončenia pracovného pomeru z organizačných dôvodov následkom globálnej ekonomickej krízy a pre vstup na trh práce absolventov škôl, sa uvoľnila podmienka ich 3-mesačného vedenia v evidencií uchádzačov o zamestnanie na účely poskytnutia príspevku na podporu vytvorenia nového pracovného miesta,
-		pre zabezpečenie ochrany pred účelovým rušením pracovných miest u zamestnávateľa so zámerom získať príspevok na podporu vytvorenia nového pracovného miesta, 
-		na podporu samostatnej zárobkovej činnosti absolventov škôl, ktorí začnú a budú túto činnosť vykonávať v súlade s podmienkami vykonávania samostatnej zárobkovej činnosti podľa § 49 zákona o službách zamestnanosti, sa pre túto skupinu umožnilo začatie jej vykonávania bezprostredne po zaradení absolventov škôl do evidencie uchádzačov o zamestnanie,
-		pre zaraďovanie absolventov škôl na vykonávanie absolventskej praxe a zabezpečenie ich včasnejšieho vstupu na trh práce s cieľom zaradiť absolventov na vykonávanie absolventskej praxe po nadobudnutí právoplatnosti rozhodnutia o jeho zaradení do evidencie uchádzačov o zamestnanie.

1.	Aktívne opatrenia trhu práce. 
Práva a povinnosti občanov v oblasti prístupu k zamestnaniu sú zákonom č. 5/2004 Z. z. o službách zamestnanosti a o zmene a doplnení niektorých zákonov (ďalej len „zákon o službách zamestnanosti“) upravené na občianskom, a nie na etnickom, náboženskom, resp. inom princípe, pričom dôraz je kladený na skupiny občanov, ktoré sú na trhu práce znevýhodnené. Rómske komunity boli a sú riešené v rámci niektorej zo skupín znevýhodnených uchádzačov o zamestnanie (ďalej len „UoZ“), ak spĺňajú charakteristiky týchto skupín. Aktívne opatrenia trhu práce (ďalej len „AOTP“) sú významným činiteľom, ktorý napomáha začleneniu UoZ na trh práce širokým spektrom nástrojov. Nástroje AOTP v zmysle zákona o službách zamestnanosti boli zabezpečované Ústredím práce, sociálnych vecí a rodiny (ďalej len „ ústredie PSVR“ a úradmi práce, sociálnych vecí a rodiny (ďalej len „úrad“). Väčšina z nástrojov AOTP bola realizovaná prostredníctvom národných projektov, ktoré sú spolufinancované z Európskeho sociálneho fondu (ďalej len “ESF“). Zvyšovaniu zamestnateľnosti uchádzačov o zamestnanie bolo v roku 2009 napomáhané nasledovnými nástrojmi AOTP: 
§ 32 – Sprostredkovanie zamestnania – poskytnutie náhrady časti cestovných výdavkov uchádzača o zamestnanie, ktoré súvisia s absolvovaním vstupného pohovoru alebo výberového konania u zamestnávateľa
§ 43 – Odborné poradenské služby - poskytnutie náhrady časti cestovných výdavkov uchádzača o zamestnanie a záujemcu o zamestnanie
§ 46 - vzdelávanie a príprava pre trh práce UoZ a ZoZ
§ 48b - poskytovanie a výška dávky počas vzdelávania a prípravy pre trh práce a počas prípravy na pracovné uplatnenie osôb zdravotne postihnutých
§ 51 - príspevok na vykonávanie absolventskej praxe
§ 52 - príspevok na aktivačnú činnosť formou menších obecných služieb pre obec
§ 52a - príspevok na aktivačnú činnosť formou dobrovoľníckej služby
§ 54 - programy a projekty
§ 60 - príspevok na úhradu prevádzkových nákladov chránenej dielne      
  alebo chráneného pracoviska a na úhradu nákladov na dopravu zamestnancov

Vytváranie nových pracovných miest bolo v roku 2009 podporované nasledovnými nástrojmi AOTP:
§ 49 - príspevok na samostatnú zárobkovú činnosť 
§ 49a - príspevok na zapracovanie znevýhodneného UoZ
§ 50 Príspevok na podporu zamestnávania znevýhodneného UoZ
§ 56 Príspevok na zriadenie chránenej dielne alebo chráneného pracoviska
§ 57 - príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti
§ 59 - príspevok na činnosť pracovného asistenta

Udržanie existujúcich pracovných miest bolo v roku 2009 podporované nasledovnými nástrojmi AOTP:
§ 47 Vzdelávanie a príprava pre trh práce zamestnanca
§ 50a - príspevok na podporu udržania v zamestnaní zamestnancov s nízkymi mzdami
§ 53 - príspevok na dochádzku za prácou 
§ 56a - príspevok na udržanie občana so zdravotným postihnutím v zamestnaní

§ 46 – Vzdelávanie a príprava pre trh práce uchádzačov o zamestnanie („UoZ“) a záujemcov o zamestnanie („ZoZ“)
Vzdelávanie a príprava pre trh práce v zmysle zákon o službách zamestnanosti je významným činiteľom aktívnych opatrení trhu práce, ktorý napomáha UoZ a ZoZ začleniť sa na trh práce. Veľkú skupinu tvoria ženy starajúce sa o deti. Na základe podpísanej dohody úrad preplatí nezamestnanému náklady na kurzovné až do výšky 100% nákladov. Taktiež úrad uhrádza vedľajšie náklady na stravovanie, ubytovanie a výdavky na cestovné z miesta trvalého pobytu alebo prechodného pobytu do miesta konania rekvalifikačného kurzu v zmysle zákona o cestovných náhradách. Nezamestnaným rodičom starajúcim o dieťa pred začatím povinnej školskej dochádzky, ktorí sa zúčastnia rekvalifikačného kurzu sa vypláca príspevok na službu pre rodinu s deťmi vo výške 43,16 € mesačne na jedno dieťa a na každé ďalšie dieťa vo výške 33,20 €. Nezamestnaný, ktorý sa zúčastní rekvalifikačného kurzu v dĺžke viac ako jeden kalendárny mesiac má nárok na dávku vo výške životného minima. V súčasnosti je výška životného minima 185,19 €. 

§ 47 – Vzdelávanie a príprava pre trh práce zamestnancov 
Príspevok poskytuje zamestnávateľovi na základe uzatvorenej písomnej dohody úrad. Cieľom je podporou vzdelávania realizovaného zamestnávateľom motivovať zamestnávateľov k vzdelávaniu svojich zamestnancov, a aj touto cestou predchádzať hromadnému prepúšťaniu a zvýšeniu ich konkurencieschopnosti. Maximálna výška príspevku pre zamestnávateľa je 331 940 Eur na jeden vzdelávací projekt. Na základe uzatvorenej písomnej dohody podľa § 47 zákona o službách zamestnanosti môže úrad poskytnúť príspevok na vzdelávanie a na prípravu pre trh práce zamestnanca najviac do výšky 80 % oprávnených nákladov na vzdelávanie a na prípravy pre trh práce zamestnancov. Zamestnávateľ písomne požiada o poskytnutie príspevku na vzdelávanie a prípravu pre trh práce príslušný úrad, v ktorého územnom obvode má sídlo alebo sídlo jeho organizačnej jednotky.

§ 49 Príspevok na samostatnú zárobkovú činnosť
Príspevok na samostatnú zárobkovú činnosť v zmysle zákona o službách zamestnanosti sa poskytuje UoZ vedenému v evidencii UoZ najmenej tri mesiace, ktorý začne a bude túto činnosť vykonávať nepretržite najmenej dva roky ak o príspevok požiada. V období od 1.decembra 2009 do 31. decembra 2010 sa na účely poskytnutia príspevku na SZČ podľa § 49 zákona o službách zamestnanosti nevyžaduje splnenie podmienky vedenia v evidencii UoZ najmenej tri mesiace u znevýhodneného UoZ podľa § 8 ods. 1 písm. a) citovaného zákona. Príspevok na SZČ sa poskytuje odo dňa nasledujúceho po dni nadobudnutia právoplatnosti rozhodnutia o zaradení UoZ do evidencie UoZ. Podmienkou uzatvorenia dohody o poskytnutí príspevku je absolvovanie prípravy na začatie prevádzkovania alebo vykonávania samostatnej zárobkovej činnosti, ktorú zabezpečí UoZ úrad a predloženie podnikateľského zámeru spolu s kalkuláciou predpokladaných nákladov. Zároveň úrad zabezpečí aj praktickú prípravu UoZ na začatie prevádzkovania alebo vykonávania samostatnej zárobkovej činnosti, vrátane praktickej prípravy podnikateľského zámeru, stratégie prípravy a rozvoja podnikania. 

§ 50 Príspevok na podporu zamestnávania znevýhodneného uchádzača o zamestnanie
Poskytuje sa zamestnávateľovi, ktorý na vytvorené pracovné miesto príjme do pracovného pomeru znevýhodneného UoZ vedeného v evidencii UoZ najmenej tri mesiace. Zamestnávateľ je povinný zachovať vytvorené pracovné miesto na zamestnanie znevýhodneného UoZ najmenej počas 24 kalendárnych mesiacov. Výška príspevku je závislá od priemernej miery evidovanej nezamestnanosti v okrese v ktorom pracovné miesto vzniká ako aj od právnej formy a predmetu činnosti zamestnávateľa.

§ 50a Príspevok na podporu udržania v zamestnaní zamestnancov s nízkymi mzdami
Poskytovanie tohto príspevku bolo viazané na pracovné miesto, na ktoré zamestnávateľ prijal do pracovného pomeru po 1.5.2008 UoZ vedeného v evidencii najmenej tri mesiace. Príspevok sa poskytuje zamestnávateľovi najviac počas 24 mesiacov. Príspevok na podporu udržania v zamestnaní zamestnancov s nízkymi mzdami prijatých do pracovného pomeru z evidencie UoZ (ďalej len „príspevok“) sa poskytuje zamestnávateľovi na úhradu: a) preddavku na poistné na zdravotné poistenie, poistného na sociálne poistenie a príspevku na starobné dôchodkové sporenie, platených zamestnávateľom; b) sumy preddavku na poistné na zdravotné poistenie a poistného na sociálne poistenie plateného zamestnancom

§ 50 c Príspevok na podporu vytvárania a udržania pracovných miest v sociálnom podniku
Účinnosť nástroja je od 1.5.2008. Príspevok na podporu vytvárania a udržania pracovných miest v sociálnom podniku (ďalej len „príspevok“) pre zamestnancov, ktorí pred prijatím do pracovného pomeru boli znevýhodnenými UoZ, poskytuje sociálnemu podniku úrad, v ktorého územnom obvode sociálny podnik vykonáva predmet svojej činnosti. Podmienkou poskytnutia príspevku je uzatvorenie pracovného pomeru na dobu určitú v rozsahu najmenej polovice ustanoveného týždenného pracovného času so znevýhodnenými UoZ. Sociálnemu podniku, ktorý je obec, samosprávny kraj, združenie obcí, združenie samosprávnych krajov podľa Občianskeho zákonníka a sociálnemu podniku, ktorého zakladateľom alebo zriaďovateľom je obec alebo samosprávny kraj, úrad od 01.04.2009 do 31.12.2010 poskytuje príspevok aj na zamestnancov, ktorí bezprostredne pred prijatím do pracovného pomeru boli UoZ a títo zamestnanci pracujú v rozsahu najmenej polovice ustanoveného týždenného pracovného času. Príspevok poskytuje úrad na základe písomnej dohody počas 12 kalendárnych mesiacov najviac vo výške 50 % z celkovej ceny prace podľa § 49 ods. 4 zákona o službách zamestnanosti, vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje. Príspevok sa neposkytuje na zamestnanie znevýhodneného UoZ, na ktorého zamestnanie bol na to isté obdobie poskytnutý príspevok podľa § 50, § 50a, § 51a, § 56 a § 56a zákona o službách zamestnanosti..
Úrad poskytne na základe uzatvorenej písomnej dohody príspevok aj po uplynutí 12 kalendárnych mesiacov, ak sa zamestnanec, na podporu zamestnania ktorého bol poskytnutý príspevok podľa odseku 2, neumiestnil na otvorenom trhu práce. Príspevok sa poskytuje najviac vo výške 40 % z celkovej ceny prace podľa § 49 ods. 4 zákona o službách zamestnanosti, vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa predlžuje poskytovanie príspevku, najdlhšie počas 12 kalendárnych mesiacov.

§ 50d Príspevok na podporu udržania zamestnanosti
Príspevok na podporu udržania zamestnanosti (ďalej len „príspevok“) sa poskytuje zamestnávateľovi, ktorý zachová pracovné miesta aj v prípade vážnych prevádzkových dôvodov, pre ktoré nemôže zamestnancom prideľovať prácu a ktorý v záujme predísť alebo obmedziť prepúšťanie zamestnancov po dohode s úradom obmedzí na prechodné obdobie svoju prevádzkovú činnosť tak, že nebude zamestnancom prideľovať prácu v rozsahu najmenej 4 % ustanoveného týždenného pracovného času. Príspevok sa neposkytuje na zamestnávanie UoZ, na ktorého zamestnávanie bol na to isté obdobie poskytnutý príspevok podľa § 56a zákona o službách zamestnanosti. Príspevok sa poskytuje zamestnávateľovi na úhradu:
a) preddavku na poistné na zdravotné poistenie, poistného na sociálne poistenie a príspevku na starobné dôchodkové sporenie, platených zamestnávateľom z náhrady mzdy, ktorá patrí zamestnancovi podľa osobitného predpisu 50 najviac však z náhrady mzdy vo výške priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje a
b) sumy preddavku na poistné na zdravotné poistenie a poistného na sociálne poistenie plateného zamestnancom z náhrady mzdy, ktorá patrí zamestnancovi podľa osobitného predpisu 50 najviac však z náhrady mzdy vo výške priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje. Úrad poskytne zamestnávateľovi príspevok za dni, v ktorých bola zamestnancovi vyplatená náhrada mzdy, v úhrne najviac v rozsahu 60 kalendárnych dní v kalendárnom roku. Príspevok podľa písm. b) zamestnávateľ vypláca zamestnancovi mesačne pozadu spolu so mzdou v termíne určenom na výplatu mzdy. Príspevok poskytuje úrad zamestnávateľovi na základe uzatvorenej písomnej dohody. Príspevok poskytuje úrad, v ktorého územnom obvode má zamestnávateľ sídlo, a ak je zamestnávateľ fyzickou osobou, úrad v ktorého územnom obvode má fyzická osoba trvalý pobyt.

§ 50e Príspevok na podporu vytvorenia nového pracovného miesta - Príspevok na podporu vytvorenia nového pracovného miesta (ďalej len „príspevok“) sa poskytuje zamestnávateľovi, ktorý na vytvorené pracovné miesto príjme do pracovného pomeru uchádzača o zamestnanie, ktorý bol vedený v evidencii uchádzačov o zamestnanie najmenej 3 mesiace alebo znevýhodneného uchádzača o zamestnanie podľa § 8 ods. 1 písm. a) alebo k). Zamestnávateľovi, ktorý na vytvorené pracovné miesto prijme do pracovného pomeru znevýhodneného uchádzača o zamestnanie podľa § 8 ods. 1 písm. a) alebo k), sa príspevok poskytne najskôr odo dňa nasledujúceho po dni nadobudnutia právoplatnosti rozhodnutia o zaradení uchádzača o zamestnanie do evidencie uchádzačov o zamestnanie. Príspevok sa poskytuje zamestnávateľovi, ktorý pred prijatím UoZ na vytvorené pracovné miesto, vykonával svoju činnosť nepretržite najmenej 12 mesiacov.

§ 50g Príspevok na podporu samostatnej zárobkovej činnosti
Od 01.03.2009 v zákone o službách zamestnanosti sa rozšírili možnosti poskytovania príspevkov pre UoZ, ktorí majú záujem podnikať. Príspevok na podporu samostatnej zárobkovej činnosti sa poskytuje UoZ, ktorý bol vedený v evidencii UoZ najmenej 3 mesiace, 
bol poberateľom dávky v hmotnej núdzi a príspevkov k dávke v hmotnej núdzi a ak o príspevok požiada písomne.

§ 50h Príspevok na samostatnú zárobkovú činnosť v oblasti spracovania poľnohospodárskych výrobkov a obchodovania s nimi 
Príspevok na samostatnú zárobkovú činnosť v oblasti spravovania poľnohospodárskych výrobkov a obchodovania s nimi sa poskytuje UoZ, ktorý bol vedený v evidencii UoZ najmenej 3 mesiace ak o príspevok požiada písomne.

§ 52 Aktivačná činnosť formou menších obecných služieb pre obec, § 52a Aktivačnú činnosť formou dobrovoľníckej služby
Od mája 2008 sa aktivačná činnosť realizuje v dvoch formách -, § 52 Aktivačná činnosť formou menších obecných služieb pre obec je podpora udržiavania pracovných návykov dlhodobo nezamestnaného občana, ktorý je poberateľom dávky v hmotnej núdzi a príspevkov k dávke v hmotnej núdzi. Za obdobie od januára do septembra bolo na aktivačnú činnosť formou menších obecných služieb pre obec (§52) dohodnutých celkom 33 095 miest na vykonávanie menších obecných služieb pre obec. § 52a Aktivačnú činnosť formou dobrovoľníckej služby je forma aktivácie UoZ vykonávaním dobrovoľníckej činnosti, ktorej cieľom je získanie praktických skúseností pre potreby trhu práce. 

§ 56 Príspevok na zriadenie chránenej dielne alebo chráneného pracoviska
Príspevok poskytuje úrad zamestnávateľovi, ak o tento príspevok požiada písomne a ak na zriadené pracovné miesto v chránenej dielni alebo na chránenom pracovisku príjme občana so zdravotným postihnutím. Výška príspevku je závislá od priemernej miery evidovanej nezamestnanosti v okrese, v ktorom zamestnávateľ zriaďuje chránenú dielňu alebo chránené pracovisko a od právnej formy a predmetu činnosti zamestnávateľa. Dĺžka zachovania zriadeného pracovného miesta v chránenej dielni alebo na chránenom pracovisku je najmenej 2 roky v malých podnikoch a stredných podnikoch a najmenej 3 roky v ostatných podnikoch. 

§ 56a Príspevok na udržanie občana so zdravotným postihnutím v zamestnaní
Príspevok sa poskytuje zamestnávateľovi, ktorý zamestnáva viac ako 25 % občanov so zdravotným postihnutím z priemerného evidenčného počtu svojich zamestnancov. Mesačná výška príspevku: 
a) 0,72 násobok celkovej ceny práce vypočítanej z priemernej mzdy zamestnanca, ktorý je občanom so zdravotným postihnutím, ktorý má pre dlhodobo nepriaznivý zdravotný stav pokles schopnosti vykonávať zárobkovú činnosť vyšší ako 70%,
b) 0,36 násobok celkovej ceny práce vypočítanej z priemernej mzdy zamestnanca, ktorý je občanom so zdravotným postihnutím, ktorý má pre dlhodobo nepriaznivý zdravotný stav pokles schopnosti vykonávať zárobkovú činnosť vyšší ako 40 % a najviac 70 %.

§ 57 Príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti (ďalej len „príspevok pre OSZČ so ZP“)
Poskytuje sa občanovi so zdravotným postihnutím, ktorý začne prevádzkovať alebo vykonávať samostatnú zárobkovú činnosť v chránenej dielni alebo na chránenom pracovisku, na úhradu nákladov súvisiacich so samostatnou zárobkovou činnosťou, ak o tento príspevok písomne požiada. Príspevok sa poskytne ak bol UoZ vedený v evidencii v určenej dĺžke, splnil podmienky stanovené zákonom a ak bude vykonávať alebo prevádzkovať samostatnú zárobkovú činnosť nepretržite najmenej dva roky. Príspevok poskytuje úrad, v ktorého územnom obvode občan so zdravotným postihnutím začne prevádzkovať alebo vykonávať samostatnú zárobkovú činnosť v chránenej dielni alebo na chránenom pracovisku, alebo úrad, v ktorého územnom obvode má občan so zdravotným postihnutím trvalý pobyt.

§ 59 Príspevok na činnosť pracovného asistenta
Príspevok sa poskytuje zamestnávateľovi, alebo samostatne zárobkovo činnej osobe, ktorá je občanom so zdravotným postihnutím na pracovného asistenta, ktorý poskytuje pomoc zamestnancovi, ktorý je zdravotne postihnutý pri vykonávaní zamestnania, samostatnej zárobkovej činnosti, alebo pri zapracovaní alebo príprave na pracovné uplatnenie. Príspevok na jedného asistenta sa poskytuje mesačne vo výške od 41 % do 90 % CCP vypočítanej z priemernej mzdy zamestnanca v hospodárstve SR za prvý až tretí štvrťrok predchádzajúceho roka.

§ 60 Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov
Poskytuje sa právnickej osobe alebo fyzickej osobe ak o tento príspevok požiada najneskôr do konca prvého kalendárneho mesiaca štvrťroka nasledujúceho po štvrťroku, za ktorý sa príspevok žiada. Ročná výška príspevku sa poskytuje v súvislosti s mierou zdravotného postihnutia občana pracujúceho v CHD/CHP. Občan s mierou postihnutia od 40% do 70% má nárok na 2,5 násobok celkovej ceny práce vypočítanej z priemernej mzdy zamestnanca v hospodárstve SR za I. –III. štvrťrok predošlého kalendárneho roka a občan s mierou postihnutia nad 70% má nárok až na 5 násobok celkovej ceny práce.

2.	Národný projekt.
V závere roku 2009, schválil riadiaci orgán (MPSVR SR) Ústrediu PSVR (ako prijímateľovi), realizáciu národného projektu: NP I/2009 „Zvyšovanie zamestnanosti a zamestnateľnosti znevýhodnených uchádzačov o zamestnanie“. Vyššie uvedený národný projekt je zameraný na zlepšovanie podmienok a zvyšovanie možnosti znevýhodnených UoZ uplatniť sa na existujúcom trhu práce. Do realizácie projektov budú zapojení aj znevýhodnení UoZ z radov marginalizovaných rómskych komunít. (ďalej „MRK“) Hlavné aktivity projektov budú prebiehať cca od marca 2010 do septembra 2012. 

ÚSVRK sa sústreďuje na poskytovanie konzultácií projektových zámerov, ktoré riešia nezamestnanosť rómskej národnostnej menšiny a na spoluprácu s partnermi, ktorí dokážu vytvárať pracovné príležitosti pre dlhodobo nezamestnaných Rómov. 
Veľmi dôležitým prvkom pri riešení problémov rómskej komunity, ktorý sa v regiónoch osvedčil, je vznik programu terénnych sociálnych pracovníkov, ktorý patrí medzi najefektívnejší nástroj na riešenie problémov rómskej komunity v osadách. Fond sociálneho rozvoja za výdatnej pomoci ÚSVRK do implementácie programu zapojil už 232 obcí, v ktorých sa vytvorilo 746 pracovných miest terénnych sociálnych pracovníkov a ich asistentov (Pozri aj úlohu 4.5.). 
ÚSVRK v zastúpení svojou zamestnankyňou je členom Koordinačnej pracovnej skupiny pre otázky znižovania dlhodobej nezamestnanosti žien a zvyšovania miery zamestnanosti starších žien podporou podnikania a samostatnej zárobkovej činnosti, poradného orgán pôsobiaceho pri ÚPSVR SR. Na svojom zasadnutí sa členovia oboznámili s prezentáciou doteraz uplatnených nástrojov na znižovanie dlhodobej nezamestnanosti žien a nástrojov na znižovanie dlhodobej nezamestnanosti starších žien cestou podnikania a samostatne zárobkovej činnosti a ich efektívnosť. Zámerom činnosti pracovnej skupiny je dať podnet na spoločné projekty, ktorých neoddeliteľnou súčasťou sú nielen školenia a vzdelávanie, ale následne aj uplatnenie v praxi – aj pre ženy pochádzajúce z marginalizovaných rómskych komunít.

4.4.	Úloha:
Znižovať disparity v oblasti zdravotnej starostlivosti, zvyšovať prístup k prevencii a zdravotnej starostlivosti znevýhodnených skupín obyvateľstva – obyvateľov žijúcich v separovaných rómskych komunitách - prostredníctvom realizácie druhej etapy programu „Program podpory zdravia znevýhodnených komunít na Slovensku na roky 2009 – 2015“.
Termín: priebežne
Zodpovedný: MZ SR
Spolupracujúce subjekty: ÚVZ SR, RÚVZ, ÚSVRK
Finančné zabezpečenie: z rozpočtovej kapitoly MZ SR
Výška financovania: 150 190,- Eur (MZ SR)
Stav: Úloha sa priebežne plní. 

Plnenie:
Druhá etapa „Programu podpory zdravia znevýhodnených komunít na Slovensku“ (ďalej len „Program“) sa začala realizovať od 01. 03. 2009. Počet komunitných pracovníkov zdravotnej výchovy (ďalej len „KPZV“), ktorí pracovali v teréne – v segregovaných a separovaných rómskych osídleniach a lokalitách bol 30. Z toho 10 KPZV – koordinátorov a 20 KPZV – asistentov koordinátora. Program sa realizoval v 12 regionálnych úradoch verejného zdravotníctva so sídlom v Banskej Bystrici, Bardejove, Humennom, Košiciach, Michalovciach, Poprade, Prešove, Rimavskej Sobote, Rožňave, Spišskej Novej Vsi, Starej Ľubovni, Vranove nad Topľou. KPZV pokračovali v šírení elementárnej zdravotnej osvety a informovanosti v segregovaných a separovaných rómskych osídleniach a lokalitách a v zabezpečovaní komunikácie medzi obyvateľmi vyššie uvedených lokalít a lekármi, sestrami, prípadne pôrodnými asistentkami a verejnými zdravotníkmi. V roku 2009 KPZV pôsobili v 94 segregovaných a separovaných rómskych osídleniach a lokalitách. Celkovo bolo v roku 2009 prostredníctvom KPZV edukovaných 39 707 obyvateľov segregovaných a separovaných rómskych osídlení a lokalít. V priebehu realizácie programu vykonávali KPZV činnosti v nasledovných oblastiach: zdravotná výchova, oblasť asistencie príslušným lekárom, monitoring zdravotného stavu, spolupráca so školami, spolupráca so zainteresovanými partnermi, spolupráca pri výkone deratizácie, dezinsekcie, dezinfekcie v rómskych osadách, organizovanie športových aktivít, monitoring hygienicko-epidemiologického režimu, organizovanie brigád, monitorovanie stavu hepatitídy a návšteva rodín v osadách. V niektorých RÚVZ prebiehal monitoring zdravotného stavu. Pracovníci RÚVZ v rámci monitoringu odoberali respondentom kapilárnu krv na vyšetrenie 4 biochemických parametrov prístrojom Reflotron (sledované parametre: celkový cholesterol, glukóza, HDL cholesterol, triacylglyceroly). Zároveň boli uskutočnené antropometrické merania (telesnej výšky, hmotnosti, obvodu pásu a bokov), meranie krvného tlaku a percenta tuku v tele. Na základe zistených výsledkov, s ohľadom na aktuálne zistené hodnoty boli klienti informovaní o význame jednotlivých rizikových faktorov vo vzťahu k zdraviu. V súvislosti s monitoringom zdravého životného štýlu KPZV pomáhali organizačne zabezpečovať výkon poradenského centra zdravia. Celkovo bolo v roku 2009 v rámci monitoringu zdravotného stavu vyšetrených 2074 obyvateľov segregovaných a separovaných rómskych osídlení a lokalít. 

Regionálni zamestnanci ÚSVRK intenzívne napomáhajú pri napĺňaní cieľu programu, ktorého podstatou je zvýšenie zdravotného uvedomenia so zameraním na osvojenie si návykov zdravotného životného štýlu, starostlivosti o zdravie a zvýšenie zodpovednosti za vlastné zdravie obyvateľov segregovaných a separovaných rómskych osídlení a lokalít. 
Napriek mnohým problémom, predovšetkým na individuálnej úrovni v segregovaných osadách je možné konštatovať, že sa darí vytvárať vzťahy vzájomnej dôvery a rešpektu medzi komunitnými pracovníkmi zdravotnej výchovy a komunitami, v ktorých pôsobia, zapojiť obyvateľov týchto komunít do mnohých intervenčných aktivít a zvýšiť tak záujem o ich zdravie faktory, ktoré ho zásadným spôsobom ovplyvňujú, vyhľadať proaktívnych miestnych obyvateľov, prostredníctvom ktorých je možné ľahšie sprostredkovať informácie a zapojiť ďalších členov komunít, nadviazať spoluprácu predovšetkým na miestnej úrovni so zainteresovanými partnermi, zabezpečiť lepší prístup dotknutej populácie k poskytovateľom zdravotnej starostlivosti (využívanie sanitných vozidiel poskytnutých zdravotníckym zariadeniam prostredníctvom projektu PHARE). Programom sa zabezpečuje aj vyhľadávanie presťahovaných rodín s deťmi zaradenými do očkovacieho programu, resp. intervencia v rodinách, ktoré o očkovanie nejavia záujem, čo malo pozitívny dopad na zvýšenie percenta zaočkovanosti v niektorých osadách, v menšej miere zlepšenie starostlivosť matiek o novorodencov o malé deti a pôsobenie v oblasti zlepšovania osobnej hygieny a hygieny bývania, čo sú však dlhodobé procesy a vyžadujú si kontinuálne a intenzívne niekoľkoročné pôsobenie.
ÚSVRK v spolupráci s Úradom regionálneho zdravotníctva a komunitnými centrami spolupracuje pri realizácií nasledovných programov a projektov: program komunitnej zdravotnej asistencie; deratizácia a dezinsekcia v rizikových lokalitách; programy s prevenčným charakterom; zdravotno-výchovné prednášky. 

4.5.	Úloha:
Naďalej pokračovať v osvedčenom programe terénnych sociálnych pracovníkov a ich asistentov, rozšíriť pôsobnosť programu o nové lokality, zefektívniť proces realizácie programu na základe potrieb marginalizovaných rómskych komunít.
Termín: priebežne
Zodpovedný: MPSVR SR
Spolupracujúce subjekty: ÚSVRK, ÚOŠS, územná samospráva, MVO
Finančné zabezpečenie: OP ZaSI
Výška financovania: nešpecifikované
Stav: Úloha sa priebežne plní. 

Plnenie:
Terénna sociálna práca (ďalej len „TSP“) predstavuje súhrn odborných činností zameraných na riešenie sociálnej a životnej situácie jednotlivca, rodiny a komunity. Súčasťou sociálnej práce v komunitách je TSP, ktorá poskytuje asistenciu jednotlivcom s absenciou sociálnych zručností a funkčnej gramotnosti a komunitná práca, ktorá je zameraná na systematický rozvoj komunít prostredníctvom komunitného organizovania, vzdelávania a pod. Sociálni pracovníci v komunite (ďalej len „SPK“) tak vykonávajú oba typy sociálnej práce. MPSVR SR - FSR podporuje najmä aktivity zaradené v rámci TSP a celý súbor opatrení v rámci podpory sociálnej práce v marginalizovaných komunitách predstavuje jednu z kľúčových aktivít FSR. Na podporu TSP/SPK ako jedného z nástrojov riešenia celého radu problémov súvisiacich so sociálnym vylúčením bola zameraná výzva OP ZaSI - FSR – 2009/2.1/09 vyhlásená 23.12.2009. a v realizácii sú stále projekty schválené v rámci výzvy OP ZaSI FSR-2007/2.1 a OP ZaSI FSR-2007/2.2 – v počte 224 projektov. V snahe identifikovať bariéry pri výkone TSP priamo v teréne s následnou možnosťou nastaviť postupy FSR efektívnejšie, bol realizovaný v spolupráci s Ústavom etnológie SAV výskum „Výkon terénnej sociálnej práce v marginalizovaných rómskych komunitách“, ktorý treba chápať ako jednu z iniciatív a čiastkových aktivít s cieľom presne pomenovať problémy, ktoré by sa mohli dotýkať podpory sociálneho začleňovania – aj a najmä MRK. S ďalšou podporou MRK treba počítať v rámci podpory projektov zameraných na MRK prostredníctvom Lokálnych stratégií komplexného prístupu, ktoré sa začnú realizovať v roku 2010. 

4.6.	Úloha:
Pokračovať v Programe výstavby obecných nájomných bytov nižšieho štandardu, určených pre bývanie občanov v hmotnej núdzi v oblasti bývania, s osobitným zreteľom na územnú integráciu marginalizovaných rómskych komunít, zefektívniť proces možnosti ďalšej výstavby.
Termín: priebežne
Zodpovedný: MVRR SR
Spolupracujúce subjekty: ÚSVRK, ÚOŠS, územná samospráva, MVO
Finančné zabezpečenie: z rozpočtovej kapitoly MVRR SR
Výška financovania: 5,65 mil. Eur
Stav: Úloha sa priebežne plní. 

Plnenie:
MVRR SR pri plnení úlohy pokračovať v „Programe výstavby obecných nájomných bytov nižšieho štandardu“, určených pre bývanie občanov v hmotnej núdzi v oblasti bývania, s osobitným zreteľom na územnú integráciu marginalizovaných rómskych komunít v roku 2009 prostredníctvom odboru bytovej politiky poskytovalo dotácie na výstavbu týchto nájomných bytov. Tieto dotácie boli poskytované až do výšky 80% oprávnených nákladov stavby. 
V roku 2009 boli takto poskytnuté dotácie na výstavbu 2653 nájomných bytov v objeme 33,171 mil. €, z toho bolo 314 bytov nižšieho štandardu s podporou 5,65 mil. €. V roku 2010 predpokladáme, že odbor bytovej politiky poskytne dotácie na výstavbu nájomných bytov v rovnakom objeme, ako v roku 2009. 

ÚSVRK v úzkej súčinnosti s rezortom výstavby a regionálneho rozvoja a príslušnými samosprávnymi orgánmi priebežne rieši problémy bývania. Pokračuje sa v programe podpory výstavby obecných nájomných bytov ako i na výstavbe technickej vybavenosti do lokalít s marginalizovanými rómskymi komunitami a v zaistení dostupnej siete sociálnych služieb pre neplatičov. ÚSVRK sa podieľa na zabezpečení primeraného štandardu bývania pri zohľadňovaní právnej istoty bývania, zabezpečenia prístupu k službám a infraštruktúre, cenovej dostupnosti bývania, primeraného umiestnenia bývania, umožňujúceho prístup k zdravotným službám a ďalším sociálnym zariadeniam. 
Zamestnanci regionálnych kancelárií ÚSVRK priebežne komunikujú so starostami obcí a primátormi miest o možnostiach výstavby, poskytujú im informácie o možnostiach podpory cez MVRR SR (Štátneho fondu rozvoja bývania), upozorňujú starostov na aktuálne výzvy (napr. o možnostiach dotácií na územnoplánovaciu dokumentáciu) a následne monitorujú obce a mestá, osady aj byty vo vlastníctve obcí a miest, ktoré sú obývané Rómami za účelom zabránenia neplatičstva a vysťahovávania, odporúčajú obciam a mestám zavedenie inštitútu osobitného príjemcu. V rámci dotačnej schémy udeľuje ÚSVRK dotácie na vypracovanie projektovej dokumentácie k výstavbe infraštruktúry a bytov nižšieho štandardu, prístupu k pitnej vode, poskytuje finančnú podporu pri riešení rôznych havarijných situácii (požiare, záplavy, nútené vysťahovanie a pod.). Efektívnym spôsobom riešenia problémov poskytujúcim priestor samosprávam na komplexné riešenie problémov spojených s bývaním MRK s využitím eurofondov je prebiehajúca aplikácia Národného strategického referenčného rámca – horizontálna priorita MRK.

4.7.	Úloha:
Zaviesť do policajnej praxe nových 112 referentov špecialistov (policajných špecialistov pre prácu s komunitami), zabezpečiť ich preškolenie, učebné pomôcky a odbornú literatúru pre prácu s komunitami.
Termín: december 2009
Zodpovedný: MV SR
Finančné zabezpečenie: z rozpočtovej kapitoly MV SR
Výška financovania: nešpecifikované
Stav: Úloha je splnená. 

Plnenie:
Odbor poriadkovej polície PPZ MV SR vyhodnotil Projekt policajných špecialistov pre prácu s komunitami v komplexnom materiáli: „Vyhodnotenie rutinnej prevádzky projektu policajných špecialistov pre prácu s komunitami a návrh zmien“. Predmetný materiál bol schválený členmi porady vedenia MV SR per rollam uznesením č. 1 zo dňa 12. 1. 2009.
V prvom polroku 2009 ukončilo I. beh pomaturitného zdokonaľovacieho štúdia poskytujúceho špecializované policajné vzdelanie na SOŠ PZ v Bratislave 29 referentov špecialistov. V mesiacoch júl, august a september 2009 boli realizované tri behy týždenných zdokonaľovacích kurzov pre referentov špecialistov. V druhom polroku 2009 prebiehal II. beh pomaturitného špecializovaného štúdia na SOŠ PZ v Bratislave, ktorý absolvovalo 23 referentov špecialistov. V decembri 2009 bol realizovaný IV. beh týždenného zdokonaľovacieho kurzu pre referentov špecialistov.
V hodnotenom období bola vydaná príručka pod názvom „Projekt policajných špecialistov pre prácu s komunitami“. Táto sa nachádza v elektronickej podobe aj na intranetovej stránke odboru poriadkovej polície PPZ MV SR a bola tiež distribuovaná na jednotlivé krajské riaditeľstvá PZ, príslušné ministerstvá a na jednotlivé obce a mestá v celkovom náklade 500 ks.

4.8.	Úloha:
Vyhodnotiť prácu referentov špecialistov (policajných špecialistov pre prácu s komunitami) z pohľadu územnej samosprávy.
Termín: júl 2010
Zodpovedný: MV SR
Spolupracujúce subjekty: územná samospráva
Finančné zabezpečenie: z rozpočtovej kapitoly MV SR
Výška financovania: nešpecifikované
Stav: Úloha sa priebežne plní. 

Plnenie:
Vyjadrenie externých subjektov k činnosti referentov špecialistov sa uskutočňuje na základe rozkazu prezidenta PZ č. 56/2010 o kritériách hodnotenia príslušníkov služby poriadkovej polície Policajného zboru zaradených vo funkcii referent špecialista. Na základe predmetného rozkazu je v časti II. písm. c) riaditeľom krajských riaditeľstiev PZ uložená úloha týkajúca sa zabezpečenia zavedenia polročného vyjadrenia externých subjektov k činnosti referentov špecialistov podľa kritérií uvedených v prílohe č. 3 predmetného rozkazu. Na základe podkladov krajských riaditeľstiev PZ týkajúcich sa predmetného vyjadrenia bude odborom poriadkovej polície PPZ do konca roka 2010 spracované vyhodnotenie práce referentov špecialistov (policajných špecialistov pre prácu s komunitami) z pohľadu územnej samosprávy.

4.9.	Úloha:
Vytvárať podmienky pre rómske deti, aby tieto mali možnosť dvojjazyčného vzdelávania alebo vzdelávania v ich materinskom jazyku.
Termín: priebežne
Zodpovedný: MŠ SR
Spolupracujúce subjekty: ÚSVRK
Finančné zabezpečenie: z rozpočtovej kapitoly MŠ SR
Výška financovania: nešpecifikované
Stav: Úloha sa priebežne plní. 

Plnenie:
Štátny pedagogický ústav v rokoch 2002 až 2009 realizoval experimentálne overovanie kurikula rómskeho jazyka a literatúry v základných a stredných školách. V rámci tohto projektu boli vypracované a experimentálne overené pedagogické dokumenty (Učebné osnovy a časovo tematické plány rómskeho jazyka pre 1.-4. ročník základnej školy, Manuál k šlabikáru pre1. ročník základnej školy, Manuál k matematike pre 1. ročník základnej školy, Cieľový vzdelávací štandard rómskeho jazyka pre gymnázia, Cieľový vzdelávací štandard rómskeho jazyka pre stredné odborné školy s maturitou, Učebné osnovy rómskeho jazyka pre gymnázia, Učebné osnovy rómskeho jazyka pre stredné odborné školy s maturitou) k vytvoreniu podmienok na výchovu a vzdelávanie rómskych žiakov v rómskom jazyku a to zavedením rómskeho jazyka na 1. stupni základnej škole v podobe materinského jazyka resp. podporného jazyka vo forme nepovinného predmetu. Na gymnáziách a stredných školách v podobe povinne alebo nepovinne voliteľného predmetu (napr. ako ďalšieho cudzieho jazyka) alebo v rámci mimoškolských aktivít. V súčasnosti ŠPÚ zapracováva do záverečnej správy z experimentálneho overovania rómskeho jazyka a literatúry v základných a stredných školách pripomienky z MŠ SR. 
Dňom 1. 9. 2009 bola dodatočne začlenená do projektu experimentálneho overovania – Didaktická efektívnosť metódy CLIL na prvom stupni základnej školy vo vyučovaní cudzích jazykov Súkromná základná škola na Galaktickej ulici 9 v Košiciach so zameraním na zvyšovanie vzdelanostnej úrovne rómskych žiakov zavedením učebného predmetu rómsky jazyk, ktorej zriaďovateľom je Nadácia Dobrá víla Kesaj. Do projektu sú zapojené dva prvé ročníky – 1. A s počtom 18 žiakov a 1. B s počtom 19 žiakov. V rámci experimentu sa upriamuje pozornosť na integráciu rómskeho jazyka ako druhého jazyka do výučby jednotlivých predmetov 1. ročníka základnej školy s cieľom vytvoriť podmienky pre možnosti rozvíjania tvorivých schopností rómskych žiakov a možnosť dvojjazyčného vzdelávania. 

V školskom roku 2008/2009 bolo ukončené experimentálne overovanie výučby predmetov rómsky jazyk a rómska literatúra (od r. 2003) a predmetu rómske reálie (od r. 2004) realizovaných Ministerstvom školstva SR pod odbornou garanciou ŠPÚ. Vyhodnocovacia fáza nebola ešte ukončená. Súčasťou ďalšieho procesu je transformácia vytvorených učebných plánov a učebných osnov do štátneho vzdelávacieho programu, príprava učebníc a príprava učiteľov rómskeho jazyka resp. v rómskom jazyku. Zatiaľ sa rómsky jazyk vyučoval len na školách realizácie experimentu, celoplošne zaviesť jeho výučbu je problém, nakoľko absentujú učitelia so zodpovedajúcou kvalifikáciou. S prípravou pedagógov rómskeho jazyka resp. v rómskom jazyku sa začalo zo strany ŠPÚ i Ústavu rómskych európskych štúdií Vysokej školy zdravotníctva a sociálnej práce sv. Alžbety. 

4.10.	Úloha:
Podporovať komunikáciu, vzdelávanie a prácu s rodičmi detí zo sociálne znevýhodneného prostredia s osobitným zreteľom na marginalizované rómske komunity.
Termín: priebežne
Zodpovedný: MŠ SR
Spolupracujúce subjekty: ÚSVRK, zriaďovatelia škôl, 
Finančné zabezpečenie: z rozpočtu zodpovedných subjektov
Výška financovania: nešpecifikované
Stav: Úloha sa priebežne plní. 

Plnenie:
Dňa 23. februára bola vyhlásená výzva E-vzdelávanie pre žiakov zo sociálne znevýhodneného prostredia a žiakov so zdravotným znevýhodnením 2009. Dňa 4. júna 2009 sa uskutočnilo 1. zasadnutie Komisie pre výber, hodnotenie a finančnú podporu projektov. Dňa 1. júla 2009 sa uskutočnilo 2. zasadnutie Komisie, ktorá vybrala 33 projektov v pridelenej sume 199 164,- Eur, pričom táto suma bola pomerným dielom k počtu projektov rozdelená takto: 
a)	21 projektov so zameraním na žiakov zo sociálne znevýhodneného prostredia v sume 134 669,- Eur
b)	12 projektov so zameraním pre žiakov so zdravotným znevýhodnením v sume 64 495,- Eur.

Operačný program Vzdelávanie - výzva č. OPV-2009/3.1/01-SORO „Programy a kurzy pre žiakov základných škôl pochádzajúcich z marginalizovaných rómskych komunít „ (v rámci opatrenia 3.1) bola vyhlásená dňa 27/02/2009 a termín uzávierky bol 27/04/2009. V rámci výzvy bolo predložených 116 projektov, z ktorých bolo schválených 50 projektov, ktoré sa momentálne implementujú.
Školy majú vo väčšine prípadov vypracovaný systém spolupráce s rodinami žiakov zo sociálne znevýhodneného prostredia s osobitným zreteľom na rómske komunity. Oboznamujú rodičov v rámci rodičovských združení so základnými právnymi povinnosťami rodičov, s prevenciou sociálno - patologických javov. V týchto oblastiach spolupracujú so štátnou a mestskou políciou a Úradom práce - odborom sociálnych vecí. 
Učitelia pravidelnými a osobnými návštevami v rodinách žiakov riešia problémy, ktoré sa vyskytli, problémy súvisiace s dochádzkou žiakov, prospechom, výchovno-vzdelávacími výsledkami a ich správaním nielen v škole, ale aj na verejnosti. Školy sa zapájajú do projektov, najmä tých, ktoré sú zamerané na prácu s rómskym etnikom – projekty PRO Enviro, ORANGE, MRK.
Rodičom rómskych žiakov je ponúknutá možnosť návštevy školy aj pri iných príležitostiach a to organizovaním „Dní otvorených dverí“ kde sú informovaní o pláne práce školy, o možnostiach na realizáciu detí v záujmových krúžkoch, školských kluboch detí. Majú možnosť priamo sa zúčastňovať vyučovania, kde sa presvedčia o práci so žiakmi. Školy organizujú stretnutia s rodičmi rôznou zaujímavou a netradičnou formou, lebo inak záujem rodičov by nebol takmer žiadny. Pripravujú rôzne súťaže pre rodičov a deti, krátke programy s vystúpením ich detí, oboznamujú rodičov s legislatívou, aké práva a povinnosti z toho vyplývajú pre nich, pripravujú burzy obnoseného šatstva, vianočné besiedky, Deň matiek, súťaže v speve, prednese poézie a prózy, súťaž o najšikovnejšie rómske dieťa a pod. 
Rodičom bola ponúknutá možnosť získať základné vedomosti pri práci s počítačom, nie všade sa však stretli so záujmom.
V minulosti robievali školy aj rôzne prednášky zamerané na zdravie, hygienu, starostlivosť o deti, financie, ale stretli sa s negatívnym ohlasom, rodičia nechcú byť "poučovaní". Väčšinou triedni učitelia poznajú rodinné prostredie svojich žiakov, často navštevujú rodiny, všetky problémy sa snažia riešiť okamžite. V spolupráci s rodičmi a kurátormi sú riešené mnohé výchovné problémy žiakov.
Dôležitá je aj spolupráca s rodičmi pri výchove k voľbe povolania. Výchovné poradkyne pravidelne vystupujú na rodičovských združeniach a oboznamujú prítomných rodičov s možnosťami štúdia – prednášky, besedy a premietanie videozáznamov.
Zamestnanci centier špeciálno-pedagogického poradenstva podľa požiadaviek škôl poskytujú poradenské služby rodičom pri riešení rôznych problémov ich detí ako aj ich samých – sú to hlavne sedenia so psychológom.
Významná je aj spolupráca s komunitnými centrami. Spolupracujú v oblasti riešenia výchovných problémov, spoločne zabezpečujú napr. možnosti pre hygienu rodín (sprchovanie, pranie a žehlenie bielizne), pomoc pri vybavovaní rôznych úradných záležitostí, ale aj organizujú spoločné kultúrne podujatia. 
Potrebné je však konštatovať, že záujem rodiny o vzdelávanie svojich detí je v mnohých prípadoch veľmi nízky. 

Aktivity Metodicko-predagogického centra, regionálne pracovisko Prešov, v ktorom je zriadené ROCEPO
 	Spolupráca školy a rodiny rómskej komunity bola prezentovaná učiteľom MŠ, ZŠ a ŠZŠ v priamom kontexte na priebežnom vzdelávaní „Sme iní? Rómovia ako ich nepoznáme“ v rozsahu 40 hodín, absolvovalo ho 24 učiteľov ZŠ a ŠZŠ v marci až júni 2009. V špecializačnom kvalifikačnom vzdelávaní Asistent učiteľa, ktoré absolvovalo v máji 2009 v rozsahu 15 hodín 93 prihlásených a v októbri 2009 v takom istom rozsahu 103 prihlásených na túto formu štúdia.
	Metodické dni, ktoré boli v marci 2009 v Michalovciach v spolupráci s CPPaP, absolvovalo ho 40 učiteľov ZŠ. V apríli 2009 v Trebišove v spolupráci so školským úradom, absolvovalo ho 42 účastníkov. Nasledovali metodické dni v Podhorodí (máj 2009) s 20 učiteľmi ŠZŠ a znovu v Michalovciach (máj 2009) so 41 učiteľmi ZŠ, tentoraz v spolupráci so školským úradom.
Vzdelávacie programy „Rómsky jazyk (základný modul v rozsahu 60 hodín)“, ktorý v období január – jún 2009 absolvovalo 46 učiteľov ŠZŠ v Chminianskych Jakubovanoch v spolupráci s PaedDr. Stanislavom Cinom. V januári až apríli 2009 prebiehalo priebežné vzdelávanie „Kritickým myslením k eliminácii funkčnej negramotnosti rómskych žiakov v dvoch skupinách, učiteľov ZŠ a ŠZŠ a učiteliek MŠ v počte 23 a 22. Požiadavkám učiteľov pracujúcich so žiakmi zo SZP vyšlo ROCEPO v ústrety priebežným vzdelávaním „Intervenčné stratégie a techniky riešenia výchovných problémov“ v rozsahu 30 hodín, ktoré absolvovalo 45 učiteľov ZŠ a ŠZŠ v máji až júni 2009.

ROCEPO pracuje na pokračovaní „Prieskumu o postavení rómskeho dieťaťa a žiaka vo výchovno –vzdelávacom procese.“ V septembri, októbri, novembri a decembri 2009 prebehli trojdňové pracovné stretnutia expertných tímov. Na týchto stretnutiach sa navrhli ciele, stratégie a metodológia prieskumu, vypracovali sa dotazníky, ktoré sa následne rozposlali, spracovali do tabuliek. V súčasnom období expertný tím začína pracovať na ich vyhodnocovaní. ROCEPO bolo poverené MŠ SR aj druhou dôležitou úlohou, a to vypracovaním návrhu Štandardu a indikátorov výchovy a vzdelávania žiakov zo sociálne znevýhodneného prostredia. Expertný tím pracoval na tomto návrhu od septembra 2009 do decembra 2009. V súčasnosti existuje jeho pracovná verzia, ktorá po recenzii by mala ísť do tlače.

Päťčlenný pracovný tím ROCEPO sa podieľal na tvorbe profesijných štandárd pre pedagogického asistenta a profesijných štandárd pre učiteľa – špecialistu pre výchovu a vzdelávanie žiakov zo SZP.

ROCEPO sa podieľalo na tvorbe projektu ESF pre marginalizované rómske komunity. Po jeho schválení a rozbehnutí budú členovia ROCEPO pracovať na jeho realizácii.

	V novembri 2009 ukončilo 17 prihlásených na štúdium ŠKŠ Asistent z Klenovca a v decembri 2009 ukončilo ŠKŠ AU 78 prihlásených na štúdium. Všetky konzultácie, recenzie a členstvo v skúšobných komisiách realizoval 4-členný tím metodikov ROCEPO. 

V súčasnosti prebieha ŠKŠ Asistent učiteľa – 103 účastníkov, ktorí budú končiť štúdium 16.8.2010-27.8.2010. Členovia ROCEPO priebežne konzultujú záverečné práce.
ROCEPO sa zúčastnilo konferencie InterRRa 7 v máji 2009 v Nitre, konferencie Rozvoj a perspektíva pedagogiky a vzdelávania učiteľov júni 2009 v Prešove, konferencie Inovácie v školstve 2009 v novembri 2009 na Podbanskom, kde prezentovalo svoju prácu práve v oblasti spolupráce s rodinou z MRK v tvorivých dielňach. 

ROCEPO vykonáva odborné konzultácie pre učiteľov, pedagogických asistentov a riaditeľov škôl s vysokým počtom žiakov zo SZP. Podieľa sa na tvorbe vzdelávacích programov zameraných na výchovu a vzdelávanie detí a žiakov zo sociálne znevýhodneného prostredia.

Na akreditáciu je podaný návrh kvalifikačného vzdelávacieho programu Pedagogický asistent v rozsahu 200 hodín. ROCEPO naďalej venuje veľkú pozornosť vzdelávaniu pedagogických asistentov.

Krajský školský úrad v Bratislave
Víkendové pobyty pre rodičov a žiakov, ktoré organizuje Diagnostické centrum, Slovinská 1, Bratislava 3 x ročne boli v predchádzajúcich rokoch financované z finančných prostriedkov protidrogového fondu vo výške 250.000,-Sk za rok. V súčasnosti je tento istý projekt financovaný z projektu Rady vlády pre prevenciu kriminality vo výške 7.000,- € ročne. Chýbajúce finančné prostriedky dopĺňajú financiami z občianskeho združenia Deti ulice. ZŠI s MŠI pre žiakov so sluchovým postihnutím, Drotárska cesta 48, Bratislava organizuje pre rodičov sluchovo postihnutých detí týždňové pobyty, počas ktorých majú rodičia aj deti možnosť zoznámiť sa s prostredím školy, personálom a školským poriadkom. Zároveň majú rodičia možnosť sledovať, aké metódy využívajú pedagógovia pri práci so sluchovo postihnutými žiakmi. Výdavky spojené s ubytovaním a stravovaním si hradia rodičia z vlastných zdrojov, ostatné aktivity a odborno-poradenskú činnosť vykonávajú pedagógovia v rámci pracovného úväzku.

Uvedomujúc si, že pre proces podpory vzdelávania rómskych detí v praxi sú vhodné aj rôzne dotačné programy poskytujúce finančnú podporu na nákup školských pomôcok, úhradu školného, stravného a ubytovania, na štipendium, medzi oblasti podpory ÚSVRK prostredníctvom dotačnej schémy bol už pred viacerými rokmi zaradený i štipendijný program určený aktívnym a talentovaným žiakom stredných škôl a študentom vysokých škôl. 
ÚSVRK prostredníctvom zamestnancov regionálnych kancelárií priamo v teréne poskytuje konzultácie zahŕňajúce množstvo tém, týkajúce sa predovšetkým informácií rodičom o výhodách vzdelania pre budúcnosť ich detí, metodického vedenia pri vytváraní miest asistentov učiteľov na školách, predškolskej prípravy rómskych detí (využitie štandardných prostriedkov rovnako ako vytváranie alternatívnych systémov podľa podmienok konkrétnych obcí), zvyšovania informovanosti zriaďovateľských subjektov v oblasti metodických pokynov, legislatívnych zmien a existujúcich programov ako príkladov dobrej praxe, napr. špecializovaných tried, nultých ročníkov, pokračovania v ďalšom štúdiu a pod. 

Samosprávne kraje, ako zriaďovatelia stredných škôl vytvárajú predpoklady na prácu s deťmi i ich rodičmi zo znevýhodneného prostredia. Hľadajú sa formy, ktoré by umožnili aktívnu prácu práve s touto skupinou. 

4.11.	Úloha:
Naďalej dohliadať na to, aby deti rómskeho pôvodu neboli zaraďované do špeciálnych škôl len z dôvodu príslušnosti k rómskej národnostnej menšine.
Termín: priebežne
Zodpovedný: MŠ SR 
Spolupracujúce subjekty: ÚSVRK 
Finančné zabezpečenie: z rozpočtovej kapitoly MŠ SR 
Výška financovania: nešpecifikované
Stav: Úloha sa priebežne plní. 

Plnenie:
Pri príprave zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa okrem dodržania intencií, v ktorých bol vládou SR schválený jeho legislatívny zámer, sledovalo aj zabránenie možným pochybeniam zo strany riaditeľov pri prijímaní detí do špeciálnych škôl. 
Pri jeho tvorbe malo Ministerstvo školstva SR na zreteli skutočnosť, že špeciálne výchovno-vzdelávacie potreby nemajú deti len z dôvodu ich zdravotného znevýhodnenia, resp. vývinových porúch (vývinové poruchy učenia, poruchy aktivity a pozornosti), ale ich majú aj deti, ktorých sociálne zručnosti na začiatku povinnej školskej dochádzky nie sú dostatočne rozvinuté, čo má značný vplyv na ich školskú úspešnosť. Týmto deťom má byť najmä pri ich počiatočnom vzdelávaní poskytnutá taká pomoc, na základe ktorej sa budú môcť úspešne rozvíjať, avšak v žiadnom prípade nemôžu byť vzdelávané podľa vzdelávacieho programu pre deti a žiakov s mentálnym postihnutím. Z uvedeného dôvodu nový školský zákon v žiadnom prípade nepripúšťa prijať do špeciálnej školy pre žiakov s mentálnym postihnutím žiaka, ktorý nemá ukončenú diagnostiku s preukázanou príslušnou diagnózou mentálneho postihnutia, t. j. tento zákon neprebral z predchádzajúcej legislatívy možnosť diagnostického pobytu v špeciálnej škole alebo v špeciálnej triede, na ktorý bolo možné prijať aj žiaka s neukončenou diagnostikou, keďže sa mohlo stať, že buď zákonný zástupca dieťaťa, alebo škola po ukončení diagnostického pobytu už nemala záujem o preradenie žiaka do inej školy, ak sa diagnóza nepotvrdila. 
V prípade, že u dieťaťa, ktoré je rómskeho pôvodu, sa pri nástupe do školy prejavia problémy vyplývajúce z jeho zaostávajúceho psychosociálneho vývinu, musí byť použitý taký diagnostický nástroj, ktorý zohľadňuje jeho znevýhodnenie z jazykového hľadiska, resp. z hľadiska sociálneho prostredia, z ktorého pochádza.

Objektivitu pri zaraďovaní detí rómskeho pôvodu do špeciálnych škôl zaručujú CPPPaP tým, že deti vyšetruje odborník, ktorý má min. 5 rokov praxe v diagnostikovaní. Každé dieťa v predškolskom veku, ktoré nenavštevovalo materskú školu a predpokladajú sa u neho problémy v učení, je psychologicky vyšetrené. Pri diagnostikovaní sa používajú štandardizované psychologické pomôcky a nadštandardná pomoc dieťaťu počas testovania. Dieťaťu je poskytnutý dostatok času na adaptáciu na školu. Dieťa je zaradené do nultého ročníka alebo, keď sa nultý ročník nezriaďuje, navrhne psychológ škole rozdeliť učivo 1. ročníka hneď od začiatku na dva roky (s individuálnym prístupom učiteľa). Ak má dieťa napriek tomu zásadné problémy v učení v 2. ročníku je opäť psychologicky vyšetrené. V prípade, že je celková inteligencia v pásme ľahkého mentálneho postihnutia  keď jedna jej zložka je v hraničnom pásme mentálneho postihnutia , je zo strany CPPPaP navrhnuté vzdelávanie dieťaťa podľa individuálnych výchovno-vzdelávacích plánov z hlavných predmetov (podľa MKCH F81.3 – t.j. žiak so zdravotným znevýhodnením – špecifické vývinové poruchy školských spôsobilostí - zmiešaná porucha školských spôsobilostí ) a dieťa je navrhnuté na integráciu do bežnej školy, ako dieťa so špeciálnymi výchovno-vzdelávacími potrebami.
Na konci 4. ročníka sa robia kontrolné vyšetrenia týchto detí. Až keď po 5- tich rokoch strávených v ZŠ zlyháva vo väčšine vyučovacích predmetov, opakovane je mu diagnostikované mentálne postihnutie (už tretíkrát) navrhuje CPPPaP preradiť dieťa do špeciálnej školy. Dieťa sa tak stáva klientom CŠPPP, ktoré navrhuje integráciu. Výnimkou sú vážne intelektové postihnutia, organicky podmienené mentálne postihnutie, napr. Morbus Down. 
Pri začleňovaní rómskych detí do základnej školy sa veľmi osvedčili nulté ročníky. Priestorové podmienky niektorých škôl však nedovoľujú zriaďovať ich všade tam, kde je to potrebné. Stretávame sa aj s odmietavým postojom rodičov so zaradením dieťaťa do nultého ročníka. 
Uvedenej úlohe je venovaná pozornosť v rámci pracovných porád s riaditeľmi špeciálnych škôl, centier pedagogicko-psychologického poradenstva a prevencie a centier špeciálno –pedagogického poradenstva, kde sú upozorňovaní na povinnosť dodržiavať postup pri diagnostikovaní a následnom prijímaní žiakov do špeciálnych škôl. V rámci kontrolnej činnosti zamestnanci KŠÚ kontrolujú dokumentáciu, na základe ktorej boli žiaci prijatí. Deti rómskeho pôvodu sú zaradené do špeciálnej základnej školy len po špeciálno-pedagogickom vyšetrení a súhlase zákonného zástupcu. Vzhľadom na nižšiu úroveň vedomostí, návykov a zručností špeciálne základné školy využívajú možnosť zaradiť takýchto žiakov do prípravného ročníka. Podľa potreby sú žiaci ŠZŠ vysielaní na rediagnostiku. Potrebné je upozorniť, že pri prijímaní žiakov do špeciálnych základných škôl sa nepostupuje na základe príslušnosti k rómskej národnostnej menšine, ale na základe záverov psychologického a špeciálnopedagogického vyšetrenia a odporúčaní poradenského zariadenia a súhlasu zákonného zástupcu. 
V roku 2009 Štátna školská inšpekcia kontrolovala pri tematických inšpekciách v špeciálnych základných školách zaraďovanie detí, aj detí zo sociálne znevýhodneného prostredia, do špeciálnej základnej školy dôkladnou previerkou dokumentácie žiakov.
Vo všetkých sledovaných školách, okrem jednej, sa kontrolou dokumentácie žiakov zistilo, že žiaci mali uskutočnenú diagnostiku, mentálne postihnutie sa potvrdilo, dokumentácia žiakov bola v poriadku.
V jednej škole v Žilinskom kraji sa zistilo, že jeden žiak bol prijatý s diagnózou hraničné pásmo mentálneho postihnutia. Po ukončení inšpekcie vedenie špeciálnej základnej školy zabezpečilo vyšetrenie žiaka v poradenskom zariadení, mentálne postihnutie sa potvrdilo.
Počas tematických inšpekcií v školskom roku 2008/2009 sa sledovala úloha so zvýšenou pozornosťou Stav a úroveň starostlivosti o žiakov zo sociálne znevýhodneného prostredia v školách žiakov so špeciálnymi výchovno-vzdelávacími potrebami s cieľom overiť stav a úroveň starostlivosti o žiakov zo sociálne znevýhodneného prostredia v základných školách pre žiakov so špeciálnymi výchovno-vzdelávacími potrebami.
Pri následnej inšpekcii vykonanej v Špeciálnej základnej škole, Kapušianska 2, Pavlovce nad Uhom (nadväzujúcej na komplexnú inšpekciu v r. 2008) sa zistilo, že záväzný pokyn uložený pri komplexnej inšpekcii nebol splnený. Žiaci v hraničnom pásme mentálneho postihnutia a bez požadovaných vyšetrení neboli preradení do základnej školy v stanovenom čase, nebola zabezpečená rediagnostika všetkých žiakov, žiaci s nejednoznačnou diagnózou naďalej navštevovali špeciálnu základnú školu, viacnásobne postihnutým žiakom nebolo poskytované vzdelávanie v súlade s odporúčaním poradenských zariadení. Bol podaný návrh na odvolanie riaditeľa špeciálnej základnej školy.
Následné inšpekcie v ďalších špeciálnych základných školách a prešetrovanie sťažnosti v 1 škole, v ktorej sa kontrolovala dokumentácia žiakov, potvrdili, že dokumentácia bola v poriadku, žiaci boli správne zaradení do školy.
V školskom roku 2009/2010 sa pri tematických inšpekciách v špeciálnych základných školách plní úloha Zaraďovanie detí zo sociálne znevýhodneného prostredia do špeciálnej základnej školy. Počas inšpekcií vykonaných v roku 2009 sa nezistilo porušenie predpisov v oblasti zaraďovania žiakov do špeciálnej školy. 

4.12.	Úloha:
Pokračovať v aplikácii prosociálnych programov pri zaobchádzaní s obvinenými a odsúdenými v ústavoch na výkon väzby a ústavoch na výkon trestu odňatia slobody.
Termín: priebežne
Zodpovedný: ZVJS
Finančné zabezpečenie: z rozpočtu ZVJS
Výška financovania: nešpecifikované
Stav: Úloha sa priebežne plní. 

Plnenie:
V ústavoch na výkon väzby a v ústavoch na výkon trestu odňatia slobody sa dbá o to, aby sa proces zaobchádzania prehlboval a obsahom, formami a metódami zameriaval na aplikovanie takého programu zaobchádzania, ktorý každej väznenej osobe umožní v závislosti od resocializačných potrieb a individuálnych osobnostných schopností, najmä však prejavenému záujmu a prístupu k plneniu stanovených povinností vo výkone trestu odňatia slobody, pripraviť sa na návrat a reintegráciu do spoločnosti. Za týmto účelom sa organizujú špeciálne vzdelávacie aktivity pre obvinených a odsúdených a to v súčinnosti nielen so vzdelávacími inštitúciami, ale aj občianskymi združeniami zaoberajúcimi sa resocializáciou, resp. reintegráciou prepustených väzňov. Dlhodobo pozitívna je v tejto oblasti spolupráca napr. s o. z. Konzultačné a informačné centrum Edukos, ktoré realizovalo niekoľko úspešných projektov v spolupráci s ústavmi ZVJS. V súčasnom období je pripravený ďalší projekt zameraný na aplikovanie prosociálneho programu s vybranými kategóriami odsúdených. Ide projekt v rámci Národného programu Slovenskej republiky k Európskemu roku boja proti chudobe a vylúčeniu 2010. Projekt sa bude realizovať v ÚVTOS Sučany pre približne 15 odsúdených mužov a v ÚVTOS a ÚVV Levoča pre približne 15 odsúdených žien. Obsahom prosociálneho programu bude rozvoj sociálnych zručností, vzdelávanie v oblasti základných právnych vedomostí dôležitých pre orientáciu sa v živote a na trhu práce, vedomosti pre orientáciu sa v spoločnosti, úradoch a výučba v základnej počítačovej gramotnosti.

5.	Špecifický cieľ č. 5
Vzdelávacie aktivity v oblasti ľudských práv a multikultúrna výchova pre deti a mládež.
5.1.	Úloha:
Realizovať druhú etapu monitorovania a hodnotenia v rokoch 2009 – 2011 v rámci projektu monitorovania a hodnotenia ľudských práv v školskom prostredí (2005-2014). 
Termín: priebežne
Zodpovedný: MŠ SR
Spolupracujúce subjekty: ŠPÚ, Ústav informácii a prognóz školstva, Štátna školská inšpekcia
Finančné zabezpečenie: z rozpočtovej kapitoly MŠ SR
Výška financovania: nešpecifikované
Stav: Úloha sa priebežne plní. 

Plnenie:
V rámci overeného preventívneho projektu „Správaj sa normálne“ boli vykonané v školskom roku 2008/2009 aktivity, do ktorých bolo zapojených 15 594 detí a 396 lektorov. V súvislosti s realizáciou 11. ročníka preventívneho projektu „Správaj sa normálne“, ktorého jedna z desiatich častí je venovaná objasneniu základných atribútov extrémizmu a rasovej neznášanlivosti, zorganizoval odbor komunikácie a prevencie PPZ v dňoch 7. - 11. septembra 2009 a 21. - 25. septembra 2009 školenie pre príslušníkov PZ, ktorí budú zaradení ako lektori do uvedeného projektu prvý raz v školskom roku 2009/2010. Na uvedených školeniach sa zúčastnilo 99 policajtov rôznych útvarov PZ.
Na plnení tejto úlohy sa podieľajú Štátny pedagogický ústav, Štátna školská inšpekcia a Ústav informácií a prognóz školstva. ŠPÚ sa podieľal na realizácii 2. etapy Projektu monitorovania a hodnotenia ľudských práv v školskom prostredí prípravou a dodaním didaktických testov pre žiakov základných a stredných škôl k problematike ľudských práv. Testovanie uskutočnila Štátna školská inšpekcia v školskom roku 2009/2010. 
Ústav informácií a prognóz školstva realizoval v roku 2009 v rámci monitoringu a hodnotenia miery plnenia výchovy k ľudským právam celoslovenský reprezentatívny sociologický výskum „Monitoring uplatňovania ľudských práv v školskom a rodinnom prostredí“, ktorý mapuje názory a postoje mládeže (žiakov základných a stredných škôl – 2000 respondentov) a rodičov (400 respondentov) v oblasti uplatňovania ľudských práv. V súvislosti s indikátormi monitorovacieho systému rozsahu a kvality výučby k ľudským právam uvedených Národnom pláne výchovy k ľudským právam sa v roku 2009 zameriaval na plnenie nasledovných cieľov:
-	zmapovanie právneho vedomia žiakov základných a stredných škôl (znalosť práv dieťaťa, dokumentov o právach dieťaťa)
-	analýza zdrojov informácií o ľudských právach (zastúpenie školy a rodiny)
-	zmapovanie úrovne spolupráce školy a rodiny žiaka pri výchove k ľudským právam a na uplatňovaní ľudských práv
-	zistenie miery participácie rodičov na výchove detí k ľudským právam (znalosť a odovzdávanie poznatkov z oblasti ľudských práv)
-	zistenie možných nedostatkov v dodržiavaní ľudských práv v rodinnom prostredí
-	analýza príčin a spôsobov trestania detí a mládeže
-	analýza vzťahov v rodine a škole
-	komparácia výsledkov výskumu za roky 2006 a 2009 ( komparácia vybraných dát za roky 2007 a 2008) a načrtnutie vývojových tendencií v sledovanej problematike.
Výskumná úloha “Monitoring ľudských práv v školskom a rodinnom prostredí“ bola realizovaná v mesiacoch marec – december 2009. Zber empirických dát sa uskutočnil metódou štandardizovaného rozhovoru (pomocou dotazníka) na vybraných základných a stredných školách (žiaci základných a stredných škôl, rodičia žiakov) na celom území Slovenskej republiky prostredníctvom profesionálnej agentúry pre zber dát. Dotazník bol rozdelený do šiestich problémových okruhov:
-	typy rodinného prostredia a vzťahy v nich
-	spolupráca školy a rodiny v oblasti ľudských práv
-	 participácia rodičov na výchove k ľudským právam, právne vedomie rodičov
-	znalosť práv dieťaťa u žiakov základných a stredných škôl (vývoj)
-	porušenie ľudských práv žiakov v školskom a rodinnom prostredí
-	spôsoby trestania a jeho príčiny

Výsledky výskumu budú spracované do záverečnej správy z výskumu a do publikácií - komparačných štúdií „Uplatňovanie ľudských práv v školskom prostredí“ a „Uplatňovanie ľudských práv žiakov základných a stredných škôl v prostredí rodiny.
Súčasťou riešenia bolo aj vypracovanie komparačnej štúdie z prieskumov realizovaných u riaditeľov, učiteľov a žiakov v oblasti riadenia, výučby a dodržiavania ľudských práv na vybraných základných a stredných školách. Výstup bol spracovaný do prezentačnej publikácie, ktorá bola vydaná a bude odovzdaná MŠ SR. Názov publikácie: Čo hovoria výsledky prieskumov v oblasti ľudských práv.

Štátna školská inšpekcia sledovala v základných a v stredných školách stav výchovy a vzdelávania k ľudským právam v súlade s úlohami Národného plánu výchovy k ľudským právam na roky 2005 – 2014. Svoju inšpekčnú činnosť v tejto oblasti koordinovala s úlohami druhej etapy Projektu efektívneho monitorovacieho a hodnotiaceho systému rozsahu a kvality výučby k ľudským právam, ktorý vypracoval ŠPÚ. 
V mesiacoch január – február 2009 ŠŠI spracovala správu z inšpekcií, ktoré boli vykonané v novembri 2008 až v januári 2009 v 116 základných a v 52 stredných školách. Ich cieľom bolo zhodnotiť úroveň a kvalitu výchovno-vzdelávacieho procesu z hľadiska výchovy a vzdelávania k ľudským právam. Súhrnná správa za SR bola zaslaná MŠ SR a garantovi projektu ŠPÚ v apríli 2009.
V mesiacoch marec – jún 2009 oddelenie metodických činností ŠŠI inovovalo metodiku inšpekcie a inšpekčné nástroje – pracovné a hodnotiace záznamy. Oddelenie plánovania a prierezových činností vypracovalo elektronické šablóny na spracovanie a vyhodnotenie pracovných a hodnotiacich záznamov, elektronické šablóny na spracovanie a vyhodnotenie testov. ŠPÚ dodal testy pre žiakov základnej a strednej školy, ktoré oddelenie metodických činností postupne distribuovalo na jednotlivé pracoviská školských inšpekčných centier. ÚIPŠ na základe pripomienok ŠŠI upravil dotazníky (pre riaditeľov, učiteľov a žiakov) a v elektronickej podobe zaslal ŠŠI dotazník pre riaditeľa a pre učiteľa základnej a strednej školy a v tlačenej podobe pre žiaka základnej a strednej školy. 
V mesiacoch október – december 2009 sa počas inšpekcií v 80 základných a v 80 stredných školách priebežne plnili 3 úlohy druhej etapy projektu monitorovania a hodnotenia ľudských práv v školskom prostredí: Zapracovanie obsahu výchovy a vzdelávania k ľudským právam v pedagogickej a ďalšej dokumentácii školy; Kontrola vedomostí a postojov žiakov v oblasti výchovy a vzdelávania k ľudským právam v základných a v stredných školách v SR; Hodnotenie úrovne a kvality výchovno-vzdelávacieho procesu z hľadiska výchovy a vzdelávania k ľudským právam. 
Účelové finančné prostriedky sa použili na pokrytie cestovných náhrad pri výkone tematickej inšpekcie v 80 základných a v 80 stredných školách v SR, na pokrytie náhrad za poštovné a telekomunikačné služby a na nákup všeobecného materiálu, t.j. papiera, tonera na tlač pracovných a hodnotiacich záznamov a tlač dotazníkov pre riaditeľa a učiteľa základnej a strednej školy. Vyhodnotenie účelovo určených finančných prostriedkov za rok 2009 (príloha č. 1) prikladáme.
V mesiacoch december 2009 – január 2010 ŠŠI spracovala správu z inšpekcií, ktoré boli vykonané v priebehu roka 2009 v 169 základných a v 73 stredných školách. Ich cieľom bolo zhodnotiť úroveň a kvalitu výchovno-vzdelávacieho procesu z hľadiska výchovy a vzdelávania k ľudským právam. 
Miera a úroveň uplatňovania ľudských práv vo vyučovacom procese bola v kontrolovaných ZŠ a SŠ porovnateľná. K silným stránkam patrila pozitívna atmosféra vyučovania charakterizovaná vzájomným rešpektom medzi učiteľmi a žiakmi, dodržiavaním pravidiel vystupovania a správania sa žiakov, prevažujúcim empatickým vzťahom učiteľov k žiakom, akceptovaním práva žiakov na omyl. K slabým stránkam vyučovania patrili predovšetkým zriedkavé využívanie učebných pomôcok, pomocných učebných materiálov a technických prostriedkov v záujme zvyšovania efektívnosti a uľahčenia procesu učenia sa. Rovnako nedostatočne boli integrované ľudské práva do oblasti rozvíjania sociálnych kompetencií žiakov, najmä uplatňovanie tímovej spolupráce a kooperatívneho riešenia úloh v menších i väčších skupinách. Vo vyučovaní pretrvávala frontálnosť alebo orientácia na jednotlivca (individualizmus). Zaraďovanie aktivít, cielených na rozvíjanie personálnych a interpersonálnych kompetencií žiakov bolo často formálne. Nedostatky sa prejavili aj v rozvíjaní schopností a spôsobilostí žiakov vyjadrovať vlastné názory. Najslabšou stránkou výchovno-vzdelávacieho procesu bolo rozvíjanie hodnotiacich a sebahodnotiacich zručností žiakov. Učitelia neviedli žiakov k identifikácií vlastných kladov i nedostatkov, ani k zručnosti hodnotiť seba alebo druhých na základe vopred poznaných a stanovených kritérií. 
Súhrnné správy „Zapracovanie obsahu výchovy a vzdelávania k ľudským právam v pedagogickej a ďalšej dokumentácii školy“ a „Kontrola vedomostí a postojov žiakov v oblasti výchovy a vzdelávania k ľudským právam v základných a stredných školách v SR“ budú spracované vo februári 2010. 

5.2.	Úloha:
Realizovať kvalitatívnu analýzu vybraných učebníc, používaných na základných a stredných školách z aspektu ľudských práv (2009 – 2011).
Termín: priebežne 
Zodpovedný: MŠ SR 
Spolupracujúce subjekty: ŠPÚ, Metodicko-pedagogické centrum a jeho alokované pracoviská, Výskumný ústav detskej psychológie a patopsychológie, Štátny inštitút odborného vzdelávania, Ústav informácii a prognóz školstva, Štátna školská inšpekcia

Finančné zabezpečenie: z rozpočtovej kapitoly MŠ SR
Výška financovania: nešpecifikované
Stav: Úloha sa priebežne plní. 

Plnenie:
ŠPÚ prehodnotil doteraz vypracované kritériá na hodnotenie učebníc pre základné a stredné školy. V roku 2009 bol vytvorený návrh hodnotiacich kritérií pre analýzu učebníc z aspektu ľudských práv. V roku 2010 sa pilotne podľa týchto kritérií budú analyzovať novovydané učebnice: Vlastiveda pre 2. ročník ZŚ, Občianska náuka pre 5. ročník, Geografia pre 5. ročník, Matematika pre 5. ročník, Umenie a kultúra pre 1. ročník gymnázia. Po pilotnom overení kritérií bude vytvorený systém postupnej analýzy učebníc v súlade s postupom vydávania učebníc pre jednotlivé ročníky podľa ISCED.

5.3.	Úloha:
Vypracovať ciele a obsah multikultúrnej výchovy a vzdelávania pre Štátny vzdelávací program ISCED 0, ISCED 1, ISCED 2 a ISCED 3A (2009 – 2011) s prihliadnutím na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie.
Termín: priebežne do roku 2011
Zodpovední: MŠ SR
Spolupracujúce subjekty: ŠPÚ, Metodicko-pedagogické centrum a jeho alokované pracoviská, Výskumný ústav detskej psychológie a patopsychológie, Štátny inštitút odborného vzdelávania, Ústav informácii a prognóz školstva, Štátna školská inšpekcia
Finančné zabezpečenie: z rozpočtovej kapitoly MŠ SR
Výška financovania: nešpecifikované
Stav: Úloha sa priebežne plní. 

Plnenie:
ŠPÚ v spolupráci s Úradom vlády SR a MŠ SR pripravil a zrealizoval v dňoch 9. – 10. 12. 2009 celoslovenskú konferenciu na tému „Ľudské práva a multikultúrna výchova v škole“, prvú tohto typu v rezorte, vychádzajúcu z už vypracovanej koncepcie multikultúrnej výchovy. Konferencie sa zúčastnili učitelia základných, stredných a vysokých škôl, odborníci z PRO MŠ SR, didaktici, metodici a vedci, aby si ujasnili teoretické a praktické otázky v oblasti ľudských práv a multikultúrnej výchovy. Výstupom z konferencie je Zborník príspevkov, prezentácií a posterov v CD forme. Náklad 500 ks zborníka bude distribuovaný na vybrané základné a stredné školy. V budúcom roku sa vytvoria pracovné skupiny pre jednotlivé ISCED-y, ktoré budú pracovať na cieľoch a obsahu multikultúrnej výchovy v predškolských zariadeniach, základných a stredných školách.
V rámci aktivít rezortu školstva počas predsedníctva Slovenskej republiky v Dekáde začleňovania rómskej populácie na roky 2005 – 2015 pod gestorstvom ŠPÚ bol vypracovaný medzinárodný dotazník „Ciele a obsah multikultúrnej výchovy a vzdelávania vo vzdelávacom systéme štátu“. Medzinárodný dotazník je zameraný na získanie informácií o obsahu a rozsahu výučby multikultúrnej výchovy v školských výchovno-vzdelávacích systémoch členských štátov Dekády a zhrnutie ich poznatkov a skúseností z praxe. Skladá sa z troch základných častí:
•	legislatívne zabezpečenie problematiky ľudských práv a multikultúrnej výchovy v členskom štáte vo vzťahu k Európskej charte regionálnych alebo menšinových jazykov
•	vzdelávací systém členského štátu
•	odporúčania na zlepšenie situácie v danej problematike.

V tejto súvislosti Štátny inštitút odborného vzdelávania v roku 2009 plnil dve úlohy:
Dopracovať a vydať v tlačenej a elektronickej podobe metodickú príručku pre učiteľov odborných predmetov o vyučovaní ľudských práv v príprave na povolanie pre študijné odbory skupín 68 Právne vedy, 75 Pedagogické vedy, 76 Učiteľstvo 

Anotácia úlohy: Dopracovanie Metodickej príručky pre vyučovanie ľudských práv v odbornom vzdelávaní a príprave (ďalej len „metodická príručka“), teoretickej časti, praktickej časti a prílohovej časti (výber všeobecne záväzných právnych predpisov z oblasti ľudských práv, ktorými je viazaná Slovenská republika). Zapracovanie akceptovaných pripomienok lektorov do textu metodickej príručky. Formálna úprava textu, príprava do tlače, zabezpečenie ISBN čísla, tlač príručky, príprava a realizácia jej elektronickej podoby.

Plnenie:
a)	25. júna 2009 – pracovné stretnutie autorského tímu. Práca sa zamerala na dopracovanie teoretickej časti príručky (zjednotenie odvolávok na citované, alebo parafrázované texty, uvádzanie použitej a citovanej literatúry, uvádzanie odvolávok na internetové stránky, aktualizáciu textu príručky a literatúru vzhľadom na nové všeobecne záväzné právne predpisy); dopracovanie a úpravu praktickej časti (doplnenie informácií k praktickým námetom o zdroji, z ktorého bolo čerpané, doplnenie praktických námetov na realizáciu vyučovacej hodiny a ďalších foriem vyučovania); finalizácia textu príručky do podoby, v akej bola zaslaná lektorom.
b)	29. septembra 2009 – pracovné stretnutie autorského tímu. Práca sa zamerala na prerokovanie a zapracovanie pripomienok lektorov do textu metodickej príručky, dopracovanie úvodu a doplnenie chýbajúceho zoznamu použitej a odporučenej literatúry v praktickej časti príručky, prípravu seminára a ukážkovej výučbovej hodiny s uplatnením problematiky ľudských práv v príprave na profesiu.
c)	V októbri 2009 bolo zabezpečené ISBN číslo, metodická príručka bola zadaná do tlače, po jej vytlačení bola dopracovaná elektronická podoba príručky ako súčasť tlačenej verzie.
d)	V novembri 2009 bola začatá expedícia metodickej príručky na stredné odborné školy, ktoré vyučujú študijné odbory skupín 68 Právne vedy, 75 Pedagogické vedy, 76 Učiteľstvo.

Seminár v spojení s otvorenou hodinou k využitiu metodickej príručky v edukačnom procese pre učiteľov odborných predmetov v ŠO skupín 68 Právne vedy, 75 Pedagogické vedy, 76 Učiteľstvo
Anotácia úlohy:
V spolupráci ŠIOV a Pedagogickej a sociálnej akadémie v Leviciach sa pripravil a realizoval odborný seminár „Ľudské práva v odbornom vzdelávaní a príprave“ a otvorená hodina s využitím problematiky ľudských práv vo výučbe odborného predmetu. Aktivity boli určené učiteľom odborných predmetov stredných odborných škôl vyučujúcich humanitne orientované študijné odbory daných skupín. 

Plnenie:
a) seminár bol realizovaný 25. novembra 2009 na Pedagogickej a sociálnej akadémii v Leviciach. Zúčastnilo sa ho 27 pedagógov zo stredných odborných škôl SR vyučujúcich humanitne orientované študijné odbory a dvaja hostia (KŠÚ Nitra, Úrad NSK). Počas seminára odzneli dva príspevky – „Význam ľudských práv v profesiách zameraných na sociálnu starostlivosť a služby“ a „Výučba k ľudským právam v odbornom vzdelávaní a príprave;
b) následne bola realizovaná otvorená hodina odborného predmetu sociológia pre žiakov 3. ročníka študijného odboru 7661 6 sociálno-výchovný pracovník. V preberanej téme „Modely detstva“ sa žiaci oboznamovali s právami detí vzhľadom na ekonomické, kultúrne, sociálne podmienky danej krajiny. Analýza vyučovacej hodiny bola, okrem iného, zameraná aj na rozvoj kľúčových kompetencií a osobnostných kvalít žiakov a variácie realizovanej aktivity. V záverečnej diskusii sa účastníci seminára zaoberali možnosťami využitia zážitkových metód vo výučbe ľudských práv, odborných predmetov a tém, v ktorých je možné/žiaduce túto problematiku využiť, ďalších zdrojov, materiálov, ktoré umožnia učiteľom zatraktívniť výučbové hodiny a priblížiť tak ľudské práva a ich aplikáciu v príprave na profesiu žiakom.

5.4.	Úloha:
Participovať na vzdelávaní žiakov základných škôl, študentov stredných škôl a vysokých škôl v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
Termín: priebežne
Zodpovední: KVOP
Finančné zabezpečenie: KVOP, z rozpočtu príslušných subjektov
Výška financovania: cca. 500 Eur
Stav: Úloha sa priebežne plní. 

Plnenie:
Verejný ochranca práv od začiatku svojej činnosti spolupracuje so školami a zariadeniami pre deti a mládež. V rámci projektu „Verejný ochranca práv deťom a mládeži“, ktorý sa uskutočňuje už od roku 2004, organizuje stretnutia a besedy s deťmi a mládežou, ale aj s pedagógmi. Diskutuje s nimi o postavení verejného ochrancu práv v právnom poriadku Slovenskej republiky, o praktických poznatkoch z ochrany a dodržiavania základných práv a slobôd, ale aj o aktuálnych problémoch v spoločnosti. V roku 2009 verejný ochranca práv a pracovníci jeho kancelárie vzdelávali pedagógov, žiakov a študentov v rámci 18 besied, organizovaných na základných škôl v Banskej Bystrici, Nitrianskych Hrnčiarovciach, Smižanoch, Trnave, Bojniciach a v Hornom Vadičove, na gymnáziách a stredných odborných školách v Bratislave, Žiari nad Hronom a v Nitre. 
Zástupca Kancelárie verejného ochrancu práv ako jednej z členov Siete organizácií pôsobiacich v oblasti výchovy mládeže k ľudským právam, koordinovaných organizáciou Iuventa sa zúčastnil dvoch z celkom troch regionálnych konferencií "Rok s KOMPAS-om na Slovensku" pre západoslovenský a stredoslovenský región, kde hlavnou témou boli možnosti využitia Kompasu ako praktickej pomôcky vo formálnom aj neformálnom vzdelávaní a výchove k ľudským právam a v rámci ktorej boli pedagógovia a vedúci predstavitelia škôl a zariadení pre deti vzdelávaní aj v oblasti ochrany a dodržiavania základných práv a slobôd v pôsobnosti verejného ochrancu práv. 
Okrem projektu „Verejný ochranca práv deťom a mládeži“ sa ciele vzdelávania žiakov a študentov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie čiastočne napĺňajú aj prostredníctvom projektu „detských ombudsmanov“, nakoľko poslaním tohto projektu je aj šíriť osvetu v oblasti základných práv a slobôd medzi deťmi.
6.	Špecifický cieľ č. 6
Systematické vzdelávanie príslušníkov profesijných skupín, ktorí majú pri výkone svojho povolania vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie.
6.1.	Úloha:
Systematicky vzdelávať zamestnancov štátnej a verejnej správy v oblasti nediskriminácie, rasizmu, xenofóbie, antisemitizmu a ostatných prejavov intolerancie.
Termín: priebežne
Zodpovedný: ÚOŠS 
Spolupracujúce subjekty: KVOP, SNSĽP, MVO, územná samospráva
Finančné zabezpečenie: z rozpočtu zodpovedných subjektov
Výška financovania: nešpecifikované
Stav: Úloha sa čiastočne plní. 

Plnenie:
Plnenie úlohy vymedzenými subjektmi je uvedené v rámci plnenia nižšie uvedených úloh cieľa 6. Vzdelávanie zamestnancov verejnej správy je v súčasnosti realizované vo veľkej miere z prostriedkov zdrojov ESF (FSR), alebo zdrojov dotačných schém štátnych inštitúcií (pozri aj časť IV, vyhodnotenie projektov dotačného programu akčný plán). Vo všeobecnosti možno konštatovať, že potreba vzdelávania zamestnancov verejnej správy je vyššia ako vzdelávacie možnosti. Táto situácia je spôsobená aj relatívne vysokou fluktuáciou zamestnancov. 
V decembri 2009 SNSĽP s partnermi spustilo realizáciu projektu programu Progress pre oblasť antidiskriminácia a rozmanitosť „Rovnosť šancí sa oplatí“. Veľká časť aktivít bude zameraná aj na vzdelávanie v oblasti antidiskriminačnej legislatívy a jej uplatňovania v praxi pre novinárov, sudcov a súdnych úradníkov, zástupcov podnikateľského sektora, zamestnávateľov, samosprávu, inšpektoráty práce a ďalších.
Kancelária verejného ochrancu práv priebežne zabezpečuje vzdelávanie svojich zamestnancov prostredníctvom pravidelných školení podľa určeného plánu. Aktuálne sa pre odborných zamestnancov realizuje vzdelávanie k najvýznamnejším medzinárodnoprávnym dokumentom upravujúcim základné práva a slobody a k aktuálnym právnym otázkam. Plánovaná je aj prednáška na tému Rovnosť príležitostí, v spolupráci s MPSVR SR. Zamestnanci Kancelárie verejného ochrancu práv sa, aj aktívne, zúčastňujú odborných podujatí, seminárov, konferencií a pracovných skupín, zameraných okrem iného aj na boj proti diskriminácii a intolerancii
Samosprávne kraje plnia túto úlohu prostredníctvom vlastných alebo externých odborníkov pre túto oblasť. Viaceré samosprávne kraje realizovali projekty zamerané na antidiskrimináciu, ktorých sa zúčastňovali ich zamestnanci. 

Vzdelávanie pracovníkov rezortu kultúry v oblasti predchádzania diskriminácii prebiehalo prostredníctvom aktivít Národného osvetového centra (NOC) organizácie v zriaďovateľskej pôsobnosti MK SR. Ide o metodicko-poradenské stretnutia pre pracovníkov rezortu (regionálne osvetové centrá a pod.), kde je pravidelne venovaný priestor predmetnej problematike v kontexte sprístupňovania kultúry – občanom so zdravotným postihnutím, seniorom, národnostným menšinám a pod.), ako aj prostredníctvom rezortného časopisu Národná osveta, ktorý pravidelne sprístupňuje informácie o predmetnej problematike (rozširovanie informácií a poznatkov pre pracovníkov rezortu smerujúcich k posilneniu princípu rovnosti príležitostí a prístupu ku kultúre pre znevýhodnené skupiny obyvateľstva – ide o oblasť záujmovej umeleckej činnosti, výchovno-vzdelávacej činnosti, sociálnej prevencie a pod.). V roku 2009 MK SR podporilo z grantového programu Kultúra znevýhodnených skupín obyvateľstva osvetovo-vzdelávaciu aktivitu zameranú na odbúravanie fyzických a informačných bariér v prístupe osôb so zdravotným postihnutím ku kultúre pre zamestnancov slovenských múzeí - projekt Okná múzeí dokorán. Projekt realizovala Národná rada občanov so zdravotným postihnutím v SR v Bratislave (50 účastníkov). Zamestnanci Slovenského národného múzea - Spišského múzea v Levoči sa zúčastnili školenia Únie nevidiacich a slabozrakých Slovenska (2 zamestnanci). Predmetné múzeum zorganizovalo v roku 2009 v rámci prednáškového cyklu Dialógy pod klenbami - Žijú medzi nami prednášku a diskusiu s odborníkmi (pedagogičkou a rehoľníkom), ktorí sa programovo a profesionálne venujú ľuďom so zrakovým postihnutím. Podmienky na podporu šírenia informácií a vzdelávania pracovníkov rezortu v oblasti predchádzania diskriminácii a všetkým formám násilia zabezpečujú aj ďalšie organizácie v zriaďovateľskej pôsobnosti MK SR - Univerzitná knižnica Bratislava (UKB), Slovenská národná knižnica v Martine, Štátna vedecká knižnica a pod. - najmä systematickým sprístupňovaním elektronických informačných prameňov, katalógov a databáz prístupných prostredníctvom internetu, sieťových zdrojov informácií licencovaných pre knižnicu, ako aj poskytovaním bibliografických informácií a vypracovávaním odborných rešerší z oblasti spoločenských vied zameraných na danú problematiku, podľa požiadaviek a potrieb pracovníkov v oblasti kultúry, vedy a výskumu a pod.

6.2.	Úloha:
V rámci koordinácie horizontálnej priority rovnosť príležitostí zabezpečiť školenie pre zamestnancov ministerstiev, ktoré sú riadiacimi orgánmi pre jednotlivé operačné programy.
Termín: 2009
Zodpovedný: MPSVR SR
Spolupracujúce subjekty: všetky RO, SORO 
Finančné zabezpečenie: OP TP projekt koordinátora HP RP – „Zabezpečenie hodnotenia a implementácie horizontálnej priority rovnosť príležitostí v ŠF a KF v programovom období 2007 – 2013“
Výška financovania: nešpecifikované
Stav: Úloha je splnená. 

Plnenie:
Uskutočnili sa poradenské školenia, v období 8. 7. -10. 7. 2009; 15. 7. -17. 7. 2009 a 16. 9. a 18. 9. 2009, ohľadom uplatňovania horizontálnej priority rovnosť príležitostí v štrukturálnych fondoch na programové obdobie 2007 – 2013 a uplatňovania rovnosti príležitostí v projektoch spolufinancovaných EÚ za programové obdobie 2007 – 2013. Školenia boli zamerané pre zamestnancov a zamestnankyne zapojených do implementácie štrukturálnych fondov. Hlavné témy školenia: rovnosť príležitostí vo všeobecnosti; riešenie problému diskriminácie; rodová rovnosť; rovnosť príležitostí zdravotne postihnutých; veková rovnosť a iné znevýhodnenia; implementácia rovnosti príležitostí v štrukturálnych fondoch.
Na všetkých troch školeniach sa celkovo zúčastnilo spolu 43 účastníkov a účastníčok, z toho 33 žien a 10 mužov. Školenia sa zúčastnili ľudia rôznych pracovných pozícií, ktorí majú vplyv na implementáciu horizontálnej priority rovnosť príležitostí v štrukturálnych fondoch. Školenie absolvovali programoví manažéri a manažérky (7 ľudí), koordinátori VÚC pre HP (6), projektoví manažéri a manažérky (5), manažéri a manažérky hodnotenia (5), manažéri a manažérky metodiky (4), manažéri a manažérky monitorovania (4), manažéri a manažérky kontroly na mieste (3), manažéri a manažérky technickej asistencie (2), certifikárori a certifikátorky (2), manažérka vzdelávania, finančná manažérka, riaditeľ sekcie, riaditeľka odboru, vedúci oddelenia. Najviac účastníkov a účastníčok, v počte 12, bolo z MPSVR SR. 8 z MF SR, po 3 z MVRR SR a MŽP SR, po 2 z MŠ SR, MZ SR, NADSME, FSR, MDPT SR, po 1 z ŽSR a VÚC Žilinského, Trenčianskeho, Banskobystrického, Trnavského, Nitrianskeho, Bratislavského.

6.3.	Úloha:
Pripraviť a vykonať projekt postupného špecializovaného odborného vzdelávania všetkých inšpektorov práce vykonávajúcich dozor na úseku pracovnoprávnych vzťahov a príslušných vedúcich zamestnancov Národného inšpektorátu práce a inšpektorátov práce pôsobiacich na úseku pracovnoprávnych vzťahov, zameraného na predchádzanie všetkým formám diskriminácie a jej elimináciu.
Termín: 2009
Zodpovedný: MPSVR SR, Národný inšpektorát práce
Finančné zabezpečenie: z rozpočtovej kapitoly MPSVR SR a ESF
Výška financovania: nešpecifikované
Stav: Úloha je splnená. 

Plnenie:
Vzdelávanie zamestnancov v sústave inšpekcie práce sa pribežne realizuje v súlade s Koncepciou celoživotného vzdelávania v systéme inšpekcie práce vrátane rodovej rovnosti, ktorá bola vypracovaná Inštitútom pre výskum práce a rodiny. V rámci tejto koncepcie je vypracovaná aj príprava inšpektorov špecialistov v špecializácii pracovnoprávne vzťahy a kolektívne vyjednávanie. Súčasťou obsahového zamerania tejto špecializácie s časovou dotáciou 120 hodín je aj rodová rovnosť a diskriminácia. Rodová rovnosť na pracovisku je zároveň súčasťou vzdelávania uchádzačov o vymenovanie za inšpektorov práce.

6.4.	Úloha:
Zabezpečovať, aby sa vybraní prokurátori GP v obvodoch ich pôsobnosti zúčastňovali seminárov a školení so zameraním na problematiku dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
Termín: priebežne
Zodpovedný: GP SR
Spolupracujúce subjekty: podriadené okresné a krajské prokuratúry
Finančné zabezpečenie: z rozpočtovej kapitoly GP SR
Výška financovania: nešpecifikované
Stav: Úloha sa priebežne plní. 

Plnenie:
V priebehu roku 2009 boli podriadení prokurátori zo strany Generálnej prokuratúry SR usmerňovaní, aby sa nimi vybraní prokurátori zúčastňovali v obvodoch ich pôsobnosti seminárov a školení so zameraním na problematiku dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. V dňoch 8. a 9. júna 2009 sa uskutočnila vo vzdelávacom a rehabilitačnom centre prokuratúry Slovenskej republiky v Krpáčove pracovná porada riaditeľa trestného odboru Generálnej prokuratúry SR s námestníkmi krajských prokurátorov pre trestný úsek, rozšírená o účasť vedúcich oddelení prvostupňovej agendy a boja s organizovaným zločinom. Časť porady bola venovaná aktuálnym problémom spojeným s problematikou extrémizmu a rasovo–motivovanými trestnými činmi. Účastníci porady boli oboznámení s obsahom Akčného plánu vlády Slovenskej republiky o predchádzaní všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2009 – 2011. Pozornosť bola zameraná na schválené znenie vládneho návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov, kde sú vymedzené nové pojmy ako extrémistická skupina, extrémistický materiál, ako aj nové skutkové podstaty trestných činov zahrnuté v § 140a. Zákon bol uverejnený v Zbierke zákonov SR pod č. 257/2009 dňa 16.6.2009. Prítomní boli tiež oboznámení s internými predpismi na úseku boja proti extrémizmu v pôsobnosti rezortu ministerstva vnútra a policajného zboru.

6.5.	Úloha:
Zabezpečiť účasť povereného prokurátora generálnej prokuratúry na seminároch a školeniach, ktoré budú zorganizované jednotlivými policajnými zložkami v priebehu rokov 2009 – 2011.
Termín: priebežne
Zodpovedný: GP SR
Spolupracujúce subjekty: podriadené okresné a krajské prokuratúry, jednotlivé policajné zložky
Finančné zabezpečenie: bez finančného zabezpečenia
Výška financovania: nešpecifikované
Stav: Úloha sa priebežne plní. 

Plnenie:
Poverený prokurátor trestného odboru sa zúčastňuje na rokovaniach ako člen medzirezortnej integrovanej skupiny odborníkov zriadenej pri PPZ MV SR ako poradný, koordinačný a iniciatívny orgán ministra vnútra SR na elimináciu extrémizmu a rasovo motivovanej trestnej činnosti, ako aj sa stretáva s jednotlivými poverenými policajtmi konajúcimi v jednotlivých trestných veciach za účelom riešenia konkrétnych problémov v trestnom konaní.

6.6.	Úloha:
Kvalifikovaný lektor (prokurátor alebo sudca) v priebehu rokov 2009 – 2011 vykoná lektorskú prednášku v rámci programu Justičnej akadémie, ktorej sa zúčastnia vybraní prokurátori a sudcovia z jednotlivých okresných a krajských súdov a prokuratúr na tému problematiky výkonu prokurátorského dozoru nad prípravným konaním v oblasti trestného stíhania a postihovania páchateľov rasovo motivovaných trestných činov a extrémizmu.
Termín: priebežne
Zodpovedný: GP SR
Spolupracujúce subjekty: JA
Finančné zabezpečenie: z rozpočtu JA
Výška financovania: nešpecifikované
Stav: Predmetná lektorská prednáška bude realizovaná v spolupráci s Justičnou akadémiou v priebehu rokov 2010 – 2011.

6.7.	Úloha:
Organizovať seminár pre sudcov, prokurátorov a súdnych úradníkov k právnej úprave ľudských práv a jej aplikácii vnútroštátnym súdom/prokurátorom.
Termín: 2010
Zodpovedný: JA
Finančné zabezpečenie: z rozpočtu JA
Výška financovania: nešpecifikované
Stav: Úloha sa priebežne plní. 

Plnenie:
Pri vypracúvaní študijného plánu na rok 2009 Justičná akadémia venovala pozornosť najmä aplikačným problémom v každej oblasti práva so zameraním sa na vzdelávanie v oblasti trestného práva (osobitné skutkové podstaty trestných činov, ochrana života a zdravia a iné) a európskeho práva.
V rámci realizácie študijného plánu na rok 2009 akadémia zorganizovala nižšie uvedené aktivity týkajúce úloh akčného plánu. 

•	V rámci prípravného vzdelávania budúcich sudcov a prokurátorov sa na podujatiach s názvom „Predskúškové sústredenie“ prednášala problematika ochrany ľudských práv, súvisiace predpisy komunitárneho práva. Predmetné podujatia sa organizovali v termínoch 13. – 16. 1. 2009; 26. – 30. 1. 2009; 14. – 17. 4. 2009; 27. – 30. 4. 2009; 7. – 11. 9. 2009; 16. -17. 9. 2009. Podujatí sa zúčastnili vyšší súdni úradníci a právni čakatelia prokuratúry.
•	Podujatie s názvom „Zákaz diskriminácie v judikatúre európskych súdov“ uskutočnené v termíne 13.- 17. 5. 2009.
•	Podujatie s názvom „Poškodený v trestnom konaní, domáce násilie a trestná činnosť páchaná na ženách a deťoch“ uskutočnené v termíne 28.- 29. 10. 2009.
•	Podujatie s názvom „Justičná spolupráca v trestných veciach“ uskutočnené 

6.8.	Úloha:
Realizovať systematické vzdelávacie aktivity pre zdravotníckych pracovníkov, ktorí pri výkone svojho povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie vrátane ďalšieho vzdelávania. 
Termín: priebežne
Zodpovedný: MZ SR, SZU
Finančné zabezpečenie: z rozpočtovej kapitoly MZ SR
Výška financovania: nešpecifikované
Stav: Úloha sa priebežne plní. 

Plnenie:
Vzdelávacie aktivity týkajúce sa tematických okruhov predchádzania diskriminácii, rasizmu a ostaným prejavom intolerancie pre zdravotníckych pracovníkov sa realizovali na Slovenskej zdravotníckej univerzite v Bratislave priebežne počas celého roka a to v zdravotníckych povolaniach lekár, sestra a pôrodná asistentka najmä u lekárov so špecializáciou v špecializačnom odbore psychiatria a geriatria; u sestier v špecializačnom odbore ošetrovateľská starostlivosť v komunite a u pôrodných asistentiek najmä v špecializačnom odbore pôrodná asistencia a starostlivosť o ženu v rodine a komunite.

6.9.	Úloha:
Vyškoliť tzv. koordinátorov pomoci ženám ohrozeným násilím z radov zdravotníckych pracovníkov v rámci každého vyššieho územného celku a každej všeobecnej nemocnice.
Termín: 2010, 2011
Zodpovedný: MZ SR
Spolupracujúce subjekty: OZ Možnosť voľby
Finančné zabezpečenie: štrukturálne fondy MPSVR SR – projekt zadaný OZ Možnosť voľby
Výška financovania: nešpecifikované
Stav: Úloha je naplánovaná na roky 2010 a 2011. 

Plnenie:
Úloha sa začne realizovať priebežne v roku 2010 financovaním prostredníctvom národného projektu Operačného programu Zamestnanosť a sociálna inklúzia, ktorý má byť schválený v roku 2010 prostredníctvom MPSVR SR - gestora problematiky v rámci plnenia Národného akčného plánu na prevenciu a elimináciu násilia páchaného na ženách na roky 2009-2012. MZ SR v spolupráci s MPSVR SR zrealizovalo v novembri 2009 odborný seminár pre zdravotníckych pracovníkov na tému „Úloha zdravotníckych pracovníkov v rámci monitorovania násilia páchaného na ženách v zdravotnej starostlivosti“ v rámci Bratislavského samosprávneho kraja.

6.10.	Úloha:
Systematicky vzdelávať profesionálnych vojakov a vybraných zamestnancov MO SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
Termín: priebežne
Zodpovedný: MO SR
Finančné zabezpečenie: z rozpočtu MO SR
Výška financovania: nešpecifikované
Stav: Úloha sa priebežne plní. 

Plnenie:
Úloha bola zapracovaná do programov kariérnych a odborných kurzov profesionálnych vojakov. Profesionálni vojaci pripravujúci sa na plnenie úloh v zahraničných operáciách mali uvedenú problematiku zaradenú v učebnom programe. Predchádzanie jednotlivým formám trestnej činnosti formou prevencie na predchádzanie všetkým formám diskriminácie plnilo riaditeľstvo Vojenskej polície a všetky veliteľské stupne rezortu. 
Na plnení úloh preventívnej osvetovej práce vo forme vykonávania spoločenskovedných seminárov sa podieľal Štáb pre podporu operácií Generálneho štábu ozbrojených síl SR (ďalej len „OS SR“) a pracovníci personálneho manažmentu OS SR, najmä pracovníci pre oblasť kvality života, vojenskí psychológovia, lekári, príslušníci právnej služby a príslušníci vojenskej polície. Nosným prvkom prevencie, v ktorom sa informácie o nežiaducich javoch z praxe stretávajú s teóriou, boli najmä prednášky a veliteľské zamestnania pre príslušníkov OS SR v roku 2009. Vlastné osvetovo – preventívne akcie spolu s represívnymi zo strany vojenskej polície sa javia ako najúčinnejšie.

6.11.	Úloha:
Vzdelávať príslušníkov Policajného zboru okresných a krajských riaditeľstiev PZ a príslušníkov Železničnej polície, ktorí sú poverení prácou na úseku extrémizmu.
Termín: priebežne
Zodpovedný: MV SR
Spolupracujúce subjekty: Akadémia Policajného zboru
Finančné zabezpečenie: z rozpočtovej kapitoly MV SR
Výška financovania: nešpecifikované

Stav: Úloha sa priebežne plní. 

Plnenie:
V roku 2009 prebiehali odborné zdokonaľovacie kurzy na úseku extrémizmu, kde sú preškolení pracovníci poverení prácou na tomto úseku. Kurzy boli zastrešené Akadémiou Policajného zboru.
Príslušníci odboru komunikácie a prevencie PPZ aktualizovali v spolupráci s občianskymi združeniami Nadácia otvorenej spoločnosti – OSF, Centrum enviromentálnej a etickej výchovy Živica a Ľudia proti rasizmu a v spolupráci s Metodicko-pedagogickým centrom bratislavského kraja v Bratislave metodickú pomôcku „Nemaj trému z extrému – informáciami proti extrémizmu“. Druhé aktualizované vydanie uvedenej publikácie bude učiteľom končiacich ročníkov základných škôl a všetkých typov stredných škôl, ako aj príslušníkom PZ, ktorí sa zaoberajú prevenciou kriminality a bojom proti extrémizmu k dispozícii v priebehu roku 2010.

6.12.	Úloha:
Zabezpečiť účasť príslušníkov PZ a Železničnej polície na seminároch a konferenciách zameraných na problematiku rasovej diskriminácie, rasovo motivovanej trestnej činnosti a extrémizmu.
Termín: priebežne
Zodpovedný: MV SR
Spolupracujúce subjekty: Akadémia Policajného zboru
Finančné zabezpečenie: z rozpočtovej kapitoly MV SR
Výška financovania: nešpecifikované

Stav: Úloha sa priebežne plní. 

Plnenie:
Pracovníci poverení problematikou extrémizmu sa zúčastnili na odbornom seminári „Náboženské korene pravicového extrémizmu“. 
Zástupcovia PZ sa zúčastnili na stretnutí pracovnej skupiny pre boj s extrémizmom krajín V4 a Rakúska.

6.13.	Úloha:
Zabezpečiť školenia a výcvik policajtov z výkonných útvarov ÚHCP MV SR z problematiky ľudských práv a nediskriminácie so zameraním na identifikované rizikové faktory.
Termín: priebežne
Zodpovedný: ÚHCP MV SR
Spolupracujúce subjekty: príslušné riaditeľstvá ÚHCP MV SR, MPSVR SR, UNHCR 
Finančné zabezpečenie: z rozpočtu príslušných subjektov
Výška financovania: nešpecifikované
Stav: Úloha sa priebežne plní. 

Plnenie:
V spolupráci so Slovenským národným strediskom pre ľudské práva sa uskutočnil vzdelávací cyklus troch školení a tréningov 200 policajtov služby hraničnej a služby cudzineckej polície v útvaroch ÚHCP MV SR. Školenia a výcvik sa uskutočnili v týždňových cykloch 
•	Na Riaditeľstve cudzineckej polície Banská Bystrica v 2 skupinách po 35 policajtov v termíne 14. až 18. decembra 2009, 
•	Na Riaditeľstve hraničnej a cudzineckej polície Bratislava v 2 skupinách po 30 policajtov v termíne 11. až 15. 1. 2010, so zameraním na problematiku hraničnej polície na schengenskom letisku Bratislava
•	Na Riaditeľstve hraničnej a cudzineckej polície Prešov v 2 skupinách po 35 policajtov hraničnej polície na schengenských letiskách Košice a Poprad, konanom v 18. až 22 1. 2010 v Košiciach so zameraním na špecifikum hraničnej polície na letiskách.
Zameranie ako aj obsah školenia a výcviku bol odvodený z analýzy vykonanej v rámci úlohy 6.14 a tvorili ich semináre a workshopy, v rámci ktorých boli účastníci členení na skupiny po cca 12 až 15 policajtov. Všetkým účastníkom boli poskytnuté študijné brožúry s obsahom prednesených tém a pracovné listy pre tréningy v rámci workshopov.

6.14.	Úloha:
Analyzovať štatistické údaje, spracovávané ÚHCP, podľa ktorých možno identifikovať rizikové miesta vo výkone služby policajtov hraničnej a cudzineckej polície, na ktoré sa majú sústrediť antidiskriminačné aktivity úradu.
Termín: priebežne
Zodpovedný: ÚHCP MV SR
Spolupracujúce subjekty: regionálne riaditeľstvá ÚHCP MV SR
Finančné zabezpečenie: z rozpočtovej kapitoly MV SR
Výška financovania: nešpecifikované
Stav: Úloha sa priebežne plní. 

Plnenie:
Na základe štatistických údajov o nelegálnej migrácii, analýzy rizík nelegálnej migrácie do schengenského priestoru boli stanovené regresné závislosti výskytu najrizikovejších a najpočetnejších skupín nelegálnych migrantov. Na základe týchto údajov boli vybrané skupiny policajtov, ktorí sa najviac dostávajú do kontaktu s problémovými skupinami nelegálnych migrantov, voči ktorým môže vznikať napätie a zároveň riziko nerešpektovania ich ľudských práv, prípadne výskytu foriem neznášanlivosti zo strany polície. Podobnú analýzu vykonala i agentúra EK pre ochranu vonkajších hraníc EÚ – FRONTEX. Zohľadnení uvedených poznatkov boli vymedzené nasledovné oblasti vzdelávania hraničnej a cudzineckej polície v danej oblasti:
•	Dodržiavanie ľudských práv a nediskriminačných postojov v azylovej problematike, 
•	Rešpektovanie práv dieťaťa bez sprievodu rodičov, resp. neidentifikovateľného veku (bez cestovných dokladov),
•	Zdroje (príčiny) diskriminačných postojov voči cudzincom s nelegálnym pobytom, 
•	Skryté formy diskriminácie a podvedomé xenofóbne stereotypy vyvolávajúce diskriminačné správanie.
V rámci tréningov sa treba zamerať na výcvik komunikácie s problémovými cudzincami, odstraňovanie podvedomých xenofóbnych stereotypov a dôsledné uplatňovanie policajnej etiky vo vzťahu k ľudským právam.

6.15.	Úloha:
Zabezpečiť školenia a tréningy komunikačných zručností a zvyšovať psychickú odolnosť policajtov prichádzajúcich do styku s migrantmi.
Termín: priebežne
Zodpovedný: ÚHCP MV SR
Spolupracujúce subjekty: regionálne riaditeľstvá ÚHCP MV SR
Finančné zabezpečenie: z rozpočtovej kapitoly MV SR
Výška financovania: nešpecifikované
Stav: Úloha sa priebežne plní. 

Plnenie:
Táto úloha bola čiastočne splnená v rámci komunikačných tréningov na útvaroch hraničnej a cudzineckej polície v Banskej Bystrici, Prešove a Bratislave. Ako ukázali hodnotenie účastníkov tréningov, je potrebné uskutočniť špeciálne tréningy zamerané na zvyšovanie psychickej odolnosti hraničnej a cudzineckej polície, pretože niektoré skupiny nelegálnych migrantov sú zo strany prevádzačov inštruované ako vyprovokovať konanie policajtov, aby dochádzalo k porušovaniu ľudských práv (napr. v oblasti vierovyznania, špecifických etnických spôsobov správania sa a pod.
Komunikačné tréningy, s cieľom zvládania problémových situácií a zvyšovania psychickej odolnosti policajtov hraničnej a cudzineckej polície, budú pokračovať aj naďalej, aby sa znižovalo riziko zlyhania policajta, konajúceho pod tlakom.

6.16.	Úloha:
Pokračovať v systematickom vzdelávaní príslušníkov Zboru väzenskej a justičnej stráže v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
Termín: priebežne
Zodpovedný: ZVJS
Spolupracujúce subjekty: MVO
Finančné zabezpečenie: z rozpočtu ZVJS
Výška financovania: nešpecifikované
Stav: Úloha sa priebežne plní. 

Plnenie:
Príslušníci Zboru väzenskej a justičnej stráže prechádzajú školeniami v oblasti dodržiavania zásady rovnakého zaobchádzania. V podmienkach Zboru väzenskej a justičnej stráže sa problematika predchádzania diskriminácie, rasizmu, xenofóbie, antisemitizmu a ostatných prejavov intolerancie vyučuje v rámci nasledovných vzdelávacích aktivít. 
V roku 2009 bola problematika diskriminácie, násilia, xenofóbie, rasizmu, antisemitizmu a ostatných prejavov intolerancie zahrnutá do učebných osnov základného odborného vzdelávania, to znamená, že o uvedenej problematike boli preškolení všetci novoprijatí príslušníci Zboru väzenskej a justičnej stráže v počtoch uvedených v tabuľke:

P.č.	Vzdelávacia aktivita	Počet príslušníkov	
1.	21. základné odborné vzdelávanie	53	
2.	22. základné odborné vzdelávanie	46	
3.	23. základné odborné vzdelávanie	29	
4.	24. základné odborné vzdelávanie	71	
5.	25. základné odborné vzdelávanie	24	
6.	26. základné odborné vzdelávanie	44	
SPOLU	267	

Celkovo bolo v roku 2009 o uvedenej problematike vyškolených 267 príslušníkov zboru. Uvedená problematika sa vyučuje v základnom odbornom vzdelávaní v rámci predmetu Penológia pod názvom „Problematika diskriminácie, rasizmu, xenofóbie, antisemitizmu a ostatných prejavov intolerancie“ v rozsahu jednej vyučovacej hodiny.
V roku 2009 absolvovali frekventanti zaradení do vzdelávacích aktivít organizovaných Inštitútom vzdelávania zboru v rámci každého základného odborného vzdelávania praktický nácvik sociálno-komunikačných zručností v rozsahu 35 vyučovacích hodín, v rámci špecializovaného odborného vzdelávania modelové situácie zamerané na komunikáciu v stresových situáciách a riešenie konfliktných situácií v rozsahu 12 vyučovacích hodín, v rámci odborného kurzu príslušníkov zboru pre úsek justičnej stráže témy zamerané na komunikačné zlozvyky, asertivitu a základné asertívne techniky v rozsahu 17 vyučovacích hodín. V rámci odborného kurzu referentov režimu témy zamerané na efektívnu komunikáciu a komunikačné zlozvyky v záťažových situáciách pri režimovej činnosti v rozsahu 6 vyučovacích hodín. V jednotlivých vzdelávacích aktivitách absolvovali horeuvedené témy príslušníci zboru v nasledovných počtoch:

P.č.	Vzdelávacia aktivita	Počet cyklov	Počet príslušníkov	
1.	Základné odborné vzdelávanie 	6	267	
2.	Špecializované odborné vzdelávanie	6	229	
3.	Odborný kurz justičnej stráže	2	37	
4.	Odborný kurz referentov režimu	2	41	
SPOLU	574	

V roku 2009 bol realizovaný jeden beh sociálno-psychologického výcviku, ktorý je určený pre príslušníkov zboru zaradených alebo pripravovaných na funkcie pedagóg, sociálny pracovník a psychológ. Do výcviku je možné zaradiť i ďalších príslušníkov zboru, najmä vykonávajúcich štátnu službu v priamom kontakte s obvinenými a odsúdenými; o zaradení rozhodne riaditeľ ústavu. Výcvik je realizovaný v rozsahu 4 týždňov v celkovom počte 200 hodín.
Obsahom výcviku sú aktivity zamerané na nácvik a rozvíjanie optimálnej sociálnej komunikácie, vyjadrovanie pocitov a ich akceptáciu, nácvik otvorenej komunikácie, asertivitu, zvládanie agresívneho správania a riešenie konfliktov, riešenie modelových situácií z oblasti zaobchádzania s odsúdenými, nácvik relaxačných techník, základy pedagogického a psychologického poradenstva. Frekventanti si prehlbujú vedomosti a praktické zručnosti v oblasti sociálnej percepcie, transakčnej analýzy a práce so skupinou. Obsah praktických nácvikov komunikácie je vždy vedený s dôrazom na ochranu a dodržiavanie ľudských práv, rešpektovanie etnických a kultúrnych odlišností väznených osôb ako aj vytváranie podmienok na vzájomnú akceptáciu a elimináciu prejavov diskriminácie a intolerancie. V roku 2009 absolvovalo sociálno-psychologický výcvik 23 príslušníkov zboru.

6.17.	Úloha:
Priebežne aktualizovať učebné plány Inštitútu vzdelávania Zboru väzenskej a justičnej stráže v Nitre o nové všeobecne záväzné predpisy a medzinárodné dokumenty v predmetnej problematike a v súlade s Národným plánom výchovy k ľudským právam.
Termín: priebežne
Zodpovedný: ZVJS
Finančné zabezpečenie: z rozpočtu ZVJS
Výška financovania: nešpecifikované
Stav: Úloha sa priebežne plní. 

Plnenie:
Lektori Inštitútu vzdelávania Zboru väzenskej a justičnej stráže majú prístup ku všetkým novým všeobecne záväzným predpisom a medzinárodným dokumentom k predmetnej problematike.

6.18.	Úloha:
Systematicky vzdelávať pedagogických zamestnancov v oblasti predchádzania diskriminácie, rasizmu, xenofóbie, antisemitizmu a ostatných prejavov intolerancie.
Termín: priebežne
Zodpovedný: MŠ SR
Finančné zabezpečenie: z rozpočtovej kapitoly MŠ SR
Výška financovania: nešpecifikované
Stav: Úloha sa priebežne plní. 

Plnenie:
Plnenie tejto úlohy sa realizovalo prostredníctvom Metodicko-pedagogického centra a jeho regionálnych pracovísk.
Aktivity: 
Ľudské práva a multikultúrna výchova v edukačnom procese (v spolupráci s NŠD)
Získať a rozvíjať zručnosti v interaktívnych, zážitkových metódach, získať a aplikovať poznatky o ľudských právach, vytvárať demokratické prostredie na ich aplikáciu. Získať informácie o ľudských právach, vrátane informácií o právach príslušníkov národnostných menšín, spojené s praktickým výcvikom. Trojdňové PV pre učiteľov ZŠ a SŠ – 40,5h - 92 účastníkov. Lektorský a pracovný materiál použitý na podujatí.

Implementácia NPVkĽP do školskej praxe a zvyšovanie zručností vedúceho pedagogického zamestnanca v oblasti uplatňovania ĽP a práv dieťaťa (v spolupráci s NSD)
Získať informácie o ľudských právach vrátane migračnej politiky SR a zručnosť imlementovať výchovu k ĽP do riadenia a edukačného procesu. V praxi transformovať riadiaci proces z direktívneho na participatívny. Vzdelávanie pre vedúcich pedagogických zamestnancov ZŠ, SŠ, MŠ a školských zariadení v rámci PVPZ - 32,5 h - 262 účastníkov.

Multikultúrna výchova v praxi škôl. Oboznámiť učiteľov s východiskami a možnosťami multikultúrnej výchovy na školách v humanitných predmetoch učitelia OV, ON, NOS a dejepisu ZŠ a SŠ - 8 h - 18 účastníkov.

Rodová rovnosť v škole - zásady rodovo citlivej pedagogiky. Cyklus odborných seminárov zameraný na uplatňovanie princípu rovnosti príležitostí chlapcov a dievčat ako aj na predchádzanie diskriminácii na základe pohlavia a iným formám diskriminácie. Rodovo citlivá pedagogika pomáha prekonávať nerovnosť žien a mužov (nielen) vo vzdelávaní. Učitelia ZŠ a SŠ - 16 h - 30 účastníkov.

Duchovná scéna na Slovensku, Predchádzať náboženskej neznášanlivosti v rámci tolerancie a uplatňovania ĽP, sloboda náboženského vierovyznania, učitelia OV, ON, NOS a dejepisu ZŠ a SŠ, učitelia MŠ - 16 h - 24 účastníkov.

Náboženský extrémizmus. Priblížiť charakteristiku svetových náboženstiev, eventuálne zneužívanie náboženského cítenia extrémistami, učitelia OV, ON, NOS a dejepisu ZŠ a SŠ - 8 h - 16 účastníkov.

Integrácia detí cudzích štátnych príslušníkov do výchovno-vzdelávacieho procesu.
Príprava učiteľov MŠ, ZŠ + ŠZŠ a SŠ na metodiku prípravy detí a mládeže migrujúcich pracovníkov, učitelia MŠ, ZŠ, ŠZŠ, SŠ - 100 h - 169 účastníkov.

Prednáška a cvičenia na tému: Dohovor o právach dieťaťa so zameraním na učebné osnovy etickej výchovy pre 1. stupeň ZŠ. Osvojiť si metodické postupy pri začleňovaní aktivít zameraných na práva dieťaťa, výchovu k tolerancii a rasovej znášanlivosti do vyučovania na 1. stupni ZŠ, učitelia 1. stupňa ZŠ – 32 h - 45 účastníkov.

Ľudské práva v školskej praxi - Učme deti svojim právam. Osvojiť si metodické postupy pri začleňovaní aktivít zameraných na práva dieťaťa, výchovu k tolerancii a rasovej znášanlivosti do vyučovania. Výchovní poradcovia - 6,5 h - 24 účastníkov.

Rodová rovnosť v ďalšom vzdelávaní učiteľov. Priebežné vzdelávanie učitelia ZŠ a SŠ – 15 h - 28 účastníkov.

Multikultúrna výchova – Metódy a materiály na integráciu do vzdelávacieho programu školy, učitelia ZŠ a SŠ - 8 h - 28 účastníkov.

Rozvoj tolerancie a priateľstva v kultúrne rôznorodom prostredí tréningovou formou sa naučiť identifikovať nástup negatívnych emócií, utváranie modelov, stereotypov rodovej nerovnosti a vytvoriť si schopnosť adekvátne na ne reagovať, ped.zam. MŠ,SŠ,ZŠ - 38 h - 28 účastníkov.

Marginalizované skupiny Eliminovanie intolerancie a agresivity, stereotypov a rodovej nerovnosti prostredníctvom voľby adekvátnych výchovných postupov, MŠ, ZŠ, SŠ - 15 h - 24 účastníkov.

Budovanie podporujúcej sociálnej klímy nácvik zručností vo využívaní metodík multikultúrnej výchovy, VP ZŠ, SŠ, 15 h - 15 účastníkov.
Prednáška a cvičenia na tému: Dohovor o právach dieťaťa so zameraním na učebné osnovy etickej výchovy pre 2. stupeň ZŠ. Osvojiť si metodické postupy pri začleňovaní aktivít zameraných na práva dieťaťa, výchovu k tolerancii a rasovej znášanlivosti do vyučovania na 2. stupni ZŠ. Učitelia 2. stupňa ZŠ - 40 h - 25 účastníkov.

Ľudské práva v školskej praxi - Učme deti svojim právam. Osvojiť si metodické postupy pri začleňovaní aktivít zameraných na práva dieťaťa, výchovu k tolerancii a rasovej znášanlivosti do vyučovania na SŠ. Učitelia SŠ - 14 h - 28 účastníkov.

Rodová rovnosť v ďalšom vzdelávaní učiteľov. Utváranie modelov, obrazov, stereotypov rodovej nerovnosti, scitlivovanie problematiky, učitelia ZŠ A SŠ, výchovní poradcovia - 16 h - 14 účastníkov.

Multikultúrna trieda - interkultúrne vzdelávanie na hodinách nemeckého jazyka na ZŠ, semináre pre učiteľov NJ ZŠ a SŠ k interkultúrnemu vzdelávaniu žiakov na hodinách NJ, 
učitelia NJ ZŠ a SŠ - 22 h - 38 účastníkov.

Ľudské práva - nebojme sa inakosti. Semináre a cvičenia pre učiteľov všetkých typov škôl zamerané na odbúravanie xenofóbie, intolerancie a neznášanlivosti zážitkovými aktivitami, 
učitelia ZŠ a SŠ - 14 h - 14 účastníkov.

Výchova k tolerancii a multikulturalizmu – Exkurzia spojená so vzdelávaním. Migrácia, kategórie migrantov, vplyv migrantov na hostiteľskú krajinu Azylanti, žiadatelia o azyl. Situácia vo svete a na Slovensku, krízové oblasti, medzinárodné organizácie Základné medzinárodné dohody o azyle Azylová procedúra Špecifické problémy migrantov a azylantov. Možnosti zlepšenia situácie – multikultúrna spoločnosť, učitelia ZŠ a SŠ - 12 h - 20 účastníkov.

Učme sa svojim právam. Obsahom zážitkového učenia bude problematika násilia páchanom na ženách, legislatívne kroky k danej téme, možnosti riešenia a pomoci v situáciách ohrozenia a násilia páchanom na ženách, učitelia ZŠ a SŠ - 3 skupiny - 8 h - 16 účastníkov.

Publikácia - Poznáme rasizmus? 1,5AH rôzne podoby prejavov rasizmu – metodická príručka, učitelia ZŠ A SŠ, 1000 ks.

Publikácia - Kto žije s nami? (Wer lebst mit uns?) metod. príručka k multikultúrnej výchove na hodinách NJ ZŠ, metodicko-didaktická príručka pre učiteľov NJ ZŠ. Ukážka aktivít s cieľom prehĺbenia interkultúrneho povedomia žiakov a získanie jazykových zručností k téme, učitelia NJ ZŠ - 1000 ks.

7.	Špecifický cieľ č. 7
Podpora aktivít zameraných na pripomínanie si pamiatky holokaustu. 
7.1.	Úloha:
Podporovať besedy, semináre a iné formy vzdelávania v oblastiach antisemitizmu a holokaustu, podporovať návštevy bývalých nacistických koncentračných a vyhladzovacích táborov ako aj vzdelávacie projekty, smerujúce k pripomínaniu pamäte holokaustu na základných a stredných školách.
Termín: priebežne
Zodpovedný: MŠ SR. MK SR, MZV SR
Spolupracujúce subjekty: ÚV SR, ZMOS, vzdelávacie inštitúcie, samospráva, MVO
Finančné zabezpečenie: z rozpočtu zodpovedných subjektov
Výška financovania: nešpecifikované
Stav: Úloha sa priebežne plní. 

Plnenie:
Uvedenej problematike je venovaná pozornosť tak organizovaním besied primeraných vekovým a mentálnym schopnostiam žiakov v jednotlivých školách, ako i zapracovaním do školských vzdelávacích programov jednotlivých vyučovacích predmetov a triednických hodín. Základné a stredné školy majú vo svojich plánoch práce zapracované aktivity zamerané na vzdelávanie v oblasti antisemitizmu a holokaustu. Okrem zapracovania do samotného vyučovania v predmetoch dejepis, občianska náuka organizovali školy aj súťaže, besedy, premietania filmov, návštevy koncentračných táborov, návštevy miest – pamätníkov obetiam holokaustu. 
Na stredných školách prebehli akcie pripomínajúce holokaust. Prostredníctvom dotácií, ktoré poskytujú samosprávne kraje boli podporené projekty zamerané na návštevu koncentračných táborov a do pietnych miest pripomínajúcich holokaust.

Múzeum židovskej kultúry. Pomocou inovatívneho a kreatívneho edukačného programu s názvom Knižnica zachránených pamätí, zameraného na výučbu holokaustu, poskytuje múzeum vzdelávacie semináre pre učiteľov stredných škôl a gymnázií z celého územia Slovenska. Súčasťou projektu Škola v múzeu sú prednáškové cykly na tému holokaustu a postavenia Židov v 20. storočí; prednášky ponúkajú historiografický prehľad najdôležitejších svetových i európskych dejinných udalostí a ich dosah na komunitný, konfesionálny i každodenný život židovských komunít na Slovensku, s osobitným dôrazom na obdobie druhej svetovej vojny a holokaustu. V rámci edície Acta Judaica Slovaca vykazuje múzeum neustálu vydavateľskú činnosť týkajúcu sa antisemitizmu, extrémizmu, rasovej neznášanlivosti  a xenofóbie. Pripravili tiež konferenciu pri príležitosti prvého transportu židovských dievčat zo Slovenska pod názvom Otázky a problémy výučby o holokauste. 

Slovenské národné múzeum prostredníctvom svojich aktivít podporuje neprijateľnosť akýchkoľvek foriem intolerancie medzi obyvateľmi Slovenska. V tomto duchu organizuje rozmanité vzdelávacie aktivity. Najvýznamnejšie sú: Skinheads – dediči nacizmu - prednášky pre študentov základných stredných škôl – v Múzeu kultúry Rómov na Slovensku.

Múzeum SNP v Banskej Bystrici plnilo predmetnú úlohu prostredníctvom výchovno-vzdelávacích aktivít: Vzdelávací projekt Wintonov princíp dobra - premietanie filmu Sila ľudskosti so sprievodným slovom Mgr. Tomáša Bíleho a prehliadka stálej expozície Múzea SNP; Holokaust, riešenie židovskej otázky počas 2. svetovej vojny - prednáška spojená s premietaním filmu „Poslovia nádeje“ od režiséra Dušana Hudeca; 68. rokov od prijatia Židovského kódexu - výchovno-vzdelávací program s premietaním dokumentárneho filmu D. Hudeca - Poslovia nádeje; Celoslovenská vedomostná súťaž detí a mládeže - 1. ročník, - vyhlásená pre bádateľské školské kolektívy. Výsledným produktom boli reportáže z bádania o pôvode a osudoch pamätníkov 2. svetovej vojny; Medzinárodná vedecká konferencia - Druhá vlna deportácií Židov zo Slovenska.

Univerzitná knižnica, Bratislava – Medzinárodný deň uctenia si pamiatky obetí holokaustu - stredisko UNESCO – prednáška k výročiu oslobodenia koncentračného tábora v Osvienčime - prednášala PhDr. Katarína Hradská, PhD. z Historického ústavu SAV. Zamerala sa predovšetkým na históriu Slovenského štátu a na všetky historické fakty   a okolnosti, ktoré viedli až k tragickým dôsledkom na takmer úplnom vyhladení židovského národa a kultúry na Slovensku.

Literárne informačné centrum (ďalej len „LIC“) utvára podmienky k tomu, aby sa v jeho periodikách (Knižná revue, Slniečko) náležite reflektovala problematika predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie prostredníctvom výchovného pôsobenia a popularizácie diel s touto tematikou. Na túto problematiku reagujú aj ďalšie podujatia LIC zamerané na prezentáciu, spoločenské uplatnenie a kritické hodnotenie literárnych diel, ktoré na príslušnej úrovni túto problematiku pertraktujú (v poslednom období vyšli na Slovensku knihy zaoberajúce sa problematikou antisemitizmu - Bol som mladý a chcel som žiť od Davida Hubana, Básnická zbierka Viery Weislitzovej, knihy Karola Nadránskeho Človek, ktorý prekračoval hranice, Eriky Podlipnej Sekvencie, Biele plášte – tragické osudy židovských lekárov na Slovensku v 2. svetovej vojne, Boj o prežitie Gily Fatranovej, vydanie fotografií Magdalény Robinsonovej a pod. Židovskej problematike sa sústavne venuje zborníková edícia Acta Judaica). S podporou LIC a v preklade Martina Rodana, docenta na Jeruzalemskej univerzite, sa pripravuje preklad a vydanie románu Anton Baláža Krajina zabudnutia. Román je príbehom o povojnovom osude slovenských židov, ktorí prežili holokaust a rozhodli sa po roku 1948 vysťahovať do Izraela. Kniha by mala vyjsť s predslovom popredného izraelského autora M. Shaleva. Vyšla aj kniha Petra Salnera, Premeny židovskej Bratislavy 1945 – 1989, ktorá približuje rôzne obdobia a fenomény židovskej Bratislavy 20. storočia: stav pred I. svetovou vojnou, medzivojnovú židovskú Bratislavu, holokaust, humor, emigráciu, sionizmus, vzdelanie, vieru a okolitý svet, situáciu po roku 1989, košer memoriál atď. Autor využíva bohatý pramenný materiál, materiály a dokumenty z archívov, dobovú tlač, autentické spomienky a vlastné skúsenosti. 

MZV SR plne spolupracuje s relevantnými mimovládnymi organizáciami a venuje sa téme vzdelávania v kontexte ITF pracovnej skupiny pre vzdelávanie.

7.2.	Úloha:
Zvyšovať informovanosť verejnosti o osudoch Rómov, ľudí so zdravotným postihnutím, príslušníkov sexuálnych menšín a pod., ktorí sa stali obeťami perzekúcií počas druhej svetovej vojny, a to prostredníctvom besied, seminárov, tvorivých dielní a pod.
Termín: priebežne
Zodpovední: ÚOŠS
Spolupracujúce subjekty: SNSĽP, relevantné organizácie a inštitúcie, MVO
Finančné zabezpečenie: z rozpočtu príslušných subjektov
Výška financovania: nešpecifikované
Stav: Úloha sa priebežne plní. 

Plnenie:
Múzeum SNP v Banskej Bystrici organizuje cykly prednášok a besied na témy z novodobej histórie 20. storočia, ktoré tematicky korešpondujú s obsahom Stálej expozície Múzea SNP Slovensko v protifašistickom hnutí odporu Európy v rokoch 1939 - 1945. Prednášky sú určené pre učiteľov dejepisu, žiakov ZŠ, študentov SŠ, gymnázií, poslucháčov VŠ so zameraním na odbor história. Prednášky sú doplnené o dokumentárne filmy, archívne materiály a knižné publikácie k daným témam: Slovenská republika v rokoch 1939 - 1945, Riešenie židovskej otázky v Európe, Tragédia slovenských Židov 1938 - 1945. V roku 2009 zrealizovali otvorené hodiny k problematike dejín slovenskej spoločnosti 1. pol. 20. storočia so zameraním na 2. svetovú vojnu a protifašistický odboj (85 otvorených hodín), ktorých sa zúčastnilo 950 žiakov a študentov, pričom sa vychádzalo z požiadaviek učiteľov dejepisu a etickej výchovy. Dňa 11. 5. 2009 bola slávnostne sprístupnená stála expozícia v Múzeu Tokajíckej tragédie pod názvom Fašistické represálie na východnom Slovensku. Ďalšie podujatia: Anna Franková – História a dnešok - dokumentárna putovná výstava o holokauste a živote židovských rodín počas druhej svetovej vojny, postavená na konkrétnom ľudskom príbehu. V rámci tejto interaktívnej výstavy Nadácia Milana Šimečku školila študentov- lektorov výstavy. Múzeum SNP poskytuje výstavu ako celok a zabezpečuje jej inštaláciu(6 podujatí). Auschwitz album - Putovná výstava zostavená z 39 fotografií albumu zhotoveného príslušníkom SS, ktorý zachytáva príchod vlakových transportov do koncentračného tábora, selekciu väzňov až do plynovej komory. Album sa zachoval vďaka Lili Jacob, ktorá ho zachránila. Projekt Vagón - dokumentárna výstava v dobových vagónoch o tragických osudoch ľudí počas holokaustu v období 1939-1945; Premietanie drámy Pieseň o sivom holubovi od režiséra Stanislava Barabáša z roku 1961 o osudoch detí v čase SNP a oslobodenia Slovenska; Nežná revolúcia - prednáška o spoločenských a politických udalostiach v roku 1989 v ČSSR spojená s premietaním filmu Kolja, režiséra Jana Svěráka.

Slovenské národné múzeum - Múzeum rusínskej kultúry v Prešove usporiadalo dva semináre pre odbornú i laickú verejnosť, na ktorých zazneli myšlienky spojené z nedávnou históriou, ale aj súčasnosťou (šlo o témy antisemitizmus, holokaust, vypaľovanie rusínskych obcí fašistickými jednotkami na východnom Slovensku). 

MK SR podporilo z grantového systému – grantového programu Kultúra znevýhodnených skupín obyvateľstva. - Festival Inakosť – filmový festival sexuálnych menšín. V roku 2009 šlo už o 8. ročník podujatia. Ide o trvalo-udržateľné podujatie - prvý gejsko-lesbický filmový festival organizovaný v post-socialistických krajinách, ktorý je organizovaný OZ Iniciatíva Inakosť. Na festivale boli v štyroch tematických sekciách prezentované filmy súvisiace s problematikou dejín a súčasnosti tejto marginalizovanej skupiny.

7.3.	Úloha:
Zabezpečiť vytvorenie Múzea holokaustu v bývalom pracovnom a tranzitnom tábore v Seredi.
Termín: 2012
Zodpovedný: MK SR
Spolupracujúce subjekty: relevantné organizácie a inštitúcie
Finančné zabezpečenie: z rozpočtu zodpovedných subjektov
Výška financovania: nešpecifikované
Stav: Úloha sa priebežne plní. 

Plnenie:
V roku 2009 Múzeum židovskej kultúry získalo priestory bývalého sústreďovacieho židovského pracovného tábora v Seredi, ktoré budú využívané pre potreby Múzea holokaustu – špecializovaného kultúrno-vzdelávacieho zariadenia zameraného na dokumentáciu a výskum holokaustu na Slovensku v období vojnových rokov 1939 - 1945 a na vzdelávaciu činnosť.
V rámci projektu budovanie Múzea holokaustu v Seredi boli realizované nasledujúce kroky: zabezpečenie bezodplatného prevodu správy nehnuteľného majetku štátu k objektom bývalého sústreďovacieho židovského pracovného tábora v Seredi medzi Ministerstvom obrany SR a Slovenským národným múzeom; rok 2009 - vyhlásenie predmetných objektov za národnú kultúrnu pamiatku; Múzeum židovskej kultúry v Bratislave zabezpečilo vyhotovenie predprojektovej dokumentácie Rekonštrukcia objektov SNM v Seredi (financovanie projektu má byť realizované zo štrukturálnych fondov, po skompletizovaní potrebnej dokumentácie bude zabezpečené vypracovanie žiadosti o nenávratný finančný príspevok z ROP). 

Bývalý pracovný a koncentračný tábor v Seredi predstavuje autentické miesto, ktoré sa viaže k tragickému obdobiu „riešenia židovskej otázky na Slovensku“ počas druhej svetovej vojny. Pri príležitosti Pamätného dňa obetiam holokaustu a rasového násilia sa zrodila myšlienka vyhlásiť objekty piatich barakov pracovného a koncentračného tábora v Seredi za národnú kultúrnu pamiatku a následne v nich vybudovať múzeum holokaustu. Táto myšlienka bola zrealizovaná rozhodnutím Ministerstva kultúry Slovenskej Republiky dňa 12. mája 2009, ktorým bol bývalý pracovný tábor v Seredi vyhlásený za národnú kultúrnu pamiatku. V rámci múzea sa plánuje vybudovať vzdelávacie centrum v oblasti holokaustu s celoslovenskou pôsobnosťou, ktoré bude slúžiť študentom, pedagógom a širokej verejnosti. V jednej časti objektu bude zrekonštruovaný spôsob ubytovania počas existencie pracovného tábora. V druhej časti budú znázornené pracoviská mužov a žien: stolárska, betonárska, zámočnícka a krajčírska dielňa. V tomto objekte bude znázornenie ubytovania počas fungovania tábora. Pamätná tabuľa z východnej fasády bude premiestnená a vhodne umiestnená ako súčasť expozície Múzea. Do tohto objektu bude po stavebných úpravách premiestnená, v súčasnosti jediná, expozícia venovaná holokaustu na Slovensku Tragédia slovenských Židov (patrí SNM - Múzeu židovskej kultúry a tohto času je situovaná v priestoroch neologickej synagógy v Nitre. V tejto budove budú nainštalované exponáty pamätníka obetiam holokaustu zo Slovenska). V objekte bude tiež vyčlenený priestor venovaný záchrancom, ktorí s nasadením vlastného života a života svojich rodín zachraňovali svojich židovských spoluobčanov v období holokaustu. V danom objekte bude návštevník oboznámený s históriou koncentračných a pracovných táborov na Slovensku a so stručným prehľadom o koncentračných táboroch a miestach, kam boli väznení Židia zo Slovenska deportovaní.

7.4.	Úloha:
Zabezpečiť účasť Slovenskej republiky na projekte obnovy miesta pamäte v bývalom nacistickom vyhladzovacom tábore v Sobibore.
Termín: priebežne
Zodpovedný: ÚV SR
Spolupracujúce subjekty: MK SR, MVO
Finančné zabezpečenie: z rozpočtu príslušných subjektov
Výška financovania: nešpecifikované
Stav: Úloha sa priebežne plní. 

Plnenie:
Úrad vlády SR je koordinátorom účasti na projekte obnovy miesta pamäte v bývalom nacistickom vyhladzovacom tábore Sobibor. 
V decembri v roku 2009 sa konalo zasadnutie riadiaceho výboru projektu, na ktorom boli zúčastnené krajiny požiadané o zabezpečenie prvej platby v rámci projektu vo výške 150 tisíc Eur. Vláda SR uznesením č. 154/2010 vyčlenila uvedenú sumu; tá však nebola poľskej strane do dnešného dňa poukázaná, nakoľko poľská strana doposiaľ nesplnila prisľúbené opatrenia v súvislosti s budúcim právnym postavením miesta pamäte v Sobibore. 
Vo februári 2010 sa v Bratislave konalo III. zasadnutie expertnej skupiny projektu založenej zo zástupcov zúčastnených krajín. Nasledujúce zasadnutie expertnej skupiny ako aj riadiaceho výboru projektu boli naplánované na I. polrok 2010, vzhľadom k tragickej havárii poľského vládneho špeciálu v Smolensku (na palube zahynul predseda riadiaceho výboru Andrzej Przewoźnik) sa ich termín posunul na zatiaľ neurčený dátum. 
Na základe dohody v rámci riadiaceho výboru a expertnej skupiny do konca roku 2010 by mali byť ukončené archeologické práce v areáli bývalého tábora, ako aj vypracované základné podkladové materiály pre vyhlásenie súťaže na architektonické riešenie budúceho miesta pamäte.
Múzeum židovskej kultúry sa spolupodieľa na projekte obnovy miesta pamäte v bývalom nacistickom vyhladzovacom tábore Sobibor v Poľsku. Zástupca riaditeľa MŽK Michal Vaněk sa aktívne zúčastňuje pracovných stretnutiach skupiny expertov v Poľsku. Predchádzalo im uzatvorenie memoranda o porozumení vo veci spolupráce na tomto projekte medzi Poľskou republikou, Holandským kráľovstvom, Slovenskou republikou a Izraelom. Na základe plánovanej legislatívy by múzeum v Sobibore malo najneskôr do marca roku 2010 prejsť pod správu Národného múzea v Majdanku. Členovia expertnej skupiny obdržali od poľskej strany mapu areálu pamätníka v Sobibore, ktorá určuje jeho hranice, ako aj zónu pamiatkovej ochrany.
Múzeum a pamätník – infraštruktúra: poľský návrh hovorí, že zároveň s obnovou múzejného spomienkového areálu v Sobibore by sa malo investovať do infraštruktúry múzea v Majdanku, ktoré by zastrešilo niektoré funkcie múzea v Sobibore (výskum, depozit, a spracovanie predmetov nájdených pri archeologických vykopávkach v areáli bývalého tábora v Sobibore); členovia expertnej skupiny sa zhodli na odsúhlasení základných technických špecifikácií budovy s výstavným priestorom, návštevnými, výukovými a administratívnymi priestormi (z poľského dokumentu – Preliminary concept of the museum infrastructure to be built at the memorial and educational site in Sobibor); jedinou výnimkou bola redukcia priestoru centra pre návštevníkov (obchod, kaviareň) z pôvodných 200 m2 na 100 m2 a redukciu priestoru parkoviska z miesta pre 15 na 10 autobusov; v rámci priestorového a architektonického riešenia areálu navrhla holandská strana zaoberať sa aj ich konceptom (Sketch of Sobibor by Jan van Kooten) ako jednou z možných alternatív; za slovenskú stranu bol predložený návrh a pripomienky ku konceptu obnovy miesta pamäte a múzea v Sobibore, ktoré boli akceptované a budú zohľadňované pri ďalšom postupe. Na zabezpečení projektu sa podieľajú pracovníci Múzea židovskej kultúry, ako aj pracovníci MK SR – sekcia medzinárodnej spolupráce. Úloha sa priebežne plní. 

7.5.	Úloha:
Zabezpečiť informovanosť oprávnených subjektov o možnosti čerpať zdroje z ITF.
Termín: priebežne
Zodpovedný: MZV SR
Spolupracujúce subjekty: MK SR 
Finančné zabezpečenie: z rozpočtovej kapitoly MZV SR a MK SR
Výška financovania: nešpecifikované
Stav: Úloha sa priebežne plní. 

Plnenie:
Pracovníci Múzea židovskej kultúry sa pravidelne, ako experti za rezort kultúry, zúčastňujú na stretnutiach pracovnej skupiny pre medzinárodnú spoluprácu v oblasti vzdelávania, zachovania pamiatky a výskumu holokaustu ITF. Svoje aktivity ohľadne informácií pre oprávnené subjekty koordinujú s MZV SR.

Oprávnené subjekty sú informované o možnosti čerpať zdroje z ITF prostredníctvom internetových stránok MZV SR, ktoré odkazujú na stránky Dokumentačného strediska holokaustu (www.holocaust.sk) kde sú uvedené podrobnosti o podávaní žiadostí o podporu projektov z fondu ITF. 

8.	Špecifický cieľ č. 8
Podpora spoločenskovedných, kultúrnych a športových aktivít, venovaných problematike dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
8.1.	Úloha:
Podporovať prostredníctvom dotačného programu ÚSVRK a K PPVL projekty kultúrnych, spoločenskovedných a športových aktivít pre príslušníkov národnostných menšín a znevýhodnených skupín.
Termín: priebežne
Zodpovedný: ÚV SR
Finančné zabezpečenie: z rozpočtovej kapitoly ÚV SR
Výška financovania: nešpecifikované
Stav: Úloha sa priebežne plní. 

Plnenie:
Projekty kultúrnych, spoločenskovedných a športových aktivít pre príslušníkov národnostných menšín a znevýhodnených skupín sú každoročne podporované prostredníctvom dotácií v rámci dotačných programov ÚSVRK a Kancelárie podpredsedu vlády SR pre vedomostnú spoločnosť, európske záležitosti, ľudské práva a menšíny. Podporené projekty ako aj výška dotácií je zverejnená na webových stránkach predmetných inštitúcií alebo na stránke www.vlada.gov.sk.

8.2.	Úloha:
Podporovať prostredníctvom dotačných programov MK SR - Kultúra národnostných menšín (podprogram kultúrna politika), Kultúra znevýhodnených skupín obyvateľstva a Audiovízia multietnické a multikultúrne aktivity zamerané na predchádzanie diskriminácie a prevenciu proti všetkých formám násilia, ako aj na rozvoj interkultúrneho dialógu, tolerancie a vytváranie rovnosti príležitostí v oblasti kultúry.
Termín: priebežne
Zodpovední: MK SR
Finančné zabezpečenie: z rozpočtovej kapitoly MK SR
Výška financovania: nešpecifikované
Stav: Úloha sa priebežne plní. 

Plnenie:
MK SR sa aj v roku 2009 zameriavalo na podporu projektov na rozvoj medzikultúrneho dialógu respektíve multikultúrnej problematiky prostredníctvom grantových programov Kultúra znevýhodnených skupín obyvateľstva a Kultúra národnostných menšín. 

O podporu v rámci grantového programu Kultúra znevýhodnených skupín obyvateľstva sa môžu uchádzať subjekty zabezpečujúce starostlivosť o rozvoj kultúrnych potrieb znevýhodnených skupín (zdravotne postihnutých osôb, starších ľudí, deti a mládež, bezdomovcov, migrantov, marginalizovaných rómskych komunít, žien a pod.). Zámerom programu je posilnenie rovnosti príležitostí v oblasti kultúry znevýhodnených skupín obyvateľstva s cieľom odbúravať fyzické a informačné bariéry v prístupe ku kultúrnym hodnotám, podpora tolerancie a tiež vytváranie podmienok na zviditeľňovanie a prezentáciu špecifickej kultúry znevýhodnených skupín obyvateľstva. V roku 2009 podporilo MK SR multikultúrny projekt Hudobný festival detí afrických občanov na Slovensku, ktorý tradične realizuje Občianske združenie Afričanov na Slovensku. K odbúravaniu fyzických a informačných bariér a podpore tolerancie a rovnosti príležitostí prispievalo MK SR aj podporou podujatí zameraných na rozvoj kultúry občanov so zdravotným postihnutím:

•	Výtvarný salón – súťaž v kreslení - Združenie na pomoc ľuďom s mentálnym postihnutím v Slovenskej republike, Bratislava
•	Radničkine trhy - OZ Inklúzia, Bratislava – predajné umelecké trhy osôb so zdravotným postihnutím 
•	Memoriál Ivanky Dvořáčkovej – prehliadka tanečného umenia hendikepovaných detí a mládeže - Tanečný klub Danube, Bratislava 
•	Medzinárodný festival kultúry nepočujúcich sv. Františka Saleského v Nitre - OZ Effeta, Nitra – prehliadka divadelného umenia - stredisko sv. Františka Saleského 
•	Medzinárodný festival tvorivosti a fantázie Jašidielňa - Nadácia Krajina Harmónie, Žilina 
•	Projekt Pegas – vydávanie bulletínov divadelných predstavení v SND v Braillovom písme - Únia nevidiacich a slabozrakých Slovenska, Bratislava 
•	Cesta svetla – fotografická súťaž pre nevidiacich občanov a o nich - Únia nevidiacich a slabozrakých Slovenska, Bratislava
•	Krivé zrkadlá – prehliadka umenia osôb s mentálnym postihnutím - Združenie na pomoc ľuďom s mentálnym postihnutím v Slovenskej republike, Bratislava.

MK SR zabezpečuje podmienky na ochranu a rozvoj kultúry 12 národnostných menšín - maďarskej, rómskej, českej, rusínskej, ukrajinskej, chorvátskej, poľskej, moravskej, bulharskej, nemeckej, židovskej, ruskej. Základným finančným nástrojom pre túto oblasť je grantový program Kultúra národnostných menšín, ktorý slúži na zachovanie kultúrnej identity a materinského jazyka národnostných menšín. Cieľom programu je podporovať kultúrne aktivity národnostných menšín, vydávanie periodickej a neperiodickej tlače, a podpora prezentácie národnostnej kultúry smerom k majorite a pod. Multikultúrne aktivity sú podporované v rámci podprogramu Kultúrna politika. Podporené projekty: Multikultúrne mesto otvára svoje brány (Združenie pre vzdelávanie detí, mládeže a dospelých); Laureáti tolerancie ´09 (Spišské osvetové stredisko); Multi-kulti festival (OV Csemadok Komárno), Menšinové kultúrne leto 2009 (OZ In minorita); seminár Kultúra menšín a spolužitie (MV Csemadok Košice); Holokaust na južnom Slovensku (Mestské kultúrne stredisko Rimavská Sobota); Interetnické vzťahy v Strednej a vo Východnej Európe - medzinárodný vedecký seminár z príležitosti 10. výročia založenia Spoločnosti kulturálnej antropológie (Spoločnosť kulturálnej antropológie); Interkultúrne vzťahy majority a menšín v SR seminár (Univerzita Konštantína Filozofa); Multikultúrne mesto Košice - filmový dokument (Imrich Nagy - BODVA STUDIO); Pestrofarebné Slovensko - festival (Občianske združenie Spoločnosť Slovensko - indického priateľstva); Living diversity interaktívne podujatie (Mladí sociálni demokrati); Podunajské Biskupice - multikultúrne prostredie – filmový dokument (Csaba Czibula – Regnet).

V roku 2009 sa v rámci grantového programu Audiovízie podporili filmy: Marko Škop – Osadné – dokumentárny film o ceste Rusínov do Bruselu a späť, Mira Fornayová: Líštičky – filmový príbeh dvoch sestier, slovenských migrantiek pracujúcich v Dubline, Peter Kerekeš: Ako sa varili dejiny - príbeh dejín vojnového násilia cez príbehy vojenských kuchárov a ich kuchýň, Dušan Rapoš - Cinka Panna – príbeh legendárnej rómskej hudobníčky. 

Podpora pôvodnej audiovizuálnej tvorby. Dňa 1. januára 2009 nadobudol účinnosť zákon č. 516/2008 Z. z. o Audiovizuálnom fonde a o zmene a doplnení niektorých zákonov, ktorým sa zriaďuje Audiovizuálny fond ako verejnoprávna inštitúcia na podporu a rozvoj audiovizuálnej kultúry a priemyslu. Základnou činnosťou fondu je podpora audiovizuálnej kultúry a priemyslu v Slovenskej republike, ďalej je to strategická a plánovacia činnosť  v audiovizuálnej oblasti a udeľovanie koprodukčných štatútov v zmysle Európskeho dohovoru o filmovej koprodukcii. Fond poskytuje finančné prostriedky tak na vývoj, prípravu realizácie a výrobu slovenských audiovizuálnych diel (hraných, dokumentárnych a animovaných slovenských kinematografických diel), ako aj distribúciu slovenských audiovizuálnych diel, realizáciu a distribúciu koprodukčných kinematografických diel, v ktorých má slovenský producent koprodukčný podiel, ako aj prostriedky na festivaly, prehliadky a iné kultúrne aktivity subjektov pôsobiacich v oblasti audiovízie a kinematografie. V súlade s ustanovením článku 5 ods. 2 Štatútu Audiovizuálneho fondu vydala Rada Audiovizuálneho fondu záväznú štruktúru podpornej činnosti Audiovizuálneho fondu na rok 2010, v rámci ktorej je možné poskytnúť podporu produkcii hraných a dokumentárnych audiovizuálnych diel obsahovo zameraných na problematiku menšín a znevýhodnených skupín. 

K rozvoju interkultúrneho dialógu prispeli aj filmové projekcie Univerzitnej knižnice v Bratislave pod názvom O kultúrnej a etnickej diverzite V spolupráci s Filozofickou fakultou UK sa v marci a apríli realizoval cyklus štyroch projekcií filmových dokumentov o aktuálnych otázkach kultúrnej a etnickej rozmanitosti, najmä o otázkach spolunažívania ľudí z odlišného kultúrneho a jazykového prostredia, ako aj o následkoch ozbrojených konfliktov. Na filmových projekciách sa zúčastnilo 120 študentov. Významnou mierou k plneniu úlohy prispelo aj ďalšie aktivity Univerzitnej knižnice: sprístupňovanie elektronických informačných prameňov, katalógov a databáz UKB a iných knižníc prístupných prostredníctvom internetu, sieťových zdrojov informácií licencovaných pre knižnicu a zdrojov voľne prístupných na CD - ROM-och z danej problematiky; poskytovanie bibliografických informácií a vypracovávanie odborných rešerší z oblasti spoločenských a prírodných vied, zameraných rozvoj interkultúrneho dialógu podľa požiadaviek a potrieb pracovníkov vedy a výskumu, pedagogických pracovníkov, pracovníkov nadácií, občianskych združení a pod.

Financovanie kultúry národnostných menšín prostredníctvom Grantového systému MK SR - grantový program Kultúra národnostných menšín 2009:

Menšiny	stav k 31. 12. 2009	
maďarská	1 961 681	
rómska	503 070	
česká	146 526	
rusínska	199 160	
ukrajinská	135 995	
nemecká	134 000	
poľ	63 060	
mor	21 576	
rus	43 152	
bulh.	29 875	
chorv.	60 110	
žid.	64 728	
Spolu:	3 362 933	
Kultúrna politika	94 940	
Spolu:	3 457 873	

Financovanie kultúry znevýhodnených skupín obyvateľstva v rámci Grantového systému MK SR - grantový program Kultúra znevýhodnených skupín obyvateľstva 2009:

Znevýhodnené skupiny obyvateľstva	Rok 2009 (v Eur)	
Živá kultúra	256 469	
Periodická tlač	10 900	
Neperiodická tlač	31 000	
Celkom	298 369	

8.3.	Úloha:
Realizovať prostredníctvom národnostných múzeí – Múzeum kultúry Maďarov na Slovensku, Múzeum židovskej kultúry, Múzeum chorvátskej kultúry, Múzeum rómskej kultúry, Múzeum ukrajinskej kultúry, Múzeum rusínskej kultúry, Múzeum Karpatských Nemcov – expozície zamerané na zvýšenie tolerancie verejnosti voči menšinovým kultúram a tiež ich vzájomné zbližovanie.
Termín: priebežne
Zodpovedný: MK SR
Finančné zabezpečenie: z rozpočtovej kapitoly MK SR
Výška financovania: nešpecifikované
Stav: Úloha sa priebežne plní. 

Plnenie:
Múzeum Maďarskej kultúry. Výstava Ilustrácie k tragédii človeka Prvá expozícia predstavuje diela takých známych výtvarníkov ako János Kass, Mihály Zichy a Zoltán Nagy ktoré boli inšpirované Tragédiou človeka od Imre Madácha. Druhá expozícia približuje divadelné predstavenia Tragédie človeka na javiskách Slovenska. Pamätný dom Kálmána Mikszátha - expozícia predstavuje návštevníkom život a literárne dielo známeho maďarského spisovateľa Kálmána Mikszátha, ďalej život v Sklabinej v 19. storočí. Kaštieľ Imre Madácha – Život a dielo Imre Madácha - expozícia predstavuje návštevníkom život a literárne dielo Imre Madácha. 

Múzeum židovskej kultúry. V súčasnosti je na Slovensku jediná expozícia venovaná holokaustu. Ide o expozíciu s názvom Tragédia slovenských Židov, ktorá je v správe SNM – Múzea židovskej kultúry a je situovaná v objekte neologickej synagógy v Nitre. Uvedená expozícia bude prenesená do budovaného Múzea holokaustu v Seredi, pričom bude umiestnená v jednom z pôvodných objektov bývalého pracovného a koncentračného tábora. Vo zvyšných objektoch bude inštalovaná expozícia venovaná Spravodlivým medzi národmi zo Slovenska a pripravuje sa i expozícia venovaná problematike protižidovských zákonov, sústreďovaniu Židov a ich následnej deportácii do koncentračných táborov v Európe. Interiér jednej z budov bude zrekonštruovaný do podoby z rokov 1939 – 1945, s dielňou v ktorej Židia pracovali spolu s ubytovacím zariadením. V rámci múzea bude vybudované vzdelávacie centrum zamerané na oblasť holokaustu s celoslovenskou pôsobnosťou. Ďalšie aktivity múzea: budovanie vydavateľské aktivity (publikácia Antisemitizmus na konci 20. storočia).

Múzeum chorvátskej kultúry. Výstava pod názvom 4000 rokov osídlenia Devínskej Novej Vsi bola pripravená v spolupráci s Archeologickým múzeom SNM a názornou formou informuje svojich návštevníkov o neobvyklej histórii chotára Devínskej Novej Vsi. Vďaka záujmu poslancov, starostu a vedenia mestskej časti, za účinnej spolupráce so SNM. Ďalšia výstava má názov Dejiny a kultúra Chorvátov na Slovensku je zameraná najmä na prezentáciu hmotného kultúrneho dedičstva chorvátskej menšiny na Slovensku a sústreďuje sa hlavne na tieto oblasti: Dejiny a kultúra Chorvátov na Slovensku. Výstava Chorváti na Slovensku Múzeum kultúry Chorvátov na Slovensku. Dlhodobá výstava Chorvátskeho kultúrneho zväzu o práci chorvátskych kultúrnych spolkov, o pôsobení folklórnych súborov, ktorých hlavným cieľom je zachovanie živej chorvátskej kultúry - kultúrneho dedičstva predkov.

Múzeum kultúry Karpatských Nemcov. Výstava - Dejiny a kultúra karpatských Nemcov - Sunyalova kúria, Bratislava. Expozícia približuje takmer 900-ročné dejiny a kultúru Nemcov žijúcich na Slovensku. Prezentujú sa jednotlivé regióny života karpatských Nemcov (Bratislava a okolie, stredné Slovensko – Hauerland, Spiš), naznačený je ich prínos k rozvoju slovenských dejín a kultúry. Dôležitá je tiež výstava Dejiny a kultúra Hauerlandu - Dom Karpatskonemeckého spolku, Nitrianske Pravno. Expozícia s názvom Nemci v Hauerlande poskytuje pohľad na dejiny a kultúru Nemcov žijúcich v stredoslovenskej oblasti (tzv. Hauerland) s dôrazom na Nitrianske Pravno a jeho okolie.

Múzeum kultúry Rómov na Slovensku. Výstava Romano drom/Cesta Rómov v areáli Múzea slovenskej dediny v Martine prezentuje pôvod a dejiny Rómov od odchodu ich predkov z indickej pravlasti až po príchod do Európy. Osobitnú pozornosť venuje historicite prítomnosti Rómov na území Slovenska a dopadu prelomových historických udalostí (vrátane druhej svetovej vojny a povojnového obdobia), na ich spoločenstvo.

Múzeum ukrajinskej kultúry. Výstava Hlavná expozícia dokumentuje kultúrno-historický vývoj ukrajinsko-rusínskeho obyvateľstva žijúceho na Slovensku od najstarších čias po súčasnosť. Expozícia je členená chronologicky a zahŕňa obdobie od praveku až po súčasnosť. V expozícií sú unikátne archeologické nálezy - mamutí kel a mamutí zub z okolia Svidníka, kamenné sekeromlaty, kamenné sekery, amforovité nádoby a pod. (stredoveké písomné pamiatky o vzniku jednotlivých obcí, dokumenty o národnostnom postavení západoukrajinského obyvateľstva, ukážky hmotnej a duchovnej kultúry). Patričná pozornosť sa venuje dokumentácii literárnych úsilí Rusínov-Ukrajincov. Expozícia v Galérii Dezidera Millyho je treťou expozíciou Múzea ukrajinskej kultúry vo Svidníku. Predstavuje vývoj ľudového a profesionálneho výtvarného umenia Ukrajincov od 16. stor. po súčasnosť. Dominantou expozície je vzácny súbor ikôn, ktoré patria medzi najstaršie a najcennejšie zbierkové predmety Múzea ukrajinskej kultúry vo Svidníku. Expozícia pozostáva z exponátov chronologicky prezentujúcich vývoj ikonopisného umenia 16. - 18. stor. Okrem toho v expozícii sú prezentované diela predstaviteľov staršej a mladšej generácie: I. Kulec, P. Hromnyckyj, E.Bissová, O. Dubay, Š. Hapák, M. Rogovský, I. Šafranko, J. Kresila, A. Gaj, M. Čabala, M. Feďkovič, P. Michalič, P. Kolisnyk a iní.

Múzeum rusínskej kultúry. Najmladšie múzeum na Slovensku, vzniklo 1. januára 2007, má celoštátnu pôsobnosť. Toto dokumentačné, vedeckovýskumné a metodické pracovisko je zamerané na dejiny a kultúru rusínskeho etnika na Slovensku. Poslaním špecializovaného múzea je cieľavedomé získavanie, ochraňovanie, vedecké a odborné spracovanie    a sprístupňovanie múzejných zbierok, ktoré dokladajú vývin materiálnej a duchovnej kultúry Rusínov v Slovenskej republike a vo svete. V súčasnosti je sprístupnená aj virtuálna expozícia múzea na webovej linke http://www.snm.sk/?lang=svk&org=26&section=expo&id=144.

8.4.	Úloha:
Podporovať prostredníctvom Národného osvetového centra a ostatných rozpočtových a príspevkových organizácií MK SR – Slovenská národná galéria, Univerzitná knižnica, Slovenská knižnica pre nevidiacich v Levoči, Medzinárodný dom umenia BIBIANA, Filmový ústav, Divadelný ústav – realizáciu kultúrnych aktivít (výstav, festivalov, hudobných a divadelných predstavení, tvorivých dielní, aktivít v oblasti neformálneho vzdelávania, súťaží, aktivít v oblasti knižnej kultúry a pod.) zameraných na zvýšenie tolerancie verejnosti voči menšinovým kultúram a tiež aktivít zameraných na poznávanie odlišných kultúr a ich vzájomné zbližovanie.
Termín: priebežne
Zodpovedný: MK SR
Finančné zabezpečenie: z rozpočtovej kapitoly MK SR
Výška financovania: nešpecifikované
Stav: Úloha sa priebežne plní. 

Plnenie:
Národné osvetové centrum (NOC). Predchádzanie všetkým formám diskriminácie je prítomné na celoslovenských podujatiach ZUČ (tradičná ľudová kultúra, divadlo, umelecký prednes, film a video, výtvarná tvorba, hudba, literárne aktivity a pod.), kde sú účastníkmi aj účinkujúci (autori) ako príslušníci národnostných menšín. Taktiež spracované témy (literárne, výtvarné, filmové, foto) sa dotýkajú danej problematiky. V oblasti umeleckého prednesu sa naďalej otvára priestor pre seniorsku generáciu. Do koncepcie 55. Hviezdoslavovho Kubína (celoslovenskej súťažnej prehliadky v umeleckom prednese a tvorbe divadiel poézie) bol už po druhý raz organicky včlenený samostatný program recitátorov staršej a detskej generácie Prednesom k mladosti, kde sa predstavili najlepšie recitátorky seniorky spolu s deťmi zo základných umeleckých škôl. Aj v roku 2010 budú seniori prirodzene včlenení do systému súťaže Hviezdoslavov Kubín v novovytvorenej VI. kategórii (nad 50 rokov), čím sa im otvára priestor byť nielen súčasťou tejto súťaže, ale mať v nej aj svoje samostatné špecifické postavenie na všetkých úrovniach od okresných po celoštátne kolo. NOC bolo z poverenia MK SR vyhlasovateľom súťaží, ktoré majú v poslaní definovanú integráciu majoritných a minoritných skupín amatérskych divadelníkov. Sú to: Zlatá priadka – Šaľa 2009 - celoštátna postupová súťaž a prehliadka súborov a sólistov divadla hraného deťmi (činoherného, bábkového, hudobno-dramatického, pohybového a pantomimického, dramatickej hry detí); Divadlo a deti – Rimavská Sobota 2009 - celoštátna postupová súťažná prehliadka súborov a sólistov hrajúcich pre deti v rôznych druhoch a žánroch činoherného, bábkového, hudobného a pohybového divadla, Scénická žatva 2009 - celoštátna prehliadka s medzinárodnou účasťou v oblasti amatérskeho divadla a umeleckého prednesu. Na celoštátnu prehliadku Scénická žatva 2009 postúpilo 15 najúspešnejších súborov a 5 jednotlivcov (z celoštátnych postupových prehliadok: Zlatá priadka – Šaľa, Divadlo a deti – Rimavská Sobota, Tlmačské činohranie, Exit – Levoča, Hviezdoslavov Kubín, Palárikova Raková; z národnostných prehliadok Jókaiho dni – Komárno, Podunajská jar – Dunajská Streda; i z prehliadok zahraničných Slovákov).

Výber súborov a jednotlivcov (osoby so zdravotným postihnutím a iné marginalizované skupiny), ktorí sa zapojili do divadelných súťaží: Divadelný súbor J. Kármána, Lučenec, Miloš Karásek: Perón; Bábkarský súbor Iciri-Piciri, Bratislava, M. Farkašová: Dvanásť jednou ranou; ochotnícke divadlo J. Čemana z Pivnice (Vojvodina, Srbsko), T. Vansová – Ľ. Majera: Skúška svedomia; divadelný súbor DIKO pri SOŠ a DM pre sluchovo postihnutú mládež, Bratislava, Mgr. Jozef Rigo a kolektív: Atletika, Nečakaná návšteva, Triptych o láske, Vyrobený pre mňa; divadelný súbor Veselé hrdličky pri ZŠI pre sluchovo postihnutých, Bratislava, Zuzana Švantnerová: Zmiznuté rukavičky; divadelný súbor Kdesi sa vzalo, ktorého zriaďovateľom je Divadelný súbor a ŠZŠ pre žiakov s telesným postihnutím v Dolnom Kubíne, Viliam Janík: Len aby bolo dobre.

V rámci celoštátnej postupovej súťaže amatérskej fotografie AMFO celoštátnej postupovej súťaže amatérskeho filmu CINEAMA a Oravská osmička sú medzi autormi aj reperezentanti menšinových kultúr. Na uvedených podujatiach sú zároveň prezentované diela, ktoré zachytávajú spôsob života odlišných kultúr, čím prispievajú k ich poznávaniu a zbližovaniu. NOC poskytlo svoje priestory realizátorom aktivít, napr. Nadácii Milana Šimečku - výstava plagátov CZECH MADE, festival Týždeň nových menšín, ochutnávka kuchýň menšín; OZ Človek v ohrození – filmový festival Jeden svet NOC pravidelne informovalo o vyššie uvedených podujatiach na svojej webovej stránke a v časopise Národná osveta. Časopis Javisko pravidelne spolupracuje a uverejňuje materiály o maďarskom amatérskom divadle a prednese. Kontakt medzi autormi (János Juhász Dósa, Eva Kamenárová, Zsuzsana Koszár) a redakciou je živý, korektný, na dobrej profesionálnej úrovni. V tomto roku priniesol časopis aj materiály o divadle ukrajinskej a rusínskej menšiny. Naopak, informácie a články o slovenskom amatérskom hnutí (Hviezdoslavov Kubín, propagovanie časopisu Javisko) zasa uverejňuje maďarský denník Új Szó.

Slovenská národná galéria (ďalej len „SNG“) realizovala aj v roku 2009 množstvo úloh a opatrení. Formou Tvorivých dielní SNG podporila tvorivú aktivitu marginalizovaných detí a mládeže. V priebehu roka 2009 sa uskutočnilo 136 tvorivých dielní a 8 tvorivých nedeľných ateliérov organizovaných pre širokú verejnosť. V roku 2009 sa uskutočnilo 82 animačných programov, ktoré znásobili činnosť SNG vo vzťahu k verejnosti a prispeli k propagácii humanistických hodnôt a tolerancie. Uskutočnili sa tiež špeciálne tvorivé dielne a animácie v spolupráci s občianskym združením Človek v ohrození. Predmetom záujmu tohto združenia je dodržiavanie ľudských práv a medzinárodná pomoc. Prebiehali arteterapeutické špeciálne podujatia pre hendikepované deti a občanov (v počte 46). Tieto výchovno-vzdelávacie podujatia boli zamerané na rozvoj estetického cítenia, citových väzieb osobnosti človeka a jeho kreatívnych schopností. Boli venované predovšetkým zdravotne hendikepovaným deťom z domovov sociálnych služieb a zdravotných ústavov. Ide o pilotný projekt SNG, ktorá v tomto zmysle vykonáva priekopnícku prácu v danej oblasti. V spolupráci s Múzeom dopravy, pôšt a telekomunikácií, MK SR, a ŽSR sa uskutočnilo podujatie Vlakom do múzeí v rámci ktorého mali deti z celého Slovenska bezplatnú dopravu a vstup do všetkých múzeí a galérií v pôsobnosti MK SR. Pokračovali zábavno - tvorivé aktivity Fun for under Fives, ktoré sú venované deťom do 5. rokov. Uskutočňujú sa vo výstavných priestoroch SNG a tvorivej dielni a kladú si za cieľ presadzovanie výtvarných kvalít odporujúcich konzumnému spôsobu života a podporu a rozvoj individuálnej tvorivej aktivity maloletých detí v sprievode ich rodičov. Lektorských výkladov určených širokej verejnosti sa uskutočnilo 490. Pokračovalo sa v prednáškovej činnosti k aktuálnym výstavám v počte 15 prednášok venovaných prevažne žiakov základných škôl. Uskutočnila sa výstava osemdesiatich detských výtvarných prác, ktoré boli vytvorené v rámci Tvorivých dielní v SNG, deťmi bez rozdielu veku, národnosti a zdravotného hendikepu. 

Univerzitná knižnica - stredisko UNESCO - realizovala v roku 2009 pri príležitosti Týždňa solidarity s ľuďmi bojujúcimi proti rasizmu a rasovej diskriminácii Koncert Divých makov. – (išlo o vystúpenie talentovaných rómskych detí). 

BIBIANA – Medzinárodný dom umenia pre deti - pokračovala v cykle výstav, ktorý má za cieľ priblížiť spôsob života, kultúru a dejiny menšín žijúcich na Slovensku pod názvom Dialógy o tolerancii. Postupne v ňom cez pohľad na život detí približuje minority žijúce na Slovensku. Projekt dopĺňajú divadelné programy, tvorivé dielne a premietanie videodokumentov na túto tému. Doteraz predstavila život a kultúru rómskej, židovskej, rusínskej, chorvátskej menšiny. V roku 2009 predstavili výstavu Karpatskí Nemci. Rozpracovaná je posledná z týchto výstav venovaná maďarskej národnostnej menšine. V rámci cyklu rozprávok národnostných menšín žijúcich na Slovensku Akí sme sú rozpracované scenáre maďarskej a židovskej rozprávky, ktoré by sa mali realizovať v roku 2011. V roku 2009 bola premiéra posledného titulu projektu Európske rozprávky, ktorým bolo divadelné predstavenie na motívy slovenskej rozprávky Trojruža. Tento projekt sa začal v roku 2006 premiérou talianskej rozprávky Kde líšky dávajú dobrú noc, pokračoval nemeckou rozprávkou Čarodejníkov učeň, titulom Kráľ škriatkov, ktorý vznikol na motívy anglickej rozprávky, podľa francúzskej predlohy vznikla dramatizácia Slncová panna. Cieľom tohto projektu bolo poukázať na spoločné európske kultúrne korene a súčasne na národné a lokálne odlišnosti.

Výstava Vitaj v mojom svete (otvorenie 29. 10. 2009) bola pokračovaním už 20-ročného cyklu, v ktorom BIBIANA návštevníkov zoznamuje s domácou i zahraničnou knižnou tvorbou a pomôckami pre deti so zvláštnymi potrebami, s prácami hendikepovaných detí a realizuje aj veľké interaktívne výstavy približujúce verejnosti problémy detí s jednotlivými postihmi a ich život medzi nami. Tentoraz bola výstava výnimočná tým, že návštevníkom dovolila poodhaliť stále ešte málo známy svet autorov – špeciálnych pedagógov, umelcov, či technikov, všetkých tých, ktorí vytvárajú podmienky pre začlenenie sa postihnutých do bežného života. Okrem kníh a pomôcok, ako je napr. čítacia lupa, príbor pre telesne postihnutých, hovoriaca váha alebo hovoriaca peňaženka pre nevidiacich, predstavila aj nový medzinárodný projekt Dokumentačného centra IBBY pre postihnutých (UNESCO), ktoré sídli v meste Sandvika v Nórsku. Návštevníci videli 50 unikátnych titulov z celého sveta, medzi nimi napr. knihy s ilustráciami v znakovej reči, knihy písané Braillovým písmom a s hmatovými ilustráciami, či špeciálne „ľahko čitateľné“ knihy, ktoré vznikli v 21 krajinách sveta - USA, Kanade, Peru, Mexiku, Kolumbii, Veľkej Británii, Rakúsku, Slovinsku, Poľsku, Taliansku, Španielsku, Francúzsku, Holandsku, Švédsku, Nórsku, Fínsku, Egypte, Iráne, Indii, Indonézii a Japonsku. Expozíciu dopĺňala kolekcia výtvarných prác postihnutých detí zo Slovenska. Výstava mala podtitul Malé zázraky veľkej pomoci pre tých, ktorí to potrebujú, aj pre tých, ktorí s nimi žijú. Túto výstavu BIBIANA 1. decembra 2009 reinštalovala v Mestskej knižnici v Piešťanoch. V rámci 4. ročníka festivalu Týždeň nových menšín BIBIANA predstavila podujatie nazvané Spoznajme iné kultúry. Súčasťou programu s príchuťou ďalekých krajov a národov, kde sa deti zoznámili s kaligrafiou i africkými bubnami, bolo popoludnie venované workshopom pre deti. Podujatie BIBIANA pripravila v spolupráci s Nadáciou Milana Šimečku.

Slovenský filmový ústav spolupracuje s viacerými filmovými festivalmi a prehliadkami, v programe, v ktorých má boj proti diskriminácii v každej jej forme zásadné zastúpenie, ako napr. festival Jeden svet na Slovensku a v Českej republike (www.jedensvet.sk, www.oneworld.cz); medzinárodný festival dokumentárnych filmov, s tematikou problémov a komplikovaných spoločenských, politických a ekonomických vzťahov festival Etnofilm Čadca (www.etnofilm.sk) - medzinárodné filmové bienále venované problematike etnografie, etnológie a sociálnej antropológie v širokom slova zmysle; VERZIO festival (www.verzio.ceu.hu) - medzinárodný festival dokumentárnych filmov o ľudských právach a ďalšie. Zásadnou súčasťou slovenskej filmovej tvorby sú dokumentárne filmy, ktoré aj dnes významným spôsobom reflektujú spoločenské podmienky na Slovensku, a prispievajú tak k zvyšovaniu povedomia o aktuálnych problémoch a ku kritickej diskusii o nich. Ponuka filmov z tejto oblasti je široká a poskytuje dobrý základ pre zostavenie programov pre filmové prehliadky ako súčasť projektov v rámci predmetného akčného plánu. Slovenský filmový ústav je pripravený spolupracovať s organizátormi podujatí na príprave programu k uvedenej tematike, formou dramaturgickej spolupráce, sprostredkovania/zabezpečenia kontaktov, filmových materiálov a pod.

Hudobné centrum pokračuje vo svojich aktivitách zameraných na zvýšenie tolerancie verejnosti k menšinovým kultúram formou organizovania podujatí zameraných na územné oblasti s jazykovo zmiešanou populáciou, a to hlavne v mestách na južnom Slovensku, ale i na východnom Slovensku pre populáciu rusínskej a rómskej národnosti organizovaním výchovných koncertov pre deti predškolského veku, žiakov 1. a 2. stupňa základných škôl, i pre stredoškolskú mládež. Výchovné koncerty usporadúva i pre hendikepované deti s rôznym zdravotným postihnutím. Ďalej podchycuje mladých talentovaných umelcov z jednotlivých menšinových skupín a poskytuje im priestor na rozvíjanie talentov v rámci aktivity Fórum mladých talentov, posiela ich na domáce i medzinárodné interpretačné súťaže a kurzy, a tým im vytvára príležitosť porovnávať svoju umeleckú kreativitu s ostatnými mladými interpretmi z celého sveta. Viacerí umelci, z rôznych národnostných menšín, ktorí dosiahli medzinárodné uznania a ocenenia na európskych i svetových pódiách, dostali a stále dostávajú príležitosť preukázať svoje umelecké majstrovstvo na oboch festivaloch, ktoré organizuje Hudobné centrum, a to na Stredoeurópskom festivale koncertného umenia v Žiline a na festivale Melos-Étos. V časopise Hudobný život, ktorý vydáva Hudobné centrum, dostávajú príslušníci menšinových kultúr možnosť vyjadriť svoje názory so zameraním na kultúrne dianie rovnako ako väčšinová populácia.

Nová scéna sa zameriava na žánre, komunikujúce so širším spektrom publika. Dôraz kladie na získanie si predovšetkým mladých divákov. Práve im boli určené staršie, ale hlavne nové divadelné projekty. V roku 2009 divadlo hralo aj predstavenia s tematikou diskriminácie, rasizmu, xenofóbie a antisemitizmu. West Side Story - jeden z najslávnejších muzikálov je príbeh o boji dvoch pouličných gangov bojujúcich o teritórium a nadvládu - domácich a prisťahovalcov. Príbeh spracúva témy: agresivita, rasizmus, šikanovanie a poukazuje na agresívne a rasistické konanie mladých ľudí, ktorých zmieri až zbytočná smrť. 

Štátna opera Banská Bystrica má v repertoári tanečné dielo Gorana Bregoviča Gypsy Roots, ktoré sa zaoberá problematikou rasovej neznášanlivosti a spoločenskej intolerancie, ako aj autorskú inscenáciu Dany Dinkovej Biele peklo, určenú hlavne mládeži a ohrozeným vekovým skupinám. Tento mimoriadne zaujímavý projekt sa zaoberá prevenciou drogových a iných závislostí a zároveň rieši problematiku homosexuality a extrémistického správania sa. Štátna opera sa snaží prostredníctvom slova, hudby a tanca prispieť k zdravému duševnému vývoju mládeže a vzájomnej tolerancii. Od roku 2007 uvádza tiež muzikál Fidlikant na streche. Súbor má vo svojom repertoári operný dvojtitul: G. Puccini: Sestra Angelika a R. Leoncavallo: Cigáni. Práve príbeh Cigánov nastoľuje otázku spolužitia rómskej a nerómskej väčšinovej spoločnosti. V máji 2008 ŠO BB pripravila celosvetovú premiéru opery Vladimíra Godára Pod rozkvitnutými sakurami, ktorá sa uskutočnila v úzkej spolupráci s Japonskom. Ide o snahu preklenúť rozdiely medzi európskym a japonským hľadaním kultúrnych súvislostí.
V tomto roku ŠO BB uvedie premiéru Verdiho opery Nabucco. Verdi v Nabuccovi zhudobnil námet zo Starého zákona. Dodnes je populárny Zbor Židov, ktorý sa v dobe vzniku opery stal vyjadrením túžby talianskeho národa po nezávislosti. 

Divadelný ústav (ďalej len „DÚ“) v rámci svojej činnosti prispieva k harmonizácii kladných psychických vlastností, a tým eliminovania rôznych prejavov diskriminácie, xenofóbie a iných prejavov intolerancie prostredníctvom rozvíjania pozitívnych emócií v človeku vplyvom umenia, konkrétne divadla. Divadelné predlohy svetových i domácich autorov často prinášajú cenné a hlboké myšlienky, "návody" na riešenie zložitých osobných situácií. Inštitúcia pracuje v ostatných rokoch s Divadlom bez domova, tzv. sociálnym divadlom, ktoré pracuje s marginalizovanými skupinami obyvateľstva ako sú bezdomovci, telesne postihnutí, ľudia v zlej sociálnej situácii, telesne postihnutá mládež. Niektorí herci a niektoré herečky DBD sú abstinujúci alkoholici, alkoholici, bývalí drogovo závislí. V rámci divadelných aktivít vykonáva prevenciu proti zneužívaniu drog a alkoholu, proti všetkým formám diskriminácie, xenofóbie, rasizmu antisemitizmu a ostatným prejavom intolerancie v spoločnosti. Zviditeľňuje sociálne témy, ktorým sa profesionálne divadlo často nevenuje. Vytvára platformu, kde sa stretáva majorita s ľuďmi, ktorí sú zo spoločnosti sociálne a kultúrne vylúčení. Doterajšie projekty v spolupráci s DÚ: Oktagon (2006-2007), Deň mŕtvych (2008-2009), Medzinárodný festival bezdomoveckých divadiel ERROR (2008, 2009), Haiku (premiéra november 2009). Pri projektoch vystupujúcich v Štúdiu 12 spolupracuje Divadelný ústav s OZ Maják, s ktorým uvádza hru Zuzany Horníkovej s názvom Pre Sarah, inšpirovanú divadelnou hrou Psychóza 4.48. Ide o autobiografickú hru mladej autorky o dvoch ženách, ktoré sa ocitli v krajnej životnej situácii bez východiska. Ďalším výrazným zoskupením je Divadlo Tiché iskry - ide o divadelné zoskupenie, kde hrajú nepočujúci. DÚ organizuje pravidelne tzv. Focus (programová sekcia na festivale Nová dráma/New Drama a podujatia v Štúdiu 12). Je to jedinečná forma spoznávania iných kultúr a národov prostredníctvom divadla a drámy a tak prispieva k tolerancii a rešpektovaniu inakosti. Cieľom celoročného projektu Focus je zaostriť pohľad na jednotlivé krajiny Európy a sveta prostredníctvom prezentácie súčasnej divadelnej tvorby, tendencií, textov, autorov a inovatívnych postupov. Projekt Focus v roku 2009: Francúzsko, Argentína; v rámci Festivalu inscenácií súčasnej slovenskej a svetovej drámy 2009 – Focus Srbsko. Plánované Focusy na rok 2010: Maďarsko (20. 1. 2010), Fínsko (v rámci Festivalu Nová dráma/New Drama 2010), Švajčiarsko, Holandsko.

Divadelný ústav je každoročne hlavným usporiadateľom Festivalu inscenácií súčasnej slovenskej a svetovej drámy Nová dráma/New Drama, medzi ktorého hlavné zámery a ciele patrí tak výchova mladého divadelného publika, ako aj mladej generácie súčasných slovenských dramatikov. V rámci tohto festivalu Divadelný ústav programovo uvádza inscenácie súčasnej drámy, ktoré reflektujú problémy súčasného človeka v dnešnom svete a často práve v oblasti života mladého človeka v sociálne problémovom prostredí. Divadelné inscenácie, ktoré rozprávajú krutým a jasným jazykom o východiskách a zdrojoch chýb mladých ľudí s výrazným katarzným účinkom, sú predpokladom prevencie sklonu k prejavom rôznych foriem intolerancie mladého človeka. Na festivale ND 2009 sme uviedli z tohto typu dramatiky nasledujúce tituly: Gianina Carbunariu: Kebab – Štátne divadlo Košice; 11. 5. 2009, na scéne Divadla ArénaSergi Belbel: Mobil - Mestské divadlo Žilina, 13. 5. 2009, na scéne Divadla Aréna; Milena Marković: Loď pre bábiky - Srbské národné divadlo Novi Sad v rámci projektu Focus Srbsko uvedené 14. 5. 2009 na scéne Divadla Aréna. Festival bude i v roku 2010 a v jeho programe budú najhodnotnejšie inscenácie uplynulej sezóny. Špecifickú formu aktivít Divadelného ústavu tvoria produkcie, semináre, workshopy a rôzne prezentácie uvádzané v Štúdiu 12 Divadelného ústavu. Aktivity Štúdia 12 napĺňajú v sezóne 2009/2010 priority stratégie prevencie voči všetkým formám diskriminácie, xenofóbie, rasizmu, antisemitizmu a ostatným prejavom intolerancie v spoločnosti, konkrétne:

V publikáciách Dráma 2006 (vydanej v roku 2008) a Dráma 2007-2008 (vyšla v roku 2009) sú zaradené hry autorov - finalistov súťaže Dráma. V ich hrách sa rôznou formou odzrkadľujú nástrahy a tým i možné nebezpečenstvá, ktoré môžu mladých ľudí postretnúť, ak zlyhajú výchovné systémy a dobrý príklad dospelých. Tieto hry zobrazujú nezáujem a chlad v rodine, zlé a kruté správanie sa rodičov, rôzne formy zneužívania detí, fyzické i psychické týranie. V roku 2008 vyšla publikácia Ruská dráma, ktorej všetky hry obsahovali už spomínané témy, "obohatené" o možnosť nebezpečného upadnutia do uctievania majetku, hmotných vecí, luxusu a predstavy ideálneho života v obklopení peňazí a značkových vecí. Poukázaním na dôsledky takéhoto vývoja spoločnosti sa zverejňuje odraz myslenia súčasného človeka na vývoj intolerancie v modernom svete. V roku 2010 budú prípravne práce na zborníku Dráma 2009 - 2010.

V rámci Divadelného ústavu pôsobí Kultúrny kontaktný bod Slovensko koncentrujúci sa na podporu a propagáciu projektov programu Kultúra (2007- 2013). Hoci KKB sa prioritne nevenuje aktivitám predchádzajúcim všetkým formám diskriminácie, boli mnohé z podporených projektov Európskej komisie zamerané práve na túto oblasť. Samostatné oddelenie Divadelného ústavu Centrum pre komunitné divadlo - Divadlo z Pasáže, zameriava celú svoju činnosť na umelecké a kultúrno-vzdelávacie aktivity vo vzťahu k marginálnym skupinám obyvateľstva, medzi ktoré patria predovšetkým aktivity spojené s prípravou mládeže tejto komunity na rôzne povolania, umeleckú činnosť, začlenenie sa do spoločnosti a zrovnoprávnenie. K ostatným významným aktivitám Centra pre komunitné divadlo patril IV. ročník Medzinárodného festivalu Arteterapia: Chránené územie, ktorý sa konal v Banskej Bystrici. 

Slovenské technické múzeum realizovalo v máji 2009 výstavu Hlas v éteri - 80 rokov maďarského vysielania Slovenského rozhlasu. Cieľom pamätnej výstavy bolo prezentovať pre laickú a odbornú verejnosť osemdesiatročnú históriu najstaršieho a najvýznamnejšieho elektronického média maďarskej menšiny na Slovensku. Prezentované boli aj archívne materiály a exponáty ako napr. historické rádiopríjimače, magnetofóny, doplnené z fondu STM. 

Štátna vedecká knižnica v Prešove realizovala nasledujúce aktivity: Cieľovou skupinou sú študenti základných, stredných a vysokých škôl a široká verejnosť rôznej vekovej kategórie. Aktivity týkajúce sa plnenia akčného plánu za rok 2009: prístup k prezenčnému štúdiu vybraných titulov odbornej monografickej literatúry z uvedenej tematickej oblasti, ktoré sa nachádzajú vo Všeobecnej študovni (28 titulov); prístup k prezenčnému štúdiu odbornej časopiseckej literatúry z uvedenej tematickej oblasti, ktoré sa nachádzajú v Čitárni; používatelia z cieľových skupín majú k dispozícii 51 titulov venovaných problematike: Pozitívna a preventívna výchova (6 titulov), ľudia so zdravotným postihnutím, sexuálne menšiny a iné (12 titulov); špeciálna pedagogika a integrácia (5 titulov); integrácia znevýhodnených skupín osôb (6 titulov); predchádzanie diskriminácii, antisemitizmu, xenofóbii a intolerancii vôbec, pripomínanie obetí perzekúcií a holokaustu (4 tituly); národnostné menšiny a menšinová kultúra, multikultúrny dialóg, zbližovanie kultúr a zvyšovanie tolerancie voči národnostným menšinám (8 titulov); prístup k licencovaným aj voľne dostupným externým elektronickým informačným zdrojom prostredníctvom pracovných staníc vo všetkých študovniach ŠVK; spracovanie rešeršných požiadaviek a vypracovanie rešerší s uvedenou problematikou v celkovom počte 99 rešerší s počtom záznamov o zdrojoch 8 475 záznamov; akvizícia dokumentov s uvedenou problematikou v celkovom počte 39 titulov (45 exemplárov). 

Aktivity Slovenskej knižnice pre nevidiacich Mateja Hrebendu v Levoči sú zamerané na individuálnu prácu s nevidiacimi a slabozrakými čitateľmi. Veľkú časť používateľov tvoria aj čitatelia literatúry v jazykoch národnostných menšín (najmä v maďarskom jazyku), pre ktorých zabezpečujú zvukové knihy v maďarčine z partnerskej knižnice pre nevidiacich v Budapešti. Problematika predchádzania diskriminácii je intenzívne prítomná na stránkach slepeckých časopisov, kde sprostredkúvajú skúsenosti osôb, ktoré sa stali terčom diskriminácie napr. pri získavaní zamestnania, prekonávaní architektonických bariér, zákazu vstupu so psom do verejných budov a iné. V roku 2009 bol na stránkach zvukového časopisu Prameň v rubrike Postavy – osudy – postoje zverejnený rozhovor s reportérom Yehudom Lahavom - reportér na Blízkom Východe (o problematike vojny a holokaustu). V ďalšom čísle Prameňa bol uverejnený prevzatý článok Smrteľná mašinéria - o ničivých následkoch 2. svetovej vojny. V časopise Nový život a Priezor bol publikovaný článok Mládež v Osvienčime (článok bol napísaný učiteľkou levočskej Strednej odbornej školy pre mládež s chybami zraku, ktorá spolu so študentmi navštívila koncentračný tábor v Osvienčime v Poľsku).

8.5.	Úloha:
Zorganizovať medzinárodnú konferenciu venovanú praktickým poznatkom z oblasti dodržiavania princípu rovnosti pri uplatňovaní a ochrane ľudských práv.
Termín: druhý polrok 2010
Zodpovedný: KVOP 
Spolupracujúce subjekty: SNSĽP 
Finančné zabezpečenie: z rozpočtu KVOP
Stav: Úloha je naplánovaná na druhý polrok 2010.

9.	Špecifický cieľ č. 9
Zvýšenie povedomia a informovanosti verejnosti o problematike nediskriminácie a zásady rovnakého zaobchádzania s cieľom odbúravania predsudkov a stereotypov a propagácie multikultúrnej spoločnosti.
9.1.	Úloha:
Angažovanie novinárov a médií v procese citlivého zobrazovania tém diskriminácie a rôznych foriem intolerancie s cieľom objektívnej informovanosti verejnosti a odstraňovania stereotypov a predsudkov.
Termín: priebežne
Zodpovední: STV, SRo
Spolupracujúce subjekty: regionálne a miestne média, novinárske združenia, MVO 
Finančné zabezpečenie: z rozpočtu príslušných subjektov
Výška financovania: nešpecifikované
Stav: Úloha sa plní najmä na úrovni verejnoprávnych médií. . 

Plnenie:
STV: 
	V roku 2009 Redakcia národnostného vysielania a vysielanie Duchovného života odvysielala v premiére 25 národnostných magazínov, 40 národnostných správ (185 príspevkov v 13 jazykoch). 

	Počet premiér	Minutáž	Premiéra + repríza	
Národnostné magazíny	25	26 min	33 hod	
Národnostné správy: 
rómske	, české, rusínske, ukrajinské, 	
ruské, bulharské, nemecké, židovské, 
poľské, chorvátske, ázijských menšín	
40	
7 min	
10 hod 	
Iné (Región, 
Upútavky – Kvarteto	 2
13		10 min	

	Úplnou novinkou na televíznej obrazovke sú od 13. januára 2009 Národnostné správy. Pri moderovaní týchto správ sa každý týždeň striedajú moderátori rôznych národností. Správy sa stabilne vysielajú v tomto poradí moderovania: prvé v rusínskom jazyku, druhé v českom jazyku, tretie v ukrajinskom jazyku a štvrté v rómskom jazyku. Toto poradie redakcia striktne dodržiava, aby si televízny divák na to zvykol. 
	V každých 7 minútových národnostných správach STV poskytla informácie najmenej v piatich jazykoch systémom, kedy moderátor uvádza správy vo svojom jazyku, ale ďalej pokračuje príspevok napríklad v nemeckom, rómskom, ruskom alebo inom jazyku. Podľa toho, akej národnostnej menšiny sa daná informácia týka. 
	Keďže ide o týždennú periodicitu, na obrazovke majú miesto informácie, ktoré sa za uplynulých 7 dní udiali. Všetky národnostné správy sú preložené do slovenského jazyka a majú slovenské titulky. Pripravuje ich Redakcia národnostného vysielania v Košiciach v spolupráci s rôznymi národnostnými menšinami a tak sú na obrazovke správy:

Štart vysielania: 	13.01.2009 o 19.00 hod
Periodicita: 		od septembra 2009 sa vysiela každú sobotu o 19,50 hod na Dvojke
Minutáž: 		7 minút

	Na pôde STV Košice sa dňa 29.01.2009 stretli predstavitelia národnostných menšín žijúcich na Slovensku s tvorcami národnostných relácií, ale predovšetkým s vedením STV, zástupcom Úradu vlády SR, ako aj členmi Rady STV. Na uvedenom podujatí bolo viac ako 50 účastníkov a zastúpené boli všetky národnostné menšiny. Účastníci stretnutia zhodne potvrdili, že okrem správ v maďarskom jazyku – Hírek bola takáto relácia veľmi potrebná. Predstavitelia národnostných menšín zdôraznili, že pre menšiny sú dôležité, napríklad aj okrúhle stoly o problémoch, ktoré (okrem maďarských) na obrazovke chýbajú. Veľmi by uvítali aj publicistické či dokumentárne materiály a ako príklad uviedli reláciu Zmiešané manželstvá, ktorá ani po 5-tich rokoch, keďže ide o dokument o spolužití ľudí dvoch rôznych národností, nestratil na svojej aktuálnosti a príťažlivosti. Diskutovalo sa aj na tému prevzatých predstavení z národnostných divadiel. 
	Redakcia národnostného vysielania vyrobila film o novej schengenskej hranici na slovensko-ukrajinských hraniciach s názvom „Hranica“. Nad rámec plánovaných relácií Redakcia národnostného vysielania operatívne vyrobila v mesiaci júl záznam z Gombaseckých kultúrnych slávností (maďarská národnostná menšina) 2 krát po 60 minút. 
	Tvorcovia relácie KVARTETO získali grant z Medzinárodného Višegrádskeho fondu. Medzinárodný Višegrádsky fond tak podporil KVARTETO alebo festival Višegrádska pečať už po deviaty raz. V auguste 2009 Redakcia národnostného vysielania pripravila pravidelné pracovné stretnutie tvorcov relácie KVARTETO a riaditeľov regionálnych televíznych štúdií podieľajúcich sa na výrobe festivalu. Stretnutie sa uskutočnilo za účasti zástupcov 8 regionálnych televíznych štúdií (Košice, Banská Bystrica, Ostrava, Brno, Rzeszov, Krakov, Miškolc, Szeged). Predmetom rokovania boli otázky ďalšieho tematického zamerania relácie a jej organizačného zabezpečenia.
	V apríli v rámci Mix magazínu bol odvysielaný materiál o pediatričke MUDr. Jekaterine Grivnovej. Bolo to pár dní pred jej 85. narodeninami. Po odchode do dôchodku išla tam, kam nikto nechcel ísť a vydržala - v rómskej osade v Jarovniciach - celých 17 rokov. 
V polovici júna STV na žiadosť MZV SR podala na rokovanie Medzivládnej slovensko-ukrajinskej komisie pre národnostné menšiny, školstvo a kultúru rozsiahlu informáciu s chronológiou o prípravách na podpis Dohody o dvojstrannej spolupráci medzi STV a Zakarpatskou oblastnou štátnou televíznou a rozhlasovou spoločnosťou na Ukrajine. 
	Účasť redakcie na XI. ročníku Medzinárodného festivalu rozhlasovej a televíznej tvorby Môj rodný kraj na Ukrajine:
-	Zaradenie tvorby redakcie do festivalovej súťaže – 5 materiálov z košického štúdia
-	Vedúca Redakcie národnostného vysielania Ľuba Koľová bola prizvaná do medzinárodnej poroty tohto festivalu. Zároveň niekoľkokrát vystúpila v špeciálnych reláciách z tohto festivalu, ktoré pripravovala Zakarpatská televízia a aj iné televízie. 
	Odborné poroty festivalu si vypočuli alebo pozreli vyše 120 rozhlasových a televíznych programov s tematikou národnostných menšín. Svoju krajinu tam zastupovali diela z Rumunska, Maďarska, Rakúska, Moldavska, Macedónska a všetkých 27 regionálnych televíznych a rozhlasových štúdií na Ukrajine.
	Na festivale bola STV mimoriadne úspešná. Získala ocenenie za Rusínsky národnostný magazín (autori: Jaroslava Sabolová–Sisáková, Valéria Furješová, Ladislav Csiky) a špeciálnu cenu aj za materiál z cyklu Orientácie autora Vladimíra Semana. 

	STV v oblasti spravodajstva plynule a úspešne už niekoľko rokov zabezpečuje každodenné tlmočenie udalostí z domova a zo zahraničia do znakovej reči – Správy STV na Dvojke o 19.30 hod., rovnako na Jednotke STV vysiela hlavnú spravodajskú reláciu so skrytými titulkami. Aj v r. 2009 STV na Dvojke, vysielala pred hlavnou spravodajskou reláciou správy pre občanov maďarskej národnostnej menšiny – Hírek, pretlmočené otvorenými titulkami pre slovenských občanov. 
	Cykly Cesty nádeje a Televízny klub nepočujúcich (v rozsahu 26 minút) sú vysielané v týždennej periodicite, premiéra v sobotu o 10:55 na Dvojke s následnými reprízami v pondelok, čo predstavuje spolu 40 relácií. Relácie aktuálne reagovali na akútne potreby a požiadavky cca 550 tisíc zdravotne postihnutých v celej SR a v neposlednom rade aj na legislatívne zmeny v oblasti sociálnej politiky štátu. V oboch cykloch sa nezabúda na problémy širokého spektra zdravotne postihnutých - od Bratislavy až po východ Slovenska. Na základe výsledkov peoplemetrov získala STV aj cenné informácie o náraste sledovanosti týchto relácií, určených špecifickému auditóriu. Veľkým prínosom bolo zavedenie webovej stránky na internete s pravidelnými informáciami o obsahu relácií. Každý divák majúci možnosť využívať internet sa v dostatočnom časovom predstihu mohol dozvedieť aj obsah tém pripravovaných relácií v nasledujúcom období.

	Problematika zdravotného postihnutia, života seniorov a iných znevýhodnených skupín sa objavila pomerne často aj v ďalších, medzi divákmi obľúbených reláciách: hlavne Família, Elixír, Zdravíčko, pán doktor, Medicína ale aj Pošta pre teba. Čoraz častejšie boli aj do Regionálneho spravodajstva zaraďované správy a reportáže nielen o problémoch zdravotne postihnutých, ale aj o činnosti a aktivitách organizácií osôb so zdravotne postihnutých v jednotlivých regiónoch Slovenska. Dominantná téma bola bezbariérové prístupy napr. vozičkárov do nemocníc, polikliník, nemocníc a miestnych zastupiteľských úradov.
	Vysielaniu a výrobe skrytých titulkov predchádzalo experimentálne vysielanie už začiatkom júna 2005. Výrobu skrytých titulkov technicky zabezpečuje Teletext STV v úzkej koordinácii s oddelením dabingu STV. Čiastočne sa podarilo realizovať aj úlohu - zabezpečiť skrytými titulkami aj niektoré športové podujatia, ide najmä o vybraté zápasy vo futbale, resp. hádzanej, v basketbale a pod. Do posunkovej reči boli tlmočené aj mimoriadne vystúpenia predstaviteľov štátu v rámci spravodajstva. V súčasnosti STV zabezpečuje na programe STV 1, STV 2 minimálne 25% vysielania programov so skrytými titulkami. 
	STV sa dlhodobo systematicky vo svojom vysielaní venuje aj problematike starších ľudí. V posledných troch rokoch mimoriadnu pozornosť zameriava na podporu Národného programu pre ochranu starších ľudí. Objektívnou skutočnosťou, ktorú dokazujú aj výskumy sledovanosti je, že značnú časť divákov STV tvoria práve starší ľudia. Táto cieľová skupina patrí k najvernejším a najlojálnejším divákom. Preto je nevyhnutné pri obsahovom zameraní programu vziať tento fakt do úvahy. 

STV má v rámci publicistických relácií priebežne vo vysielaní:
-	Proces celoživotného vzdelávania aj za hranice odchodu do dôchodku. 
-	Prispôsobovanie politiky zamestnanosti procesu starnutia obyvateľstva. 
-	Zníženie citlivosti agendy dôchodkovej reformy na demografické a iné zmeny. 
-	Zdravé starnutie prostredníctvom rozšírenia zdravotníckych a sociálnych služieb. 
-	Aktívna práca starších v mimovládnom dobrovoľníckom sektore. 
-	Zdravie starších
-	Zavedenie eura a vysvetľovacia kampaň
-	Legislatívne zmeny a dôchodky
-	Starší a zdravotne postihnutí občania
-	Poradenstvo pracovné, sociálne, zdravotné, právne, ekonomické
-	Špecifický magazín určený pre seniorov
-	Ochrana pred násilím a všetkými formami zlého zaobchádzania

	Problematike seniorov sa venovali a naďalej sa venujú tvorcovia magazínu Elixír v koprodukcii STV a Furia film s.r.o. V pravidelných rubrikách „Váš problém je náš problém“ prinášajú rady odborníkov v oblasti sociálnych vecí, zdravotníctva, právne poradenstvo, pomáhajú zorientovať sa v novej legislatíve, dôchodkovom zabezpečení, v prechode na euro atd. Rubrika „Zdravie“ - je zameraná na zdravotné problémy seniorov, na ich liečbu aj prevenciu.
	V magazíne Elixír sa tvorcovia zameriavali v jednotlivých vydaniach na rady pre seniorov: 
- Monitorovanie všetkých legislatívnych zmien, ktoré sa týkajú dôchodcov a ľudí v dôchodkovom a preddôchodkovom veku 
-	Informovanie o Charte práv pacientov v spolupráci s Úradom pre dohľad nad zdravotnou starostlivosťou
-	Reportáže o aktivitách Jednoty dôchodcov Slovenska, rôznych spolkov seniorov 
-	Športovanie v staršom veku, zdravý životný štýl, možnosti kúpeľnej liečby
-	Cestovanie seniorov vlakom, možnosť získania vodičského oprávnenia v seniorskom veku 
-	Rady odborníkov o prevencii proti rôznym ochoreniam starších ľudí, cvičenia pamäte a aktivity skvalitňujúce život seniorov 
-	Informácie o Eure a duálnom zobrazovaní cien
 
	Špecializovanou reláciou so zameraním na objasnenie funkcie dôchodkového systému a reformy, či spôsob riešenia problému zamestnanosti a sociálnej podpory u dlhodobo nezamestnaných a zdravotne postihnutých občanov bol Sociálny zápisník. V jednotlivých vydaniach rezonovali témy:
-	Ako sa kríza prejavila na dôchodkových účtoch v súkromných dôchodkových správcovských spoločnostiach? 
-	2. pilier dôchodkového sporenia, problematika nezamestnanosti, vianočný príspevok k penzii, zvyšovanie dôchodkov, dlžníci sociálnej poisťovne a podobne.

	Ochrana starších alebo zdravotne postihnutých ľudí a starostlivosť o nich tvorila obsahovú náplň aj niekoľkých relácií Cesty nádeje v r. 2009. Témami boli napr. dobrovoľná opatrovateľská činnosť, integrácia zdravotne postihnutých, depresie - hrozba dneška, ako pokročila liečba rakoviny vo svete, ale aj u nás, starostlivosť a pomoc duševne chorým. ako dokáže technika pomáhať zdravotne ťažko postihnutým, problematika kompenzačných pomôcok pre nevidiacich a slabozrakých, starostlivosť o starých nevyliečiteľne chorých ľudí, činnosť občianskych združení na pomoc starším občanom a pod.
 Zdravotným problémom starších ľudí sa v r.2009 príležitostne venovala aj diskusná kontaktná relácia Medicína – v 1. polroku v premiére v piatok večer a od jesene v repríze v sobotu predpoludním na Dvojke.
Ochrane starších ľudí a prevencii pred podvodmi, ktorých obeťami býva práve táto skupina, boli v r.2009 venované relácie z cyklu Polícia. Témy súviseli s bezpečnosťou na cestách – v reláciách nechýbali informácie o reflexných prvkoch pripevnených na odeve pri pohybe vo večerných hodinách, o bezpečnom prechode cez železničné priecestie, upozornenie na ostražitosť pred zlodejmi v čase Sviatkov všetkých svätých, aj v súvislosti s pohybom po menej frekventovaných miestach vo večerných hodinách, kde by mohlo dôjsť k lúpežnému prepadnutiu a pod.
	Denné živé vysielanie Ranného magazínu sa priebežne v roku 2009 venovalo vo svojich vstupoch a príspevkoch vysvetľovaniu súvislosti so zavedením eura, problematike celoživotného vzdelávania, zdravotným problémom, občianskemu aj spotrebiteľskému poradenstvu, ochrane pred násilím, ochrane majetku, novelizácii zákona o dôchodkovom zabezpečení a pod.
	V r. 2009 pokračovala STV vo vysielaní dennej kontaktnej poradenskej relácie Fokus s tematickým zameraním jednotlivých pracovných dní v týždni na prácu, zdravie, peniaze, rodinu a právo. Do publicistickej relácie boli pravidelne prizývaní odborníci, aby poradili a pomohli občanom. Do relácie pravidelne volali aj starší ľudia a spätne dostávali rady a informácie v rámci danej problematiky o trhu práce, ochrane spotrebiteľa, ekonomike domácností, sociálnej pomoci v praxi, či právnej pomoci.
	Problematika starších ľudí a ich ochrany sa pravidelne objavovala aj vo všetkých typoch spravodajských relácií od regionálneho vysielania až po hlavné večerné Správy STV. Rovnako tak téma seniorov rezonovala aj v relácii Správy a komentáre – napr. téma dôchodkovej reformy, vianočných príspevkov, sociálnych dávok , zmien v legislatíve týkajúcich sa seniorov a pod. Regionálne vysielanie v Regionálnych denníkoch popri aktuálnom poradenstve zo sociálnej, či zdravotnej oblasti mapovalo aj aktivity seniorov predovšetkým na vidieku.
	Napĺňanie verejnej služby STV vo vzťahu k starším ľuďom možno chápať aj v širších súvislostiach. Z programovej skladby predovšetkým Jednotky a Dvojky STV si starší divák mal možnosť vybrať z ponuky programov, mapujúcich slovenskú históriu aj osobnosti z minulosti i súčasnosti. Ale napr. aj starší divák športového zamerania si prišiel na svoje pri sledovaní okruhu Trojka – nielen počas aktuálnych prenosov, ale aj vďaka exkurzom do histórie nášho a svetového športu – napr. 80.výročie slovenského hokeja.
	Starší ľudia majú aj mimoriadne silný citový vzťah k dedičstvu našich predkov a ľudovej kultúre - STV poskytla pre nich veľa možností prostredníctvom záznamov z folklórnych festivalov – tradičné záznamy vystúpení vo Východnej, Detve, Heľpe aj Terchovej. V r. 2009 sme priniesli na obrazovku STV aj folklór národností – napr. festival v Gombaseku, množstvo dokumentov o zvykosloví jednotlivých regiónov – najmä počas sviatkov. Kultúrne hodnoty literárneho aj filmového umenia poskytuje STV prostredníctvom svojho bohatého archívu. Práve výber zo slovenskej klasiky, či staršej dramatiky – TV-inscenácií a seriálov oceňujú starší diváci. Rovnako tak sa tešia obľube hudobné a zábavné programy z archívu – Repete, ale aj obnovené programy typu Kaviareň Slávia. Dôležitú úlohu zohráva aj duchovný rozmer vysielania STV – relácie s náboženskou tematikou, prenosy z bohoslužieb a duchovné dokumenty tvoria významný podiel vo vysielaní Slovenskej televízie.

SRo:
	Od roku 2008, kedy zaradilo Rádio Regina do programovej štruktúry novú reláciu s názvom Stretnutia, ktoré boli venované otázkam národnostných menšín a etnickej skupine na Slovensku. Vysielala sa každý pracovný deň od 20,00 do 21,00. V pondelok, stredu a v piatok v nej Rádio Regina predstavovalo osobnosti – predstaviteľov iných národností, žijúci na Slovensku. V utorok a vo štvrtok patrili Stretnutia hudbe najrôznejších národností. Od roku 2009 Rádio Regina uvoľnilo 14 hodín svojho vysielania týždenne Rádiu Patria – Národnostnému a etnickému vysielaniu (ďalej len „NEV“). Tomu prispôsobilo aj vysielací čas relácie Stretnutia. 
	Rádio Patria, redakcia národnostno- etnického vysielania je celou svojou programovou náplňou zameraná na podporu rozvoja národnostných menšín žijúcich na Slovensku:                                        - Vysiela sa program v Rómskom, Rusínskom, Ukrajinskom, Českom, Poľskom a Nemeckom jazyku, 14 hodín týždenne.
- Predovšetkým obsah rómskych programov - Rómske slovo, Rómska beseda a Rómska kultúrna revue - je zameraný na predchádzanie diskriminačného správania. V týchto programoch predstavujeme nielen pozitívne stránky etnika, ale aj príklady spolunažívania či už v rámci slovenských miest a obcí (v roku 2009 niekoľko programov Rómske slovo predstavilo priamo obyvateľov obcí, v ktorých sa podarilo Rómom a nerómom vzájomne prospešne spolunažívať), alebo priamo v zmiešaných domácnostiach a podobne (príklad zmiešaného manželstva Rómky a neróma z Bystrian). Predstavovaním rómskych osobností, predovšetkým zo širšie chápanej oblasti kultúry, SRo prináša pozitívny príklad pre rómskeho, ale aj nerómskeho poslucháča (nielen folklór a muzikanti, ale aj spisovatelia, učitelia, divadelníci, sociálni pracovníci, lekári a kňazi vypovedajú o pozitívnych i negatívnych stránkach spolužitia, pričom sa vždy snaží hľadať východiská).
	Veľmi pozitívne ohlasy u nerómskej verejnosti - poslucháčov, majú predovšetkým práve tieto programy o rómskych osobnostiach a program Rómska hudba, ktorý prináša profily hudobných zoskupení zo Slovenska, Čiech, ale aj zo zahraničia. Ak je vo vysielaní ponechaný priestor aktualitám, ktoré na Slovensku vznikli a ktoré sa týkajú možných prípadov diskriminačného správania, tieto sú riešené objektívne, vždy s vypočutím oboch zúčastnených strán.
	V priebehu roka 2009 bolo odvysielaných aj niekoľko reportážnych programov z konferencií, ktoré sa v roku 2009 konali v Európe, práve na témy diskriminácie a boja proti nej. Keďže Slovenskému rozhlasu sa v roku 2009 podarilo rozšíriť počet programov vysielaných pre Rómov na jeden program každý pracovný deň, naplnil tak aj záväzok pravidelne prinášať informácie o živote tohto etnika na Slovensku. Navyše v júli 2009 začal SRo pri príprave rómskeho vysielania spolupracovať s Rómskym mediálnym centrom, čím zabezpečil pestrosť a nadregionálnosť vysielania. Navyše program pripravujú sami Rómovia, čo je tiež pozitívny príklad nediskriminácie. 
	Aby sa mohli vysielať relácie v jazyku národností v rámci NEV, reláciu Stretnutia vysiela Rádio Regina od roku 2009 tri dni v týždni. Relácia Stretnutia sa vysielajú v slovenskom jazyku – aj hostia rozprávajú po slovensky, kým NEV vysiela svoje programy v jazyku národnostných menšín. Dôkazom záujmu o život národností na Slovensku sú pozitívne reakcie medzi poslucháčmi, ale napríklad aj zvýšená počúvanosť na Rádiu Regina Banská Bystrica v čase vysielania NEV v jazyku národnostných menšín. Nikdy predtým SRo nevysielal národnostné programy celoplošne, od roku 2009 zo 14 hodín týždenne vysiela celoplošne desať hodín. Zvyšné štyri idú na Rádiu Regina – štúdio Košice. 
	Vytvárať mosty vzájomnej komunikácie je ambíciou autoriek špecializovanej relácie Dotyky, o ľuďoch so zdravotným znevýhodnením; poznávať najrôznejšie podoby života aj ľudí na okraji záujmu je zas jedným z cieľov relácie Pozvete nás ďalej? Autorky oboch relácií zo všetkých troch štúdií sú držiteľkami viacerých novinárskych ocenení (napríklad Tatiana Šušková získala v roku 2009 Hlavnú cenu Literárneho fondu za Príbeh detí z ulice). Po odvysielaní relácie o výtvarníčke so zdravotným postihnutím, ktorá maľuje nohami, sa ihneď autorke, Gabriele Horečnej ohlásilo viacero spoločností, ktoré jej chceli pomôcť – vybavením ateliéru, farbami a podobne.  Okrem toho v roku 2009 začalo Rádio Regina vysielať reláciu Straty a nálezy, v ktorej sa moderátor rozpráva s poslucháčmi každú nedeľu od 22,00 do polnoci o najrôznejších podobách plusov a mínusov v živote. V relácii našli útočisko aj ľudia, ktorí sa ocitajú na okraji spoločnosti. Nie raz si v priamom prenose poslucháči navzájom pomáhajú, napríklad starý otec, ktorý ostal na výchovu vnučky úplne sám a nechce ju dať do domova, hovoril o svojej ťažkej životnej situácii. Okamžite sa prihlásila poslucháčka ochotná mu pomôcť.  
	Najvýraznejším dôkazom vzájomného obohacovania sa je príbeh, ktorý sa stal v Rádiu Regina – štúdio Košice.  V telefonickej súťaži o lístky na folklórny festival vo Východnej poslucháčka nepovedala správnu odpoveď a so smútkom zložila slúchadlo. Ozval sa ďalší poslucháč, odpovedal správne a svoju výhru venoval poslucháčke, ktorá bola neúspešná. Stretli sa, aby si mohli odovzdať lístky – až vtedy zistila, že on je slepý. Po roku zavolali do štúdia znova – už ako manželia. Nebyť rádia, nestretli by sa. 
	Rádio Regina vysiela aj špeciálne projekty. Vlani sa publicisticky venovalo príbehom obetavosti a snahy o zlepšenie života Rómov v rámci projektu Gypsy Spirit. V roku 2009 okrem publicistických materiálov odvysielalo 19. mája záznam zo slávnostného koncertu - oceňovania Gypsy Spirit. 

Príspevky (časť) venované menšinám – maďarskej, nemeckej, poľskej, rusínskej, českej, rómskej – vo vysielaní Radio Slovakia International v roku 2009 

17/.02/09 Stretnutie JEV (Mládeže európskych menšín) v Bratislave
17/03/09   Multimediálny projekt „Krátka dlhá cesta“ o etnickej znášanlivosti
30/06/09  Slovensko preberá predsedníctvo v Dekáde začleňovania rómskej populácie
17/12/09  Rómsky projekt Divé maky
24/12/09  Zvyky nemeckej menšiny na Slovensku

14/02/09  Rokovania vysokého komisára OBSE pre otázky národnostných menšín Knuta
                Woleabecka s podpredsedom vlády Dušanom Čaplovičom. 
27/06/09  Podujatie OZ Človek v ohrození „Multikultart“ v Nových Zámkoch /maďarská
                menšina, Rómovia/
 09/08/09    7. ročník podujatia "Te prindžáras amen - Spoznajme sa" v areáli Múzea 
               slovenskej dediny SNM v Martine / Rómovia/
26/09/09  Reportáž o podujatí «Te prindžaras amen» (Spoznajme sa) - folklór, zvyky a
                tradičná i súčasná umelecká a remeselná výroba Rómov. Výstava «Romano Drom»
21/11/09  Príspevok o umelecky nadaných deťoch rómskej národnosti z Jarovníc 

23/01/09  Informačný projekt o ľudských právach medzi rómskymi ženami 
27/01/09 Židovská kultúra na Slovensku
06/02/09  Dušan Čaplovič bilancuje uplynulý rok a predstavuje plány na nasledujúce obdobie 
27/03/09 Kultúrna organizácia maďarskej menšiny Csemadok protestuje proti strate ich rozhlasového vysielania, rádiu Patria 
17/04/09 Rozprávky Pavla Dobšinského v rusínčine
24/04/09 Práca polície v rómskych osadách začína prinášať výsledky 
15/05/09 Nejasnosti okolo úrovne slovenského jazyka medzi žiakmi maďarskej a ukrajinskej národnosti
22/05/09 Otvorenie prvej internátnej školy pre rómske deti.
05/06/09  Festival rómskej hudby v Bratislave. V Dunajskej Lužnej sa koná kováčske sympózium.
12/06/09 Výstava o osude židov z Komárna. 
19/06/09 Problémy vzdelávania rómskych detí na východnom Slovensku. 
03/07/09 Plány výstavby bytov pre rómsku menšinu v Rimavskej Sobote. 
14/08/09 V Martine sa koná ďalší ročník Te prindzaras amen, podujatia, ktoré sa snaží prehĺbiť vzájomné poznanie medzi majoritnou spoločnosťou a Rómami 
28/08/09  Hauerlanderfest, slávnosť karpatských Nemcov 
11/09/09 Medzinárodná konferencia o holokauste a vlnách deportácie v Banskej Bystrici 
25/09/09 Festival rómskych filmov Kalo čangalo 
09/10/09 Medzinárodná konferencia o sociálnej problematike v súvislosti s rómskou menšinou v Ružomberku 
30/10/09  Návšteva v Partizánskom, medzi deťmi z maďarskej menšiny
20/11/09 Festival rusínskej kultúry v Prešove
27/11/09 Slávnostné predstavenie rómskych umelcov v Liptovskom Mikuláši

	Cyklus “ Rusíni na Slovensku” informoval o jazyku, dejinách a popredných predstaviteľoch  Rusínov na Slovensku aj v cudzine:
13/04/09 O veľkonočných tradíciách Rusínov-Ukrajincov
03/02/09  Tvorba Rusínskeho spisovateľa Galajdu

	Rádio Slovensko dňa 8. 4. 2009 pri príležitosti Medzinárodného dňa Rómov odvysielalo stretnutie s talentovaným 14-ročným tanečníkom Igorom Hunkom z Partizánskeho z programu  Divé maky a taktiež reportáž s projektovou manažérkou Kultúrneho združenia Rómov Slovenska k zaujímavej téme - projekte, ktorý bol zameraný na prevenciu násilia páchaného na ženách v rómskych komunitách.
	Od septembra 2009 do decembra 2009 Rádio Slovensko odvysielalo viaceré relácie projektu  INAKOSŤ: Inakosť - kto sa bojí životného partnerstva? 
-	Inakosť - hovoríme o partnerstve a vzťahu ľudí rovnakého pohlavia
-	Inakosť - gejovia a lesby v rodinách
-	Inakosť - gejovia a lesby v rodinách
-	Iniciatíva Inakosť

9.2.	Úloha:
Podporovať mediálne a informačné aktivity pre verejnosť o antidiskriminačnej legislatíve, problematike nediskriminácie, zásade rovnakého zaobchádzania a multikulturalizme.
Termín: priebežne
Zodpovedný: ÚOŠS
Spolupracujúce subjekty: KVOP, SNSĽP, MVO, vzdelávacie inštitúcie
Finančné zabezpečenie: z rozpočtu príslušných subjektov
Výška financovania: nešpecifikované 
Stav: Úloha sa priebežne plní. 

Plnenie:
Informačné aktivity pre verejnosť o antidiskriminačnej legislatíve, problematike nediskriminácie, zásade rovnakého zaobchádzania a multikulturalizme sú realizované z dotačných programov Úradu vlády SR (pozri aj časť IV, vyhodnotenie projektov dotačného programu akčný plán, dotačný program pre podporu kultúry národnostných menšín a etnických skupín alebo program na podporu rómskych komunít na stránke www.vlada.gov.sk). Informačné aktivity zamerané na multikultúrnu problematiku sú uvedené aj v bode 8 akčného plánu. 

Ministerstvo kultúry SR aplikuje princípy antidiskriminačnej politiky do prípravy strategických dokumentov a v roku 2009 pripravilo „Koncepciu mediálnej výchovy v Slovenskej republike v kontexte celoživotného vzdelávania“ (ďalej len „koncepcia“), ktorú vláda SR na svojom zasadnutí dňa 16. decembra 2009 schválila. Koncepcia sa v niektorých častiach vzťahuje aj na poskytovateľov audiovizuálnej mediálnej služby uvedených v úlohe č. 9.1. 
Cieľom mediálnej výchovy je zvyšovanie mediálnej gramotnosti, získavanie mediálnych kompetencií, zodpovedného využívania médií a rozvíjania kritických postojov vo vzťahu k mediálnym obsahom s dôrazom na morálne kontexty a humanizmus. Mediálna výchova je prostriedkom na podporu vývinu kritického myslenia a selekcie obsahu médií a nových komunikačných technológií, ako aj prostriedkom eliminácie vplyvu obsahov, ktoré by mohli negatívne ovplyvňovať vývin a správanie maloletých. V procese celoživotného vzdelávania vo vzťahu k médiám a novým komunikačným technológiám bude formovať ovládanie základných psychologických, vedomostných a technických zručností tak detí a mládeže, ako aj dospelej populácie. V súvislosti s transpozíciou smernice o audiovizuálnych mediálnych službách do právneho poriadku Slovenskej republiky (smernica Európskeho parlamentu a Rady 2007/65/ES z 11. decembra 2007, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch, týkajúcich sa vykonávania činností televízneho vysielania) a novelizáciou príslušných právnych predpisov bola povinnosť zaviesť a uplatňovať jednotný systém označovania rozšírená aj na poskytovateľov audiovizuálnej mediálnej služby na požiadanie. Poskytovatelia audiovizuálnej mediálnej služby na požiadanie sú povinní uplatňovať jednotný systém označovania v katalógu programov. Audiovizuálne diela, multimediálne diela, programy poskytované prostredníctvom audiovizuálnej mediálnej služby na požiadanie a programy alebo iné zložky televíznej programovej služby, ktoré obsahujú zobrazenie násilia, najmä zobrazenie krutého ubližovania alebo násilnej smrti človeka, obzvlášť bez pocitov ľútosti, zobrazenie fyzicky alebo psychicky týraných osôb, zobrazenie prejavov neznášanlivosti alebo nenávisti, xenofóbie, rasizmu, náboženskej diskriminácie a neznášanlivosti, násilia voči etnickým alebo iným menšinám, zobrazenie šikanovania, ale aj slovnú agresivitu, vulgárny jazyk, obscénne vyjadrovanie alebo obscénne gestá, sa klasifikujú ako nevhodné a neprístupné pre maloletých do 18 rokov. Obsah audiovizuálnych diel, multimediálnych diel, programov poskytovaných prostredníctvom audiovizuálnej mediálnej služby na požiadanie a programov alebo iných zložiek televíznej programovej služby sa posudzuje z hľadiska kontextuálneho výskytu hodnotiacich kritérií nevhodnosti alebo neprístupnosti v diele, v programe poskytovanom prostredníctvom audiovizuálnej mediálnej služby na požiadanie a v programe alebo inej zložke programovej služby, spôsobu a formy spracovania alebo zobrazenia jednotlivých hodnotiacich kritérií vzhľadom na charakter a druh diela alebo programu, umeleckého a morálneho posolstva diela alebo programu a intenzity a frekvencie výskytu hodnotiacich kritérií nevhodnosti alebo neprístupnosti v diele, v programe poskytovanom prostredníctvom audiovizuálnej mediálnej služby na požiadanie a v programe alebo inej zložke televíznej programovej služby.
Informácie o možnosti podporovať multikultúrne aktivity, ako aj aktivity smerujúce k podpore princípu rovnakého zaobchádzania v roku 2009 sprístupnilo MK SR širokej verejnosti na svojej webovej stránke v rámci svojho grantového systému – grantových programov Kultúra národnostných menšín a Kultúra znevýhodnených skupín obyvateľstva (www.culture.gov.sk). V súvislosti so vznikom Audiovizuálneho fondu (zákon č. 516/2008 Z. z. o Audiovizuálnom fonde a o zmene a doplnení niektorých zákonov, ktorým sa zriaďuje Audiovizuálny fond ako verejnoprávna inštitúcia na podporu a rozvoj audiovizuálnej kultúry a priemyslu – zákon nadobudol účinnosť dňa 1. januára 2009) vydala Rada Audiovizuálneho fondu záväznú štruktúru podpornej činnosti Audiovizuálneho fondu na rok 2010, v rámci ktorej je vytvorený podprogram na podporu produkcii hraných a dokumentárnych audiovizuálnych diel obsahovo zameraných na problematiku menšín a znevýhodnených skupín obyvateľstva. Informácie o podprograme sú zverejnené vo forme výzvy na webovej stránke Audiovizuálneho fondu (www.avf.sk).

Aktivity Kancelárie verejného ochrancu práv smerovali najmä k tým skupinám obyvateľstva, ktoré majú obmedzené možnosti pri uplatňovaní svojich práv. 
Informačné aktivity smeruje verejný ochranca práv čo najširšej verejnosti. Beseduje nielen s deťmi, ale aj s občanmi miest v rôznych regiónoch Slovenska. V roku 2009 diskutoval o problematike práv a slobôd s občanmi v Bratislave, Smižanoch a Vrbovom. Vek je diskriminačným faktorom nielen u detí, ale aj naopak – u seniorov. Aj preto verejný ochranca práv v rámci svojich stretnutí s touto zraniteľnou skupinou obyvateľstva upozorňuje na prípady porušovania ich práv a slobôd. Tak tomu bolo napríklad na stretnutiach so seniormi v rámci II. ročníka SENIORFESTU, organizovaného bratislavskou mestskou časťou Petržalka, ako aj s členmi Jednoty dôchodcov na Slovensku v sídle Kancelárie verejného ochrancu práv pri príležitosti Medzinárodného dňa ľudských práv.
To, že seniori si zaslúžia náš rešpekt a úctu za ich prínos pre spoločnosť i ďalšie generácie verejný ochrana práv zdôraznil aj počas vyhodnotenia celoslovenskej ankety občianskeho združenia Fórum pre pomoc starším „Senior roka 2009“, nad ktorej konaním prevzal záštitu už po tretíkrát.
Na potrebu ochrany a dodržiavania práv a slobôd v SR, osobitne vo vzťahu k tým skupinám obyvateľstva, ktoré si svoje práva nevedia uplatniť napríklad z dôvodu veku, jazyka alebo zdravotných či iných prekážok upozornil verejný ochranca práv aj vo viacerých svojich príspevkoch na odborných podujatiach. 
O aktuálnom spoločenskom dianí v oblasti ochrany práv a slobôd, o najčastejších problémoch, ktoré trápia obyvateľov Slovenska, ale aj o činnosti a poznatkoch verejného ochrancu práv a jeho kancelárie od roku 2007 informuje KVOP širokú odbornú aj laickú verejnosť aj prostredníctvom Informačného bulletinu verejného ochrancu práv. Témami štvrťročných vydaní boli v roku 2009 zhrnutie poznatkov verejného ochrancu práv z ochrany a dodržiavania základných práv a slobôd orgánmi verejnej správy za sedem rokov činnosti v Slovenskej republike (marec 2009), projekt detských ombudsmanov (jún 2009), právo vlastniť majetok (september 2009) a posledné minuloročné číslo bolo venované diskriminácii (december 2009). Cieľom decembrového vydania informačného bulletinu bolo poskytnúť obetiam diskriminácie, ale aj širokej verejnosti stručný prehľad o formách diskriminácie, ale aj o právnych možnostiach jej riešenia a organizáciách, ktoré sa touto problematikou na Slovensku zaoberajú. Predchádzajúce čísla periodika boli venované problematike súdov a súdnictva, územnej samospráve, uplatňovaniu práv národnostných menšín a etnických skupín, ochrane práv detí prostredníctvom zriadenia siete detských spolupracovníkov verejného ochrancu práv, postaveniu verejného ochrancu práv v právnom poriadku Slovenskej republiky, ochrane práv detí v zmysle Dohovoru o právach dieťaťa, právam seniorov a prostriedkom ochrany práva. Všetky sú verejnosti prístupné aj prostredníctvom internetovej stránky http://www.vop.gov.sk/informacny-bulletin. 
Problematika diskriminácie bola predmetom stretnutí, besied aj vystúpení na odborných podujatiach ako aj vzdelávacích podujatí k problematike diskriminácie. Zástupcovia KVOP sa zúčastnili podujatí k uvedenej problematike organizovaných inými subjektmi (napríklad workshopu o stave uplatňovania antidiskriminačnej legislatívy na Slovensku, organizovaného mimovládnou organizáciou Občan a demokracia alebo workshopov organizácie Transparency International Slovensko k problematike whistleblowingu a pod.) ako aj mnohých ďalších vzdelávacích a odborných podujatí.

Príklady niektorých projektových aktivít zameraných na zvyšovanie informovanosti verejnosti o problematike ľudských práv a nediskriminácie:
1. Aktivita - plnenie: Výmena informácii, sieťovanie a analýza ohľadom ľudských práv v jednotlivých rezortoch a úrovniach spoločnosti počas stretnutia pracovnej skupiny, ktorá pozostávala zo zástupcov inštitúcií pracujúcich s témou ľudských práv. Uskutočnené dňa 19. 10. 2009. 
Zodpovedný: IUVENTA
Spolupracujúci subjekt: MPSVR SR, Informačná kancelária Rady Európy, Kancelária verejného ochrancu práv, Nadácia Milana Šimečku, CVČ Junior.
Finančné zabezpečenie: IUVENTA

2. Aktivita – plnenie: Deň ľudských práv.
MPSVR SR sa prvý krát zúčastnilo na prezentácii inštitúcií zaoberajúcich sa otázkou ľudských práv, ktoré sa konalo k príležitosti medzinárodného Dňa ľudských práv dňa 10. 12. 2009. MPSVR SR predstavilo svoje kľúčové aktivity a zrealizovalo workshop týkajúci sa otázky rodovej rovnosti a násiliu páchaného na ženách. 
Zodpovedný: IUVENTA
Spolupracujúci subjekt: MPSVR SR, Informačná kancelária Rady Európy, Kancelária verejného ochrancu práv, Nadácia Milana Šimečku, MŠ SR
Finančné zabezpečenie: IUVENTA

3. V decembri 2009 SNSĽP s partnermi spustilo realizáciu projektu programu Progress pre oblasť antidiskriminácia a rozmanitosť „Rovnosť šancí sa oplatí“, pričom projekt predpokladá realizáciu rôznych informačných a mediálnych aktivít o problematike nediskriminácie na verejnosti.
10.	Špecifický cieľ č. 10
Vytváranie podmienok na úspešnú integráciu žiadateľov o azyl a migrantov do spoločnosti s uplatnením práva na nediskrimináciu a zásady rovnakého zaobchádzania.
10.1.	Úloha:
Realizovať a monitorovať integračné opatrenia, vyplývajúce z Koncepcie integrácie cudzincov v SR.
Termín: priebežne
Zodpovedný: MPSVR SR
Spolupracujúce subjekty: MV SR, MVO, komunity cudzincov na Slovensku
Finančné zabezpečenie: Európsky fond na integráciu štátnych príslušníkov tretích krajín 
Výška financovania: nešpecifikované

Stav: Úloha sa priebežne plní. 

Plnenie:
„Koncepciu integrácie cudzincov v SR“ vláda SR schválila uznesením č. 338 zo dňa 6. mája 2009. Dokument, ktorého obsahom sú najmä integračné opatrenia v oblastiach: zamestnávanie cudzincov a ich prístup na trh práce, vzdelávanie cudzincov, bývanie, sociálne zabezpečenie a zdravotná starostlivosť, kultúrna a občianska integrácia a informačná a komunikačná stratégia, zároveň navrhuje nástroje a mechanizmy pre spoluprácu a koordináciu aktivít hlavných zainteresovaných subjektov. V záujme prezentácie obsahu koncepcie a navrhnutia ďalších praktických krokov a implementácie integračných opatrení v kontexte úloh európskej migračnej a integračnej politiky, MPSVR SR usporiadalo dňa 29. júna 2009 konferenciu „Integrácia cudzincov na Slovensku: od koncepcie k implementácii.“ Zároveň sa o zintenzívnení možností spolupráce medzi jednotlivými rezortmi v oblasti implementácie integračnej politiky viackrát rokovalo aj na zasadnutiach Medzirezortnej expertnej komisie pre oblasť pracovnej migrácie a integrácie cudzincov MPSVR SR (MECOMIC) – u. Napriek týmto a viacerým ďalším opatreniam MPSVR SR konštatuje, že úlohy vyplývajúce z koncepcie integrácie realizujú a plnia jednotlivé ministerstvá len okrajovo a v minimálnej miere, resp. sa na ich plnenie nezameriavajú vôbec. Nie dostatočnú spokojnosť s tempom a kvalitou implementácie integračných opatrení vyjadrujú aj samotní predstavitelia komunít cudzincov žijúcich v SR, s ktorými odbor migrácie a integrácie cudzincov MPSVR SR úzko spolupracuje, a ktorí sa spolupodieľali aj na formulácii opatrení v prípravnom štádiu tvorby dokumentu. Za osobitne problematickú považuje MPSVR SR oblasť spolupráce so samosprávnymi krajmi, obcami a mestami, v ktorej chýba adekvátne finančné zabezpečenie na realizáciu daných úloh a vôbec nie je zabezpečený prenos kompetencií z orgánov štátnej správy na samosprávy. Výsledkom toho je fakt, že na lokálnej a regionálnej úrovni sa opatrenia zamerané na integráciu cudzincov realizujú tiež vo veľmi nízkej miere, resp. takmer vôbec. MPSVR SR, ktoré chápe integráciu cudzincov do spoločnosti ako multidisciplinárnu prierezovú oblasť, na ktorej musia participovať viaceré zúčastnené rezorty, preto listom pani ministerky práce, sociálnych vecí a rodiny SR zo dňa 7. januára 2010 oslovilo zúčastnené rezorty a spolupracujúce inštitúcie, ako aj predsedov samosprávnych krajov. V liste bola tlmočená žiadosť o zvýšenú pozornosť, ktorú je potrebné venovať plneniu úloh vyplývajúcich z dokumentu, ako aj požiadavka predložiť predbežný odpočet realizovaných úloh a integračných opatrení vyplývajúcich z koncepcie, a to v termíne do 31. marca 2010.

10.2.	Úloha:
Poskytovať sociálne poradenstvo a pomoc pre osoby s priznaným azylom ako aj osobám, ktoré využívajú subsidiárnu formu ochrany, tzv. doplnkovú ochranu.
Termín: priebežne
Zodpovedný: MV SR
Spolupracujúce subjekty: MPSVR SR, MVO
Finančné zabezpečenie: ERF III
Výška financovania: nešpecifikované
Stav: Úloha sa priebežne plní. 

Plnenie:
Okrem pomoci pri ubytovaní týchto osôb, zdravotnej, sociálnej a psychologickej asistencii, išlo najmä o pomoc v prístupe na trh práce. 
V roku 2009 táto pomoc bola sprostredkovaná prostredníctvom projektov „INTAS II – integrácia azylantov na Slovensku“ financovaných z ERF III. V oblasti západného Slovenska tento projekt zrealizovala mimovládna organizácia SHR a v oblasti východného a stredného Slovenska mimovládna organizácia Spoločnosť ľudí dobrej vôle. 
Chceme však poznamenať, že štruktúra imigrantov, žiadateľov o udelenie azylu, ktorí prichádzajú ilegálne na územie Slovenskej republiky, nie celkom zodpovedá vzdelanostnej úrovni a požiadavkám pracovného trhu. Len niektorí žiadatelia majú vysokoškolské, respektíve stredoškolské vzdelanie, väčšinou ide o základné vzdelanie, často chýbajú tradičné profesie s výučným listom, ktoré si trh práce žiada. Z tohto dôvodu je nevyhnutná rekvalifikácia najmä u tých osôb, ktoré získali na Slovensku medzinárodnú ochranu (doplnkovú ochranu, eventuálne azyl).
V roku 2010 sa z prostriedkov financovaných ERF III uskutočnia obdobné aktivity, ktoré však vo väčšej miere zohľadnia poskytovanie služieb v rámci všetkých integračných dimenzií. Mimovládna organizácia SHR zrealizuje projekt „ASAP II“. Tento projekt poskytne služby v jazykovej, ekonomickej a kultúrno-spoločenskej oblasti. Je zameraný na poskytovanie ubytovania, stravy a základných hygienických prostriedkov osobám s pridelenou subsidiárnou ochranou bez príjmu zo zárobkovej činnosti, osobám, ktoré nie sú schopné pracovať a samostatne sa postarať o svoje životné potreby. Bude tiež nápomocný osobám s priznanou subsidiárnou ochranou, ktoré sa zdržujú mimo územia SR a vracajú sa z dôvodu podania žiadosti o predĺženie doplnkovej ochrany.
Mimovládna organizácia Spoločnosť ľudí dobrej vôle zrealizuje projekt „INTAS III - integrácia azylantov v regiónoch východného a stredného Slovenska“. Cieľom projektu je poskytnutie komplexných služieb súvisiacich s integráciou osôb cieľovej skupiny. Ďalej poskytovanie sociálneho poradenstva, ktoré má viesť k tomu, aby cieľová skupina spájala svoje práva s povinnosťami k majoritnej spoločnosti a ku svojej rodine. Do projektu sú zahrnuté aj aktivity „Skvalitňovania infraštruktúry ubytovania pre osoby s doplnkovou ochranou“. 
Tieto integračné aktivity majú zásadný význam pre prevenciu rozličných foriem diskriminácie a intolerancie voči vyššie uvedeným skupinám cudzincov na území Slovenskej republiky.

10.3.	Úloha:
Realizovať systém všestrannej sociálnej starostlivosti a právnej ochrany pre žiadateľov o udelenie azylu s dôrazom na starostlivosť o zraniteľné osoby nachádzajúce sa na území SR.
Termín: priebežne
Zodpovedný: MV SR
Spolupracujúce subjekty: MVO
Finančné zabezpečenie: ERF III
Výška financovania: nešpecifikované
Stav: Úloha sa priebežne plní. 

Plnenie:
V rámci Európskeho utečeneckého fondu ERF III v roku 2009 boli v azylových zariadeniach migračného úradu zrealizované nasledovné projekty. V PT Gabčíkovo a PT Rohovce projekt „Lepšia kvalita života pre všetkých II“, ktorý zabezpečila mimovládna organizácia Slovenská humanitná rada (ďalej len „SHR“) a v ZT Humenné a PT Opatovská Nová Ves projekt Azyl SK II – právo, pomoc, ochrana“, ktorý zrealizovala mimovládna organizácia Spoločnosť ľudí dobrej vôle. Cieľom týchto projektov okrem realizácie systému všestrannej sociálnej starostlivosti a právnej ochrany pre žiadateľov o udelenie azylu bolo aj vytváranie podmienok na bezpečný a kultúrny režim v azylových zariadeniach a prevencia proti rozličným formám diskriminácie s dôrazom na zraniteľné osoby, boli zabezpečené preventívne úkony proti možnému gender násiliu, možnostiam domáceho násilia v partnerskom súžití, ohrození práv detí azylantov, respektíve maloletých bez sprievodu. 
Na rok 2010 sa plánujú obdobné aktivity v projektoch vyššie uvedených mimovládnych organizácií.
V PT Rohovce ide o projekt „Lepšia kvalita života pre všetkých III“, ktorý bude zabezpečený SHR a v ZT Humenné a PT Opatovská Nová Ves pôjde o projekt „Azyl SK III – právo, pomoc, ochrana“, ktorý zrealizuje mimovládna organizácia Spoločnosť ľudí dobrej vôle. Ako v roku 2009 okrem komplexnej starostlivosti o žiadateľov o udelenie azylu bude venovaná pozornosť bezpečnosti, ochrane a prevencii proti vyššie uvedeným formám diskriminácie. 

10.4.	Úloha:
Realizovať postupy zamerané na prevenciu sexuálne a rodovo podmieneného násilia voči žiadateľom o udelenie azylu, azylantom a osobám s udelenou doplnkovou ochranou.
Termín: priebežne
Zodpovedný: UNHCR, IOM 
Spolupracujúce subjekty: MV SR, GP SR, SAV, zástupcovia SBS, MVO
Finančné zabezpečenie: UNHCR
Výška financovania: nešpecifikované
Stav: Úloha sa plní v rámci plnenia úlohy 10.3.. 

Plnenie:
Uvedená úloha sa, vzhľadom na počty žiadateľov o azyl a realizované projekty MVO z prostriedkov ERF III, plní v rámci plnenia úlohy 10.3. Úloha sa navrhuje na vypustenie v najbližšej aktualizácii akčného plánu. 

IV.	Participácia verejných aktérov na realizácii Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie prostredníctvom poskytovania nenávratných finančých príspevkov

V roku 2009 bolo v rámci výzvy na predkladanie projektov do akčného plánu zazmluvnených celkovo 27 projektov v celkovej výške 236 630,- Eur, ktoré boli alokované v rozpočtovej kapitole Úradu vlády SR na financovanie „Programu 06P0201 – Podporné činnosti Úradu vlády SR - Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie“.
V máji roku 2009 bola na stránke Úradu vlády SR zverejnená výzva na predkladanie projektov v rámci akčného plánu. Celkovo na výzvu reagovalo vyše 70 rôznych subjektov, ktoré spolu predložili 73 projektových zámerov.
Návrhy projektov posudzovala a hodnotila nezávislá odborná komisia (poradný orgán vedúceho Úradu vlády SR), zložená prevažne z predstaviteľov odborných útvarov štátnej správy. Výsledkom komplexného výberového procesu bol zoznam vybraných projektov na realizáciu, ktoré záberom aktivít a stanovenými cieľmi najlepšie odrážali ciele akčného plánu. Určujúcimi kritériami boli kvalita predkladaných projektov a prínos k naplneniu cieľov akčného plánu.
Všetky projekty, bez ohľadu na právnu subjektivitu predkladateľa, prešli jednotným hodnotiacim procesom a systémom výberu projektov.
V rámci komplexného hodnotenia bolo na realizáciu vybraných celkovo 27 projektov, ktoré najlepšie spĺňali požiadavky akčného plánu a dostatočne napĺňali jeho ciele. Projekty realizovalo viacero subjektov spomedzi občianskeho sektora ako aj subjekty samosprávy či iné inštitúcie.

Projekt číslo AP/2009/1 „Nepoznaný Gemer“

Realizátor projektu: o. z. Domka - Združenie saleziánskej mládeže, stredisko Rožňava
Zameranie na špecifické ciele akčného plánu: 5, 6, 7, 8, 9
Zameranie na horizontálne ciele akčného plánu: C
Finančná podpora z ÚV SR: 3 500,- EUR

Cieľmi projektu bolo umožniť dvojdňové interaktívne stretnutie mladým lídrom, vytvoriť priestor pre vzájomnú komunikáciu na viacerých úrovniach a odbúrať tak v mladých z rôznych častí Slovenska vzájomné predsudky, vytvoriť priestor na výmenu skúseností a iniciovať ďalšiu spoluprácu účastníkov medzi sebou a umožniť talentovaným mladým zo sociálne slabého regiónu Gemera prezentovať mládežnícky sektor v médiách na úrovni primeranej súčasným technickým možnostiam a požiadavkám.
Projektová aktivita	Úroveň implementácie	Cieľové skupiny	Výstupy	
Účasť 10 mladých lídrov z Gemera na školiacich podujatiach Škola pre animátorov a Mediálna škola	celoštátna	50 mladých lídrov – dobrovoľníkov slovenskej aj maďarskej národnosti vo veku od 14 rokov, verejnosť v regióne	Reportáž z podujatia	
23.-24.10.2009: „Rožňavský kameňák“, víkendové stretnutie mladých dobrovoľníkov			Reportáž z podujatia	
Účasť 9 aktívnych mladých dobrovoľníkov z Rožňavy na poznávacej návšteve v múzeu holokaustu v Oswiencime			Reportáž z podujatia	
Vydanie a distribúcia bulletinu - kalendára			500 ks 	
Vydanie a distribúcia multimediálneho DVD			100 ks 	

Projekt číslo AP 2009/2  „Život bez izolácie“ 

Realizátor projektu: o. z. Hnutie kresťanských rodín na Slovensku
Zameranie na špecifické ciele akčného plánu: 2, 5, 8, 9
Zameranie na horizontálne ciele akčného plánu: A, C
Finančná podpora z ÚV SR: 8 000,- EUR

Prostredníctvom realizovaných vzdelávacích kurzov, seminárov, konferencií a tematických zameraní časopisu Família sa účinne pôsobilo na účastníkov programov a čitateľov časopisu pri ich výchove o spoločenskej etike a tolerancii, odstraňovaní prejavov rasizmu, intolerancie a diskriminácie. U mladých ľudí sa kládol dôraz na rozvoj ich osobnosti, na posilnenie altruistického správania voči sebe navzájom, voči dospelým v rámci rodiny a spoločnosti. Dôraz sa kládol aj na zvýšenie sociálneho cítenia a prosociálneho správania. U manželských párov boli programy v rámci projektových aktivít orientované na vzájomné zblíženie sa v rámci rodiny, na komunikáciu, na ochranu rodín pred patologickými prejavmi v správaní a na lepšie chápanie mladých ľudí
Projektová aktivita	Úroveň implementácie	Cieľové skupiny	Výstupy	
I. Vzdelávací kurz pre rodiny	

celonárodná

členovia rodín	Termín: 7.-8.11. 2009, Marianka pri Bratislave 
- počet účastníkov 30	
II. Vzdelávací kurz pre rodiny			Termín: 9.-10.1.2010, Svit 
- počet účastníkov 30 	
Vzdelávací kurz pre mládež			Termín: 19.-21.2. 2010, Čadca 
- počet účastníkov 35	
III. Vzdelávací kurz pre rodiny			Termín: 6.-7.3.2010, Svit 
- počet účastníkov 27	
Konferencia „Služba rodín rodinám			Termín: 17. 10. 2010, Nitra 
- počet účastníkov 230 	
Seminár pre rodiny, manželov a mládež			Termín: 17.-19.7. 2009, Marianka pri Bratislave, 
- počet účastníkov 52, 
- zahraničný lektor z Tokya	
Vzdelávací kurz mládeže 			Termín: 5.-7.2.2010, Marianka pri Bratislave - počet účastníkov 20	
Vzdelávací kurz rodín 			Termín: 12.-14.3.2010, Kežmarok 
- počet účastníkov 21	
Vzdelávací kurz mládeže 			Termín: 27.-29.3.2009, Bratislava 
- počet účastníkov 2	
Tlmočenie			Príprava animátorov na seminár z Aktivity VI a tlmočenie počas neho i počas pobytu zahraničného hosťa  od 13.-22.7.2009	
Preklad manuálu pre účastníkov semináru			Počet strán 61, 
ISBN:978-80-968765-9-4	
Grafické práce, tvorba skladačky			Informačný materiál pre účastníkov kurzov, konferencií a seminárov,
- počet 1 000 kusov	
Vydanie periodík Família 2/2009, 3/2009, 4/2009, 5/2009, 1/2010			Vydané v Bratislave pre celoslovenskú potrebu rodín na posilnenie predchádzania všetkým formám diskriminácie, rasizmu, xenofóbie, antisemitizmu a ďalším formám intolerancie	

Projekt číslo AP/2009/4 „Dobrá prax v boji proti diskriminácii a podpora rovnosti starších, hendikepovaných ľudí - zvýšenie povedomia o EÚ a antidiskriminačnej legislatíve v SR a EÚ“

Realizátor projektu: o. z. Fórum pre pomoc starším - národná sieť
Zameranie na špecifické ciele akčného plánu: 2, 8, 9
Zameranie na horizontálne ciele akčného plánu: A, C, E, F
Finančná podpora z ÚV SR: 9 000,- EUR

	Cieľom projektu bolo zvyšovať povedomie o postavení starších občanov na Slovensku a sociálnej exklúzii. Získať údaje o uplatňovaní rovnosti príležitosti a prístupu k službám starších v regiónoch Slovenska, uplatňovať antidiskriminačnú legislatívu v praxi a predkladať návrhy na zlepšenie kvality života starších. Zvyšovať inklúziu - aktívne zapojenie sa starších do verejného a spoločenského života a zvýšiť povedomie verejnosti o pozitívnej úlohe starších v spoločnosti. Zvyšovať záujem relevantných činiteľov o problémy starších a hendikepovaných ľudí a predložiť návrhy štátnym úradom na základe výsledkov prieskumu s cieľom možnosti uplatnenia návrhov na realizáciu konkrétnych aktivít, ktoré by zodpovedali potrebám a očakávaniam starších a hendikepovaných ľudí.
Projektová aktivita	Úroveň implementácie	Cieľové skupiny	Výstupy	
Semináre	celoštátna	                  starší občania,
dôchodcovia, zdravotne postihnutí,
široká verejnosť,
štátna správa,
zamestnávatelia podnikateľská sféra, média
	  25 workschopov za účasti členov aktívnych skupín	
Školenie starších  a hendikepovaných občanov -  na komunikáciu s miestnymi a verejnými činiteľmi pri presadzovaní vlastných práv			2 tematické školenia
14. 12. 2010 – Bojnice 
29. 3. 2010 - Bojnice	
Národná konferencia a zasadnutie Parlamentu seniorov pri príležitosti Medzinárodného dňa starších (MDS)			1. a 2. 3. 2010, Bratislava	
Medzinárodná konferencia k MDS			3. 10. 2010, Žilina 	
Stretnutia expertných skupín			- 2 stretnutia - 2 x 15 expertov	
Dar lásky starším slávnostný koncert pri príležitosti MDS			1. 10. 2009, Bratislava 
- 80 účastníkov	
Letáky – Čo je to diskriminácia – tlač informačných letákov pre starších o diskriminácii a legislatíve			500 ks – distribuované na stretnutiach a workschopoch 	
Informačník – čo je to EU- informácie o EU- informácie pre starších			500 ks – distribuované na stretnutiach a workschopoch 	
Zborník z konferencie – tlač			250 ks – pre členov Parlamentu seniorov, 	
Časopis „Fórum seniorov“ 			3 000 ks – distribúcia členom Fóra do regiónov Slovenska, klubov seniorov a organizácií  	
Prevádzka Krízovej „SENIOR LINKY“- celoslovenská bezplatná linka na pomoc občanom v núdzi			5 150 starším občanom bolo v rámci linky poskytnutá pomoc	
Prevádzka poradensko-informačného centra			480 občanom bola poskytnutá právna pomoc a poradenstvo v sociálnych otázkach	
Krátky Film o živote starších ľudí – chudoba a sociálne vylúčenie starších			Námet a scenár spracovanie, výber osôb a námetov, konkrétne príbehy ľudí- film bude dokončený v roku 2010	

Projekt číslo AP/2009/5  „časy – Medzinárodná kultúrna a historická prezentácia Rómov a Židov v čase holokaustu“ 

Realizátor projektu: Gemerské osvetové stredisko
Zameranie na špecifické ciele akčného plánu: 2, 4, 7, 8, 9, 10
Zameranie na horizontálne ciele akčného plánu: C, D
Finančná podpora z ÚV SR: 3 000,- EUR

Projektovými aktivitami sa apelovalo na pripomínanie si obdobia a pamiatky holokaustu. Cieľom projektu bolo priblížiť históriu a oživiť kultúru Židov a Rómov, priblížiť ju iným národnostiam a preventívne pôsobiť proti šovinizmu a náboženskej nenávisti. Projekt pomohol zvýšiť vedomostnú úroveň obyvateľstva o danej problematike, ako aj integráciu osôb patriacich k národnostnej menšine, alebo etnickej skupine do spoločnosti.
Projektová aktivita	Úroveň implementácie	Cieľové skupiny	Výstupy	

Podujatie pre študentov a internetové vysielanie programu "Čierne časy“	
regionálna

	široká verejnosť – mládež (vo veku od 15-19 rokov)	Termín: 1. 12. 2009, Gemerské osvetové stredisko Rožňava, prezentácia, prednáška, premietanie filmu, fotografická dokumentácia, priame internetové vysielanie, nahrávanie na DVD, baner: 1ks, plagáty A3: 60ks, letáky A5:  150 ks, 10 serverov.
mediálni partneri: RVTV, STV2, Patria, iTV Gemerfilm; 
- účastníci: Stredná priem. škola stavebná Rožňava - počet študentov 24, 
Gymnázium P.J.Š v Rožňave -15 študentov	

Podujatie pre verejnosť „Čierne časy“			Termín: 2. 12. 2009, Rožňava 
- knižná výstava- Gemerská knižnica Pavla Dobšinského, zúčastnených 60;
- premietanie dokumentárneho filmu, zúčastnených - 60
- prednáška, prezentácia - zúčastnených 65
- koncert - zúčastnených 220	

Projekt číslo AP/2009/6 „Konferencia o boji proti rôznym formám diskriminácie“

Realizátor projektu: EDU. o.z.
Zameranie na špecifické ciele akčného plánu: 4, 5, 7, 9
Zameranie na horizontálne ciele akčného plánu: C
Finančná podpora z ÚV SR: 8 000,- EUR

Účelom projektu bolo zorganizovanie konferencie, ktorá mala ambíciu prispieť k budovaniu akceptovateľnej úrovne rovnakého zaobchádzania a ochrany všetkých občanov, ktorí žijú a pracujú v Slovenskej republike, bez ohľadu na ich rasový a etnický pôvod, vieru a náboženstvo, zdravotné postihnutie, sexuálnu orientáciu a vek. Samostatné prednášky a diskusia sa venovali aj problematike viacnásobnej diskriminácie. Výstupom z konferencie je vydanie zborníka.
Projektová aktivita	Úroveň implementácie	Cieľové skupiny	Výstupy	
Konferencia o boji proti rôznym formám diskriminácie	celoštátna	účastníci konferencie – široká verejnosť	Termín realizácie: 27. a 28. 11 2009, Bratislava
- účasť aktivistky zo Srbskej  republiky
- počet účastníkov 50	
Zborník z konferencie			Počet výtlačkov 150	

Projekt číslo AP/2009/7 „KEČ - Kultúrno-edukačná činnosť na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie“

Realizátor projektu: o, z. Ľudia proti rasizmu
Zameranie na špecifické ciele akčného plánu: 5, 6, 7, 8
Zameranie na horizontálne ciele akčného plánu: C
Finančná podpora z ÚV SR: 15 000,- EUR

	Cieľom projektu bolo informovať spoločnosť a motivovať k proaktívnemu prístupu občianskej spoločnosti v otázkach eliminácie rasizmu, diskriminácie, intolerancie, xenofóbie a antisemitizmu. Šíriť myšlienky multikulturalizmu a tolerancie prostredníctvom kultúrno-edukačných činností, udržiavať a rozvíjať celospoločenské diskusie, poukazovať na rozšírenosť krajne pravicového zmýšľania v spoločnosti a preventívne zasahovať pred jeho rozširovaním. Úlohou projektu bolo takisto podporovať už existujúce lokálne skupiny aktivistov, priamo oslovovať študentov stredných škôl, informovať ich o problematike pomocou prednášok, seminárov a informačných materiálov na školách či kultúrnych akciách a dať im možnosť zapojiť sa do činnosti združenia. 
Projektová aktivita	Úroveň implementácie	Cieľové skupiny	Výstupy	
„Deň tolerancie na školách“	celoštátna	50 stredných škôl, amatérsky umelci,
široká verejnosť
	Termín -16. 2. 2010, Centrum pedagogicko-psychologického poradenstva a prevencie, zapojených 6 škôl (11 prednášok), 300 študentov získalo teoretické znalosti o problematike rasizmu a krajnej pravice na Slovensku, 10 aktivistov, 20 pedagógov a výchovných poradcov 	
Infostánky			-	5 infostánkov, 4000-5000 oslovených účastníkov
-	- 20 regrutovaných sympatizantov
-	distribúcia informačných materiálov 2000 ks	
Koncerty			-	- 3 zorganizované koncerty s antirasistickou tematikou v rôznych hudobných žánroch
-	- 9 umelcov a hudobných skupín, 300 návštevníkov koncertov, podpora 3 začínajúcich umelcov
-	- pomoc 40 lokálnych aktivistov v procese organizácie
-	- distribúcia  brožúr a informačných materiálov združenia 300 ks
-	- 2 multikultúrne večery v Trnave 22.10.2009 - „Positive migration“, a 26.11.2009 v Artklube; 	
Podpora existujúcich i novovznikajúcich lokálnych skupín			-	- 40 nových aktívnych participantov 
-	- vznik 3 nových lokálnych skupín  v Námestove, Banskej Bystrici a Trnave
-   - Výchovné koncerty v Prešove 
	- Koncert v Námestove - „Melodica“ 
	- hudobné podujatie v Leviciach, - 
	- kampaň „Som vlastenec” 
	 - zabezpečenie fotografického materiálu a hudobného doprovodu akcie „Positive migration“ 
	- prítomnosť na všetkých  uskutočnených koncertoch 	
Publikačná činnosť			-	- Manuál pre dobrovoľníkov 5000 ks, - Informačného letáku o vízií a misií     združenia 5 000 ks
-	- letáky pre obete rasizmu 5000 ks (ako súčasť infobalíkov, seminárov a prednášok)
-	- plagáty s motívom Winnetou a Old  Shatterhand 4000 ks 
-	- plagáty kampane “Farby” 6000 ks 
- nálepky k motívu Winnetou 40 000  ks
-	- nálepky kampane “Farby” 60 000 ks 	
Vytváranie informačnej a komunikačnej bázy			-	Založenie intranetového fóra na komunikáciu s aktivistami, aktívna práca so skupinou sociálnej siete Facebook s počtom prívržencov 22000 
-	priemerne 145 diskusných príspevkov týždenne,
-	16 320 návštev webstránky od sprístupnenia štatistiky v novembri 2009	
Workshopy			- víkendový seminár pre 10 aktivistov    v Námestove
- Bratislave, 16. 2. 2010, 20 pedagógov vzdelávací seminár pre pedagógov  a výchovných poradcov v otázkach eliminácie krajne pravicových myšlienok  	

Projekt číslo AP/2009/8 „Prejavy intolerancie a násilia u detí a mládeže“

Realizátor projektu: o. z. Prevencia V&P
Zameranie na špecifické ciele akčného plánu: 5, 9
Zameranie na horizontálne ciele akčného plánu: C, F
Finančná podpora z ÚV SR: 8 940,- EUR

Projekt s azameral na celoslovenský reprezentatívny výskum prejavov intolerancie a násilia (v škole, rodine a v skupine rovesníkov) vo vekovej kategórii detí a mládeže vo veku 13 až 17 rokov. Základnou výskumnou metódou bol dotazník určený pre žiakov 7., 8. a 9. ročníkov základných škôl a 1., 2., a 3. ročníkov všetkých typov stredných škôl na Slovensku. Účelom výskumu bolo analyzovať uplatňovanie ľudských práv v škole, rodine a v partii rovesníkov, zmapovať názory na prejavy intolerancie a násilia u detí a mládeže vo veku 13 až 17 rokov, popísať javy, identifikovať problémy a analyzovať postoje žiakov ZŠ a SŠ k prejavom rasizmu, xenofóbie, antisemitizmu a intolerancie, zmapovať situáciu v agresívnom správaní ako prejavu intolerancie detí a mládeže a porovnať výsledky s dostupnými výskumnými zisteniami a načrtnúť vývojový trend skúmaných javov.
Projektová aktivita	Úroveň implementácie	Cieľové skupiny	Výstupy	
Realizácia výskumného projektu „Prejavy intolerancie a násilia u detí a mládeže“	celoštátna	žiaci základných škôl (7., 8. a 9. ročníkov)

žiaci (1., 2. a 3. ročníkov) všetkých typov stredných škôl v SR	- Spracovaný zberový dotazník
- spracovanie teoretických východísk výskumu
- Tvorba metodiky výskumu a stanovenie výskumnej vzorky (600 žiakov vo veku od 13 do 15 r. a 600 žiakov vo veku 15 do 17 r.)
- Matematicko – štatistické spracovanie údajov – I. stupňové II. Stupňové triedenie dát
- Interpretácia výsledkov zistení - vypracovaná záverečná správa z výskumu	
Záverečná správa z výskumu			- V r. 2010 budú výsledky spracované do publikácie pre širšiu informovanosť, v rozsahu 40 strán, formát A5, v náklade 200 ks
- Výsledky z realizovaného výskumu budú prezentované na seminároch a konferenciách,publikované v časopise „Mládež a spoločnosť“ a v časopise „ Prevencia“
- Publikácia bude distribuovaná do knižníc, na Úrad vlády SR, KŠÚ, odbory školstva, VÚC, MŠ SR, CPPPaP.	

Projekt číslo AP/2009/15 „Participácia samosprávy v predchádzaní všetkým formám diskriminácie“

Realizátor projektu: obec Dubník
Zameranie na špecifické ciele akčného plánu: 4, 7, 8
Zameranie na horizontálne ciele akčného plánu: C, E
Finančná podpora z ÚV SR: 2 990,- EUR

Obec Dubník sa realizovaním aktivít projektu snažila o výchovu občanov k tolerancii a k akceptácií rôznorodosti kultúr, ďalej o rozvíjanie multietnického a multikulturálneho charakteru spoločnosti občanov na miestnej a regionálnej úrovni. Organizované kultúrne a športové podujatia prispeli k zbližovaniu občanov rôznych kultúr, etník a náboženstiev. Uskutočnenými aktivitami samospráva urobila kroky i k integrácii občanov, ktorí patria k národnostnej menšine, etnickej skupine či osôb zo sociálne znevýhodneného prostredia. 
Projektová aktivita	Úroveň implementácie	Cieľové skupiny	Výstupy	
Športový deň:
Futbalové zápasy, volejbalové zápasy, pohybové súťaže pre deti	regionálna	  široká    verejnosť	Miesto realizácie: športový areál základnej školy v Dubníku
Počet športovcov : 150	
Seminár k uplatňovaniu antidiskriminačného zákona			Miesto realizácie: konferenčná sála ARO agentúra s.r.o. Dubník 
Počet účastníkov: 45	
Stretnutie so samosprávami z regiónu,  zamestnávateľmi a podnikateľmi z regiónu			Miesto realizácie: konferenčná sála ARO agentúra s.r.o. Dubník
Počet účastníkov: 25	
Stretnutie so skupinou občanov najviac ohrozených vylúčením z trhu práce i spoločnosti			Miesto realizácie: konferenčná sála ARO agentúra s.r.o. Dubník
Počet účastníkov: 24	
Stretnutie  so spoločenskými organizáciami a občianskymi združeniami obce i regiónu o krokoch účinnej integrácie rómskych občanov  do spoločnosti			Miesto realizácie: konferenčná sála ARO agentúra s.r.o. Dubník
Počet účastníkov: 27
Začal sa proces komunitného projektovania a schválenia komunitného plánu obce.	
Viacgeneračné stretnutie občanov obce zamerané na historické aspekty spolunažívania národnostných menšín, etnických skupín v obci.			Miesto realizácie: konferenčná sála ARO agentúra s.r.o. Dubník a kinosála Obce Dubník
Počet účastníkov: 75	
Uctenie pamiatky holokaustu a beseda s občanmi, ktorí sa vrátili z koncentračného tábora.			Miesto realizácie: konferenčná sála ARO agentúra s.r.o. Dubník 
Počet účastníkov: 16	
Kultúrne podujatie „Keď kultúra spája ľudí a národy“			Miesto realizácie: kinosála obce Dubník 
Počet účastníkov: 500	
Kultúrne podujatie s programom spojené s vyhodnotením najúspešnejších družstiev v športe			Miesto realizácie: konferenčná sála ARO agentúra s.r.o. Dubník
Počet účastníkov: 60	
Stretnutie so zástupcami etnickej skupiny a cudzími štátnymi príslušníkmi žijúcimi v obci – hodnotenie akceptácie a rozvíjania multikulturálneho charakteru spoločnosti.			Miesto realizácie: konferenčná sála ARO agentúra s.r.o. Dubník
Počet účastníkov: 35	

Projekt číslo AP/2009/16 "Spoznal som..."

Realizátor projektu: o. z. Modrý motýľ
Zameranie na špecifické ciele akčného plánu: 4, 5, 9
Zameranie na horizontálne ciele akčného plánu: C
Finančná podpora z ÚV SR: 7 400,- EUR

Účelom projektu je zvyšovať informovanosť žiakov, ale aj širokej verejnosti o diskriminácii, intolerancii, rasizme, xenofóbii, antisemitizme, odbúravať predsudky a stereotypy a propagovať multikultúrnu spoločnosť prostredníctvom osobných skúseností detí s ambíciou ďalej pozitívne ovplyvňovať verejnú mienku a odbúravať predsudky a stereotypy svojich spolužiakov a rodín informáciami, ktoré získali a spracovali v tlačenej a elektronickej forme.. 
Projektová aktivita	Úroveň implementácie	Cieľové skupiny	Výstupy	
Stretnutie s učiteľmi	regionálna	žiaci ZŠ vo veku 11 – 15 rokov	rozdelené úlohy medzi hl. a pomocných koordinátorov, pripravili sa okruhy na spracovanie článkov
4 koordinátori	
Stretnutie so žiakmi 8.-9. ročníka			Pracovné stretnutie so všetkými žiakmi 8.-9.ročníka, oboznámili sa žiaci s problematikou, určili sa návrhy na spracovanie článkov.	
Spoznávanie žiakov s „novými kamarátmi			Pomocou osobných rozhovorov a rozhovorov cez internet vznikali jednotlivé články
Aktívne zapojených 30 žiakov	
Publikácia			Textová a grafická úprava publikácie, tlač publikácie, distribúcia publikácie.
500 tlačených publikácii, 100 CD	

Projekt číslo AP 2009/18  „Máme Vám čo dať – 2009“ 

Realizátor projektu: o. z. Bocianie deti
Zameranie na špecifické ciele akčného plánu: 4, 6, 7, 8
Zameranie na horizontálne ciele akčného plánu: C
Finančná podpora z ÚV SR: 10 000,- EUR

Projekt pozostával zo vzdelávacích aktivít v oblasti ľudských práv a multikultúrnej výchovy, predovšetkým stredoškolskej mládeže. Poukázal na význam zabezpečovania účinnej integrácie osôb do spoločnosti, patriacich k národnostnej menšine alebo etnickej skupine, pochádzajúcich zo sociálne znevýhodneného prostredia, či cudzincov. Projektov é aktivity boli taktiež zamerané na pripomínanie si pamiatky holokaustu, podporu spoločenskovedných, kultúrnych a športových aktivít venovaných problematike dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie, ako aj zvýšenie povedomia a informovanosti verejnosti o problematike nediskriminácie a zásady rovnakého zaobchádzania s cieľom odbúravania predsudkov a stereotypov a propagácie multikultúrnej spoločnosti.
Projektová aktivita	Úroveň implementácie	Cieľové skupiny	Výstupy	
Poznávací zájazd –Osvienčim, Poľsko	
miestna a regionálna

žiaci stredných škôl
	Miesto realizácie: koncentračný tábor Auschwitz-Birkenau, počet účastníkov: 49	
Športový deň			Miesto realizácie: MFK Snina, OUI v Snine
počet účastníkov: 160	
Národnostná kuchyňa			Miesto realizácie: OUI Snina
počet účastníkov: 85	

Projekt číslo AP/2009/29 „Séria aktivít Slovenského národného strediska pre ľudské práva v oblasti predchádzania všetkým formám diskriminácie, rasizmu, xenofóbie, antisemitizmu, ostatným prejavom intolerancie a zvyšovania povedomia o ľudských právach“

Realizátor projektu: Slovenské národné stredisko pre ľudské práva
Zameranie na špecifické ciele akčného plánu: 1, 5, 6, 9
Zameranie na horizontálne ciele akčného plánu: B, C, E
Finančná podpora z ÚV SR: 20 000,- EUR

Cieľmi projektu bolo zabezpečiť efektívne vzdelávanie policajtov a policajtiek útvarov služby hraničnej a služby cudzineckej polície SR v oblasti predchádzania diskriminácie a uplatňovania zásady rovnakého zaobchádzania, azylového práva a práv dieťaťa a to prostredníctvom pokračovania aktivity overenej jej pilotnou realizáciou v jeseni 2008.
Ďalej prostredníctvom premietania filmov s tematikou ľudských práv a následnými moderovanými diskusiami s mládežou pokračovať vo vzdelávaní a informovaní o týchto témach deti a mládež.
Ďalšou aktivitou bolo zorganizovanie Medzinárodného odborného kolokvia „Ľudské práva a dnešok“  pri príležitosti 20. výročia „Nežnej revolúcie“ a prezentovať globálne výzvy v oblasti rozvoja demokracie a ľudských práv na pozadí historického významu „Nežnej revolúcie“ pri demokratizácii Československa (Slovenska).
Projektová aktivita	Úroveň implementácie	Cieľové skupiny	Výstupy	
Realizácia vzdelávania pre HCP
miesta konania / počet účastníkovPríprava dotazníkov spätnej väzby	
celoštátna	policajti a policajtky útvarov služby hraničnej a služby cudzineckej polície SR, študenti a študentky 3.- 4.ročníka stredných škôl, predstavitelia medzinárodných inštitúcií a agentúr, vedúci predstavitelia veľvyslanectiev, predstavitelia verejného a spoločenského života, akademickej obce, predstavitelia verejnej správy, predstavitelia tretieho sektora, potenciálne obete diskriminácie príslušníci národnostných menšín na Slovensku, osoby so zdravotným postihnutím, široká verenosť	Bratislava – 58
Banská Bystrica – 68
Košice - 60
Celkom - 186 3 (každý 200x)	
PR aktivity, články, fotodokumentáciaRealizácia vzdelávania pre HCP
miesta konania / počet účastníkov			4 články + 3 fotogalérie, Publicita prostredníctvom www.snslp.sk; viď prílohaBratislava – 58
Banská Bystrica – 68
Košice - 60
Celkom - 186 	
Premietanie filmovPR aktivity, články, fotodokumentácia			20 filmov4 články + 3 fotogalérie, Publicita prostredníctvom www.snslp.sk; viď príloha	
Príprava výstavy plagátovZabezpečenie filmov			15 plagátov5 filmov	
Realizácia aktivity Nediskriminačný klub/ počet účastníkovOslovenie škôl prostredníctvom regionálnych koordinátorov			8/ 223
Ilava, Šaľa, Fiľakovo, Snina, Zvolen, Kežmarok, Liptovský Mikuláš, Bratislava200 škôl	
PR aktivity /články a fotodokumentáciaRealizácia aktivity Nediskriminačný klub/ počet účastníkov			58/ 223
Ilava, Šaľa, Fiľakovo, Snina, Zvolen, Kežmarok, , Liptovský Mikuláš, Bratislava	
Realizácia kolokvia/ počet účastníkovZabezpečenie ubytovania pre účastníkov			981	
Spracovanie elektronického zborníkaRealizácia kolokvia/ počet účastníkov			11/98	
PR aktivity/ články a fotodokumentáciaSpracovanie elektronického zborníka			Tlačová správa + 61	

Projekt číslo AP/2009/31 „Šalom - pokoj“

Realizátor projektu: Krajská rozvojová agentúra Banská Bystrica
Zameranie na špecifické ciele akčného plánu: 7
Zameranie na horizontálne ciele akčného plánu: C
Finančná podpora z ÚV SR: 9 000,- EUR

Cieľmi projektu bolo využitím prehliadky dokumentárnych filmov zvýšiť povedomie a informovanosť verejnosti o problematike nediskriminácie a zásady rovnakého zaobchádzania a  tým prispieť k odbúravaniu predsudkov a stereotypov a propagácie multikultúrnej spoločnosti. 
Súčasťou projektu bolo spracovanie pilotného 50 minútového dokumentu s prvkami publicistiky na tému holokaust určeného pre mládež staršieho školského veku až po dospelých. Dokument bol súčasťou uvedenej prehliadky a poslúži ako podklad a východisko na diskusiu pre vzdelávacie aktivity určené pre mládež.
Projektová aktivita	Úroveň implementácie	Cieľové skupiny	Výstupy	
Spracovanie filmového dokumentu	regionálna	odborná verejnosť,
študenti Akadémie umení a Univerzity Mateja Bela,
široká verejnosť,
študenti 12 stredných škôl v BB, ZV, DT, KA, BR, MK
	Spracovaný 1 dokumentárny film s názvom „Park ušľachtilých duší“ časové trvanie filmu je 16 min.
- vyrobených 200 ks DVD	
Výber dokumentov na prehliadku, pozvanie tvorcov a propagácia podujatia			Vyrobených 200 ks plagátov, 
vyrobených 500 ks bulletinov 	
Prehliadka dokumentárnych filmov			„Prehliadka dokumentárnych filmov“, ktorá sa uskutočnila v Banskej Bystrici, 12.-13.12.2009, kde bolo prezentovaných 14 dokumentárnych filmov hlavne zameraných na tému holokaust, ale i na rasizmus a všetky formy diskriminácie.	
Premietanie filmového dokumentu spojenou s diskusiou na vybraných školách			12 premietaní filmu spojených s diskusiou Premietanie a zapojenie študentov do diskusie bolo zrealizované na stredných školách z Banskobystrického kraja.	

Projekt číslo AP 2009/33  „Eliminácia bariér v prostredí ako cesta k nediskriminácii“ 

Realizátor projektu: o. z. Slovenský zväz telesne postihnutých
Zameranie na špecifické ciele akčného plánu: 2
Zameranie na horizontálne ciele akčného plánu: C
Finančná podpora z ÚV SR: 13 000,- EUR
Projekt svojimi jednotlivými aktivitami prispel k zvýšeniu informovanosti  občanov s telesným a ťažkým telesným postihnutím o rôznych formách diskriminácie a ostatným prejavom intolerancie. Prostredníctvom tlačených informačných letákov a príručiek sa podporilo uplatňovanie zásady rovnakého zaobchádzania vo vzťahu k osobám s telesným a ťažkým telesným postihnutím najmä v rovine dostupnosti prostredia. Projekt sa pričinil k účinnejšej ochrane osôb s ťažkým telesným zdravotným postihnutím pred diskrimináciou a ostatnými prejavmi intolerancie formou zvyšovania informovanosti cieľovej skupiny v predmetnej téme, t.j. zvyšovania právneho vedomia v oblasti boja proti diskriminácii.
Projektová aktivita	Úroveň implementácie	Cieľové skupiny	Výstupy	
Vydanie informačných letákov a príručky – 2 typy	celoštátna	občania s telesným a ťažkým telesným postihnutím  	1. typ letáku - odporúčanie  ako podať sťažnosť voči  diskriminačnému zaobchádzaniu (náklad 400 kusov)
2. typ letáku - stručný sprievodca univerzálnym dizajnom (náklad 400 kusov)	
Workshop			Workshop č. 1 – Kremnica,
Workshop č. 2 – Zemplínska Šírava,
Workshop č. 3 - Bratislava     	

Projekt číslo AP 2009/36 „So vakeres? – cyklus dokumentárnych filmov (zvyšovanie informovanosti rómskej komunity o akčnom pláne predchádzania všetkým formám diskriminácii, rasizmu, xenofóbie, antisemitizmu a ostatným prejavom intolerancie“ 

Realizátor projektu: o. z. Rómske mediálne centrum
Zameranie na špecifické ciele akčného plánu: 5, 6, 7, 8
Zameranie na horizontálne ciele akčného plánu: C
Finančná podpora z ÚV SR: 24 000,- EUR

Prostredníctvom projektových aktivít sa zlepšila informovanosť rómskej komunity o problematike diskriminácie. Projekt vytvoril podmienky na zvýšenie informovanosti rómskej komunity o problematike obchodu s ľuďmi a vytváranie podmienok na úspešnú integráciu obetí obchodovania s ľuďmi a migrantov z prostredia rómskej komunity do spoločnosti. Taktiež sa zvýšila informovanosť rómskej komunity o problematike holokaustu.
Projektová aktivita	Úroveň implementácie	Cieľové skupiny	Výstupy	
Reportáž – vysielanie STV – Holokaust	celoštátna, regionálna	účastníci/ aktéri projektov, široká verejnosť	Reportáž – rozhovor s Antóniou Pustajovou, pamätníčkou vraždenia Rómov v Čiernom Balogu	
Reportáž – vysielanie STV – Holokaust			26 minútová relácia o holokauste – reportáž o oslavách Medzinárodného dňa rómskeho holokaustu v Dunajskej Strede a v Osvienčime	
Reportáž – vysielanie STV - Extrémizmus			26 minútová relácia – reportáž o lokalitách, kde boli najväčšie vystúpenia extrémistov v júli – septembri 2009	
Reportáž – Múr v Ostrovanoch			6 minútová reportáž o dopadoch extrémizmu na obec Ostrovany – nebola hradená zo zdrojov grantu, ale nadväzovala na tému extrémizmu	
Reportáž – obchod s ľuďmi			8 minútová reportáž	
Reportáž – obchod s ľuďmi			8 minútová reportáž	
Účasť na konferencii o extrémizme - videoreportáž			- www.rpa.sk
- odvysielaná reportáž v STV (z dôvodu veľkonočných sviatkov bol presunutý termín vysielania)	
Vydanie dokumentu o extrémizme v anglickom jazyku			- www.rpa.sk	
Dokument o obchodovaní s ľuďmi v anglickom jazyku			- www.rpa.sk	
Vydanie DVD			Počet: 2000 ks DVD - obsahujúce tri filmy	
Dokument o holokauste v angličtine			- www.rpa.sk	
Prezentácia dokumentov na porade rómskych špecialistov,			Termín: 31. 3. 2010, Krajské riaditeľstvo policajného zboru Košice - porada rómskych policajných špecialistov, prezentácia o možnosti využitia produkovaného DVD  pre prácu policajných špecialistov	
Verejná prezentácia dokumentov pri príležitosti Medzinárodného dňa Rómov			Termín: 8. 4. 2010, Košice - účasť študentov, zástupcov úradov práce, metodických centier, učiteľov škôl, policajných špecialistov ap.	

Projekt číslo AP 2009/37  „Ľudské práva v škole“ 

Realizátor projektu: n. o. Zemplínska akadémia
Zameranie na špecifické ciele akčného plánu: 6, 9
Zameranie na horizontálne ciele akčného plánu: E, F
Finančná podpora z ÚV SR: 5 000,- EUR

Projekt svojimi aktivitami pomohol integrovať poznatky a získané zručnosti o ľudských právach do povedomia žiakov a učiteľov, ich správania a konania, či rozvíjať ďalšie osobné a sociálne kompetencie žiakov, ako aj zvýšiť vedomie a zlepšenie odbornej úrovne učiteľov základných a stredných škôl o antidiskriminačnej legislatíve v SR o prostriedkoch právnej ochrany o formách a konkrétnych prípadoch diskriminácie z pohľadu rodovej rovnosti, či o začlenení problematiky rodovej rovnosti do dennej práce učiteľov, o ochrane ľudských práv žiakov a učiteľov, o nežiaducich prejavoch rasizmu, xenofóbie a diskriminácie, o činnosti organizácii pre ochranu ľudských práv pôsobiacich na Slovensku. Realizácia vzdelávacích aktivít prebiehala v efektívnych, motivačných a zaujímavých vyučovacích metódach formou neformálneho vzdelávania pre aktivistov – členov žiackych školských rád. 
Projektová aktivita	Úroveň implementácie	Cieľové skupiny	Výstupy	
Cyklus vzdelávacích seminárov „Rozvoj žiackych samospráv a jej členov v kontexte dodržiavania a  ochrany ľudských práv na škole“	
regionálna, miestna

	žiaci základných a stredných škôl, široká verejnosť
	Termín: 18. – 19. 3. 2010, Hotel Zemplín, Trebišov
počet zúčastnených: 28
počet lektorov: 2	
Súťaž v autorskej tvorbe eseje a multimediálnej prezentácie			Termín: december 2009 – február 2010 
- počet zúčastnených: 10 (10 prezentácii, 1 esej)	

Projekt číslo AP/2009/42 „Dajme šancu tým druhým !“

Realizátor projektu: Kysucká knižnica v Čadci
Zameranie na špecifické ciele akčného plánu: 5, 6, 8, 9
Zameranie na horizontálne ciele akčného plánu: C
Finančná podpora z ÚV SR: 2 000,- EUR

	Cieľom projektu bolo zvýšiť povedomie a informovanosť verejnosti na Kysuciach o problematike nediskriminácie a zásady rovnakého zaobchádzania, odbúravať predsudky a stereotypy a propagovať multikultúrnu spoločnosť. Vytvárať a rozvíjať antidiskriminačné postoje u detí a mládeže, predchádzať trestnej činnosti detí a mládeže motivovanej rasovo, etnicky alebo iným druhom intolerancie. Prostredníctvo vhodných informácii podporovať integráciu osôb patriacich k marginálnym skupinám alebo osôb, pochádzajúcich zo sociálne znevýhodneného prostredia, do spoločnosti. Systematicky vzdelávať knihovníkov a výchovno-vzdelávacích pracovníkov, ktorí majú pri výkone svojho povolania vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie hlavne na mladých ľudí. V neposlednom rade zosúladiť činnosti v tejto oblasti medzi verejnými (mestskými a obecnými) a školskými knižnicami (na základných a stredných školách), aby bola zabezpečená pestrosť aktivít a odbúrala sa duplicitnosť a multiplicitnosť.
Projektová aktivita	Úroveň implementácie	Cieľové skupiny	Výstupy	
Seminár „Informácie - jedna z foriem ochranných a preventívnych mechanizmov predchádzať všetkým formám diskriminácie, rasizmu, xenofóbie, antisemitizmu a ostatným prejavom intolerancie“ 	regionálna	knihovníci
výchovno-vzdelávací, kultúrni a informační pracovníci
obyvatelia kysuckého regiónu
	Termín: 21. 12. 2009, Čadca,  
- 92 výchovno-vzdelávacích a kultúrnych pracovníkov 
- účastníkov 41 (knihovníkov verejných knižníc a pedagógov)
- vydané metodické materiály 	
Prednášky na tému „Prejavy rasizmu, xenofóbie, intolerancie“
			- 5 zrealizovaných prednášok pre žiakov základných škôl a študentov stredných škôl,  
Termín realizácie: 9. a 17. 12. 2009
- počet účastníkov 167	
Prednášky na tému „Trestné činy motivované rasovo, etnicky alebo iným druhom neznášanlivosti“			- 3 zrealizované prednášky pre žiakov základných škôl a študentov stredných škôl 
- dátum realizácie: 21. 12. 2009
- počet účastníkov 100	

Prednášky na tému „Ľudské práva – ich dodržiavanie a porušenia ľudských práv“
			- 4 zrealizované prednášky pre žiakov základných škôl a študentov stredných škôl
- dátumy realizácie: 14., 15., 17., 18. 12. 2009 
– počet účastníkov 197	
Prednášky na tému „Davová psychóza, divácke násilie a metódy potláčania týchto prejavov“
			- 2 zrealizované  prednášky pre žiakov základných škôl a študentov stredných škôl
- dátumy realizácie: 16. 12. 2009 
– počet účastníkov 109	
Prednášky na témy - sexuálna orientácia, pohlavné choroby, diskriminácia na základe pohlavia a sexuálnej orientácie			- 2 zrealizované prednášky 
- dátumy realizácie: 15.12.2009 
- počet účastníkov 77	
Prednášky na tému „Drogová a iná závislosť, prevencia a pomoc postihnutým“  			- 7 zrealizovaných prednášok 
- dátum realizácie:  13., 18.,19., 20. 11. 2009
 – počet účastníkov 251
- 1 doplnená prednáška na tému rodinného násilia 
- 24 účastníkov
dátum realizácie: 18.12.2009	
Beseda na tému „Židia – ich kultúra a náboženstvo“, beseda na tému „Postavenie muža, ženy a detí v rodinách v min. a súč. - zmiešané rodiny“			- 2 zrealizované besedy 
- počet účastníkov 55 a 61
- dátum realizácie: 14. a 18. 12. 2009 	
Besedy na tému „Rómske rozprávky a povesti”
			- 6 zrealizovaných besied 
- dátumy realizácie: 7.,10.,11.,18.,19. 12. 2009  
– účastníci besied 162	

Projekt číslo AP 2009/43 „Cesty k tolerancii I - III. Divadelno  - vzdelávací program národnostnej, rodovej a vekovej znášanlivosti v Banskej Bystrici“

Realizátor projektu: Bábkové divadlo na Rázcestí
Zameranie na špecifické ciele akčného plánu: 1, 4, 5, 8, 9
Zameranie na horizontálne ciele akčného plánu: B, C, E 
Finančná podpora z ÚV SR: 6 000,- EUR

Projekt oboznámil účastníkov projektových aktivít, ako aj laickú verejnosť s kľúčovými pojmami antidiskriminačného zákona prostredníctvom domácich a pozvaných divadelných predstavení, rôznych kultúrnych a vzdelávacích aktivít. Upozornil na  diskrimináciu národnostnej, rodovej, sociálnej a majetkovej  diskriminácie v historickom kontexte. Taktiež poukázal na súčasné prejavy otvorenej a skrytej diskriminácie z dôvodu pohlavia, sociálneho
postihnutia a veku. 
Projektová aktivita	Úroveň implementácie	Cieľové skupiny	Výstupy	

I. časť projektu “Cesta do minulosti”	

celoštátna, regionálna	

účastníci/aktéri projektov, široká verejnosť	Termín: 2. – 30. 10. 2009 
Predstavenie: MOCAD(R), 
miesto: Dolný Kubín, počet zúčastnených: 50
Prednáška: Úvod do témy diskriminácie, počet zúčastnených: 89
Prednáška: „Význam práce a diela Hany G. na formovaní hodnôt demokratickej ČSR“  počet zúčastnených: 15
Odposluch: audionahrávky dcéry Hany G. a Jozefa G. 
zúčastnených: 43
Predstavenie: „Napísané do tmy“
počet zúčastnených: 30	

II. časť projektu „Cesta k súčasnosti“			Termín: 13. – 30. 11. 2009
divadelné predstavenie: „Sarkofágy a Bankomaty“ 
počet zúčastnených: 80
prednáška: „Formy a dôvody diskriminácie“ 
počet zúčastnených: 29	

III. časť projektu „Cesta pre budúcnosť“			Termín: 10. 12.2009 – 9.3. 2010
Prednáška: „Mobing, Bossing a Aging“ počet zúčastnených: 27
Divadelné predstavenie: „Šmíračky“ 
počet zúčastnených: 51
Výstava: “Diskriminácia”, verejne prístupné
Záverečná diskusia: zúčastnený (účastníci projektových aktivít) 33  	

Projekt číslo AP 2009/46  „Zvýšenie informovanosti zameranej na toleranciu a násilie“

Realizátor projektu: n. o. Národné centrum pre rovnosť príležitostí
Zameranie na špecifické ciele akčného plánu: 5, 6, 9
Zameranie na horizontálne ciele akčného plánu: E
Finančná podpora z ÚV SR: 4 000,- EUR

Projektové aktivity dopomohli k zvýšeniu informovanosti a povedomia verejnosti a odborníkov o problematike nediskriminácie, tolerancie a prevencie násilia založenom na rasovom  a etnickom základe. Projekt bol primárne zameraný na zapojenie pracovníkov verejnej a miestnej správy, mimovládneho sektora, ktorí majú vplyv na tvorbu miestnych politík, do tvorby návrhov stratégie prevencie násilia a intolerancie, na zvyšovanie povedomia pracovníkov zodpovedných  za tvorbu politík ako na štátnej tak aj na miestnej úrovni.
Projektová aktivita	Úroveň implementácie	Cieľové skupiny	Výstupy	
Workshop prevencia a eliminácia intolerancie a násilia	regionálna	zamestnanci štátnej, verejnej a miestnej správy a občianskeho sektora, verejnosť	Termín 11.12.2009, Senica
zúčastnení:  26 osôb	
Workshop prevencia a eliminácia intolerancie a násilia			Termín: 22.1.2010, Nitra
zúčastnení: 37 osôb	
Workshop prevencia a eliminácia intolerancie a násilia			Termín: 24.2.2010, Bratislava
zúčastnení: 28 osôb	
Tlačová beseda			Termín: 24.2.2010
zúčastnení: 5 osôb	

Projekt číslo AP/2009/49 „Deň obetí holokaustu a rasového násilia - spomienkové podujatie v Seredi“

Realizátor projektu: Galantské osvetové stredisko
Zameranie na špecifické ciele akčného plánu: 7
Zameranie na horizontálne ciele akčného plánu: C
Finančná podpora z ÚV SR: 2 200,- EUR

Základným cieľom projektu bolo verejné pripomenutie si Dňa obetí holokaustu a rasového násilia v Seredi dňa 8. septembra 2009 a prostredníctvom vydanej brožúry poskytnúť informácie mládeži a širokej verejnosti o holokauste a obetiach tohto obdobia v Seredi. Podujatie sa uskutočnilo pri pamätníku obetiam holokaustu nachádzajúci sa v Mestskom parku v Seredi. Na podujatí odzneli verše a židovské piesne v podaní pána Ervina Schönhausera. Vydaním brožúry (text a autentické fotografie) týkajúcej sa obdobia holokaustu na Slovensku, konkrétne pracovného tábora v Seredi sa rozšírili materiály a doplnili informácie, ktoré pripomenú mládeži a ďalšej verejnosti hrôzy tohto obdobia
Projektová aktivita	Úroveň implementácie	Cieľové skupiny	Výstupy	
Organizačné zabezpečenie podujatia	regionálna	široká verejnosť	Realizácia podujatia v Mestskom parku v Seredi s účasťou významných hostí a širokej verejnosti dospelých, detí a mládeže v počte cca 250 osôb.	
Vydanie brožúry: Holokaust na Slovensku – Pracovný tábor Źidov v Seredi (1941 – 1945)			Vydanie absentujúceho materiálu o holokauste – bružúra v náklade 1000 ks, pozitívne hodnotenia odbornej i laickej verejnosti	

Projekt číslo AP/2009/50 „Vzdelávanie študentov stredných škôl a mladých ľudí v oblasti ľudských práv“

Realizátor projektu: OZ Človek v ohrození
Zameranie na špecifické ciele akčného plánu: 5
Zameranie na horizontálne ciele akčného plánu: C
Finančná podpora z ÚV SR: 12 000,- EUR

Snahou projektu bolo ponúknuť komplexnejšie a vyváženejšie informácie, týkajúce sa iných kultúr, etník, náboženstiev cez sledovanie filmových príbehov konkrétnych ľudí, ale taktiež umožnením osobného kontaktu so zástupcami iných kultúr a etník. 
Aktivitami v projekte boli projekcie dokumentárnych filmov a následné diskusie v rámci špeciálnych filmových sekcií  „Strety a stretnutia kultúr“, „Holokaust“ a „Ženy v (jednom) svete“ počas 10. ročníka Festivalu dokumentárnych filmov o ľudských právach Jeden svet.
Okrem toho sa zrealizovala multikultúrna škola pre skupinu stredoškolských lídrov z rôznych škôl na Slovensku zameranú na budovanie tolerancie voči Rómom. A v rámci pravidelnej školiacej činnosti pre učiteľov sa zrealizovali školenia a diskusie na tému tolerancie etník a iných náboženstiev a postavenia žien pre učiteľov z rôznych stredných škôl v SR.
Projektová aktivita	Úroveň implementácie	Cieľové skupiny	Výstupy	
Projekcie dokumentárnych filmov v rámci Filmových sekcií „Strety a stretnutia kultúr“, „Holokaust“ a „Ženy v (jednom) svete“	celoštátna	mladí ľudia  (18 – 35 rokov) – návštevníci festivalu Jeden svet
študenti stredných a základných škôl
stredoškolskí lídri filmových klubov 
stredoškolskí pedagógovia 	Počet divákov projekcií dokumentárnych filmov spolu 2.439 divákov	
Bezplatné projekcie filmov pre 
stredné a základné školy			Projekcie fimov pre školy sa zúčastnilo spolu 1967 žiakov	
Diskusie s odborníkmi			- 2 diskusií pre návštevníkov festivalu sa zúčastnilo spolu 215  účastníkov
- 4 diskusií pre školy sa zúčastnilo spolu 288 žiakov	
Multikultúrna škola pre stredoškolských lídrov			Jesenná multikultúrna škola pre lídrov filmových klubov Jeden svet sa uskutočnila 12.-14. novembra v Banskej Štiavnici. Zúčastnilo sa jej 16 žiakov a žiačok stredných škôl	
Školenie pre stredoškolských pedagógov			Seminára sa zúčastnilo spolu 22 účastníkov z radov učiteliek stredných škôl a študentov a študentiek Občianskej náuky, Pedagogickej fakulty UK	

Projekt číslo AP/2009/51 „Rodová citlivosť ako nástroj prekonávania rodových stereotypov a rodovej nerovnosti (nielen) v škole“

Realizátor projektu: o. z. Záujmové združenie žien ASPEKT
Zameranie na špecifické ciele akčného plánu: 5, 6, 9
Zameranie na horizontálne ciele akčného plánu: B, E
Finančná podpora z ÚV SR: 3 000,- EUR

	Cieľom projektu bolo zvyšovanie rodovej citlivosti v spoločnosti v záujme odstraňovania rodovej nerovnosti so zameraním na oblasť školstva a jeho spoločenského kontextu. Zabezpečila sa kontinuita doterajšej komunikácie so subjektmi z oblasti školstva a vzdelávania vôbec; rozšírila sa komunikácia o kontakty VÚC (pracovníčky a pracovníci z verejnej správy, ktorí majú vo svojej kompetencii školstvo a vzdelávanie). Posilnila sa materiálová základňa v oblasti rodovo citlivého vzdelávania a výchovy aj prostredníctvom rozvíjania portálu www.ruzovyamodrysvet.sk tak, aby naďalej poskytoval všetkým záujemcom a záujemkyniam nové materiály a podnety z oblasti rodovo citlivého vzdelávania a výchovy.
Projektová aktivita	Úroveň implementácie	Cieľové skupiny	Výstupy	
Aktualizácia portálu www.ruzovyamodrysvet.sk	celoštátna	pracovníčky a pracovníci z verejnej správy (VÚC),
pedagogické pracovníčky a pracovníci na všetkých stupňoch vzdelávania,
stredoškolskí a vysokoškolskí študenti a študentky,
ďalší odborníci a odborníčky z oblasti pedagogickej práce a jej výskumu
	- Tvorba nových článkov
- Vytvorenie rešerše literatúry na témy ako diskriminácia, diskriminácia na trhu práce, materstvo, ženy v politike, diskriminácia na základe sexuálnej orientácie a iné (spolu viac ako 80 NS): http://www.ruzovyamodrysvet.sk/sk/hlavne-menu/ucebna/tipy-na-studijnu-literaturu/vyber-literatury-na-temu---	
Šírenie informácií o existencii portálu (t.j. o rodovo citlivom vzdelávaní, rodovej rovnosti vo vzdelávaní)			- Vytvorenie informačného bulletinu, 
- Aktualizácia adresára – rozšírenie adresára o 80 nových adries 
- Aktualizácia prelinkovania článkov, linkov na projekty, webové stránky, publikácie a iné	
Knižnica ASPEKTU			Knižnicu navštívilo 181 čitateliek a čitateľov, ktorí si vypožičali 382 kníh, časopisov, 
- poskytnutie 65 bibliografických konzultácií zamerané na problematiku rodovej rovnosti a nediskriminácie 
- zaevidovanie 156 nových knižných titulov a 4 nové  študentské práce 
- formácie o knižnici, nových knihách a materiáloch na portáli www.ruzovyamodrysvet.sk	

Projekt číslo AP 2009/52 „Obchodovanie s ľuďmi ako prejav diskriminácie a intolerancie“ – pilotná fáza vedecko-výskumnej reflexie“

Realizátor projektu: Univerzita Mateja Bela v Banskej Bystrici
Zameranie na špecifické ciele akčného plánu: 2, 5, 6
Zameranie na horizontálne ciele akčného plánu: -
Finančná podpora z ÚV SR: 5 000,- EUR

Projektové aktivity boli zamerané na analýzu existujúcich zdrojov ako podklad na vytvorenie typológií obetí a príčin obchodovania s ľuďmi. Projekt umožnil porovnať situáciu a skúsenosti s daným negatívnym fenoménom v európskom kontexte a taktiež umožnil upriamiť pozornosť na špecifické rizikové faktory, ktorými sa obete obchodovania s ľuďmi vyznačujú. Výsledkom vedecko-výskumnej práce v rámci projektu bola analýza obchodovania s ľuďmi ako prejavu diskriminácie a intolerancie, vytvorenie databázy východiskových existujúcich informácií a poznatkov.
Projektová aktivita	Úroveň implementácie	Cieľové skupiny	Výstupy	
databáza východiskových informácií týkajúca sa obchodovania s ľuďmi 	celoštátna
	odborná verejnosť, študenti VŠ	Vzťahová analýza problematiky obchodovania s ľuďmi s akčným plánom 	
analýza relevantných zdrojov (národné a
medzinárodné dokumenty, legislatívne normy,
odborná literatúra)			Databáza medzinárodnoprávnych
dokumentov:
SWOT analýza teoretického a
právneho kontextu obchodovania
s ľuďmi v podmienkach SR	
partnerstvá inštitúcií a výskumníkov,
špecialistov na problematiku obchodovania s
ľuďmi			- monitoring a databáza MVO aktívnych v oblasti prevencie a poskytovania služieb
aktérom obchodovania s ľuďmi 
- SWOT analýza : „Sieť pomoci v oblasti
obchodovania s ľuďmi“	
aktívna účasť na diskusných kluboch,
vedeckých konferenciách			1x vedecká konferencia
1x školenie terénnych sociálnych
5x diskusný klub	
informovanie o projekte 			Príspevok o výsledkoch pilotnej fázy
vedecko-výskumného projektu UMB
v Spravodajoch UMB a PF UMB a na 
www.pdf.umb.sk 	

Projekt číslo AP/2009/55 „Vyššia prevencia diskriminácie lepším využitím poznatkov a občianskych zručností“

Realizátor projektu: o. z. Občan a demokracia
Zameranie na špecifické ciele akčného plánu: 1, 2, 3, 5, 9
Zameranie na horizontálne ciele akčného plánu: B, E, F
Finančná podpora z ÚV SR: 7 000,- EUR

Hlavným cieľom projektu bolo prispieť k implementácii záväzkov SR v oblasti práva na rovnosť, vrátane rodovej rovnosti, a antidiskriminácie vyplývajúcich z medzinárodných dohovorov, práva ES a Ústavy SR, a tým prispieť k účinnej ochrane pred diskrimináciou, rasizmom, xenofóbiou a inými formami intolerancie.
Projekt reaguje na viaceré problémy, napríklad na problémy pri zbere dát týkajúcich sa zakázaných dôvodov diskriminácie (napr. rasa, etnicita, sexuálna orientácia, národnosť apod.) a s nimi súvisiace problémy pri predchádzaní diskriminácie, ako aj problémy pri monitorovaní politík a opatrení na predchádzanie diskriminácii, nedostatočné vedomosti a skúsenosti v tejto oblasti, nedostatočné poskytovanie bezplatnej právnej pomoci diskriminovaným osobám a pod.
Projektová aktivita	Úroveň implementácie	Cieľové skupiny	Výstupy	
Analýza stavu a najčastejších problémov v oblasti zhromažďovania dát týkajúcich sa zakázaných dôvodov diskriminácie	celoštátna	odborná verejnosť orgány verejnej správy, MVO, akademická obec, zamestnávatelia, 
široká verejnosť,
študentky a študenti humanitných odborov vysokých škôl	Boli analyzované najčastejšie bariéry pri zbere dát týkajúcich sa zakázaných dôvodov diskriminácie, ako aj príčiny, pre ktoré tieto bariéry existujú. 
Analýza v rozsahu 16 strán je zverejnená na portáli www.diskriminácia.sk, ktorý administruje ODZ: http://www.diskriminacia.sk/?q=node/1137 	
Systematické zhromažďovanie správ printových a elektronických médií týkajúcich sa (anti)diskriminácie a ich sprístupňovanie prostredníctvom portálu www.diskriminacia.sk			Za obdobie realizácie projektu bolo na portáli sprístupnených viac ako 300 vybraných správ / článkov / analýz a pod.	
Poskytovanie konzultácií diskriminovaným a potenciálne diskriminovaným osobám o zásade rovnakého zaobchádzania a možnostiach ochrany v prípade jej porušenia			Konzultácie a asistencie pri riešení porušení zásady rovnakého zaobchádzania - 11 ľudí. Konzultácie boli poskytované priamo i prostredníctvom odpovedí na často kladené otázky a asistencie vo veciach riešenia prípadov uskutočnenej alebo hroziacej diskriminácie.	

Projekt číslo AP 2009/57 „Prácou proti diskriminácii osamelých matiek s deťmi zo sociálne a etnicky (rómskeho) znevýhodneného prostredia“

Realizátor projektu: o. z. Šanca pre nechcených
Zameranie na špecifické ciele akčného plánu: 2, 4, 8, 9
Zameranie na horizontálne ciele akčného plánu: C
Finančná podpora z ÚV SR: 16 600,- EUR

Projekt prostredníctvom realizovaných aktivít dopomohol k eliminácii diskriminácie osamelých matiek z krízových centier a rómskych matiek, ako viacnásobne diskriminovaných sociálnych skupín. 
Projektová aktivita	Úroveň implementácie	Cieľové skupiny	Výstupy	

Vzdelávací modul “Kto som”	regionálna	osamelé matky s deťmi,	- 8 absolventiek vzdelávania (osamelých matiek s deťmi);
- vypracovanie individuálnych projektov života; 	

Event „Od seba k iným”			- dobrovoľnícky program - 4 zapojené osamelé matky; 
- inzercia v týždenníku Slovenka, časopise Šanca a v regionálnej tlači  Devínskonovoveský Expres, Dúbravský spravodaj, Petržalské noviny	
Vzdelávací modul „Čo chcem a čo viem“			8 absolventiek vzdelávania
(osamelých matiek s deťmi) 	
Komunitný event „Vianoce v náručí“			Termín - 8.12. 2009 - súčasťou projektu bola prezentácia Projektov života osamelých matiek za účasti predstaviteľa ÚV SR	
Krst električky „Náruč záchrany“			Termín - 10. 12. 2009 - Publicita projektu prostredníctvom handy držiakov s logom Úradu vlády po dobu 6 mesiacov v električke 	
Vydanie 2 čísel časopisu Šanca			Každé číslo vyšlo v náklade 30 tis. ks; 
- 13 tis. distribuovaných do týždenníka Slovenka a do nemocníc, na ÚPSVaR, do schránok obyvateľov Bratislavy 	
Vzdelávací modul „Digitálna gramotnosť“			8 absolventiek 
(osamelých matiek s deťmi)	
Certifikovaný kurz: “Opatrovateľ a spoločník seniorov”			4 frekventantky
(osamelé matiek s deťmi)	

Projekt číslo AP 2009/61  „Mosty k tolerancii V.“ 

Realizátor projektu: o. z. Slovenská humanitná rada
Zameranie na špecifické ciele akčného plánu: 2, 4, 5, 9, 10
Zameranie na horizontálne ciele akčného plánu: C, F
Finančná podpora z ÚV SR: 8 000,- EUR

Všetky projektové aktivity - prednášky smerovali k tomu, aby žiaci a študenti prostredníctvom informácií a prezentovaním svojich názorov dospeli k tolerantnejšiemu postoju k cudzincom žijúcim na Slovensku, najmä utečencom. Hlavným cieľom aktuálneho projektu bolo prostredníctvom interaktívnych osvetových prednášok efektívne prispieť k predchádzaniu rozličných foriem diskriminácie, rasizmu, xenofóbie, antisemitizmu a ostatných prejavov intolerancie voči utečencom zo strany majoritného obyvateľstva.
Projektová aktivita	Úroveň implementácie	Cieľové skupiny	Výstupy	

Realizácia interaktívnych  osvetových prednášok	regionálna	žiaci druhého stupňa základných skôl, žiaci stredných škôl, študenti vysokých škôl, občania menších obcí           	148 prednášok, Bratislava a Trnava, počet zúčastnených: 2957	

Projekt číslo AP 2009/62 „Aj my Rómovia dokážeme veľké veci“

Realizátor projektu: o. z. Športom proti drogám
Zameranie na špecifické ciele akčného plánu: 5, 6, 9
Zameranie na horizontálne ciele akčného plánu: C, E
Finančná podpora z ÚV SR: 11 000,- EUR

Projekt poukázal na nežiaduce sociálno-patologické javy v rómskych komunitách a demonštrovať, cestu efektívnejšej integrácie do spoločnosti. Vyprodukované DVD s tromi dokumentárnymi filmami, ako hlavná projektová aktivita malo svojím obsahom predovšetkým mladej rómskej generácii napomôcť efektívnejšie sa integrovať do spoločnosti, posilniť národnostnú kultúru, vlastnú identitu a hrdosť a tým napomôcť k predchádzaniu vzniku intolerancie medzi rómskou národnostnou menšinou a majoritnou väčšinou.
Projektová aktivita	Úroveň implementácie	Cieľové skupiny	Výstupy	
DVD	celoštátna
	mladiství, študenti, rodičia	výroba - 2477 kusov	
Metodická príručka			tlač - 500 kusov	
Distribúcia			Distribúcia bude realizovaná najmä prostredníctvom MŠ SR a jeho organizácií a Kancelárie splnomocnenca Vlády SR pre rómske komunity v prvom štvrťroku 2010.  	

Projekt číslo AP/2009/69 „Viacnásobná diskriminácia osôb so zdravotným postihnutím“

Realizátor projektu: o. z. Národná rada občanov so zdravotným postihnutím v SR
Zameranie na špecifické ciele akčného plánu: 1, 2, 9
Zameranie na horizontálne ciele akčného plánu: A, B, C, D, E
Finančná podpora z ÚV SR: 13 000,- EUR

Projekt sa zameral na informačnú kampaň prevencie viacnásobnej diskriminácie osôb so zdravotným postihnutím najmä z dôvodu veku a pohlavia. Projekt bol orientovaný na zvýšenie informovanosti osôb so zdravotným postihnutím o aspektoch viacnásobnej diskriminácie a možnostiach jej riešenia. Prostredníctvom informačnej kampane sa prezentovali príklady spolužitia s osobami so zdravotným postihnutím bez predsudkov a mylných predstáv o ich neschopnosti a nekompetentnosti. 
Projekt spočíval na monitoringu EÚ a národnej legislatívy proti viacnásobnej diskriminácii, spracovaní štúdií, príkladoch a situácií kedy sú osoby so zdravotným postihnutím viacnásobne diskriminované a na výmene dobrých skúseností a kazuistiky životných situácií piatich cieľových skupín. 
Projektová aktivita	Úroveň implementácie	Cieľové skupiny	Výstupy	
Konferencia k Svetovému dňu zdravotného postihnutia	celoštátna	mladí ľudia so zdravotným postihnutím do 25 rokov, osoby so zdravotným postihnutím v produktívnom veku, starší ľudia so zdravotným postihnutím	Termín realizácie: 25. 11. 2009, Bratislava
- vyslovenie súhlasu NR SR s ratifikáciou Dohovoru OSN a Opčného protokolu
- počet účastníkov 70	
Spracovanie štúdií, kazuistík, príkladov dobrej a zlej praxe, vydanie brožúry			850 výtlačkov	
Worskhop – viacnásobná diskriminácia a niektoré ustanovenia Dohovoru OSN o právach ľudí s zdravotným postihnutím			Termín realizácie: 15., 16., 3. 2010, Bratislava
- počet účastníkov 60
- následné vytvorenie diskusného fóra k viacnásobnej diskrminácii na www.nrozp.sk 	

	Významným finančným nástrojom na podporu činností občianskej spoločnosti v oblasti nediskriminácie, ochrany ľudských práv a multikultularizmu je Blokový grant na podporu MVO, zriadený v rámci Finančného mechanizmu Európskeho hospodárskeho priestoru a Nórskeho finančného mechanizmu. 
	Cieľom Blokového grantu na podporu MVO, financovaného z Finančného mechanizmu Európskeho hospodárskeho priestoru, Nórskeho finančného mechanizmu a zo štátneho rozpočtu SR je prostredníctvom podpory inovatívnych a pilotných projektov vytvárať účinné nástroje na odstraňovanie spoločenských stereotypov a predsudkov, posilnenie súdnictva a rešpektovanie princípov právneho štátu, aktivít v oblastí presadzovania ľudských práv, multikultúrneho života a nediskriminácie (nenávratný finančný príspevok predstavuje 1 984 664,62 Eur). Sprostredkovateľom pre uvedený blokový grant je Nadácia otvorenej spoločnosti. Oblasťami podpory z blokového grantu pre MVO je ochrana ľudských práv, podpora práva na rovnaké zaobchádzanie, posilnenie multikultúrneho prostredia alebo posilnenie súdnictva. Konkrétne informácie o podporených aktivítách MVO a finančnom čerpaní je uvedené na stránke Nadácie otvorenej spoločnosti  http://eea.osf.sk/index.html.